Digitized  by  the  Internet  Archive 
in  2019  with  funding  from 
Kahle/Austin  Foundation 


https://archive.org/details/praelectionsjuri0003ange 


PRAELECTIONES 


JURIS  CANONICI 


PRAELECTIONES' 


JUEIS  CANONICI 

AD  METHODUM 

DECRETALIUM  GREGORII  IX  EXACTAE 


QUAS 

IN  SCHOLIS  PONTIFICII  SEMINARII  ROMANI 

TRADEBAT 

PHILIPPUS  DE  ANGELIS 

CANONICUS  BASILICAE  LIBERIANAE 


Tomus  Tertius  —  Pars  Prima 


i  i  L"  ^  v' 


IRENT  mv 

m ti?40ROUGH,  ONTtmO 


ROMAE 

EX  TYPOGRAPHIA  DELLA  PACE 

Piazza  della  Pace  35 
1880 


PARISIIS 

APUD  P.  LETHIELLEUX 

Rue  Cassette  Num.°  4 
1880 


L’Autore  si  riserva  il  diritto  di  proprieta  per  la  riproduzione  e 
traduzione  di  questa  sua  opera  sotto  qualsiasi  forma,  avendo  previa- 
mente  adempito  a  tutte  le  formalita  prescritte  dalla  legge. 


'LV 

■  (\K^  V3 


LIBER  IV. 

DECRETALIUM  GREGORII  IX. 


Exponentes  hunc  Librum  monemus  nos  in 
quaestionibus  tradendis  secuturos  esse  ordinem 
Titulorum  a  B.  Raymundo  servatum,  proinde 
data  opportunitate  singula  proposituros,  quamvis 
fortasse  rationabilior  methodus  expostulasset,  ut 
aliqua  prius  edoceri,  alia  postmodum  exhiberi  de¬ 
buissent.  Ex  quo  tamen  haec  adveniet  pro  addi¬ 
scentibus  utilitas,  ut  in  quavis  resolvenda  quae¬ 
stione,  et  praesto  habeant  juristextus  et  Doctorum 
placita,  quod  in  aliis  Libris  declarandis  jugiter 
explevimus. 


TITULUS  I. 

De  Sponsalibus  et  Matrimoniis. 

l.°  Bipartitus  est  hic  Titulus,  ita  ut  primo 
de  sponsalibus  agendum  sit,  dein  de  matrimoniis. 
Sponsalia  in  jure  assumuntur  aliquando  pro  ma¬ 
trimonio  de  praesenti  contracto  nondum  consu- 
mato,  ut  in  cap.  2  et  cap.  jin.  de  sponsa  duorum 
et  cap.  13  de  praesum.pt.  At  stricto  sensu  acci¬ 
piuntur  pro  contractu  respiciente  futuras  nuptias, 

ut  in  praesenti  titulo.  Et  sic  sumpta  sponsalia  de¬ 
finiuntur  «  promissio  vera,  libera,  mutua  et  signo 
»  sensibili  expressa  futuri  matrimonii  inter  per- 
»  sonas  de  jure  habiles.  » 

2.°  Ad  habendum  proinde  eorum  completum 
conceptum  sequentia  sunt  attendenda:  -  (a)  dici 
promissionem;  non  sufficit  quidem  propositum,  ex 
quo  non  oritur  obligatio;  et  ipsum  verbum  spon¬ 
salium  indicat  hanc  promissionem;  -  (b)  hanc  vero 
promissionem  debere  esse  veram;  si  deficit  enim 
animus  et  intentio  se  obligandi,  vinculum  obliga¬ 
tionis  non  exurgit ;  atque  hinc  Jieta  et  simulata 
promissio  obligationem  non  inducit,  prout  clare 
colligitur  ex  cap.  un.  h.  t.  in  VI  et  cap.  26  in 
fin.  h.  t.  Verum  hic  probe  notandum  est,  quando 
signa  externa  expressionis  voluntatis  sunt  conclu¬ 
dentia,  praesumi  semper  in  foro  judiciali  ecclesia¬ 
stico  promissionem  esse  veram,  et  secundum  hoc 
esse  judicandum,  usque  dum  fictio  concludenter 
probetur,  sicut  docet  Innocentius  III  cit.  cap.  26 
h.  t.;  -  (c)  liberam  quoque  oportere  esse  promis¬ 
sionem;  nam  ubi  non  est  libertas,  ibi  sponsalia 
non  sunt  ex  cap.  24  h.  t.;  hinc  ubi  est  coactio, 
aut  error  vel  usus  rationis  non  expeditus,  pariter 
sponsalia  non  habentur;  et  haec  libertas  debet  esse 
formalis  et  directa.  Disputant  inter  se  Doctores, 
an  sponsalia  metu  gravi  extrinseco  injusto  et  di¬ 
recto  inita  sint  nec  ne  valida;  atque  pro  affirma¬ 
tiva  sententia  dedimus  responsum  in  lib.  1  tit.  XL. 
Si  autem  haec  sententia  praeferatur,  consequens 

est  ex  talibus  sponsalibus  etsi  metu  initis  oriri 
impedimentum  publicae  honestatis,  quod  iis  quo¬ 
que  resolutis  per  querelam  partis  passae  metum 
manet,  prout  natura  est  hujus  impedimenti ;  - 
(d)  mutuam  deinde  hanc  promissionem  esse  debere 
suadet  natura  istius  contractus,  cum  sponsalia  sint 
ultro  citroque  obligatoria;  proinde  non  sufficit  pro¬ 
missionis  acceptatio,  sed  requiritur  repromissio. 
Equidem  promissio  acceptata  de  futuris  nuptiis 
obligat  promittentem,  et  graviter  aut  leviter  in 
conscientia,  prout  haec  promissio  sit  adminiculata. 
At  judex  ecclesiasticus  super  hac  re  adiri  nequit, 
neque  sententiam  profert,  quam  tantummodo  edit 
in  causa  mutuae  promissionis.  Hinc  est,  quod  Do- 
ctores  hanc  simplicem  promissionem  etsi  acce¬ 
ptatam  retineant  sub  levi  obligare,  vel  esse  de 
se  retractabilem,  utpote  incompletam;  et  multo 
magis  ex  ea  praedictum  impedimentum  publicae 
honestatis  oriri  denegent.  -  (e)  Demum  signo  sen¬ 
sibili  expressam  promissionem  exigi.  Contractus 
enim  inter  homines  sine  manifestatione  voluntatis 
esse  nequeunt,  neque  proinde  obligatio  oriri.  Jus 
autem  non  determinat  nec  verba  nec  signa,  at 
ea  requiruntur,  quae  consensum  internum  contra¬ 
hentium  sufficienter  exprimunt,  vel  ex  propria  si¬ 
gnificatione  aut  natura,  vel  ex  consuetudine  loci, 
prout  edicitur  in  cap.  7  h.  t.  Quod  si  dubium 
sit  de  prolatione  verborum,  aut  signorum  posi¬ 
tione,  tunc  judex  absolvet  negantem,  cum  facta 
non  praesumantur  sed  probentur;  quemadmodum 

si  dubitetur  de  vi  verborum  aut  signorum  an  con¬ 
cludant  necne.  In  hac  ultima  tamen  hypothesi  si 
accesserit  copula  libera,  tunc  praesumuntur  vim 
obligationis  praesetulisse,  et  ad  eam  suscipiendam 
fuisse  prolata  vel  posita  ex  argum.  cap.  5  de 
condit,  cippos.  Sola  autem  copula  non  est  argu¬ 
mentum  indubium  sponsalium  contractorum,  que¬ 
madmodum  nec  alia  indeterminata  signa;  licet  re¬ 
tinendum  pro  certo  sit,  quod  sponsalia  ex  signis 
indubiis  firmari  et  exprimi  valeant  ex  cap.  23  h.  t. 
Caeterum  personae  inter  quas  sponsalia  eduntur, 
debent  esse  de  jure  habiles,  nempe  tales,  inter 
quas  matrimonium  aliquando  valide  et  licite  iniri 
valeat,  cum  promissio  rei  illicitae  vel  impossibilis 
non  teneat  ex  reg.  58  jur.  in  VI;  sicut  quod  illae 
personae  debeant  esse  determinatae;  etenim  non¬ 
nisi  cum  determinata  persona  valet  matrimonii  tra¬ 
ctatus.  Legitimitas  haec  personarum  strictius  debet 
intelligi  in  sponsalibus,  quam  in  matrimoniis;  dum 
enim,  prout  in  subsequentibus  videbimus,  matri¬ 
monio  obstare  possunt  impedimenta  vel  mere  im¬ 
pedientia,  quae  illud  reddunt  illicitum  solummodo 
vel  dirimentia,  quae  reddunt  invalidum ;  quae¬ 
cumque  obstant  sponsalibus,  illa  reddunt  semper 
invalida  propter  enunciatam  rationem. 

3.°  Sponsalia  sunt  vel  ecclesiastica  coram  pa¬ 
rocho  et  testibus  vel  civilia  nempe  absque  parochi 
praesentia,  et  ista  pariter  vel  pablicci  vel  clande¬ 
stina,  prout  in  foro  externo  probari  possunt  sive 
per  testes,  instrumenta,  vel  potius  quovis  desti- 

tuuntur  adminiculo  probationis.  Profecto  retinen¬ 
dum  est  ex  jure  communi  quaevis  sponsalia  habita 
esse  valida,  etsi  in  foro  externo  sponsalia  clan¬ 
destina  propter  defectum  probationis  non  atten¬ 
dantur.  Neque  Concilium  Tridentinum  aliquid  hac 
super  re  immutavit,  sed  omnia  sub  veteris  le¬ 
gislationis  dispositione  manserunt,  prout  ex  Re¬ 
sponso  dato  a  S.  Congregatione  Concilii  sub  die 
19  Decembris  1596  demonstrat  Benedictus  XIV. 
Instit.  eccles.  46  num.  12.  Equidem  non  defuerunt 
veteres  et  recentiores  petitiones  nonnullorum  Epi¬ 
scoporum,  quibus  rogabant,  ut  nulla  et  invalida 
fierent  ea  sponsalia,  quae  non  fuissent  in  deter¬ 
minata  forma  inita,  sicut  petitio  continebat  data 
sub  die  24  Novembris  1865  ad  Cardinalem  Poe- 
nitentiarium  Majorem,  cui  Epistolae,  sicut  et  cae- 
teris  antiquis  petitionibus  ex  Audientia  SS.rai  re¬ 
sponsio  data  est  «  nihil  esse  innovandum .  »  Neque 
defuerunt  Synodales  aliquae  constitutiones,  quae 
nulla  esse  sponsalia  declararent,  nisi  contracta 
fuissent  coram  Parocho  et  testibus,  vel  quae  in 
scripturam  non  fuissent  redacta.  Quae  tamen  con¬ 
stitutiones  nullam  vim  habent,  cum  sicut  docet 
Benedictus  XIV  de  Syn.  Dioeees.  lib.  12  cap.  5. 
Episcopi  non  habeant  potestatem  neque  imponendi 
matrimonio  nova  impedimenta,  neque  vetera  abro¬ 
gandi.  Taceo  ab  afferendis  nonnullis  sanctionibus 
synodalibus  similis  tenoris,  quae  hodie  emendari 
incipiunt.  Ex  jure  proinde  hodie  valent  sponsalia 
et  effectus  producunt  quacumque  sub  forma  inita. 

Ab  hac  antiqua  et  servata  praxi  aliquantulum  de¬ 
flectere  visa  est  S.  Congregatio  Concilii,  cum  in 
Placentina  diei  31  Januarii  1880  ad  dubium:  -  An 
sponsalia,  quae  in  Hispania  contrahuntur  absque 
publica  scriptura  sint  valida?  -  Respondit:  -  Nega¬ 
tive.  -  Licite  quoque  sponsalia  sub  quacumque 
forma  ineuntur,  etsi  deceat  sine  teste  non  fieri,  ut 
probari  possint,  si  forte  altera  pars  negaret  contracta 
sponsalia,  prout  allegata  Doctorum  auctoritate  in 
cit.  Instit.  Eccles.  46  probat  Benedictus  XIV.  Hoc 
autem  viget  inspecto  jure  ecclesiastico  cum  Civiles 
Codices  moderni  nullum  neque  ex  sponsalibus  in 
forma  ab  ipsis  constituta  initis  aliud  vinculum  ju¬ 
ridicum  oriri  admittant,  nisi  tantum  ad  indemni¬ 
tatem,  si  quae  alteri  parti  propter  eorum  non  adim- 
plementum  damna  secuta  sint. 

4.°  De  sponsalibus  initis  sub  conditione  age¬ 
mus  in  tit.  V  et  de  aetate  necessaria  ad  ea  con¬ 
trahenda  agemus  tit.  II;  nunc  vero  ante  quam 
de  eorum  vi  agamus,  nonnulla  praemittemus  de 
arrhis  et  poenis.  Praeter  nonnullas  donationes, 
quae  solent  inter  sponsos  intervenire,  quaeque  vo¬ 
cantur  jocalia ,  dotalia,  dona  sponsalitia  etc.,  ali¬ 
quando  in  contractu  sponsalitio  interveniunt  ar¬ 
rhae,  quae  definiuntur  «  res  quaedam,  a  sponsis 
vel  eorum  parentibus  in  vel  post  contracta  spon¬ 
salia  sibi  invicem  quasi  pignora  in  securitatem  ma¬ 
trimonii  datae.  »  Arrharum  positio  est  a  jure  ci¬ 
vili  et  canonico  admissa,  velut  constat  ex  can. 
si  quis  uxorem  ccius.  27  quciest.  2  et  can.  3  et  7 

caus.  30  quaest.  5.  Arrhas  porro  istas  datas  de¬ 
perdit^  et  acceptas  restituet,  qui  absque  causa  re¬ 
cedit  a  fide  sponsalium  adimplenda;  e  contra  illa 
pars,  cui  per  recessum  a  fide  fit  injuria,  acceptas 
lucratur,  et  datas  recuperat.  Controvertitur  autem 
a  Doctoribus  ex  interpretatione  cap.  29  h.  t.  an 
jus  canonicum  admittat  conditiones  poencdes  in 
sponsalibus,  sicut  admittuntur  a  jure  civili.  Et 
quamvis  pro  negativa  et  affirmativa  sententia  non 
desint  nec  rationum  momenta,  nec  Doctorum  au¬ 
ctoritas;  mihi  tamen  cum  Gonzalez  in  Comment. 
ad  cap.  29  h.  t.  rationabilior  videtur  media  sen¬ 
tentia  duas  hypotheses  assignans,  quae  sic  expo¬ 
nitur.  Conditiones  enim  istae  poenales  in  sponsa¬ 
libus  valent  apponi  vel  -  1°  a  sponsis,  eorum  pa¬ 
rentibus,  tutoribus,  cognatis,  magnis  amicis,  vel 
etiam  ab  extraneis  cum  illorum  tamen  mandato, 
vel  -  2U  apponuntur  ab  extraneis  simpliciter  absque 
dicto  mandato.  -  Porro  si  haec  altera  hypothesis 
interveniat;  tunc  mihi  certum  videtur  nullam  esse 
rationem,  quae  has  poenales  conditiones  interdicat; 
jure  enim  civili  cum  permittantur,  nullo  juris  ca¬ 
nonici  textu  vetantur;  neque  valent  impugnari  ex 
expositione  aut  interpretatione  cap.  29  h.  t.  cum 
nemo  prohibeatur  committere  poenam  in  factum 
alienum,  quando  haec  poenae  commissio  non  gra¬ 
vat  agentes.  At  in  prima  hypothesi  haec  poenae 
appositio  posset  laedere  libertatem  matrimonii , 
namque  ne  quis  poenam  incurreret,  coacte  matri¬ 
monium  iniret;  et  maxime  interest  quod  matri- 

monia  libera  sint;  proinde  jus  canonicum  has  com¬ 
missiones  poenales  interdixit.  Neque  dicatur  ma¬ 
trimonium  post  sponsalia  fieri  ex  justitia  debere; 
namque  etsi  hoc  verum  sit,  Ecclesia  nihilominus 
non  censuit  partes  esse  poenis  et  censuris  adi¬ 
gendas  ad  fidem  implendam,  sed  potius  monendas, 
ut  ex  inferius  dicendis  patebit;  et  sic  hanc  poe¬ 
narum  adjectionem  tamquam  gravantem  abolevit. 
Neque  dicatur  secundo  idem  esse  judicium  de  ar¬ 
rhis.  Namque  hoc  non  est  verum,  cum  arrhae 
sint  modicae  donationes;  e  contra  commissiones 
poenales  soleant  esse  immodicae  et  gravantes,  ut 
partes  contrahentes  tutae  sint  de  adimplemento  pro¬ 
missionis. 

5.°  Inita  sponsalia  obligant  ad  matrimonium 
contrahendum  tempore  determinato,  si  quod  deter¬ 
minatum  sit;  si  autem  nullum  tempus  praefixum 
fuerit,  quam  primum  una  pars  rationabiliter  exigit. 
Quae  obligatio  est  ex  justitia,  cum  sit  verus  con¬ 
tractus,  et  est  sub  gravi ,  quia  in  re  gravi  versatur 
obligatio;  si  vero  juramentum  accesserit,  accedit 
quoque  obligatio  ex  vi  religionis,  ut  edocemur 
cap.  16  h.  t.  Ex  sponsalibus  proinde,  praeter  im¬ 
pedimentum  dirimens  publicae  honestatis,  de  quo 
tit.  IV  agemus,  inducitur  quoque  impedimentum 
impediens,  prohibens  nimirum  cum  qualibet  alia 
persona  nuptias  praeter  quam  cum  sponsa,  cum 
non  liceat  viris  plures  simul  habere  uxores,  nec 
mulieribus  viros.  -  Atque  ad  hanc  exigendam  obli¬ 
gationem  potest  adiri  quoque  judex  ecclesiasticus, 

qui  justitiam  non  denegabit;  prout  habetur  in  plu¬ 
ribus  textibus  hujus  tituli ,  et  ex  praxi  tribunalium 
ecclesiasticorum.  At  hic  difficultas  maxima  ha¬ 
betur  in  determinando  modo,  quem  in  talibus  ju¬ 
diciis  judex  ecclesiasticus  servare  debeat,  cum  in 
cap.  10  h.  t.  edicat  Pontifex  esse  adimplementum 
sponsalium  ex  petitione  partis  urgendum  poenis 
quoque  et  censuris  interminatis;  dum  e  contra  in 
cap.  17  h.  i.,  ex  consideratione  quod  coacta  con¬ 
jugia  soleant  difficiles  exitus  habere,  injungatur 
a  Pontifice  partem  reluctantem  monendam  potius 
esse  quam  cogendam.  Plures  excogitati  sunt  ab 
interpretibus  modi  hujus  antinomiae  tollendae, 
prout  videre  est  apud  Auctores.  Rationabilior  vi¬ 
detur  esse  sequens,  nempe  ad  evitandos  difficiles 
exitus,  quos  fere  semper  solent  habere  coacta  con- 
nubia,  partes  non  esse  a  judice  cogendas  sed 
potius  monendas,  sicut  praescribitur  in  cap.  17 
h.  t.  At  si  in  casu  particulari  difficilis  exitus  non 
timeatur,  tunc  datur  locus  etiam  coactioni,  ut  in¬ 
dicitur  in  cap.  10  h.  t.  Et  haec  est  consueta  me¬ 
thodus,  qua  istae  causae  tractantur  etiam  apud 
S.  Congregationem  Concilii.  Solent  enim  proponi 
duo  dubia,  nempe:  -  «  1°  An  constet  de  sponsa- 
»  libus  in  casu?  -  Et  quatenus  affirmative.  -  2°  An 
»  sit  locus  coactioni  in  casu?  »  -  Atque  data  re¬ 
sponsione  affirmativa  ad  primum  dubium,  fere 
semper  subjicitur  responsio  negativa  ad  alterum. 
Qui  exitus  judicii  demonstrat  judicem  ecclesia¬ 
sticum  recognoscere  in  casu  obligationem  sub 

gravi  adimplendi  datam  fidem,  sed  abstinere  a 
poenis  et  censuris,  ne  deterius  aliquid  contingat; 
et  prudentia  aliquando  suadet  abstinere  a  sanctione 
infligenda  ad  mala  majora  vitanda.  Secus  vero 
dicendum  est,  quando  judicium  provocetur  non 
modo  propter  non  adimpletam  sponsalium  fidem, 
sed  etiam  propter  deflorationem  aliumve  detri¬ 
mentum  sub  fide  sponsalium  mulieri  illatum;  tunc 
enim  non  tantum  monitioni  locus  est,  sed  et  coa¬ 
ctioni;  cum  tales  injuriae  non  valeant  nisi  secuto 
matrimonio  compensari.  Haec  est  constans  praxis 
tribunalium  ecclesiasticorum ;  quamquam  hodie 
civilis  legislatio  etiam  super  hoc  non  admittat  nisi 
indemnitatem  in  pecunia,  quando  sponsalia  facta 
sunt  in  certa  forma,  de  factis  expensis. 

6.°  Contracta  autem  sponsalia  pluribus  modis 
dissolvi  possunt,  et  -  (a)  per  mutuum  dissensum 
ex  eap.  2  h.  t.  sicut  enim  consensu  firmantur, 
ita  dissensu  cessant.  Id  que  valet,  etiamsi  sponsalia 
sint  jurata;  nam  juramentum  sequitur  naturam 
contractus,  qui  in  casu  est  per  dissensum  resolu¬ 
bilis;  unde  valide  et  licite  hoc  modo  resolvuntur 
sponsalia.  Una  fit  exceptio  quoad  sponsalia  imp Li¬ 
berum,  quae  durante  impubertate  nequeunt  resolvi 
per  mutuum  dissensum  ex  eap.  8  de  desponsat, 
impuber.  ne  propter  animi  levitatem  impuberes 
pluribus  se  implicent  sponsalium  nexibus,  atque 
imprudenter  ab  ipsis  resiliant,  ut  fusius  notabitur 
in  eo  titulo  cum  aliis  nonnullis  differentiis,  quae 
a  jure  inductae  sunt  inter  sponsalia  impuberum, 

et  puberum.  -  (b)  Per  susceptionem  ordinis  prae¬ 
sertim  sacri ,  et  per  professionem  religiosam  quoque 
non  solemnem,  imo  per  ingressum  in  religionem 
contracta  dissolvuntur  sponsalia.  Circa  quod  no¬ 
tandum  est,  licere  alterutri  parti  post  sponsalia 
contracta  cogitare  vel  de  ordinibus  suscipiendis 
vel  de  religiosa  vita  capessenda,  quia  juxta  Glos¬ 
sam  cap.  16  h.  t.  talibus  promissionibus  semper 
est  implicita  conditio:  «  nisi  de  meliori  statu  am¬ 
plectendo  deliberavero.  »  Unus  tantum  casus  est 
relatus  in  cap .  16  h.  t .,  in  quo  propter  adjectum 
juramentum  dicitur:  «  tutius  esse  prius  religione 
juramenti  servata  contrahere,  et  postea,  si  quis 
elegerit,  ad  districtionem  religionis  migrare,  si  car¬ 
nalis  copula  dignoscatur  non  intervenisse.  »  Quo 
casu  excepto  ob  reverentiam  juramenti  et  in  hypo- 
thesi  conversionis  ad  religionem  approbatam  (cum 
ex  professione  solemni  solvatur  antecedens  matri¬ 
monium  ratum)  de  reliquo  licet  etiam  altera  parte 
irrequisita  ad  ordines  atque  ad  religionem  pergere, 
et  per  susceptionem  ordinis  sacri,  aut  per  profes¬ 
sionem  quoque  non  solemnem  sponsalia  dissol¬ 
vuntur,  cum  talis  promissio  sponsalitia  nequeat 
absque  scelere  adimpleri.  Per  ingressum  vero  in 
religionem  vel  per  susceptionem  minorum  ordi¬ 
num,  altera  pars  potest  se  reputare  a  vinculo  spon¬ 
salium  liberam,  cum  hic  actu  demonstraverit  se 
velle  ordines  sacros  suscipere  vel  religionem  pro¬ 
fiteri,  et  non  teneatur  altera  pars  expectare  tempus 
professionis  vel  susceptionis  ordinis  sacri.  -  (c)  Per 

subsequeris  matrimonium  etsi  simpliciter  ratum  ex 
eap.  31  h.  t.,  dissolvuntur  sponsalia  antecedentia, 
prout  melius  exponetur  tit.  IV;  quoniam  spon¬ 
salium  adimplementum  redditur  impossibile  stante 
hoc  conjugio.  An  vero  eo  matrimonio  dissoluto 
reviviscat  prima  sponsalium  obligatio,  controver- 
titur  inter  Doctores:  probabilior  tamen  videtur  sen¬ 
tentia  affirmativa,  cum  cessante  obstaculo  naturale 
sit  quod  vis  antiquae  promissionis  iterum  vigeat.  - 
(d)  resolvuntur  pariter  per  discessum  sponsi  vel 
domicilium  mutare  volentis  vel  brevi  non  redituri 
ex  cap.  5  h.  t.,  hoc  enim  casu  nimium  gravaretur 
sponsa  quae  vel  domicilium  mutare,  vel  nimium 
expectare  teneretur.  -  (e)  Per  fornicationem  sub- 
sequentem,  quae  dat  facultatem  parti  innocenti  re¬ 
siliendi  a  fide  sponsalium  juxta  notum  principium: 
«frangenti  fidem,  fides  frangatur  eidem.  »  Atque 
ex  hac  tam  viro  quam  mulieri  datur  jus  recedendi. 
Quod  canonistae  communiter  extendunt  ad  forni¬ 
cationem  spiritualem,  puta  haeresim,  apostasiam 
et  schisma.  Longe  aliter  meo  judicio  retinendum 
est  de  fornicatione  antecedente,  quae  magis  impu¬ 
tatur  et  nocet  mulieri,  quam  viro,  ut  nunc  osten¬ 
detur.  -  (f)  Pariter  per  notabilem  mutationem 
animi,  corporis  aut  fortunae  supervenientem  sive 
antecedentem  sed  non  cognitam  ex  cap.  25  de  ju¬ 
rejurando.  Traditur  siquidem  in  eo  capite  duas 
conditiones  in  quavis  promissione  semper  esse  im¬ 
plicitas,  nempe:  -  1°  valere  promissionem  si  res 
sunt,  sicut  apparent;  -  2°  promissionem  vigere, 

■si  res  perseverant ,  sicut  sunt.  -  Ergo  ad  recedendum 
a  sponsalibus  eadem  ratione  dat  causam  gravis 
mutatio  seu  defectus  superveniens,  ac  gravis  de¬ 
fectus  antecedens  non  cognitus.  At  graves  defectus 
non  eodem  modo  mensurantur  in  mulieribus,  quam 
in  viris:  sic  puta  fornicatio  antecedens  non  cognita 
vix  in  viro  attenditur,  nisi  fuerit  per  modum 
habitus,  vel  eum  corruptis  esse  moribus  demon¬ 
stret;  cum  e  contra  mulieri  gravissime  noceat  etiam 
una  vice  admissa.  Imo  etsi  mulier  fuerit  per  vim 
ab  alio  corrupta  sive  post  inita  sponsalia,  sive 
antea;  cum  primo  hoc  a  sponso  rescitur,  potest 
a  sponsalium  fide  impune  recedere;  nimium  enim 
probro  viro  est  ducere  ab  alio  corruptam.  Jure 
autem  diximus  attendendam  esse  quamcumque 
gravem  mutationem  sive  corporis  sive  animi,  sive 
fortunarum;  nam  quomodocumque  inducta  nocet, 
prout  multis  modis  exemplificant  Doctores.  Spectat 
autem  ad  Theologiae  moralis  tractatores  resolvere 
quaestionem:  «  an  pars  laborans  occulto  defectu 
teneatur  illud  aperire  ante  sponsalia,  vel  iis  con¬ 
tractis  ante  matrimonium.  »  Videatur  S.  Alphon- 
sus  De  Matrim.  num.  864.  Omnes  Doctores  con¬ 
veniunt  hanc  notabilem  mutationem  in  deterius 
consequentem  sponsalia  vel  primo  cognitam  dare 
jus  alteri  parti  resiliendi  a  sponsalibus;  sed  non 
desunt  Auctores,  qui  putant  esse  causam  justam 
recedendi  a  sponsalibus  insperatam  et  longe  gra¬ 
vem  mutationem  in  melius ,  ita  ut  qui  illam  ex- 

pertus  sit,  habeat  hanc  facultatem,  quam  opi¬ 
nionem  satis  clocte  defendit  P.  Ballerini  in  Com¬ 
pendio  Theolog.  Moral.  Gari/ .  De Matrim .  num. 731 
not.  (a).  -  (g)  Per  impedimentum  dirimens  super¬ 
veniens ,  resolvuntur  quoque  sponsalia,  prout  ex¬ 
ponetur  in  tit.  XIII.  -  (h)  Demum  sponsalia  di¬ 
rimi  possunt  per  dispensationem.  Etsi  Ecclesia  ex 
dictis  intendat  fidem  esse  servandam  sponsalium, 
et  judices  ecclesiastici  nequeant  in  iisdem  dispen¬ 
sare  alterutra  parte  invita,  jus  enim  huic  quae¬ 
situm  est;  nemo  tamen  negare  poterit  id  juris  com¬ 
petere  Romano  Pontifici,  qui  ceteroquin  huic  juri 
tertio  quaesito  non  praejudicat,  nisi  expresse  dicat, 
et  nisi  habeantur  causae  satis  graves  et  praesertim 
respicientes  publicum  bonum.  Plaec  dispensatio 
conceditur  a  S.  Congregatione  Concilii  ex  Au¬ 
dientia  Papae;  et  ipsa  raritas  hujusmodi  dispen¬ 
sationum  arguere  facit  difficultatem  gratiae.  Nos¬ 
tris  autem  temporibus  non  omnino  infrequentia 
sunt  haec  Rescripta  ob  infaustam  promulgationem 
legis  sic  dictae  matrimonii  civilis.  Aliquando  enim 
evenit,  ut  quis  spreta  fide  sponsalium  matrimo¬ 
nium  civile  cum  altera  contrahat,  et  ex  ea  filios 
suscipiat,  deinde  vero  petat  cum  hac  matrimonium 
in  facie  Ecclesiae  celebrare.  Obstante  Parocho  ad- 
sistere  huic  matrimonio  propter  impedimentum 
sponsalium,  et  sponsa  nolente  juri  suo  renuntiare. 
Summus  Pontifex  rogatur,  ut  stante  impossibili¬ 
tate  morali  contrahendi  nuptias  cum  sponsa,  quas 
lex  civilis  etsi  per  injuriam  legitimas  non  haberet 

ad  consulendum  tamen  bono  filiorum  et  praesertim 
conscientiae  Oratorum,  Summus  Pontifex  hanc 
dispensationem  concedit  per  medium  supradi.ctae 
S.  Congregationis. 

7.°  Quae  diximus  circa  facultatem  risiliendi 
a  sponsalibus  ita  sunt  accipienda,  ut  huic  juri 
valeat  quis  renuntiare,  atque  in  iisdem  sponsalibus 
manere,  quam  manendi  voluntatem  manifestare 
idem  valet  vel  verbis  vel  factis,  ut  constat  ex 
cap.  6  de  primleg.  Expedita  autem  est  sponsis 
libertas  resiliendi  a  sponsalibus,  si  causa  recessus 
certa  sit ,  neque  attendenda  est  praeventiva  sen¬ 
tentia  judicis,  quia  numquam  hoc  in  jure  cautum 
habetur.  At  si  dubium  sit  an  causa  subsistat,  ju¬ 
dicis  ecclesiastici  sententia  est  necessaria,  cujus 
est  impedire  ne  quis  peccatum  admittat.  -  Haec, 
quae  de  sponsalibus  relata  sunt,  olim  erant  in 
quotidiana  applicatione;  cum  nullum  fere  matrimo¬ 
nium  celebraretur,  quin  huic  praecessissent  spon¬ 
salia,  sive  haec  in  ecclesiastica  forma  fierent,  sive 
in  privata  et  civili;  et  promissioni  sponsalitiae 
semper  erat  juramentum  adjectum.  A  modernis 
vero  moribus  hoc  recessit,  praesertim  cum  Civiles 
Codices  praedictae  promissioni  nullam  vim  reco¬ 
gnoverint  ad  petendum  adimplementum,  ut  dictum 
est;  proinde  quaestiones  de  sponsalibus  et  in  tri¬ 
bunalibus  ecclesiasticis  et  apud  S.  Congregationem 
Concilii  rarissimae  sunt.  Ob  eamdem  rationem  fere 
absoleverunt  illae  oppositiones,  quae  sub  formula 
»  Nihil  transeat  »  fiebant  in  Curiis  Episcopalibus, 

ne  daretur  licentia  contrahendi  matrimonium  in 
detrimentum  promissionis  sponsalitiae. 

8.°  Ad  aliam  partem  tituli  accedentes  lo¬ 
quimur  de  Matrimoniis.  Matrimonium  spectari  po¬ 
test  ut  contractus  et  ut  sacramentum.  Si  spectetur 
ut  contractus  definitur:  «  maris  et  foeminae  legi¬ 
timarum  personarum  conjunctio  individuam  vitae 
consuetudinem  retinens.  »  Ubi  vero  consideretur 
ut  sacramentum  definitur:  «  contractus  baptiza- 
torum  legitimus  et  indissolubilis  inter  virum  et 
foeminam,  quo  traditur  et  acceptatur  mutua  cor¬ 
porum  potestas  in  ordine  ad  actus  de  se  aptos 
ad  prolis  generationem  elevatus  a  Christo  ad  di¬ 
gnitatem  sacramenti  et  conferens  gratiam  ex  opere 
operato.  »  Quarum  definitionum  verba  in  tracta¬ 
tione  exponentur.  Matrimonii  porro  duae  sunt  di¬ 
visiones;  primo  enim  dividitur  in  legitimam,  ratum 
et  consummatum .  Legitimum  est  quod  a  non-bapti- 
zatis  contrahitur  servatis  legibus  naturalibus,  di¬ 
vinis,  et  forte  civilibus.  Addidimus  illud  verbum 
forte,  quia  non  desunt  Doctores,  qui  teneant  po¬ 
testatem  civilem  nihil  addere  posse  ordinationibus 
juris  naturalis  et  positivi  divini  neque  in  matri¬ 
monio  a  non-baptizatis  contracto;  etsi  numero¬ 
siores  Doctores  aliter  sentiunt,  prout  nostra  sen¬ 
tentia  est,  quod  aliqua  in  hoc  infidelium  matri¬ 
monio  addere  et  ordinare  valeant  civiles  potestates, 
salvo  tamen  jure  naturali  et  positivo  divino  primi¬ 
genio.  Ratum  quod  a  baptizatis  contrahitur  non¬ 
dum  carnali  copula  completum  ex  cap.  7  de  divort. 

Consummatum  demum  quod  carnali  copula  acce¬ 
dente  est  completum.  Iterum  matrimonium  est 
verum,  putativum,  et  praesumptum.  Verum  appel¬ 
latur,  cujus  conditiones  omnes  objecti  ve  subsis¬ 
tunt.  Putativum  nominatur,  quod  penes  commu¬ 
nitatem  et  contrahentes,  aut  saltem  alterutrum 
istorum  errore  probabili  habetur  ut  validum,  sed 
ex  latente  impedimento  dirimente  est  invalidum; 
de  quo  agetur  in  tit.  XVII  hujus  libri.  Demum 
praesumptum  matrimonium  dicitur,  cum  inter  spon¬ 
sos  de  futuro  copula  libera  intercedit  ex  cap.  30 
h.  t.,  de  quo  ibi  dicitur,  quod  etsi  praesumptum 
matrimonium  videatur,  contra  praesumptionem  ta¬ 
men  hujusmodi  non  est  probatio;  atque  hinc  talis 
praesumptio  est  juris  et  de  jure.  Circa  hoc  ma¬ 
trimonium  praesumptum  sequentia  sunt  notanda.  - 
(a)  Ut  ex  cit.  cap.  30  h.  t.  dicatur  matrimonium 
praesumptum  sponsalia  debuerunt  esse  valida,  et 
copula  carnalis  perfecta;  primum  quidem  ex  hoc, 
quod  Canon  retineat  consensum  de  futuro  in  spon¬ 
sis  versum  esse  in  consensum  de  praesenti,  et 
quod  videatur  copula  illa  haberi  virtute  praece¬ 
dentis  obligationis  sponsalium,  quae  non  veriflca- 
rentur  si  sponsalia  inter  eos  non  fuissent  valida; 
alterum  vero  ex  hoc,  quod  manifeste  traditur  ex 
cap.  32  h.  t.,  ubi  asseritur,  quod  conatus  ad  co¬ 
pulam,  qui  non  habuit  effectum,  non  facit  matri¬ 
monium  inter  sponsos  praesumptum.  -  ((*)  Hinc 
non  est  verum,  quod  asseritur  a  nonnullis  Aucto¬ 
ribus,  in  locis,  ubi  nondum  Concilium  Tridentinum 

quoad  cap.  1  sess.  24  de  reform.  matrim.  est  pro¬ 
mulgatum,  prima  sponsalia  adhuc  integra  dissolvi 
per  altera  sponsalia,  si  copula  carnalis  in  istis  in¬ 
tercesserit;  nam  tunc  ex  subsequente  copula  in 
foro  externo  matrimonium  censetur  ipso  facto  con¬ 
tractum  ac  animo  perfectum,  si  sponsalia  fuerint 
valida,  quod  in  casu  non  verificatur.  -  (y)  Haec 
autem  praesumptio  etsi  sit  juris  et  de  jure,  et  non 
admittat  probationes  in  contrarium,  applicari  ne¬ 
quit  foro  conscientiae;  adeoque  homini  in  confes¬ 
sione  asserenti,  se  post  sponsalia  de  futuro  valida 
copulam  cum  sponsa  habuisse  animo  fornicario, 
non  esset  deneganda  facultas  ad  alia  vota  tran¬ 
seundi;  unde  aliquando  oriri  potest  oppositio  inter 
decisionem  fori  externi,  et  fori  conscientiae  relate 
ad  haec  conjugia  in  locis,  ubi  ex  non  facta  pu¬ 
blicatione  d.  Capitis  Concilii  Tridentini  adhuc  habet 
locum  matrimonium  praesumptum.  Imo  nec  in  foro 
externo  valet  juxta  nonnullos  auctores  haec  prae¬ 
sumptio,  si  contrarium  evidenter  constet,  cum  non 
censeantur  comprehensi  illi  casus,  de  quibus  con¬ 
trarium  evidenter  constet,  prout  censet  Schmalz- 
grueber  de  desponsat,  impub.  num°.  12.  Ad  quod 
recte  intelligendum,  referimus  hic  ex  Instructione 
die  17  Januarii  1821  a  S.  Congregatione  de  Propa¬ 
ganda  Fide  data  Episcopis  et  Vicariis  Apostolicis  in 
Imperio  Sinarum  responsionem  ad  duo  Dubia  se¬ 
quentis  tenoris.  «  S.  Congregatio  respondit  ad  pri- 
»  mum.  Si  in  praefatis  regionibus,  ubi  publica- 
»  tum  non  fuit  decretum  S.  Concilii  Tridentini, 

»  duo  sponsi  carnalem  inter  se  deinde  habeant 
»  copulam,  eam  tamen  non  ex  affectu  maritali, 
»  sed  ex  affectu  illicito  et  fornicario,  haec  eorum 
»  copula  minime  transire  facit  praecedentia  eo- 
»  rumdem  sponsalia  in  verum  matrimonium  coram 
»  Deo,  seu  in  foro  conscientiae;  sed  liberi  maneant, 
»  atque  poterunt,  si  praedicta  eorum  sponsalia  ex 
»  aliqua  legitima  causa  dissoluta  fuerint,  nuptias 
»  alias  legitime  inire.  Nihilominus,  si  eorum  co- 
»  pula  in  foro  externo  et  judiciali  probetur,  po- 
»  terunt  iidem  ex  praesumptione  juris  et  cie  jure , 
»  contra  quam  non  admittitur  probatio,  per  ec- 
»  clesiasticam  potestatem  adigi  ad  sese  habendos 
»  tamquam  veros  conjuges,  quibus,  vivente  con- 
»  sorte,  quod  vis  conjugium  interdictum  sit  ex  cap. 
»  30  cie  sponscd.  et  matrirn.  Ad  secundum:  Si 
»  quis  fidelium  post  sponsalia  et  copulam  dein 
»  habitam  cum  una  muliere,  cum  altera  muliere 
»  publice  matrimonium  contrahat,  atque  in  hoc 
»  statu  ad  missionarium  aliquem  in  tribunali  poe- 
»  nitentiae  accedat,  debebit  eum  interrogare,  an 
»  copulam  istam  cum  illa  prima  muliere  habuerit 
»  ex  affectu  maritali,  an  vero  ex  affectu  illicito 
»  et  fornicario.  Si  alterum  hoc  respondebit,  nul- 
»  lum  de  validitate  praesentis  sui  matrimonii  du- 
»  bium  ei  movebit.  Sin  autem  primum  responde- 
»  bit,  graviter  ipsum  commonebit,  eum  maritum 
»  esse  non  secundae  sed  primae  mulieris,  ad  eam- 
»  que  omnino  redire  debere.  Additur  vero  ad  eo- 
»  rumdem  missionariorum  instructionem,  quod  si 

»  forte  homo  iste  probare  non  valens  in  foro  ex- 
»  terno  carnalem  copulam  ab  se  habitam  cum  pri- 
»  ma  illa  muliere,  cogetur  hinc  per  ecclesiasti- 
»  cam  potestatem  cum  altera  muliere  remanere, 
»  qua  cum  publice  matrimonium  contraxit,  debe- 
»  ret  is  poenam  quamlibet,  ipsamque  excommu- 
»  nicationem  humiliter  potius  sustinere,  quam 
»  cum  altera  hac  muliere  carnale  commercium 
»  exercere  non  sine  lethali  culpa,  ex  capite  44 
»  de  sententia  excommunicationis.  » 

9.°  De  matrimonio  christiano  tractatus  prae¬ 
sens  praecipue  verba  facit,  etsi  de  legitimo  seu  de 
contracto  matrimonio  in  infidelitate  nonnulla  in¬ 
terserantur.  Christus  Dominus  matrimonium  in 
nova  lege  extulit  ad  dignitatem  sacramenti ;  atque 
haec  veritas  de  fide  catholica  est  post  Concilium 
Tridentinum  sess.  24  cctn.  1  de  sacram,  matrim. 
Quoniam  vero  ex  ejusdem  Christi  mandato  sa¬ 
cramentorum  administratio  exclusioe  pertinet  ad 
Ecclesiam  juxta  illud  Apostoli  Ep.  1  ad  Corinth. 
oap.  IV  u.l«  sic  nos  existimet  homo  ut  mini¬ 
stros  Christi  et  dispensatores  Mysteriorum  Dei  » 
hinc  matrimonium  christianum  regitur  ab  Eccle¬ 
sia  exclusive.  Et  quandoquidem  in  matrimonio 
christiano  id  quod  est  contractus  est  etiam  sacra¬ 
mentum  ;  hinc  Ecclesia  est,  quae  exclusive  ejus 
honestatem  et  honorem  tuetur  legibus,  et  de  ejus 
honestate  et  honore  judicat  in  casibus  particula¬ 
ribus.  Leges  istae  habito  respectu  ad  indolem  ma¬ 
trimonii,  qui  non  desinit  esse  contractus,  respi- 

ciunt  legitimitatem  personarum,  et  vocantur  im¬ 
pedimenta  vel  dirimentia  vel  impedientia,  prout, 
si  non  observentur,  reddunt  matrimonium  vel  in¬ 
validum,  vel  simpliciter  illicitum.  Utramque  Ec¬ 
clesiae  potestatem  respexit  Concilium  Tridentinum, 
et  quidem  jus  Ecclesiae  imponendi  impedimenta 
praesertim  dirimentia  sess.  24  can.  III  et  IV  de 
sacram,  matrim.,  potestatem  vero  judicandi  in 
causis  matrimonialibus  ead.  sess.  24  can.  XII; 
in  quorum  canonum  interpretatione  aliquantisper 
est  insistendum.  Atque  imprimis  asserendum  est 
canones  illos  esse  dogmaticos,  quod  praeter  prae¬ 
missa  de  doctrina  de  sacramento  matrimonii  pa¬ 
tet  quoque  ex  eo  quod  in  illis  canonibus  anathe¬ 
mate  plectitur  qui  eam  doctrinam  non  profitetur, 
quod  non  potest  fieri,  nisi  illa  doctrina  sit  de  fide. 
Sed  in  illis  canonibus  non  potest  esse  de  fide, 
nisi  potestas  Ecclesiae  de  ponendis  impedimentis 
et  de  causis  matrimonialibus  judicandis;  sequi¬ 
tur  proinde  hanc  potestatem  Ecclesiam  non  ha¬ 
buisse  mutuatam  a  civilibus  potestatibus,  sed  eam 
habere  participatam  a  Christo;  quia  concessiones 
factae  a  principibus  civilibus  Ecclesiae,  eorum- 
que  indulta  et  ab  ipsis  participata  Ecclesiae  po¬ 
testas  non  est  objectum  dogmatis.  Videantur  Li- 
therae  Apostolicae  Pii  IX  «  AdApostolicae»  diei  22 
Augusti  1851  ( Syllabo  errore  69  et  70).  Ecclesia 
proinde  jure  proprio  id  est  sibi  a  Christo  con¬ 
cesso,  non  vero  mutuato  a  principibus  civilibus 
utramque  potestatem  habet,  ut  contra  jansenistas 

et  regalistas  aperte  asseruit  Pius  VI  in  Consti- 
tut.  «  Auctorem  fidei  »  in  condemnata  propositione 
59  et  60  de  matrim.  Ex  quarum  propositionum 
damnatarum  sensu  manifestum  factum  est,  sub 
nomine  ecclesiasticarum  personarum  in  illis  ca¬ 
nonibus  non  venire  societatem  ecclesiasticam  lato 
sensu  sumptam,  maxime  vero  principes  Christia¬ 
nos,  ut  contendebant  jansenistae,  sed  hierarchi- 
cam  potestatem  ecclesiae.  Quae  deinde  hanc  du¬ 
plicem  potestatem  habet  etiam  exclusive  quoad 
civilia  gubernia  seu  principes  laicos,  ut  ex  cita¬ 
tis  canonibus  non  incongrue  eruitur.  Dum  enim 
Concilii  Tridentini  propositum  esset  proscribere 
errorem  Lutheri,  qui  potestatem  in  ponendis  im¬ 
pedimentis  praesertim  dirimentibus  et  causis  ma¬ 
trimonialibus  videndis,  quam  Ecclesiae  denegabat, 
saecularibus  principibus  tribuebat,  quando  deter¬ 
minate  definivit  potestatem  illam  Ecclesiae  esse 
propriam,  eo  ipso  principibus  saecularibus  non 
competere  judicavit.  Sed  cum  sequioribus  tempo¬ 
ribus  ex  conatibus  Jansenistarum,  Febronianismi, 
aliorumque  regalistarum  potestas  haec  leges  fe¬ 
rendi  et  judicandi  de  matrimoniis  Christianorum 
vel  potestatibus  civilibus  exclusive  tribueretur, 
vel  saltem  eis  diceretur  esse  cum  Ecclesia  com¬ 
munis,  tunc  Romani  Pontifices  utrumque  dene¬ 
garunt,  et  utramque  potestatem  Ecclesiae  exclu¬ 
sive  vindicarunt,  ut,  praeter  jam  citatam  consti¬ 
tutionem  Auctorem  Fidei  luculentissime  patet  ex 
Bi  °evi  Pii  VI  directo  ad  Episcopum  Motulensem 

edito  die  16  Septembris  1788,  ex  quo  sequentia 
gravissima  verba  referimus:  «  Tamquam  regius 
»  delegatus  ausus  es  solvere  sacramenti  vinculum, 
»  et  id  gloriae  duxisti  tuae,  ut  in  causis  nuditatis 
»  matrimonii  tribueres  laicis  potestatibus  aucto- 
»  ritatem  leges  dicendi  in  nuptiis,  auctoritatem, 
»  inquam,  quam  saeculi  ipsae  potestates  sibi  ar- 
»  rogarunt  numquam:  hoc  enim  jus,  quo  late  patet 
»  in  sola  Ecclesia  residet  universum.»  Quam  do¬ 
ctrinam  subsequentes  Pontifices  contra  gliscentes 
errores  proclamare  non  destiterunt,  ut  Pius  VIII 
in  Encyelica  diei  21  Maii  1829,  et  Gregorius  XVI 
Eneyclica  diei  15  Augusti  1832.  Sed  jam  ab  an¬ 
tiquo  Ecclesia  hanc  potestatem  constanti  sua  praxi 
sibi  exclusive  asseruit  cum  approbatione  saecu¬ 
larium  principum;  et  hoc  ex  eo  praesertim  osten¬ 
ditur,  quod  Ecclesia  leges  civiles  jam  de  matri¬ 
moniis  latas,  nonnullas  probavit,  alias  correxit, 
alias  demum  primitus  toleravit,  dein  abolevit, 
prout  sunt  leges  de  cognatione  legali,  quae  pro¬ 
batae  fuerunt,  leges  de  divortiis,  et  de  permisso 
maritali  foedere  inter  consobrinas,  quae  fuerunt 
correctae,  leges  de  interdictis  matrimoniis  filiorum 
familias  et  servorum  absque  assensu  patris  fami¬ 
lias  vel  domini,  quas  primo  toleravit,  deinde  vero 
Ecclesia  abolevit,  ut  ex  sequentibus  patebit;  et  ex 
altera  parte  eadem  Ecclesia  alia  impedimenta  prae¬ 
sertim  dirimentia  constituit,  quibus  matrimonia 
Christianorum  regerentur;  et  principes  laici  haec 
Ecclesiae  mandata  humiliter  receperunt.  Imo  adeo 

se  incompetentes  hac  in  re  recognoverunt,  ut  si 
vellent  legislationem  hac  super  re  modificandam, 
ad  Ecclesiam  recurrerent,  ut  sua  auctoritate  id 
praestaret;  prout  exemplum  luculentissimum  prae¬ 
buerunt  Reges  Galliae,  cum  per  oratores  roga¬ 
verunt  Patres  Concilii  Tridentini  ut  vellent  irri¬ 
tare  matrimonia  clandestina  et  contracta  a  filiis 
familias  absque  parentum  consensu,  quas  preces 
quoad  primam  partem  admissae  sunt,  quoad  al¬ 
teram  rejectae  ut  patet  ex  sess.  24  cap.  1  de  re- 
fonn.  matrimonii .  Antiquam  hanc  et  exclusi vam 
Ecclesiae  possessionem  recognovit  ipse  Van-Es- 
pen,  qui  Jar.  E  celes,  unio.  part.  2  tit.  13  nam.  1(3, 
ita  ait:  «  Constat  jam  a  pluribus  saeculis  Ec- 
»  clesiam,  et  quidem  privative  et  cum  exclusio- 
»  ne  principum  saecularium  impedimenta  diri- 
»  mentia  inter  catholicos  ordinasse,  eaque  pro  tem- 
»  porum  et  locorum  circumstantiis  nonnumquam 
»  extendisse  vel  limitasse,  aut  etiam  relaxasse;  ac 
»  per  consequens  negari  non  potest,  quin  Ecclesia 
»  hac  potestate  a  primis  saeculis  pacifice  usa 
»  fuerit.  » 

10.°  At  vero  nonnulla  ab  assentatoribus  po¬ 
testatis  civilis  et  vetera  et  nova  proponuntur  so¬ 
phismata  seu  difficultates,  queis  putant  probare 
luisse  ex  Ecclesiae  usurpatione,  quod  ea  sibi  vin¬ 
dicaverit  hanc  potestatem  leges  ferendi  et  judi¬ 
candi  de  matrimoniis  christianis;  et  proinde  eam 
esse  principibus  laicis  reintegrandam,  prout  prae¬ 
senti  aevo  per  matrimonii  civilis  inventum  facti- 

tatum  est.  Juverit  proinde  in  iis  diluendis  diffi¬ 
cultatibus  aliquantulum  immorari.  Matrimonium, 
ipsi  ajunt,  etsi  sacramenti  dignitatem  induerit, 
non  desiit  tamen  esse  contractus,  et  sic  ad  instar 
aliorum  contractuum  et  cactorum,  manet  sub  re- 
gimine  auctoritatis  civilis.  Verum  facilis  est  re¬ 
sponsio.  Praecisione  enim  facta  a  legibus,  quae 
effectus  civiles  matrimonii  moderentur,  quas  nemo 
negat  posse  a  civili  gubernio  condi,  et  de  quibus 
inferius  loquemur;  id  certum  est  principum  sae¬ 
cularium  auctoritatem  fuisse  valde  limitatam  etiam 
antequam  matrimonium  ad  dignitatem  sacramenti 
a  Christo  eveheretur;  sed  post  hoc  Christi  factum, 
illis  quaecumque  potestas  fuit  sublata  per  subtra¬ 
ctionem ,  ut  ajunt,  materiae  nempe  quia  matri¬ 
monium  ad  superiorem  ordinem  fuit  elevatum. 
Revera  principum  saecularium  potestas  nequivit 
aliquid  statuere  contra  indissolubilitatem  matri¬ 
monii,  quam  hoc  consecutum  est  in  prima  sui 
institutione  ex  auctoritate  et  interventu  divino,  id 
est  longe  antequam  matrimonium  a  Christo  ele¬ 
varetur  ad  dignitatem  sacramenti;  prout  in  litteris 
ad  Episcopum  Agriae  sub  die  11  Julii  1789  as¬ 
serit  Pius  VI.  Relatis  siquidem  nostri  protopa- 
rentis  verbis:  «  Hoc  nunc  os  ex  ossibus  meis ,  et 
caro  de  carne  mea  etc.  »  subiungit:  «  Quo  mani- 
»  feste  patet,  matrimonium  vel  in  ipso  statu  na- 
»  turae,  ac  sane  multo  ante  quam  ad  proprie  di- 
»  cti  sacramenti  dignitatem  eveheretur,  sic  divini- 
»  tus  institutum  esse,  ut  secum  afferat  perpetuum 

»  indissolubilemque  nexum,  qui  proinde  nulla  civili 
»  lege  solvi  queat.  Itaque  licet  sacramenti  ratio 
»  a  matrimonio  sejungi  valeat,  velut  inter  infideles; 
»  adhuc  tamen  in  tali  matrimonio,  siquidem  ve- 
»  rum  est  matrimonium,  perstare  debet,  et  omnino 
»  perstat  perpetuus  ille  nexus,  qui  a  prima  ori- 
»  gine  divino  jure  matrimonio  ita  cohaeret,  ut  nulli 
»  subsit  civili  potestati.  »  Verum,  ut  habetur  in  cit. 
Brevi  ad  Episcopum  Motulensem  cum  illud  idem 
<  matrimonium,  quod  ante  adventum  Christi  nihil 
»  aliud  erat  nisi  indissolubilis  quidam  contractus, 
»  post  Christi  adventum  evaserit  unum  ex  septem 
»  legis  evangelicae  sacramentis  a  Christo  Domino 
»  institutum  »,  tunc  in  ordinem  rerum  spiritua¬ 
lium  et  in  dominium  Ecclesiae  transivit  matri¬ 
monium  ab  ipsa  Ecclesia  ut  reliqua  sacramenta 
ministrandum  et  ordinandum  salva  substantia  ex 
institutione  divina;  et  sic  subtractum  est  in  totum 
ab  ordinatione  principum  civilium.  Ad  hoc  enim 
ut  auctoritas  civilis  posset  super  hoc  matrimonio 
leges  ferre  et  de  eo  judicare,  necesse  esset  ut 
scinderetur  matrimonium  Christianorum  in  duo, 
et  haberetur  unum  super  quo  civilis  auctoritatis 
cura  exerceretur,  et  aliud  quod  esset  sacramen¬ 
tum,  quasi  contractui  accessorium  ab  eoque  sepa¬ 
rabile  quod  auctoritatis  ecclesiasticae  ordinationi 
subesset.  Atque  Concilium  Tridentinum  non  di¬ 
stinxit  inter  haec  duo  matrimonia,  sed  declaravit 
simpliciter  et  absolute  sess.  24  can.  I  de  meram, 
matrim.  «  Si  quis  dixerit  matrimonium  non  esse 

»  vere  et  proprie  unum  ex  septem  legis  evange- 
»  licae  sacramentis  a  Christo  Domino  institutum, 
»  sed  ab  hominibus  in  Ecclesia  inventum,  neque 
»  gratiam  conferre:  anathema  sit.  »  Error  pariter 
est  a  Pio  IX  in  litteris  Apostolicis  «  Ad  Aposto- 
lieae  »  22  Augusti  1851  damnatus:  «  matrimo- 
»  nii  sacramentum  non  esse  nisi  quid  contractui 
»  accessorium  ab  eoque  separabile  »  Syllab.  er¬ 
rore  66.  Item  error  est  damnatus  in  Epistola  a 
Pio  IX  ad  «  Regem  Sardiniae  »  diei  9  Septem¬ 
bris  1852  et  in  Allocut.  Acerbissimum  27  Septem¬ 
bris  1852  «  vi  contractus  mere  civilis  potest  inter 
»  christianos  constare  veri  nominis  matrimonium; 
»  falsumque  est,  aut  contractum  matrimonii  inter 
»  christianos  semper  esse  sacramentum,  aut  nul- 
»  lum  esse  contractum,  si  sacramentum  exclu- 
»  datur.  »  Quae  omnia  statuta  sunt  cohaerenter 
ad  ea,  quae  decrevit  Concilium  Tridentinum,  dum 
sess.  24  eap.  1  de  reform.  matrim.  juxta  Bene¬ 
dictum  XIV  in  Epistola  Redditae  ad  Missionarios 
Hollandiae  sub  die  17  Septembris  1746:  «  qui 
»  praeter  formam  a  se  praescriptam  matrimonium 
»  contrahere  attentant,  eorum  non  sacramentum 
»  modo,  sed  contractum  ipsum  irritum  diserte 
»  pronuntiat,  atque  ut  ejus  verbis  utamur,  eos  ad 
»  sic  contrahendum  omnino  inhabiles  reddit,  et 
»  hujusmodi  contractus  irritos  esse  decernit.  » 
Ergo  ratione  contractus  principes  saeculares  ne¬ 
queunt  in  matrimonio  christiano  nec  leges  ferre, 
nec  judicare.  Ex  quo  deducitur  quid  tenendum  sit 

de  sententia  nonnullorum  theologorum,  qui  puta¬ 
bant  in  Christianorum  matrimonio  ita  contractum 
a  sacramento  dividi  posse,  ut  illum  omnino  per¬ 
fectum  quandoque  consistere  crederent,  quin  sa¬ 
cramenti  eminentiam  pertingeret,  quique  retinen¬ 
tes  sacramenti  matrimonii  ministrum  esse  sacer¬ 
dotem,  formam  autem  esse  in  benedictione  sacer¬ 
dotali,  autumabant  matrimonia  clandestina,  quae 
ante  Concilium  Tridentinum  debebant  haberi  va¬ 
lida,  ea  dicebant  constitisse  in  ratione  contractus, 
non  vero  in  ratione  sacramenti.  Nam  si  sermo 
sit  de  divisione  conceptuali ,  et  forte  etiam  subje¬ 
ctiva;  utique  alia  est  ratio  contractus  alia  sacra¬ 
menti;  sed  si  de  divisione  reali  et  objectiva  agatur, 
haec  ex  dictis  admitti  nequit;  cum  pro  christianis 
non  existat  nisi  unum  matrimonium  illudque  es¬ 
sentialiter  sacramentum,  extra  quod  matrimonium 
sacramentum  non  habetur  nisi  exitialis  concubi¬ 
natus;  ac  proinde  omnis  vulgo  nominatus  con¬ 
tractus  matrimonialis  mere  civilis  pro  christianis 
est  sacrilegium.  Illa  proinde  matrimonia  clande¬ 
stina  ante  Tridentinum,  et  quae  in  locis  contra¬ 
huntur,  ubi  Decretum  Tridentini  promulgatum 
non  est,  etsi  illicita,  subsistunt  tamen  tum  in  ra¬ 
tione  contractus,  tum  in  ratione  sacramenti.  Inde 
est  matrimonii  ministros  esse  contrahentes,  for¬ 
mam  vero  verba  vel  signa  quibus  consensus  ex¬ 
primitur,  juxta  ea  quae  habet  Eugenius  IV  in 
Instructione  ad  Armenos:  «  septimum  est  sacra- 
»  mentum  matrimonii  -  Causa  efficiens  matrimo- 

»  nii  regulariter  est  mutuus  consensus  per  verba 
»  de  praesenti  expressus.  »  Quod  si  Concilium 
Tridentinum  praesentiam  parochi  requisivit,  eum 
adhibuit  uti  testem  auctorabilem  non  vero  ut  mi¬ 
nistrum,  quemadmodum  si  ab  antiquo  Ecclesia 
religiosos  ritus  in  matrimonii  celebratione  prae¬ 
scripsit,  non  ideo  id  fecit  ut  scieras  faceret  nuptias, 
quasi  sine  illis  sacrae  non  essent,  sed  ex  eo  quod 
sancta  sancte  tractanda  sunt. 

11.°  Aliud  argumentum  ad  asserendam  prin¬ 
cipibus  laicis  potestatem  statuendi  impedimenta 
matrimonium  christianum  dirimentia,  deque  eo  ju¬ 
dicandi  affertur ;  nempe  matrimonium  spectari 
posse  ut  officium  naturae,  ut  officium  communi¬ 
tatis,  et  ut  officium  religionis,  ac  sub  quolibet  hoc 
respectu  attingi  a  lege  naturali,  civili  et  eccle¬ 
siastica;  atque  a  lege  civili  quidem  quatenus  or¬ 
dinatur  ad  bonum  politicum.  Sed  ex  enunciato 
principio  non  sequitur,  talem  esse  auctoritati  ci¬ 
vili  asserendam  potestatem.  A  lege  naturali  si¬ 
quidem  regitur  matrimonium,  ne  fiat  contra  ho¬ 
nestatem;  ab  Ecclesia  vero  ad  determinandas  con¬ 
ditiones,  ut  contractus  naturalis  aptus  dici  possit 
ad  sacramentum;  nempe  ex  jure  naturali  et  ex 
jure  ecclesiastico  possunt  apponi  impedimenta  ma¬ 
trimonium  dirimentia,  et  haec  debet  respicere  et 
inviolata  servare  auctoritas  civilis,  saltem  nihil  sta¬ 
tuendo  in  contrarium,  cum  ad  bonum  politicum 
ordinat  matrimonium.  Hinc  leges,  quae  super  ma¬ 
trimonio  emanant  ab  auctoritate  civili  non  possunt 

osse  tales,  ut  directe  vel  indirecte  non  recogno¬ 
scatur  validum  illud  matrimonium,  quod  catholicus 
contraxit  juxta  leges  Ecclesiae;  quemadmodum  au¬ 
ctoritas  civilis  nequit  recognoscere  ut  verum  ma¬ 
trimonium,  quod  catholicus  contrahere  tentasset 
contra  leges  Ecclesiae,  et  quod  non  fuisset  ab  Ec¬ 
clesia  recognitum;  proinde  proponere  nequit  im¬ 
pedimenta  matrimonium  christianum  dirimentia. 
Quod  etiam  ex  alia  ratione  excluditur,  cum  in  casu 
haberentur  duo  suprema  in  eodem  genere,  quae 
unum  eumdemque  hominem  in  oppositas  partes 
agerent;  quod  repugnat.  Atque  ab  hac  conclusione 
admittenda  etiam  adversarii  refugiunt,  dum  hanc 
potestatem  concedentes  principibus  laicis,  quia  ma¬ 
trimonium  subditur  statui,  deinde  Ecclesiae  de¬ 
negent,  quia  tenent  matrimonium  esse  sacramen¬ 
tum  accidentaliter .  Neque  dicatur  a  Guberniis  non 
posse  efficaciter  ordinari  matrimonium  ad  bonum 
civile  et  politicum,  nisi  imponendo  impedimenta 
ipsum  dirimentia.  Atqui  tamen  id  falsum  est, 
namque  ad  prospiciendum  bono  publico  et  bono 
familiarum  jam  satis  abunde  provisum  est  per  im¬ 
pedimenta  posita  tum  jure  naturali  et  positivo  di¬ 
vino,  tum  jure  ecclesiastico;  et  optime  sibi  prospi¬ 
ceret  auctoritas  civilis,  si  talia  impedimenta  ipsa 
recognosceret.  At  agnosce  audaciam  prorsus  in¬ 
credibilem!  Quae  gubernia  civilia  putant  se  posse 
censurae  subjicere  impedimenta  dirimentia  ab  Ec¬ 
clesia  proposita,  et  aliqua  velut  inutilia  tollunt, 
alia  deinde  ut  utiliora  et  aptiora  substituere  non 

reformidant.  Cum  ergo  satis  prospectum  sit  bono 
societatis  civilis  et  domesticae,  si  gubernium  ali¬ 
qua  intendit  matrimonia  rationabiliter  impedire, 
habet  ad  manum  omnia  media  praeventiva  et  poe¬ 
nalia,  quibus  efficaciter  suum  finem  consequatur, 
quin  sibi  arroget  superflua,  et  civium  conscientias 
inique  vexet. 

12.°  At  iis  supervenit  aliud  argumentum, 
quod  nostris  temporibus  maximum  sibi  vindicat 
pondus  ex  nova  societatum  conditione.  Ajunt  ergo: 
fortasse  statum  civilem  in  sua  legislatione  quoad 
matrimonium  catholicorum  teneri  respicere  ad  eo- 
rumdem  religionem,  cum  populi  unica  est  religio 
nempe  catholica;  sed  hodie  omnes  societates  sunt 
mixtae  religionis,  habetur  principium  libertatis 
conscientiae,  et  omnium  religionum  protectio. 
Porro  in  hisce  statibus  Gubernium,  ut  pro  omnibus 
civibus  servet  uniformitatem,  nequit  in  legibus 
considerare  matrimonium  nisi  sub  respectu  tantum 
civili  et  facta  abstractione  a  symbolo  sectarum  re¬ 
ligiosarum;  proponet  hinc  pro  omnibus  civibus 
eamdem  matrimonii  contrahendi  formam,  eadem 
praescribet  impedimenta,  et  assecutionem  omnium 
effectuum  civilium  alligabit  observationi  omnium 
articulorum  suae  legis.  At  isti  enormiter  falluntur; 
ex  invocato  enim  principio  libertatis  religionis,  quo 
quivis  satisfacere  plene  valet  obligationibus  con¬ 
scientiae,  quin  leges  civiles  ei  obstent  sed  potius 
protegant,  consequitur  omnino  contrarium.  Ex  hac 
siquidem  lege  fieret,  ut  catholicus  obligaretur  illud 

matrimonium  non  retinere  validum,  quod  secun¬ 
dum  dictata  Ecclesiae  validum  est;  et  e  contra 
illud  conjugium  habere  validum,  quod  juxta  pla¬ 
cita  suae  Ecclesiae  invalidum  est  cum  omnibus 
corollariis  practicis,  quae  ex  hoc  sequuntur  nempe 
lucri  vel  non  effectuum  civilium.  Neque  ad  excu¬ 
sandam  talem  injustitiam  et  usurpationem  satis 
est  allegare  rationem  uniformitatis  legis.  Quando¬ 
quidem  si  verum  est,  quod  leges  civiles  alicujus 
populi  debeant  modificari  et  inflecti  secundum  pla¬ 
cita  religionis,  quod  ab  iis  omnibus  admittitur, 
qui  non  tuentur  omnimodam  independentiam  sta¬ 
tus  a  jure  quoque  naturae;  profecto  quando  po¬ 
pulus  est  mixtae  religionis,  nequit  in  omnibus  ser¬ 
vari  uniformitas  materialis  in  legibus,  sed  recur¬ 
rendum  est  ad  uniformitatem  formalem.  Isti  autem 
conditores  legum  civilium  considerant  populum 
mixtae  religionis  velut  populum  atheum,  quod 
verum  non  est. 

13.°  Ex  dictis  consequitur,  quid  censendum 
sit,  de  invento  et  applicato  matrimonio  civili,  quam 
calamitatem  catholica  quoque  Italia  nunc  persentit. 
Matrimonium  porro  civile  illud  dicitur,  quod  ini¬ 
tum  coram  civili  magistratu  ad  praescriptum  legis 
ab  iis  personis,  quarum  legitimitas  a  Statu  exclu- 
sive  determinatur,  unice  validum  recognoscitur  ad 
consequenda  jura  conjugalia  et  effectus  civiles.  In¬ 
cognitum  toti  antiquitati  christianae  initium  habuit 
ex  Lutheri  et  Protestandum  haeresi  denegante  ma¬ 
trimonio  christiano  dignitatem  sacramenti,  crevit 

vero  ex  atheismo  magnae  Revolutionis  Gallicae, 
infecitque  plures  nationes  data  lege,  in  qua  exclu¬ 
debantur  omnia  impedimenta  dirimentia  ab  Ec¬ 
clesia  proposita,  quae  originem  haberent  ex  obli¬ 
gatione  religiosa,  nempe  voti  solemnis,  cognationis 
spiritualis,  disparitatis  cultus,  ordinis  sacri,  et  pu¬ 
blicae  honestatis,  atque  etiam  raptus.  Cum  autem 
jam  illae  nationes  lugere  incipiant  mala  gravis¬ 
sima,  quae  ex  illo  exorta  sunt,  et  in  aliquibus 
datae  sint  petitiones, .  ut  haec  pars  legislationis 
dispareat,  sin  minus  reformetur  habita  ratione  re¬ 
ligiosi  dictaminis;  ecce  venenata  haec  merx  in  Ita¬ 
liam  invehitur,  nostrique  legislatores  ut  eam  fa¬ 
cilius  venditent  illis  omnibus  utuntur  sophisma¬ 
tibus,  quae  jam  a  doctis  viris  fuerunt  disjecta. 
Quin  imo,  cum  haec  infausta  lex  sit  jam  civitate 
donata,  hodie  exasperare  illam  conantur  impo¬ 
nentes  celebrationem  matrimonii  civilis  debere  esse 
praeventi vam  cujuscumque  matrimonii  religiosi, 
quod  schema  legis  admissum  a  Camera  Deputa¬ 
torum,  est  in  discussione  in  Senatu.  Nec  sufficit, 
namque  et  de  inducenda  lege  divortii  sunt  peti¬ 
tiones,  de  quibus  agitur  in  dicta  Camera  Deputa¬ 
torum.  Quae  pravorum  molimina  nisi  Deus  avertat, 
eveniet  profecto,  quod  in  societate  gentilium  re¬ 
prehendebat  Sapiens  cap.  14  v.  26:  *  Dei  imme- 
»  moratio,  animarum  inquinatio,  nativitatis  immu- 
»  tatio,  nuptiarum  inconstantia,  inordinatio  moe- 
»  chiae  et  impudicitiae.  »  Porro  hoc  matrimonium 
civile  in  locis,  ubi  promulgatum  est  Decretum  Tri- 

dentini  Concilii  sess.  24  Gap.  1  de  reform.  ma- 
trim.  retinendum  est  pro  catholicis  omnino  inva¬ 
lidum  propter  defectum  formae  substantialis  ex 
elt.  Ep.  Benedicti  XIV  «  Redditae  sunt  Nobis.  » 
Nec  ullum  est  suffragium  legis  civilis,  quippe  quae 
potestas  ex  dictis  est  in  hac  re  prorsus  incompetens 
ac  proinde  nulla  esset  ratio,  cur  a  fidelibus  de¬ 
beret  praestari  obedientia,  qui  prompti  reddere 
Caesari  quae  sunt  Caesaris,  reddunt  tamen  Deo 
quae  sunt  Dei.  Ad  redimendas  vero  injustas  vexa¬ 
tiones  propter  bonum  prolis  et  ad  tollendum  pe¬ 
riculum  poligamiae  Ecclesia  tolerat,  ut  fideles  illi 
se  subjiciant  eos  tamen  instruendo,  quo  animo 
debeant  illud  praestare;  et  quid  in  hac  re  juxta 
doctrinam  Ecclesiae  debeant  tenere.  In  hunc  sen¬ 
sum  S.  Poenitentiaria  insistens  praecipue  jam  al¬ 
legatis  Litteris  Benedicti  XIV  «  Redditae  sunt 
nobis  »  dedit  Instructionem  Parochis  Italiae  die 
15  Januarii  1866,  cujus  tenor  hic  refertur:  - 
«  1.  Cio  che  gia  da  gran  tempo  temevasi,  ed  i 
»  Vesco  vi  o  singolarmcnte,  o  collettivamente  con 
»  rimostranze  piene  di  zelo  e  di  dottrina  e  persone 
»  d’  ogni  ordine  colle  loro  erudite  penne,  e  lo  stesso 
»  Sommo  Pontefice  colla  autorita  della  sua  voce 
»  procurarono  di  tenere  lontano,  vediamo  pur 
»  troppo  stabilito  in  Italia.  II  cosi  detto  contratto 
»  civile  di  matrimonio  non  e  piu  un  male,  che 
»  la  Chiesa  di  Gesu  Cristo,  debba  deplorare  oltre 
»  le  Alpi,  ma  e  un  male,  che  trapiantato  in  queste 
>  contrade  d  Italia  minaccia  eo’  suoi  tristi  effetti 

»  contaminare  la  famiglia,  e  societa  Cristiana. 

»  E  questi  funesti  effetti  sono  stati  ravvisati  dai 
»  Vescovi  ed  Ordinarii  de’  Luoghi,  altri  de’  quali 
»  con  opportune  istruzioni  han  gia  messo  in  guar- 
»  dia  il  loro  gregge,  ed  altri  hanno  fatto  sollecito 
»  ricorso  a  questa  Apostolica  Sede,  per  avere 
»  norme  sicure  onde  regolarsi  in  affare  cosi  im- 
»  portante,  e  perieoloso.  E  sebbene  per  comando 
»  dei  Sommo  Pontefice  questo  S.  Tribunale  abbia 
»  gia  dato  non  poche  risposte,  ed  istruzioni  alie 
»  dimande  particolari;  tuttavia  per  soddisfare  alie 
»  istanze,  cbe  di  giorno  in  giorno  si  moltiplicano, 
»  il  Santo  Padre  ha  ordinato,  cbe  per  mezzo  di 
»  questo  medesimo  Tribunale  sia  inviata  a  tutti 
»  gli  Ordinarii  de*  Luoghi,  dove  e  stata  pubbli- 
»  cata  1’ infausta  legge,  una  istruzione  da  servire 
»  di  norma  generale  a  ciascuno  di  loro,  per  rego- 
»  lare  i  fedeli,  e  procedere  concordemente  a  soste- 
»  nere  la  purita  de’  costumi  e  la  Santita  dei  ma¬ 
trimonio  Cristiano.  -  2.  Nell’  eseguire  pero  gli 
»  ordini  dei  S.  Padre  questa  S.  Penitenzieria  crede 
»  superfluo  di  rammentare  cio,  che  e  domma  no- 
»  tissimo  della  nostra  Santissima  Religione,  essere 
»  cioe  il  matrimonio  uno  de’  sette  Sagramenti, 
»  instituiti  da  G.  C.  e  percio  alia  Chiesa,  cui  lo 
»  stesso  Gesu  Cristo  affldo  la  dispensa  de’  suoi 
»  divini  misteri,  appartenere  solamente  il  rego- 
»  larlo.  Cosi  ancora  crede  superfluo  ricordare  la 
»  forma  prescritta  dal  S.  Concilio  di  Trento  sess.  24 
»  eap.  1  «  Reformat,  matrimonii,  »  senza  1’  osser- 

»  vanza  della  quale  non  potrebbe  nei  luoghi  ove 
»  e  pubblicato  contrarsi  validamente  matrimonio.  - 
»  3.  Ma  da  queste  ed  altre  massime  e  dottrine 
»  cattoliche  i  Pastori  delle  anime  devono  formare 
»  istruzioni  pratiche,  con  cui  facciano  bene  inten- 
»  dere  ai  fedeli  quello,  che  la  Santita  di  Nostro 
»  Signore  proclamava  nel  Concistoro  segreto  dei 
>  27  Scttembre  1852,  cioe  inter  jideles  Matrimo- 
»  nium  clari  non  posse,  quin  uno  eodetnque  tempore 
»  sit  sacramentum,  atque  idcirco  quamlibet  alicun 
»  inter  christianos  viri  et  mulieris,  praeter  Sa- 
»  cr amentum ,  coniunctionem  etiam  civilis  legis  vi 
» factam  nihil  cdiud  esse,  nisi  turpem  atcpie  exi- 
»  tialem  Concubinatum.  -  4.  E  da  cio  potranno 
»  facilmente  dedurre,  che  1’  atto  civile  avanti  gli 
»  occhi  di  Dio,  e  della  sua  Chiesa  non  puo  essere 
»  considerato  in  conto  alcuno  non  che  di  Sacra- 
»  mento  neppure  di  contratto  e  che  come  la  po- 
»  testa  civile  e  incapace  a  legare  alcuno  de’  fedeli 
»  in  Matrimonio,  cosi  e  incapace  a  scioglierlo,  e 
»  che  percio,  come  questa  S.  Penitenzieria  ha  gia 
»  dichiarato  in  qualche  risposta  ai  dubbii  partico- 
.»  lari,  ogni  sentenza  di  separazione  intorno  a  con- 
» jugi  uniti  in  matrimonio  legittimo  avanti  alia 
»  Chiesa,  pronunziata  da  laica  potesta,  sarebbe 
»  di  niun  valore,  ed  il  conjuge,  che,  abusando 
»  di  tale  sentenza,  ardisse  di  unirsi  con  altra  Per- 
»  sona,  sarebbe  un  vero  adultero,  come  sarebbe 
»  vero  concubinario  chi  presumesse  di  stare  in  ma- 
»  trimonio  in  forza  dei  solo  atto  civile,  e  1’  uno 

>  e  1’  altro  sarebbe  indegno  di  assoluzione  finche 
»  non  rinsavisse  e  sottoponendosi  alie  prescrizioni 
»  della  Chiesa,  non  tornasse  a  penitenza.  -  5.  Quan- 
»  tunque  pero  il  vero  matrimonio  de’  fedeli  allora 
»  solamente  si  contrae  quando  1’  Uomo  e  la  Donna 
»  scevri  di  impedimenti  dichiarano  il  mutuo  con- 
»  senso  avanti  il  Parroco  e  testimonii,  giusta  la 
»  citata  forma  dei  S.  Concilio  di  Trento,  ed  il  ma- 
»  trimonio  cosi  contratto  abbia  tutto  il  suo  valore, 
»  ne  abbia  affatto  bisogno  d’  essere  riconosciuto, 
»  o  confermato  dalla  Potesta  civile:  tuttavia  per 
»  evitare  vessazioni  e  pene,  e  pel  bene  della  prole, 
»  che  altrimenti  dalla  Laica  Potesta  non  sarebbe 
»  riconosciuta  per  legittima,  e  per  allontanare  an- 
»  cora  il  peri colo  di  poligamia,  si  ravvisa  oppor- 
»  tuno  ed  espediente,  che  i  medesimi  fedeli,  dopo 
»  d’  aver  contratto  legittimo  Matrimonio  avanti  alia 
»  Chiesa  si  presentino  a  compiere  1’  atto  imposto 
»  dalla  legge,  con  intenzione  pero  (come  insegna 
»  Benedetto  XIV,  nel  Breve  dei  17  Settembre  1746 
»  «  Redditae  sunt  Nobis  »)  che  presentandosi  al- 
»  1’  ufficiale  dei  Governo  non  fanno  altro,  che  una 
»  ceremonia  meramente  civile.  -  6.  E  per  le  stesse 
»  ragioni  e  non  mai  in  senso  di  prestar  mano  al- 
»  1’  esecuzione  dell’  infausta  legge,  i  Parrochi  non 
»  dovranno  ammettere  indifferentemente  alia  cele- 
»  brazione  dei  matrimonio  avanti  alia  Chiesa  quei 
»  fedeli,  che,  per  essere  proibiti  dalla  legge,  non 
»  sarebbero  poi  ammessi  ali’  atto  civile,  e  quindi 
»  non  riconosciuti  per  conjugi.  In  cio  devono  usare 

»  di  molta  cautela  e  prudenza  sentire  il  parere 
»  dell’  Ordinario,  e  questi  non  esser  facile  nell’  an- 
»  nuire;  ma  ne’  casi  piu  gravi  consultare  questo 
»  S.  Tribunale.  -  7.  Che  se  e  opportuno  ed  espe- 
»  diente,  che  i  fedeli  coi  presentarsi  ali’  atto  civile 
»  si  facciano  conoscere  per  legittimi  conjugi  in 
»  faccia  alia  legge;  non  devono  pero  mai  compiere 
»  un  tal  atto  senza  aver  prima  celebrato  il  matri- 
»  monio  avanti  alia  Cliiesa.  E  se  mai  la  coazione, 
»  od  un’  assoluta  necessita,  che  non  deve  facil- 
»  mente  ammettersi,  portasse  di  invertire  un  tale 
»  ordine,  allora  deve  usarsi  di  tutta  la  diligenza, 
»  afhnche  quanto  prima  sia  contratto  il  matrimonio 
»  avanti  alia  Chiesa,  ed  intanto  i  contraenti  stiano 
»  separati.  Ed  intorno  a  cio  si  raccomanda  di  at- 
»  tenersi  alia  Dottrina  sviluppata  da  Benedetto  XIV 
»  nel  mentovato  Breve  a  cui  Pio  VI  nel  suo  Breve 
»  a’  Vescovi  di  Francia  «  Laudabilem  majorum 
»  suorum  »  dei  20  Settembre  1791,  e  Pio  VII  nelle 
»  sue  lettere  scritte  gli  11  Giugno  1808  a’  Vescovi 
»  delle  Marche  rimettevano  per  istruzione  i  Vescovi 
»  medesimi,  che  avevano  chiesto  norme  per  rego- 
»  lare  i  fedeli  in  simile  contingenza  di  atto  civile. 
»  E  dopo  tutto  questo  e  facile  vedere,  che  non 
»  resta  in  alcuna  maniera  alterata  la  prassi  fin  qui 
»  osservata  intorno  al  matrimonio,  e  segnatamente 
»  intorno  a’  libri  parrocchiali,  sponsali,  ed  Impe- 
»  dimenti  Matrimoniali  di  qualunque  natura  sta- 
»  biliti  o  riconosciuti  dalla  Chiesa.  -  8.  E  queste 
»  sono  le  norme  generali  che  in  ossequio  degli 

»  ordini  dei  S.  Padre  questa  S.  Penitenzieria  ha 
»  creduto  di  segnare,  e  sopra  le  quali  gode  1’  animo 
»  di  vedere,  che  molti  Vescovi  ed  Ordinarii  hanno 
»  gia  modellato  le  loro  istruzioni,  e  si  nutre  fiducia, 
»  che  altrettanto  faranno  tutti  gli  altri,  e  cosi  mo- 
»  strandosi  pastori  vigilanti  n’  avranno  merito  e 
»  premio  da  Gesti  Cristo  Pastore  di  tutti  i  Pastori.  - 
»  Dato  in  Roma  dalla  S.  Penitenzieria  li  15  Gen- 
»  najo  1866.  »  -  In  iis  vero  regionibus  in  quibus 
I  ridentini  Concilii  Decretum  non  fuit  promulga¬ 
tum,  pariter  lex  de  civili  connubio  nullius  est  ro¬ 
boris  ,  sed  quia  lex  ecclesiastica  nullam  prae¬ 
scripsit  matrimonio  formam  ad  ejus  validitatem 
necessario  exigendam,  ideo  talia  matrimonia  coram 
civili  magistratu  inita  valida  sunt,  si  aliud  cano¬ 
nicum  impedimentum  dirimens  non  obstet.  Semper 
tamen  ibi  matrimonium  civile  est  vetitum  et  illi¬ 
citum,  quia  Ecclesia  Dei  jure  praecepit,  ut  ma¬ 
trimonium  utpote  sacramentum  in  forma  liturgica 
contraheretur. 

14.°  Denegata  Guberniis  civilibus  auctoritate 
in  regendo  matrimonio  christiano  quoad  vinculum, 
non  tamen  ii  sumus,  qui  quamcumque  curam  eis 
interdicamus.  Libenter  siquidem  recognoscimus  in 
potestate  laica:  -  l.°  Jus  imponendi  nonnullas  con¬ 
ditiones  in  forma  impedimentorum  impedientium 
praeter  appositas  ab  Ecclesia  etiam  in  matrimonio 
christiano,  quoties  publicum  bonum  id  exigat,  puta 
ne  minorum  matrimonia  fiant  absque  consensu  pa¬ 
rentum,  ne  militiae  addicti  matrimonia  contrahant 

nisi  certis  servatis  regulis  ac  de  venia  auctoritatis 
militaris.  -  2.°  Jus  communiendi  sanctione  has 
praescriptiones,  quae  sanctio  potest  quaelibet  esse 
aut  in  mulctis  pecuniariis,  aut  in  carcere,  aut  in 
amissione  j urium,  dummodo  non  attingat  validi¬ 
tatem  contracti  matrimonii  ex  dictis.  -  3.°  Jus  de¬ 
negandi  talibus  a  se  vetitis  connubiis  nonnullos 
effectus  civiles,  quae  res  aliqua  eget  explicatione. 
Porro  sub  nomine  effectuum  civilium  juxta  com¬ 
munem  Doctorum  opinionem  veniunt:  -  (a)  Jura 
reciproca  conjugum  individuae  nempe  vitae  con¬ 
suetudinis,  ut  teneantur  ad  invicem  officia  mari¬ 
talia  sibi  exhibere,  nec  valeant  ad  alias  nuptias 
primis  per  mortem  non  resolutis  convolare.  - 
(b)  Recognitio  constitutionis  dotis  aliorumque  in¬ 
strumentorum  aut  pactorum  respicientium  assigna¬ 
tiones  bonorum  causa  matrimonii,  -(c)  Legitimitas 
filiorum.  -  (d)  Istorum  successio  intestata  in  haere- 
ditatem  parentum,  aliarumque  personarum  cum 
illis  sanguine  conjunctarum;  -  (e)  Successio  eo- 
rumdem  in  feuda,  aliosque  honores  a  statu  familiis 
tributos  praesertim  in  societate  imparium.  -  Jam 
vero  status  nequit  omnes  istos  effectus  civiles 
denegare  iis  matrimoniis,  quae  valida  sunt,  etsi 
contra  interdictum  prohibens  illius  sint  contracta. 
Si  enim  status  aliquod  matrimonium  ut  validum 
habet,  nequit  absque  contradictione  permittere,  ut 
sine  ulla  causa  resolvatur  individua  vitae  consue¬ 
tudo,  quemadmodum  nequit  permittere,  ut  primo 
contempto  aliud  ineatur  conjugium;  proinde  non 

potest  non  tueri  jura  reciproca  conjugum.  -  At 
e  contra  valet  status  in  talibus  conjugiis  a  se  ve¬ 
titis  denegare  recognitionem  constitutionis  dotis, 
aliorumque  instrumentorum  et  pactorum  respi¬ 
cientium  assignationes  bonorum  causa  matrimonii . 
Cum  enim  istarum  pactionum  juridicus  valor  pen- 
deat  a  constitutionibus  civilibus ;  imo  sint  adin- 
ventia  civilia,  quandoquidem  penes  diversas  na¬ 
tiones  diversa  viget  lex  et  consuetudo;  hinc  status 
est  velut  in  dominio  proprio;  unde  si  jure  impedit 
illa  conjugia,  jure  pariter  eis  denegat  in  talibus 
suam  tutelam.  Ita  ad  sedandas  justas  catholicorum 
et  praesertim  Episcoporum  querelas  explicatus  fuit 
sensus  renovati  a  Ludovico  XIII  Rege  Galliarum 
Edicti  Henrici  Regis  anno  1629  et  1639,  in  quo 
constituebantur  invalida  matrimonia  celebrata  a 
filiis  familias  absque  consensu  parentum;  nempe 
in  eo  edicto:  «  non  agi  de  sacramento  matrimonii, 
neque  de  ejus  essentialibus  ceremoniis,  sed  de 
validitate  conventionum  matrimonialium,  de  acces¬ 
soriis  matrimonii,  de  dotis  validitate  etc.  »  -  Dis¬ 
putant  Doctores,  an  status  filiis  ex  talibus  matri¬ 
moniis  genitis  valeat  denegare  legitimitatem  ci¬ 
vilem,  quam  profecto  habent  coram  Ecclesia.  Si 
enim  status  recognoscere  tenetur  illud  matrimo¬ 
nium  ut  validum,  quomodo  filiis  denegare  valebit 
legitimitatem  saltem  quoad  omnes  suos  effectus, 
cum  legitimus  filius  ille  sit,  qui  nascitur  ex  justis 
seu  validis  nuptiis  ?  Quemadmodum  disputant  Do¬ 
ctores  an  status  valeat  filiis  ex  istis  conjugiis  ge- 

nitis  denegare  jus  successionis  in  haereditatem  pa¬ 
rentum  intestatam;  haec  enim  successio  etsi  a  jure 
civili  fuerit  determinata,  tamen  habet  fundamen¬ 
tum  in  jure  naturae.  Omnes  tamen  Doctores  con¬ 
veniunt  quod  denegatio  istorum  duorum  effectuum 
civilium  esset  insipiens  et  crudelis,  cum  status 
puniret  directe  in  filiis  delictum  parentum,  quando 
aliae  poenae  sunt  magis  directae  et  efficaces, 
quibus  ea  conjugia  valent  impediri.  Hic  tamen 
notandum  est  aliud  esse  repellere  a  jure  succes¬ 
sionis  personas  haec  interdicta  matrimonia  ine¬ 
untes,  et  aliud  privare  jure  successionis  filios  ex 
istis  matrimoniis  natos:  primum  inconditionate  a 
statu  fieri  potest,  ut  in  renovato  edicto  Ludo- 
vici  XIII  jam  citato;  alterum  est  quod  nos  ut  im¬ 
providum  et  crudele  reprehendimus.  Demum  status 
potest  denegare  filiis  ex  interdictis  conjugiis  genitis 
successionem  in  feuda  aliosque  honores  proprios 
nobilitatis  in  societatibus  quae  constant  pluribus 
ordinibus;  nam  talia  jura  sunt  ex  omnimoda  status 
institutione,  potest  proinde  ad  assecutionem  eo- 
rumdem  emolumentorum  et  honorum  quascumque 
conditiones  imponere.  Revera  aliquando  ista  emo¬ 
lumenta  et  honores  fuerunt  denegati,  quia  non  fuit 
adimpleta  conditio  ut  nobilis  aeque  nobili  despon¬ 
saretur,  a  fortiori,  si  matrimonium  initum  sit  a 
statu  interdictum  etsi  ab  eo  ut  validum  recogni¬ 
tum.  -4.  Demum  status  habet  jus  registrandi  ma¬ 
trimonia,  atque  considerandi  hanc  registrationem 
ut  legalem  probationem  existentiae  supradicti  ma- 

trimonii;  nam  legalitas  probationum  pendet  a  de¬ 
cisione  status,  et  ipse  valet  quoque  exigere,  ut 
aliquod  factum  una  potius  quam  alia  ratione  pro¬ 
betur.  Imo  si  haec  registratio  non  fiat  infra  de¬ 
terminatum  tempus,  potest  status  punire  conjuges 
negli gentes  etiam  mulctis  pecuniariis,  aliisque  me¬ 
diis.  At  quandocumque  fiat,  eam  tenetur  semper 
recipere  etiam  serotinam,  et  tunc  retinendum  erit 
matrimonium  existere  non  a  tempore  registra- 
tionis,  sed  ab  eo  tempore,  quo  constet  esse  con¬ 
tractum,  quamvis  de  registratione  non  opportuno 
tempore  facta.  infligi  possit  poena.  Imo  ex  aequi¬ 
tate  receptum  est,  ut  haec  probatio  legalis  per 
aequipollentem  suppleri  possit,  quando  impossibile 
est  per  obvenientes  circumstantias,  ut  registratio 
locum  amplius  non  habeat. 

15.°  Matrimonium  Christianum,  ut  ex  dispu¬ 
tatis  liquet,  regitur  legibus,  quarum  aliquae  di¬ 
cuntur  impedimenta  dirimentia ,  illudque  reddunt 
invalidum,  aliae  appellantur  impedimenta  impe¬ 
dientia  et  reddunt  illicitum.  Impedimenta  quidem 
dirimentia  alia  sunt  ex  jure  naturae,  alia  ex  jure 
positivo  divino,  alia  demum  ex  jure  ecclesiastico; 
impedimenta  vero  impedientia,  quae  respicit  di¬ 
recte  jus  canonicum,  sunt  ex  jure  ecclesiastico.  At 
quaenam  est  in  Ecclesia  auctoritas,  quae  haec  im¬ 
pedimenta  imponit,  quilibet  ne  Ordinarius,  aut 
suprema  tantum  potestas,  nempe  Concilium  Ge¬ 
nerale  et  Romanus  Pontifex?  Loquimur  primo  de 
impedimentis  dirimentibus.  Quidquid  sit  de  anti- 

quissima  praxi  Ecclesiae,  ex  qua  Episcopi  pro  sua 
dioecesi  fortasse  poterant  leges  dicere  imponendo 
matrimonio  impedimenta  quoque  dirimentia,  cer¬ 
tum  est  hodie  et  jam  a  pluribus  saeculis  eis  su¬ 
blatam  esse  hanc  potestatem,  factamque  esse 
causam  majorem  supremae  auctoritati  in  Ecclesia 
reservatam,  nempe  Pontifici  aut  Concilio  gene¬ 
rali,  uti  probat  Benedictus  XIV  «  De  Synod. 
dioeces.  »  lib.  12  cap.  5  nurri .  2  afferens  aucto¬ 
ritatem  Sanchez  et  Pontii;  quod  factum  esse  vi¬ 
detur  ad  servandam  uniformitatem  in  negotio  adeo 
arduo,  in  quo  difficultates  oriri  facile  possunt. 
Pontifex  autem  vel  Concilium  generale  haec  im¬ 
pedimenta  proponere  valet  aut  ad  modum  legis , 
pro  universa  Ecclesia,  aut  ad  modum  praecepti 
cum  nempe  in  aliquo  particulari  eventu  prohibet, 
ne  inter  peculiares  personas  matrimonium  con¬ 
trahatur,  simulque  decernit,  ut  si  contra  suam 
prohibitionem  contrahatur  sit  irritum,  prout  plu¬ 
ribus  exemplis  probat  Benedictus  XIV  loc.  cit. 
num.  2;  quae  tamen  clausula  irritans  non  est 
praesumenda  adjecta  esse  decreto,  sed  probanda 
est  esse  talis,  cum  nimis  gravet.  At  contra  alii  Or¬ 
dinarii  praeter  Romanum  Pontificem  id  nequeunt 
praescribere  neque  ad  modum  regulae,  neque  ad 
modum  praecepti,  qui  scilicet  Episcopi  etsi  valeant 
severissimis  poenis  communire  observantiam  le¬ 
gum  ecclesiasticarum  non  possunt  tamen  sua  abu¬ 
ti  auctoritate  adhibentes  clausulam  irritantem  cum 
a  lege  actus  est  simpliciter  vetitus  sed  non  irri- 

tus  effectus;  prout  loc.  cit.  laudatus  Pontifex  di¬ 
serte  confirmat.  De  impedimentis  vero  impedien¬ 
tibus  dicendum  est  ea  pariter  posse  proponi  vel 
aci  modum  regulae  pro  universa  Ecclesia,  vel  ad 
modum  praecepti  pro  aliquo  casu  peculiari.  As¬ 
serta  vero  Pontifici  et  Concilio  generali  facultate 
ea  proponendi  utroque  modo  quod  attinet  ad  alios 
Ordinarios  dicendum  est  eos  non  valere  propo¬ 
nere  talia  impedimenta  ad  modum  regulae ,  pro¬ 
pter  eamdem  rationem  uniformitatis,  bene  vero  ad 
modum  praecepti,  ut  demonstrat  Benedictus  XIV 
de  Syri,  dioeees.  lib.  8  eap.  14  num.  5;  tunc  enim 
potius  est  impedire  infractionem  jam  existentis 
legis  ecclesiasticae,  ad  quod  Ordinarii  locorum  de¬ 
bent  totis  viribus  attendere.  Consuetudine  quoque 
ecclesiastica  posse  impedimenta  etsi  dirimentia 
inolescere  receptum  est.  Et  revera  impedimentum 
cultus  disparitatis  quamvis  dirimens  ortum  habuit 
exconsuetudine,  cum  nulla  ecclesiastica  lex  scripta 
statuerit  invalida  esse  matrimonia  a  baptizatis 
inita  cum  non  baptizatis,  sed  tantum  consuetu¬ 
dine,  cujus  brevem  historiam  dabimus  cum  de  illo 
impedimento  agemus.  Verum  hodie  quid  praestare 
poterit  consuetudo  tum  in  inducendis  novis  impe¬ 
dimentis  praesertim  dirimentibus,  sive  in  antiquis 
abolendis  ?  Respondendum  est  quod  ad  servandum 
idem  principium  uniformitatis ,  consuetudo  si  est 
particularis,  tum  si  inducat  novum  impedimentum 
tum  si  antiquum  aboleat,  est  semper  irrationa¬ 
bilis,  proinde  carens  effectu,  prout  docet  Bene- 

dictus  XIV  Constitut.  «  Singulare  Nobis  »  diei  9 
Februarii  1749.  At  si  est  generalis,  tunc  inole- 
lescere  non  permittitur  nisi  ex  expressa  appro¬ 
batione  Summi  Pontificis  propter  materiae  gravi¬ 
tatem;  et  potius  lex  scripta  evaderet,  ut  tenet 
Fagnanus  in  cap.  1  de  cognat.  spirituali  et  cap.  5 
de  consanguin.  et  a ffmit. 

16.°  Postquam  visum  est  quaenam  sit  po¬ 
testas  a  qua  proveniant  impedimenta,  nonnulla 
nunc  dicamus  de  iis  qui  talibus  legibus  subdun¬ 
tur.  Impedimentis  dirimentibus  propositis  a  jure 
naturae  vel  a  jure  positivo  divino  ligari  univer¬ 
sum  humanum  genus  ex  eo  constat,  quod  jus 
naturae  ea  praecipiat  quae  sunt  contractui  sub¬ 
stantialia,  et  ea  vetet,  quae  intrinsece  inhone¬ 
sta  sunt; .  quae  proinde  praecepta  aut  vetita  affi¬ 
ciunt  omnes  homines.  Jus  vero  positivum  divi¬ 
num  cum  editum  sit  in  ipso  primo  connubio  no¬ 
strorum  protoparentum  prout  suo  loco  ostendetur, 
fuit  velut  forma  omnium  matrimoniorum,  quae 
in  progressu  a  filiis  celebranda  forent.  Legibus 
autem  ab  Ecclesia  hac  in  re  propositis  non  ligari 
infideles  certissimum  est,  qui  sicut  non  sunt  ju¬ 
dicio  Ecclesiae  subiecti,  juxta  illud  Pauli  «  quid 
mihi  de  his,  qui  foris  sunt,  judicare  »  sic  non 
persentiunt  legislativam  auctoritatem  Ecclesiae. 
Ex  adverso  nemo  negare  valet  Ecclesiasticis  im¬ 
pedimentis  teneri  fideles,  cum  lex  liget  subditos. 
Tota  proinde  quaestio  est  de  haereticis,  schisma¬ 
ticis,  deque  iis  omnibus  qui  dum  per  susceptio- 

nem  baptismi  subditi  Ecclesiae  facti  sunt,  ab  ejus 
tamen  communione  sunt  divisi,  et  a  societate  ec¬ 
clesiastica  penitus  avulsi.  Et  quoad  hos  dubium 
non  est  in  hoc;  an  scilicet  Ecclesia  habeat  nec 
ne  potestatem  eos  suis  legibus  obligandi:  nam 
cum  baptisma  semel  susceptum  numquam  amit¬ 
tatur  ex  cap.  7  de  diuort .,  isti  permanent  subie- 
cti  potestati  Ecclesiae,  quamvis  privati  sint  omni¬ 
bus  bonis  et  privilegiis  societatis  ecclesiasticae  (in 
quo  consistit  ratio  excommunicationis,  seu  exclu¬ 
sionis  a  societate  ecclesiastica).  At  quaeritur  an 
Ecclesia  intendat  eos  hac  de  re  obligare  seu  adi¬ 
gere  ad  observantiam  legum,  quamvis  eos  sciat 
futuros  contumaces,  et  ipsi  retineant  valida  esse 
matrimonia  quae  Ecclesia  fecit  invalida?  Super 
qua  re  mihi  videtur  aptior  esse  sequens  responsio, 
quae  certis  probatur  argumentis,  nempe:  «  Quid¬ 
quid  censendum  sit  de  impedimento  dirimente  clan- 
destinitatis  a  Concilio  Tridentino  inducto,  de  quo 
agemus  singillatim  tit.  III.,  retinendum  est,  hos 
etsi  ejectos  a  societate  Ecclesiae,  et  quoque  ef- 
formantes  alias  societates  haereticorum  aut  schi¬ 
smaticorum  in  genere  teneri  ad  observantiam  ista¬ 
rum  legum  matrimonialium  »  Diximus  in  genere, 
quia  hic  non  loquimur  de  haereticis  et  schisma¬ 
ticis  orientalibus  diversorum  rituum,  qui  habent 
hac  in  materia  legislationem  prorsus  diversam, 
atque  de  ipsis  non  potest  conclusio  generalis 
proponi.  Duobus  vero  argumentis  gravissimis  pro¬ 
batur  propositio,  quorum  primum  est:  Impedi- 

menta  ista  jam  erant  ab  Ecclesia  proposita,  quando 
modernae  societates  haereticorum  exortae  sunt,  non 
est  proinde  arguendum  Ecclesiam  in  iis  edendis 
illos  non  respexisse;  et  ex  altera  parte  nullum 
habemus  indicium  Ecclesiam  deinde  eos  voluisse 
excipere  ab  earumdem  observatione.  Qui  proinde 
initio  tenebantur,  quomodo  probatur  exinde  fuisse 
a  legum  observatione  exemptos,  cum  istae  leges 
non  tam  sanctificationem  individuorum  respiciant, 
quam  bonum  publicum  societatis  ecclesiasticae, 
et  multum  conferant  honori  matrimonii,  et  bono 
societatis  ecclesiasticae?  Alterum  argumentum  non 
minus  concludens  hoc  est,  quod  Ecclesia  haere¬ 
ticos,  aliosque  baptizatos  a  sua  communione  sepa¬ 
ratos  retinuerit  obnoxios  supradictis  impedimentis; 
nam  quod  pertinet  ad  impedimentum  dirimens 
cultus  disparitatis.  Ecclesia  censuit  hoc  non  solum 
ligare  fideles  sed  et  haereticos,  prout  docuit  Be¬ 
nedictus  XIV  in  citata  Constitutione  «  Singulare 
Nobis.  »  Quod  autem  spectat  ad  impedimentum 
consanguinitatis  in  gradibus  jure  ecclesiastico  pro¬ 
hibitis  S.  Sedes  matrimonia  in  haeresi  contracta 
quoad  haereticos  ad  unitatem  catholicam  rever¬ 
tentes  sananda  per  dispensationem  Episcopis  in- 
dulserit.  Revera  inter  facultates  quas  S.  Univer¬ 
salis  Inquisitio  concedit  Episcopis  Imperii  Austri- 
aci  legitur  sequens:  «  dispensandi  in  tertio  et 
»  quarto  consanguinitatis  simplici  et  mixto  re- 

»  late  ad  fideles  in  matrimoniis  contrahendis . 

»  in  contractis  vero  cum  haereticis  conversis  etiam 

»  in  secundo  simplici  et  mixto,  dummodo  nullo 
»  pacto  primum  attingat.»  Ergo  illa  matrimonia 
in  talibus  gradibus  in  haeresi  contracta  erant  inva¬ 
lida;  sed  non  obstabat  nisi  impedimentum  juris 
ecclesiastici,  proinde  lex  impedimenti  ecclesiastici 
haereticos  ligat.  Quae  argumenta  talia  sunt,  ut 
non  admittant  nullam  in  contrarium  exceptionem. 

17.°  Juxta  hodiernam  Ecclesiae  ordinationem 
impedimenta  impedientia  sunt  cjuatuor  compre¬ 
hensa  sequenti  versu:  «  Ecclesiae  vetitum,  tempus, 
sponsalia,  votum.  »  Impedimenta  autem  dirimentia 
a  nonnullis  canonistis  recensentur  quatuordecim , 
ab  aliis  quindecim.  Haec  tamen  differentia  non 
est  ex  hoc  quod  alii  non  admittant,  alii  e  contra 
recenseant  decimum  quintum  impedimentum,  sed 
solummodo  ex  eo,  quod  nonnulli  impedimentum 
aetatis  teneant  esse  speciem  generalis  impedimenti 
impotentiae ,  alii  ex  adverso  probent  non  esse  con¬ 
fundendum  impedimentum  aetatis  cum  impedi¬ 
mento  impotentiae,  quorum  ultimorum  opinio  vi¬ 
detur  esse  magis  fundata  et  praeferenda,  ut  vide¬ 
bimus  tit.  2.  Haec  porro  impedimenta  dirimen¬ 
tia  comprehenduntur  his  versibus: 

«  Error,  conditio,  votum,  cognatio,  crimen, 

»  Cultus  disparitas,  vis,  ordo,  ligamen,  honestas, 

»  Aetas,  affinis,  si  clandestinus  et  impos, 

»  Raptave  sit  mulier,  nec  parti  reddita  tutae.  » 
Cum  autem  fere  de  omnibus  hisce  impedimentis 
habeantur  in  Decretalibus  Gregorii  IX  tituli  spe¬ 
ciales,  hinc  de  iis  in  citatis  titulis  pertractabimus. 

exceptis  impedimentis  quatuor  dirimentibus,  nem¬ 
pe  erroris,  vis  et  metus,  cultus  disparitatis  et 
raptus  de  quibus,  cum  non  habeantur  tituli  spe¬ 
ciales,  in  hoc  primo  titulo  sermonem  instituemus. 

18.°  Et  primo  de  impedimento  erroris.  Er¬ 
rare  ille  dicitur,  qui  aliud  pro  alio  putat:  unde 
error  differt  ab  ignorantia,  quia  haec  est  caren¬ 
tia  scientiae,  error  autem  scientiae  oppositus,  est 
enim  falsa  scientia.  In  casu  proinde  contractus 
matrimonialis  erroneus  est,  cum  quis  putat  se 
contrahere  cum  hac  persona,  aut  cum  persona 
talibus  qualitatibus  praedita,  quae  tamen  ea  non 
est,  aut  tales  qualitates  non  habet.  Unde  error 
esse  potest  vel  circa  personam  vel  circa  qualitates : 
esse  pariter  potest  vel  antecedens,  qui  dedit  cau¬ 
sam  contractui,  vel  concomitans  seu  incidens,  sine 
quo  contractus  etiam  intervenisset.  Porro  error 
circa  personam  est  substantialis,  unde  sive  sit 
antecedens  sive  concomitans,  sive  vincibilis  sive 
invincibilis  facit  semper  irritum  matrimonium, 
errantis  enim  nullus  est  consensus,  ut  constat  ex 
can.  2  cjuaest.  1  caus.  29;  atque  est  impedimen¬ 
tum  intrinsecum  ipsi  contractui,  et  juris  natu¬ 
ralis  et  reddit  matrimonium  invalidum,  nisi  quis 
cum  persona  praesente  QUAE  CUMQUE  EA  SIT 
contrahere  vellet.  Error  in  nomine  personae  cae- 
teroquin  notae  et  praesentis  non  obstat  ex  cap.  20 
h.  t.  et  ex  Responso  S.  Congregationis  Concilii 
in  Romana  nullitatis  matrim.  diei  9  Augusti  1817.- 
Verum  error  circa  qualitatem  personae  (excepto 

errore  conditionis,  de  cjuo  in  titulis  sequentibus) 
regulariter  non  irritat  matrimonium,  etiamsi  sit 
antecedens  et  ex  dolo  inductus  ex  ccip.  18  h.  t., 
dolus  enim  non  constituit  de  se  impedimentum 
matrimonii.  Haec  tamen  ultima  conclusio  patitur 
duas  exceptiones,  quarum  prima  est:  si  quis  al- 
ligasset  consensum  existentiae  qualitatis,  in  qua 
errat,  ut  conditioni,  sine  (pia  non  peregisset  con¬ 
tractum:  id  tamen  debet  ostendi  concludentibus 
argumentis,  et  in  foro  externo  id  non  praesu¬ 
mitur  etiam  posito  errore  et  dolo.  Exceptio  altera 
est,  si  qualitas  in  qua  error  verificatur,  adeo  emi¬ 
neat  saltem  in  conceptu  contrahentis,  ut  censea¬ 
tur  refundi  in  personam,  ut,  si  quae  putaretur 
esse  filia  magni  principis  territorialis,  quae  in  veri¬ 
tate  non  esset  nisi  de  familia  privati  hominis, 
et  ita  porro  de  aliis  exemplis,  quae  ab  auctoribus 
afferuntur.  Atqui  hoc  in  casibus  particularibus 
est  difficilis  omnino  probationis,  nempe  quod  ea 
qualitas  ita  emineat,  ut  ejus  defectus  censeatur 
constituere  aliam  prorsus  personam. 

19.u  Alterum  impedimentum  dirimens  est  vis  et 
metus.  De  his  locuti  sumus  lib.  1  tit.  XL,  in  quo 
sermo  fuit  de  valore  actuum,  qui  vi  metusque 
causa  fiunt.  Hic  tantum  addendum  est:  -  i°  re¬ 
quisita  metus,  ut  matrimonium  sub  illo  censeatur 
esse  nullum,  debere  esse,  quod  metus  sit  extrin¬ 
secus,  gravis,  injustus  et  directus  ad  consensum 
extorquendum,  ut  habeatur  ratio  gravis  injuriae 
in  ordine  ad  matrimonium.  -  2°  Concilium  Tri- 

dentinum  sess.  24  cap.  9  cie  reform.  matrim. 
poenam  statuisse  in  eos,  qui  ad  matrimonia  con¬ 
trahenda  talem  incuterent  metum,  nempe  excom¬ 
municationem  majorem  ipso  facto  incurrendam. 
-  3°  Antiquitus  matrimonium  metu  initum  reva- 
lidatum  fuisse  longa  cohabitatione,  ex  qua  vel 
praesumptive  vel  vere  constaret  metum  hunc  fuisse 
depositum  ex  cap.  21  li.  t.  Verum  post  Conci¬ 
lium  Tridentinum,  ex  quo  consensus  quomodo¬ 
cumque  elicitus  non  valet  ad  ineundum  matrimo¬ 
nium,  sed  coram  parocho  et  duobus  vel  tribus 
testibus  debet  proponi,  rem  esse  immutatam,  nam 
si  publice  constat  metum  fuisse  iniustum,  tunc 
eo  modo  non  purgatur,  cum  S.  Congregatio  Con¬ 
cilii  in  Panormitana  nullitat.  matrim.  diei  30 
Septem.  1719  responderit:  «  S.  Congregatio  sae- 
»  pius  respondit  hodie  post  Concilium  Tridenti- 
»  num  matrimonium  metu  contractum,  et  pur- 
»  gato  metu  per  cohabitationem  cum  carnali  co- 
»  pula  aliosque  actus  non  convalidari;  nisi  iterum 
»  contrahatur  adhibita  rursus  ejusdem  Concilii 
»  forma.  »  Monet  autem  Benedictus  XIV  Institu¬ 
tione  ecclesias.  87  §  magno  studio  hanc  juris  immu¬ 
tationem  non  advenisse,  nisi  cum  impedimentum 
metus  est  publicum;  contra  vero  si  est  occultum, 
et  solemnitas  a  Tridentino  praescripta  fuit  jam 
adhibita,  tunc  manere  veteris  juris  dispositionem, 
ita  ut  non  sit  necessarium  nisi  clam  renovare 
consensum  ex  declaratione  Pii  V  et  subsequen- 
tibus  decisionibus  S.  Congregationis. 

20.  Tertium  impedimentum  dirimens  est 
Raptas.  Prout  hic  consideratur  raptus  est:  «  vio- 
»  lenta  mulieris  abductio  de  loco  in  locum  in 
*  orcline  ad  contrahendum  matrimonium.  »  Unde 
ad  hoc  impedimentum  inducendum  requiritur:  - 
1"  11 1  sit  abductio  mulieris  de  loco  in  locum;  - 
2°  ut  fiat  ad  finem  conciliandi  matrimonii;  -  3°  ut 
fiat  abductio  ex  violentia,  cui  aequiparatur  dolus, 
dummodo  in  utroque  casu  habeatur  mulier  invita. 
Indoles  autem  hujus  impedimenti  est  ex  Concilio 
Iridentino  sess.  24  cap.  6  de  reform.  matrim . ,  ut 
inter  raptorem  et  raptam  non  possit  verum  consi¬ 
stere  connubium,  quamdiu  rapta  sub  potestate  ra¬ 
ptoris  fuerit,  seu,  prout  explicant  Doctores,  quamdiu 
loco  tuto  reddita  non  sit.  Et  jure  citamus  Con¬ 
cilii  Tridentini  decretum  cum  raptus  impedimen¬ 
tum  proprie  ab  illo  decreto  inductum  est.  Etsi 
enim  crimen  raptus  jam  ab  antiquo  non  minus  im¬ 
perialibus  quam  ecclesiasticis  legibus  fuerit  inter¬ 
dictum  et  severissime  punitum,  non  inducebat  ta¬ 
men  ante  Tridentinum  Concilium  matrimonii  im¬ 
pedimentum  distinctum  ab  impedimento  vis  et  me- 
tus,  ceu  aperte  colligitur  ex  textu  cap.  7  de  raptor ., 
cujus  tenor  hic  est:  «  Rapta  puella  legitime  con- 
»  trahet  cum  raptore,  si  prior  dissentio  transeat 
»  postmodum  in  consensum,  et  quod  ante  displi- 
»  cuerat,  tandem  incipiat  complacere,  dummodo  ad 
»  contrahendum  sint  legitimae  personae».  Atqui 
hoc  verificabatur  in  vi  et  metu;  nam  si  sublata 
luisset  vis  aut  cessasset;  item  si  metus  purgatus 

fuisset,  et  prior  dissensus  transiret  postea  in  con¬ 
sensum,  tunc  legitimum  erat  matrimonium.  At 
hodie  post  supradictum  Concilii  decretum  non  ita 
est,  nam  etsi  rapta  facta  sit  ex  nolente  volens, 
quamdiu  tamen  manserit  sub  potestate  raptoris, 
inter  hunc  et  raptam  nequit  esse  verum  conju¬ 
gium.  Manet  ergo  impedimentum  usque  dum  ma¬ 
net  factum  existentiae  mulieris  raptae  sub  raptoris 
potestate,  quia  lex  praesumit  durante  hoc  facto 
consensum  mulieris  raptae  non  esse  undequaque 
liberum,  et  perseverare  vim  vel  metum.  Antiquitus 
ergo  in  crimine  raptus  obstabat  matrimonio  im¬ 
pedimentum  vis  ve!  metus  veri;  hodie  post  decre¬ 
tum  Concilii  Tri dentini  obstat  impedimentum  vis 
vel  metus  praesumpti.  Quae  tamen  praesumptio 
est  juris  et  de  jure  non  admittens  probationem 
directam  in  contrarium,  quae  nempe  praesumptio 
generalis  legis  non  frustratur,  et  proinde  dispo¬ 
sitio  manet,  etiamsi  in  casu  particulari  non  veri- 
ficetur:  quod  obtinet  quoties  leges  considerantes 
id  quod  plerumque  fit,  de  omnibus  casibus  uni¬ 
formiter  disponunt,  quin  excipiant  casum,  in  quo 
aliter  extraordinarium  contingit.  Quod  in  hac  ma¬ 
teria  facilius  explicari  potest,  cum  talis  dispositio 
licet  praecipue  ad  tuendam  mulierum  libertatem 
in  connubiis  edita  sit;  sed  non  excluditur  tamen 
esse  in  odium  et  poenam  gravissimi  illius  crimi¬ 
nis  inductam.  -  Raptus  duae  sunt  species,  alius 
enim  dicitur  violentiae ,  alius  seductionis.  Raptus 
quidem  violentiae  habetur,  cum:  -  i°  aliqua  mu- 

lier  de  loco  in  locum  invita  violenter  abducitur, 
vel:  -  2°  cum  ad  locum  dolo  illecta,  ibi  dolo  vel 
vi  retinetur,  namque  in  hoc  casu  dolus  vi  aequi- 
paratur.  Raptus  autem  seductionis  est:  -  1°  cum 
mulier  ipsa  cum  viro  libere  consentit  in  fugam, 
imo  et  eam  expetit  ad  matrimonium,  obstant 
tamen,  utpote  inviti  vel  inscii  sunt,  parentes  aut 
tutores,  sub  quorum  potestate  est  constituta:  ideo 
autem  licet  improprie  seducta  dicitur,  quia  hujus 
criminis  raptus  censetur  principalis  auctor  vir,  qui 
mulierem  depravaverit  seductione.  -  2°  cum  mu¬ 
lier  blanditiis,  illecebris,  dolisque  simul  illecta  con¬ 
sentit  in  fugam  et  in  matrimonium,  et  est  vel  di¬ 
citur  vere  seducta  invitis  vel  insciis  parentibus 
sub  quorum  potestate  est.  Nemo  dubitare  potest 
quin  impedimentum  dirimens  sit  raptus  violentiae 
primae  et  secundae  speciei;  ibi  enim  dolus  talis 
est,  apertae  violentiae  aequiparetur,  et  eodem 
modo  noceat  ac  violentia.  Inter  Doctores  autem 
contro vertitur,  an  raptus  seductionis  fuerit  in  de¬ 
creto  Concilii  comprehensus;  et  pro  utraque  sen¬ 
tentia  non  desunt  nec  nomina  Doctorum  nec  ar¬ 
gumenta;  nos  quid  probabilius  censeamus  duabus 
propositionibus  exponemus:  -I.°  Non  videtur  posse 
i  ationabiliter  sustineri  comprehendi  in  impedi¬ 
mento  raptus  statuto  ex  cap.  6  sess .  24  de  re- 
forrn.  matntn.  casam  primae  speciei ,  quo  mulier 
libere  consentit  cum  viro  in  fugam,  imo  et  eam 
expetit  ad  matrimonium,  obstantibus  seu  invitis 
aut  insciis  parentibus  vel  tutoribus,  sub  quorum 

potestate  ea  mulier  est  constituta,  quae  species  est 
improprie  dictae  seductionis.  -  Qui  auctores  tum 
veteres  tum  recentiores  contrariam  tuentur  sen¬ 
tentiam,  eam  probant  argumento  fuse  exposito  a 
Cardinali  De  Luca  in  annotation.  ad  Cone.  Trid. 
discar.  28  et  a  Riganti  in  regul.  Cancellar.  IL 
num.  84;  nempe  Concilii  Tridentini  dispositio  in 
cap.  6  sess.  24  de  reform.  tnatr.  manet  in  omni- 
bus  illis  casibus,  in  quibus  juxta  terminos  juris 
civilis  habetur  crimen  raptus;  nam  interrogata  S. 
Congregatio:  «  an  raptores  mulierum,  quae  raptui 
consenserint,  comprehendantur  quoad  poenam  et 
matrimonii  prohibitionem  decreto  Concilii  Triden¬ 
tini  ?  »  sub  die  24  Januarii  1608  respondit:  «  Con¬ 
cilium  procedere  etiam  in  muliere  volente,  dum 
tamen  sit  raptus  juxta  terminos  juris  civilis;  » 
atqui  etiam  consentiente  muliere  imo  et  expetente 
fugam  ad  matrimonium  conciliandum,  est  tamen 
semper  crimen  raptus  juxta  civilem  legem,  quando 
mulier  est  sub  parentibus  vel  tutoribus,  nam  cri¬ 
men  raptus  potest  committi  contra  puellam  et  ejus 
parentes  ac  tutores,  vel  simpliciter  contra  parentes 
et  tutores;  ergo  etiam  in  casu  habetur  impedimen¬ 
tum.  Ast  hujus  argumenti  major  propositio  in 
sui  generalitate  non  est  vera,  namque:  -  (a)  Omnes 
conveniunt  etiam  patroni  contrariae  sententiae, 
quod  raptus  mulieris  ad  explendam  libidinem  vel 
propter  alios  fines,  quam  ad  conciliandum  matri¬ 
monium  sit  verum  crimen  raptus  punitum  ut  tale 
a  legibus  imperialibus,  et  tamen  omnes  Doctores 

pariter  conveniunt  hos  casus  non  comprehendi  in 
Lege  Concilii  Tridentini,  et  ita  fuisse  declaratum 
refert  in  notis  ad  Cone.  Trid.  Gallemart  a  Con¬ 
gregatione  Concilii  die  23  Januar.  1585.  Quod 
pi  obatur  quoque  ex  stylo  Curiae  Romanae,  quae 
in  omnibus  literis  dispensationum  Ordinariis  com¬ 
missarum  inserit  clausulam:  «  dummodo  mulier 
PROPTER  HOC  rapta  non  fuerit  »  quae  verba 
propter  hoc  id  est  matrimonium,  inepte  inducta 
fuissent,  si  in  decreto  Concilii  comprehenderetur 
raptus  mulieris  factus  ob  aliam  causam  quam  ad 
matrimonium,  prout  recte  notat  De  Justis  de  di- 
spens.  matrim.  lib.  2  cap.  18  num.  48.  -  (p)  In¬ 
super,  ut  ex  propositionis  positione  patet,  certum 
est  quod  in  casu  crimen  raptus  non  fuisset  com¬ 
missum  contra  mulierem  ex  hypo  thesi  volentem  et 
expetentem  fugam  ad  matrimonium,  sed  tantum 
contra  parentes  vel  tutores  sub  quorum  potestate 
ea  erat  constituta,  qui  erant  inviti  vel  inscii,  et 
ex  hoc  matrimonium  esset  invalidum  ob  raptus 
impedimentum :  hoc  autem  nonne  demonstraret 
esse  ad  matrimonii  validitatem  filiorum  familias 
necessarium  consensum  parentum?  Atqui  tamen 
Concilium  Tridentinum  eadem  ses.  2 -i  cap.  1  de 
reform.  matrim.  eos  anathemate  damnat,  qui  falso 
affirmant  matrimonia  a  filiis  familias  sine  consensu 
parentum  contracta  irrita  esse,  et  parentes  ea  rata 
vel  irrita  facere  posse.  -  (y)  Quid  quod  ipsa  S. 
Congregatio  idem  aperte  declaravit?  Nam  in  causa 
Rubensi  Raptus  et  censurarum  die  3  Martii  1714 

respondit:  «  Raptori  non  obstare  raptum  ad  con- 
»  trahendum  matrimonium  cum  puella  rapta,  con- 
»  stito  quod  raptus  fuerit  executus  nedum  consen- 
»  tiente,sed  et  sollicitante  ipsa  puella.»  - 0) Demum 
illi  quoque  qui  contrariam  defendunt  sententiam 
tenent  raptorem  puellae  invitis  ejus  parentibus, 
cum  qua  jam  contraxit  sponsalia  de  futuro,  si  ipsa 
sit  consentiens,  non  incurrere  in  interdictum  de¬ 
creti  Concilii  Tridentini,  ut  habet  P.  Thesaurus 
de  poenis  ecclesiasticis  cctp.  2  verb.  Raptus  asse¬ 
rens  jus  civile  correctum  esse  a  Concilio.  Ex  quibus 
omnibus  ruit  argumentum  Card.  De  Luca,  et  no¬ 
strae  propositionis  veritas  ostenditur.  At  dicet  quis¬ 
piam:  quomodo  explicatur  declaratio  S.  Congre¬ 
gationis  diei  24  Januar.  1608  superius  relata? 
Respondeo  vel  dicendum  esse  S.  Congregationem 
progressu  temporis  mutasse  sententiam,  et  reces¬ 
sisse  ab  ea  nimis  rigida  interpretatione  data  in 
decisione  anni  1608,  vel,  ut  aliis  Doctoribus  placet, 
illa  verba  esse  intelligenda  limitata  ad  probationem 
consensus,  quatenus  nisi  evidenter  constet  mulie¬ 
rem  libere  omnino  consensisse,  retinendum  sit 
eam  sub  metu  consensum  edidisse.  -  II.0  Probabi¬ 
lius  nec  in  interdicto  ejusdem  cap.  6  sess.  24  de 
reform.  matrim.  comprehenditur  casus  secundae 
speciei ,  cum  mulier  blanditiis  illecebris  dolisque 
simul  illecta  consentit  in  fugam  et  in  matrimo¬ 
nium,  et  est  vel  dicitur  vere  seducta  invitis  vel 
insciis  parentibus  vel  tutoribus,  sub  quorum  po¬ 
testate  est.  Revera  inter  hunc  et  primum  casum 

haec  est  differentia,  quod  hic  ex  parte  viri  ha¬ 
beat  locum  mulieris  depravatio  blanditiis  illecebris 
dolisque,  ita  ut  quae  prius  erat  nolens  facta  sit 
volens,  et  quae  erat  bona  facta  sit  prava.  Verum 
quae  prava  lacta  est  nunc  ex  hypothesi  vere  vult 
fugam  ad  matrimonium  conciliandum,  nec  ejus 
voluntati  ulla  vis  infertur.  Cum  ergo  in  casu  non 
habeamus  nisi  injuriam  illatam  parentibus,  et  non 
desit  nisi  eorum  consensus,  applicantur  ad  casum 
eaedem  rationes  prius  propositae.  Quod  pertinet 
autem  ad  duos  casus,  et  praesertim  quoad  hunc 
ultimum  id  est  notandum,  quod  nisi  plenissime 
ostendatur  mulieris  consensum  fuisse  omnino  li¬ 
berum  semper  praesumitur  intervenisse  violen¬ 
tiam,  et  mulieris  consensum  fuisse  metu  extortum, 
cum  raptus  crimen  imputetur  viro.  Et  quia  dif¬ 
ficilis  probatu  est  haec  omnimoda  libertas  consen¬ 
sus,  hinc  est  quod  plures  emanent  a  S.  Congre¬ 
gatione  decisiones,  quae  videntur  probare  ab  Ea 
admitti  raptum  seductionis,  cum  revera  non  sint 
nisi  de  raptu  violentiae,  quae  semper  praesumitur 
nisi  evidentissime  excludatur,  ut  in  causa  Her- 
bipol.  Matrim.  24  April.  1858  et  Parisiens.  27  Au- 
gust.  1864.  -  Raptus  autem  constituit  impedimen¬ 
tum  matrimonii,  quaecumque  sit  mulier,  quae  ra¬ 
pitur,  virgo,  deflorata,  vidua,  bonae  vel  malae 
famae  mulier,  ut  cum  communi  Doctorum  sentit 
P.  Thesaurus  op.  et  loc.  cit.,  ratio  est,  quia  at¬ 
tenditur  in  eo  decreto  Tridentini  ad  libertatem  pro 
matrimonio,  et  cuique  mulieri  fit  injuria,  si  in  hoc 

gravatur.  In  quo  Decretum  Concilii  correxit  dispo¬ 
sitionem  juris  civilis  qua  non  habebatur  crimen, 
si  raperetur  mulier  inhonesta.  At  e  contra  non  vi¬ 
detur  comprehendi  casus  raptus  viri,  quod  late 
ostendit  Sanchez  De  Matrim.  lib.  7  disput.  12 
et  13  nam.  16,  quia  decretum  loquitur  de  raptu 
mulierum,  et  non  comprehenditur  sub  lege  casus 
insolitus.  Neque  dicatur  libertatem  eodem  modo 
requiri  in  viris  ac  in  mulieribus;  hoc  enim  verum 
est,  et  proinde  si  vir  metu  adactus  matrimonium 
iniverit,  hoc  est  invalidum  sed  in  casu  praesenti 
sermo  est  de  metu  praesumpto .  -  Advertit  insuper 
P.  Thesaurus  loc.  cit.  dictum  decretum  Concilii 
in  hoc  quoque  correxisse  legem  civilem,  quod  cum 
ista  Auth.  de  rapt.  mulier,  statuat  matrimonium 
esse  nullum,  si  rapta  consentiat  nubere  raptori, 
hoc  juxta  Concilium  procedat  usque  dum  rapta 
fuerit  sub  potestate  raptoris;  nam  semel  ac  in  loco 
fuerit  tuto  constituta  valet  matrimonium  inire  cum 
eo.  -  Quando  vero  dicimus  Decretum  Concilii  non 
applicari  nisi  raptus  fuerit  admissus  ad  matrimo¬ 
nium  ineundum,  nos  loquimur  de  vi  decreti  im¬ 
portantis  nullitatem  matrimonii;  nam  quoad  alias 
poenas  applicatur  decretum  semper,  et  sic  fuisse 
a  S.  Congregatione  decisum  refert  Giraldi  exposit. 
Jur.  Pont.  part.  2  sed.  123  nempe  «  Raptores 
quarumcumque  mulierum,  etiamsi  eas  non  rapiant 
ad  effectum  contrahendi  cum  ipsis  matrimonium 
sed  ob  alias  causas  esse  ipso  jure  excommuni- 
catos.  »  -  Super  hoc  impedimento  sicut  et  in  metu 

dispensatio  ab  Ecclesia  non  datur,  ne  videatur 
dispensatio  attingere  substantialia  contractus  nem¬ 
pe  consensum,  et  ut  integra  libertas  in  matrimo¬ 
niis  servetur.  Hinc,  ut  antea  luit  animadversum, 
in  dispensationibus  matrimonialibus  apponitur  con¬ 
ditio:  «  dummodo  mulier  propter  hoc  (matrimo¬ 
nium)  rapta  non  sit.  »  Quae  clausula  importat  non 
modo  quod  in  impedimento  raptus  non  dispense¬ 
tur,  ut  dictum  est;  verum  etiam  sensum  habet, 
ut  si  aliqui  obtineant  dispensationem  nulla  facta 
mentione  raptus  in  supplicatione,  obtenta  dispen¬ 
satio  a  quocumque  alio  impedimento  est  subre- 
ptitia,  et  Episcopus  debet  denegare  executionem  , 
etiamsi  rapta  sit  separata  a  raptore  et  libere  con¬ 
sentiat  eum  in  virum  habere,  ut  decisit  S.  Con¬ 
gregatio  die  10  Novembris  1583  Dub.  ad  cap.  (> 
sess.  24  de  reform.  matritn.  -  Cohaerenter  ad  ea 
quae  diximus  de  metu  ej usque  purgatione  post 
Concilium  Tridentinum  hic  addimus  matrimonium 
cum  raptus  impedimento  initum,  postquam  mulier 
de  viri  potestate  egressa  est,  non  sanari  per  longam 
cohabitationem  aliosque  modos,  sed  esse  neces¬ 
sarium  illud  inire  iterata  forma  Concilii,  etsi  talis 
forma  in  primi  matrimonii  celebratione  fuisset  ser¬ 
vata  in  iis  tamen  locis  ubi  decretum  de  abolendis 
matrimoniis  clandestinis  fuit  promulgatum. 

21.°  Quartum  impedimentum,  de  quo  in  hoc 
titulo  agitur,  est  impedimentum  disparitatis  cultus. 
Est  autem  haec  vel  proprie  talis,  vel  improprie; 
iterum  antecedens  matrimonio,  vel  subsequens.  Lo- 

t.  irr.  -  p.  r. 

quimur  hic  tantum  de  antecedente,  cum  de  sub- 
sequente  sermo  erit  instituendus  in  titulo  XIX  de 
divortiis.  Cultus  disparitas  antecedens  proprie  dicta 
est,  quando  matrimonium  inter  duas  personas 
initur,  quarum  una  est  baptizata,  altera  vero  ba- 
ptizata  non  est.  Impropria  autem  habetur,  cum 
matrimonium  contrahitur  inter  duas  personas  ba- 
ptizatas,  quarum  tamen  una  est  catholica,  altera 
pertinet  ad  aliam  qualemcumque  societatem  hete- 
rodoxam.  Primo  sensu  accepta  cultus  disparitas 
est  impedimentum  dirimens,  sub  altero  vero  est 
impedimentum  impediens,  et  matrimonia  contracta 
cum  hoc  impedimento  impediente  vocantur  matri¬ 
monia  mixta  seu  mixtae  communionis .  Hoc  porro 
impedimentum  dirimens  non  provenit  Christianis 
vel  ex  jure  naturali,  vel  ex  jure  positivo  divino, 
quemadmodum  fuse  demonstrant  Auctores  tum 
Theologi  tum  Canonistae,  et  declarat  Benedi¬ 
ctus  XIV  Epistola  decretali:  «  Singulari  Nobis  » 
diei  9  Februarii  1749  jam  citata;  verba  enim  B. 
Pauli  Ep.  2  ad  Corinth.  cap.  6  «  nolite  jugum 
ducere  cum  infidelibus  »  exposita  fuerunt  de  im¬ 
pedimento  impediente  ab  Apostolis  inducto,  quod 
in  antiquitate  legitur  habuisse  etiam  aliquas  ex¬ 
ceptiones,  cum  ex'  singularibus  virtutibus  partis 
christianae  nedum  videretur  remotum  periculum 
perversionis,  sed  fundata  spes  affulgeret  conver¬ 
sionis  infidelis  conjugis  ad  Christum.  -  Neque 
proprie  dicta  lex  ecclesiastica  talia  matrimonia 
irrita  fecit,  sed  hoc  dirimens  impedimentum  in- 

ductum  est  ex  consuetudine  generali  vim  legis 
habente  jam  ab  initio  saeculi  duodecimi  Ecclesiae, 
ut  probat  Bellarminus  De  Saeramen.  Matrirh. 
lib.  1  cap.  23;  quo  ex  tempore  mores  populi  adeo 
exhorruerunt  conjugia  cum  paganis,  mahomedanis 
et  judaeis  a  christianis  inita,  ut  ea  dissocianda 
penitus  judicarent.  Quam  legem  hodie  vigere,  et 
obligare  quoque  haereticos,  ac  quoscumque  bapti- 
zatos  etsi  a  communione  ecclesiae  ejectos,  similiter 
attingere  quaecumque  loca,  licet  nuperrime  evan- 
gelii  legem  susceperint,  docet  Benedictus  XIY  in 
cit.  Epistola.  In  hac  lege  generali  non  dispensat 
nisi  Romanus  Pontifex,  et  in  Epistola  referuntur 
nonnulla  dispensationis  exempla,  imo  et  facultas 
Missionariis  Japoniae  aliarumque  finitimarum  In¬ 
sularum  concessa,  ut  novos  illos  christifideles  ab 
hoc  impedimento  solverent.  Dispensatio  haec  in 
locis  infidelium  raro  et  gravibus  de  causis  concedi 
solet  pro  matrimoniis  jam  contractis  vel  contra¬ 
hendis;  in  locis  vero  Christianorum  tantummodo 
pro  matrimoniis  jam  contractis.  In  utrisque  autem 
apponuntur  sequentes  conditiones,  nempe:  -  (a.)  ut 
cohabitatio  cum  infideli  nec  ullum  periculum  per¬ 
versionis,  nec  ullam  creatoris  contumeliam  in¬ 
cludat,  scilicet  quod  fidelis  ad  peccatum  ab  infi¬ 
deli  non  pertrahatur;  -  (P)  ut  proles  ex  tali  ma¬ 
trimonio  suscepta  in  christiana  religione  educetur;  - 
(y)  ut  spes  probabilis  habeatur  de  infidelis  conver¬ 
sione.  Lato  sensu  accepta  disparitas  cultus,  nempe 
inter  haereticum  baptizatum  et  catholicam  vel  vi- 

ceversa  constituit  impedimentum  impediens  matri¬ 
monium,  et  hoc  est  unum  ex  vetitis  Ecclesiae  in 
jure  notatis.  Periculum  subversionis  causa  prae¬ 
cipua  fuit  cur  Ecclesia  haec  matrimonia  interdi¬ 
ceret,  et  jam  a  tempore  apostolico  indictum  fide¬ 
libus  est,  ut  haereticum  hominem  devitarent;  ex 
quo  deinde  damnata  snnt  talia  conjugia  in  can.  14 
Concilii  Chalcedonensis,  aliisque  legibus  sequio- 
ribus  temporibus  latis;  atque  hoc  impedimentum 
impediens  hodie  in  viridi  observantia  est  penes 
universam  Ecclesiam. 

22.°  Dispensationem  hoc  super  impedimento 
ad  matrimonium  licite  contrahendum  non  posse 
nisi  a  Romano  Pontifice  concedi,  non  autem  a 
quovis  Ordinario  locorum  explorati  juris  est,  cum 
agatur  de  lege  generali  Ecclesiae.  Romanorum 
Pontificum  autem  hac  super  re  pro  diversis  tem¬ 
poribus  diversa  praxis  fuit.  Namque  nullae  olim 
concessae  sunt  dispensationes  in  contrahendis  hu¬ 
jusmodi  matrimoniis  nisi  haeresi  per  partem  aca- 
tholicam  ejurata ,  prout  refert  Cardinalis  Petra  in 
Constit.  XII  Joannis  XXII  tom .  4  nutn.  14.  Imo 
Innocentius  X  cavit,  ne  dispensationes  hujusmodi 
concederentur,  nisi  per  authentica  documenta  prius 
demonstratum  esset  haereticam  labem  a  contra¬ 
hente  heterodoxo  ejuratam  fuisse,  ut  refert  Car¬ 
dinalis  Albitius  De  Inconstantia  in  fide  cap.  18 
nam.  14.  Et  Clemens  XI  in  Congregatione  S.  Of¬ 
ficii  coram  se  habita  die  16  Junii  1610  mandavit 
inhiberi  per  litteras  Archiepiscopo  Mechliniensi, 

ne  ullas  omnino  licentias  aut  dispensationes  im¬ 
pertiretur  pro  matrimoniis  inter  partem  catholicam 
et  haereticam  celebrandis,  nisi  abjuratio  haeresis 
reipsa  praecessisset.  At  subsequentibus  tempo¬ 
ribus  exigentibus  circumstantiis  ab  hoc  rigore  tem¬ 
peratum  est,  et  permissum  ut  dispensato  impedi¬ 
mento  matrimonium  inter  tales  personas  iniretur. 
Sed,  prout  advertit  Benedictus  XIV  Constitutione 
«  Magnae  nobis  »  diei  29  Junii  1748  §4^5 
concessiones  istae  rarissimae  fuerunt,  et  pleraeque 
earum  pro  matrimoniis  inter  supremos  principes 
contrahendis,  nec  nisi  gravissima  urgente  causa 
eaque  ad  publicum  ordinem  pertinente  factae  sunt: 
insuper  adjecta  semper  est  opportuna  cautela,  ne 
conjux  catholicus  ab  haeretico  perverti  posset: 
imo  potius  ille  tenebatur  spondere  sub  juramento, 
se  pro  viribus  curaturum,  ut  hunc  ab  haeresi  retra¬ 
heret;  et  invicem  acatholicus  pariter  sub  jurisju- 
randi  fide  promittere  debebat,  se  permissurum, 
ut  proles  utriusque  sexus  ex  eo  matrimonio  pro¬ 
creanda  in  catholicae  religionis  sanctitate  educa¬ 
retur;  et  pars  catholica  id  se  facturam  pariter 
sub  eadem  jurata  fide  spondere  debebat.  Hodie 
ad  aliquorum  civilium  guberniorum  aemulationem 
cessandam  non  insistitur  in  exigendo  hoc  jura¬ 
mento  de  procuranda  conversione  partis  acatho- 
licae,  ut  in  Instructione  Cardinalis  Antonelli  diei 
15  Novembris  1858  ad  omnes  Patriarchas ,  Archie- 
piscopos  et  Episcopos  data ,  sed  in  exigenda  pro¬ 
missione  insistitur  ut  liberum  sit  parti  catholicae 

exercitium  suae  religionis  et  universa  proles  in 
sacris  itidem  catholicis  educetur.  Quin  imo,  cum 
nonnulla  gubernia  civilia  hanc  promissionem  de 
educatione  universae  prolis  in  religione  catholica 
juramento  firmari  a  parte  acatholica  prohibuissent, 
ut  Rex  Borussiae  edicto  dato  die  7  Junii  1855 
pro  suo  exercitu  vetuit,  neque  amplius  ex  indul¬ 
gentia  Ecclesiae  hoc  juramentum  in  illis  regionibus 
exigitur,  sed  sufficit,  si  habeatur  etiam  quaecum¬ 
que  spontanea  promissio.  -  Quia  tamen  haec  Ec¬ 
clesiae  concessio  non  est  nisi  mera  tolerantia  hinc 
denegatae  fuerunt  denuntiationes  seu  proclama- 
tiones  talium  matrimoniorum  a  parochis  catholicis 
faciendae,  prout  docuit  Pius  VI  in  Epistola  ad 
Cardinalem  Arehiepiscopum  Meeliliniensem  diei 
13  Julii  1783;  atque  hodie  in  genere  ita  servatur 
excaepto  quod  in  aliquibus  regionibus  puta  Ba- 
varia  per  Instructionem  Cardinalis  Bernetti  de  die 
12  Septembris  1834  aliisque  regionibus  Germaniae 
et  Hungariae  per  tolerantiam  conceditur  ut  a  pa¬ 
rocho  catholico  tum  consuetae  proclamationes  fiant, 
tum  etiam  de  factis  proclamationibus  litterae  merae 
testimoniales  concedantur,  in  quibus  (si  nullum 
adsit  dirimens  impedimentum)  unice  enuncietur 
nihil  aliud  praeter  vetitum  Ecclesiae  ob  impedi¬ 
mentum  mixtae  religionis  matrimonio  conciliando, 
obstare,  nullo  alio  addito  verbo,  ex  quo  consensus 
aut  approbationis  vel  levis  suspicio  sit  oritura. 
Ex  eadem  ipsorum  matrimoniorum  mera  tolerantia 
factum  est,  ut  quando  praecessisset  dispensatio 

pontificia  de  talibus  matrimoniis  conciliandis,  et 
a  contrahentibus  praescriptae  ab  Ecclesia  condi¬ 
tiones  fuissent  admissae,  concederetur  adsistentia 
parochi,  sed  mere  passiva  seu  materialis,  nempe 
ut  adsistat,  sed  non  in  loco  sacro,  nec  aliqua 
veste  sacrum  ritum  praeseferente  indutus,  neque 
recitet  super  contrahentes  preces  aliquas  ecclesia¬ 
sticas,  et  nullo  modo  ipsis  benedicat,  ut  ex  cit. 
Epistola  Pii  VI.  Atque  ita  hodie  communiter  ser¬ 
vatur,  nisi  quod  in  Germania  praxis  fere  com¬ 
munis  videtur  invaluisse,  ut  quotiescumque  con¬ 
ditiones  Ecclesiae,  praesertim  de  prole  catholice 
educanda  suscipiuntur,  benedictio  quoque  sponsis 
concedatur,  et  in  iis  pari  modo  procedatur  ac  in 
catholicorum  matrimoniis  exclusa  semper  Missae 
celebratione;  quam  praxim  tolerante  S.  Sede  in¬ 
ductam  ex  eo  plerique  arguunt,  quod  in  citatis 
Litteris  Cardinalis  Antonelli  modus  adsistentiae 
remittatur  arbitrio  rationabili  Episcoporum  in  gra¬ 
vioribus  casibus,  et  prudentia  ab  hoc  rigore  in 
tali  casu  recedendum  suaserit.  Dispensationes  istae 
super  matrimoniis  mixtis  aut  conceduntur  ab  Epi¬ 
scopis  locorum  ex  facultate  a  Summo  Pontifice 
concessa,  vel  a  Suprema  Congregatione  S.  Officii. 
Quando  conceduntur  ab  Ordinariis  locorum,  ad¬ 
vertendum  est  haberi  decretum  Congregationis  de 
Propaganda  Fide  sub  die  30  Aprilis  1865,  quo 
ex  jussu  Summi  Pontificis  Pii  IX  nequeunt  hac 
dispensandi  facultate  uti  in  Italos  «  de  quibus  non 

constet  italicum  domicilium  omnino  deseruisse.  » 
Quando  autem  dispensatio  datur  a  Congregatione 
S.  Officii,  si  personae  etiamsi  exterae  maneant 
in  Italia,  semper  praecipitur,  ut  matrimonium 
contrahant  extra  Italiae  fines.  Et  faxit  Deus  quod 
haec  laudabilis  exceptio  possit  pro  Italis  et  pro 
Italia  manere. 

23.°  Matrimonia  mixta  ea  communiter  appel¬ 
lantur,  quae  a  partibus  ineuntur,  quarum  utraque 
est  baptizata,  sed  ad  diversas  communiones  Chri¬ 
stianas  pertinet.  At  aliquando  intervenit  ut  ba¬ 
ptismus  vel  non  fuerit  collatus,  aut  invalide  is 
praestitus  fuerit,  vel  de  ejus  collatione  aut  va- 
lore  dubitetur;  unde  hi  casus  possunt  intervenire, 
nempe:  -  (a)  quod  neutra  pars  baptismum  rece¬ 
perit,  vel  invalide  utraque  eum  susceperit,  aut:  - 
0)  quod  una  valide  sit  baptizata,  alia  vel  non 
susceperit  baptismum,  aut  certe  invalide,  aut:  - 
(T)  quod  una  sit  baptizata,  de  alterius  vero  ba¬ 
ptismi  collatione  aut  de  ejus  validitate  dubitetur, 
vel:  -  0)  quod  una  non  sit  baptizata  aut  invalide, 
de  alterius  vero  baptismi  collatione  aut  validitate 
dubitetur,  aut  demum:  -  0)  quod  de  utriusque 
baptismi  collatione  sive  de  ejus  validitate  dubi¬ 
tetur.  Isti  autem  casus  hodie  sunt  maxime  fre¬ 
quentes,  quia  a  pluribus  sectis  haereticorum  ma¬ 
xime  protestantium  aut  negligitur  administratio 
baptismi,  aut  de  ejus  validitate  potest  rationabiliter 
dubitari  propter  vitium  rationalismi,  quo  istae 

sectae  inficiuntur,  seu  propter  innumeros  errores, 
quos  profitentur.  Porro  si  primus  casus  adveniat, 
censendum  est  illud  non  esse  matrimonium  mi¬ 
xtae  religionis,  sed  potius  matrimonium  in  infi¬ 
delitate  contractum;  unde  si  nihil  obstet  ex  parte 
juris  naturalis  vel  divini  positivi,  illud  profecto 
subsistit,  atque  in  hoc  concors  est  Doctorum  sen¬ 
tentia,  atque  subveniunt  juris  ecclesiastici  certa 
dictata,  cum  tales  personae  non  dicantur  proprie 
loquendo  esse  haeresi  infectae,  sed  potius  infi¬ 
deles;  at  inter  infideles  non  attenduntur  quoad 
matrimonium  nisi  impedimenta  juris  naturalis  et 
positivi  divini,  non  autem  juris  ecclesiastici.  In 
secundo  casu  matrimonium  non  solum  est  illi¬ 
citum,  sed  quoque  invalidum  si  attentetur,  quia 
non  obstat  mixta  religio,  at  cultus  disparitas 
proprio  sensa  accepta ;  est  siquidem  matrimonium 
copulatum  inter  personas,  quarum  una  est  bapti- 
zata,  alia  non  est,  et  ad  illud  contrahendum  va¬ 
lide  necessaria  esset  dispensatio  ab  Ecclesia  data 
ab  impedimento  cultus  disparitatis.  Si  occurrat 
tertius  casus  vel  sermo  est  de  matrimonio  con¬ 
trahendo  vel  jam  contracto;  si  agatur  de  matri¬ 
monio  contrahendo,  posito  quod  adsint  graves 
causae  ad  dispensandum,  et  baptismus  sub  condi¬ 
tione  nequeat  dari  ex  contumacia  alterius  partis 
pertinaciter  remanentis  in  haeresi  nec  volentis  ad 
catholica  sacra  transire  et  baptismum  recipere, 
necessarium  est,  ut  sab  conditione  concedatur  di¬ 
spensatio  ab  impedimento  dirimente  cultus  dispa- 

ritatis,  ne  validitas  matrimonii  celebrandi  in  di¬ 
scrimen  vocetur.  Si  vero  matrimonium  est  con¬ 
tractum,  tunc  reiteratio  haec  baptismi  intelligitur 
esse  facta  sine  praejudicio  matrimonii,  prout  no¬ 
tatum  est  in  tit.  42  lib.  III  num.  4,  et  ex  Re¬ 
sponso  Congregationis  S.  Officii  diei  17  Novem¬ 
bris  1830.  Et  ratio  evidens  est;  nam  baptismus 
si  est  quoad  validitatem  dubius,  iteratur  sub  con¬ 
ditione  propter  ejus  necessitatem:  at  e  contra  ma¬ 
trimonium  quando  actum  est,  tenendum  est  pro 
ejus  validitate,  usque  dum  non  constet  illud  fuisse 
invalidum ,  quod  non  verificatur  quamdiu  dubii 
sumus  de  ejus  valore.  Quartus  casus,  qui  veri- 
ficari  nequit  nisi  de  matrimonio  jam  celebrato  re¬ 
solvitur  ex  sequenti  responso  S.  Officii  dato  die 
20  Julii  1840:  «  Vir  quidam  protestans  anglicanae 
»  ecclesiae  vult  amplecti  religionem  catholicam. 
»  In  Anglia  matrimonium  fecerat  cum  muliere, 
»  quae  ad  sectam  anabaptisticam  pertinebat,  et 
»  quae,  prout  ipse  affirmat,  numquam  baptizata 
»  fuit.  Quum  vero  ipse  baptismum  a  ministro 
»  protestante  anglicano  receperit,  de  validitate  ejus 
»  proprii  baptismatis  ratio  quoque  dubitandi  gra- 
»  vis  existit.  Propter  jurgia  continua  mulierem 
»  anabaptistam  vir  praefatus  deseruit,  venitque  N. 
»  ubi  matrimonium  iterum  fecit  sed  cum  muliere 
»  lutherana.  Quaenam  ex  istis  mulieribus  tamquam 
»  ejus  uxor  haberi  debet?»  S.  Congregatio  re¬ 
spondit:  «  Dummodo  constet  de  non  collatione 
»  baptismi  mulieris  anabaptistae,  primum  matri- 

»  monium  fuisse  nullum;  secundum  vero,  dum- 
»  modo  nullum  aliud  impedimentum  obstet,  fuisse 
»  validum.  »  Quintus  demum  casus  item  videtur 
osse  resolutus  ex  Rescripto  Congregationis  S.  Of¬ 
ficii  diei  5  Februarii  1851,  quod  editum  est  in 
casu  quo  unus  contrahentium  ad  catholicam  fidem 
conversus  sub  conditione  rebaptizatus  est,  altera 
parte,  de  cujus  pariter  baptismi  valore  serio  du¬ 
bitabatur,  remanente  in  haeresi.  Rescriptum  autem 
est  sequentis  tenoris:  «  generatim  loquendo  qui 
>  in  Hollandia  convertuntur  ad  catholicam  fidem, 

»  habendos  esse  ex  capite  baptismatis  tamquam 
»  valide  conjugatos,  nisi  forte  certe  et  evidenter 
»  constet  in  aliquo  casu  particulari  haereticum  de 
»  quo  agitur,  fuisse  revera  nulliter  baptizatum; 
»  sed  oratorem,  quoties  occurrunt  casus  particu- 
»  lares  hujus  generis,  recurrere  debere  cum  expo- 
»  sitione  omnium  omnino  casus  circumstantiarum 
»  ad  S.  Sedem.  Et  detur  decretum  authenticum 
»  feriae  IV  diei  17  Novembris  1830  a  Pio  VIII 
»  approbatum.  »  -  Quando  autem  dubium  vere 
sit  in  baptismate  suscepto  vel  in  validitate  ejus, 
id  colligitur  ex  qualitate  probationum  ex  utraque 
parte . 


TITULUS  II. 


De  Desponsatione  Impuberum. 


l.°  Quae  unice  principalis  proponitur  hoc 
titulo  quaestio  est:  quaenam  sit  aetas  apta  spon¬ 
salibus,  aut  matrimonio  conciliando  ?  Post  eam 
vero  veniunt  dependentes  aliae  quaestiones.  Porro 
quod  respicit  sponsalia,  attendendum  est  ex  jure 
ecclesiastico  sponsalia  non  consistere,  nisi  fiant 
aut  saltem  rata  habeantur  a  sponsis,  contra  quod 
jure  romano  statutum  erat,  ut  filiae  sponsum,  et 
filio  sponsam  pater  ex  sua  auctoritate  unice  eli¬ 
geret.  Jus  equidem  ecclesiasticum  in  hoc  reco¬ 
gnovit  omnimodam  libertatem  filiorum  familias, 
actumque  proprium  exegit  in  sponsalibus  conci¬ 
liandis  saltem  taciturnitatis  illorum  praesentium 
patre  promittente,  ut  explicat  Giraldi  Expositio 
juris  pontif.  part.  1  sect.  666.  Ex  quo  sequitur 

aetatem  aptam  sponsalibus  a  jure  canonico  eam 
designari,  in  qua  usus  rationis  ita  evolutus  est, 
ut  quis  intelligat  quid  agat  sponsalia  ineundo,  seu 
se  obligando  ad  futuras  nuptias.  Haec  autem 
aetas  ordinarie  loquendo  est  aetas  septennii  pro 
utroque  sexu,  ut  clare  habetur  eap.  4,  5  et  13 
h.  t.  ita  tamen  ut  si  ante  hanc  aetatem  habeatur 
jam  evolutus  rationis  usus,  valeant  sponsalia, 
prout  post  S.  Thomam  in  4  dist.  27  quciest.  2 
art.  2  tenent  Sanchez,  Fagnanus,  ac  praecipui 
Doctores  apud  Schmalzgrueber  h.  t.  num.  10. 

2.°  Licet  vero  sponsalia  etiam  ante  puber¬ 
tatem  ex  dictis  contrahi  valeant,  plures  tamen  ha¬ 
bentur  differentiae  inter  sponsalia  a  puberibus 
vel  ab  impuberibus  contracta.  Imprimis  enim 
sponsalia  haec  in  impubertate  inita  nequeunt  ne¬ 
que  mutuo  dissensu  dissolvi  antequam  ad  puber¬ 
tatem  sponsi  devenerint;  idque  ostendunt  Doctores 
ex  auctoritate  eap.  7  h.  t.,  ne  propter  lubricum 
judicium  ipsi  sponsalia  facile  et  saepe  temere  con¬ 
trahant,  iterumque  dissolvant.  Imo  si  impubes 
cum  pubere  contraxit,  pubes  neque  de  consensu 
impuberis  resilire  potest,  antequam  hic  pubertatem 
adeptus  sit,  quia  ob  aetatem  impubes  caret  con¬ 
sensu  sufficienti  ad  sponsalium  dissolutionem,  ut 
notat  Sanchez  De  matrim.  D.  51  n.  10.  At  post¬ 
quam  ad  pubertatem  devenit,  potest  a  sponsa¬ 
libus  initis  resilire  etiam  altera  parte  invita,  quam¬ 
vis  nullam  recessus  causam  alleget,  ut  pariter 
probant  communiter  auctores  ex  eap.  7  h.  t.; 

parcitur  siquidem  immaturo  eorum  judicio,  ut  non 
teneantur  inviolabiliter  observare,  quod  in  non 
satis  firma  aetate  fecerunt,  nisi  id  postea  ratum 
habuerint.  Et  cum  haec  resiliendi  libertas  uni¬ 
cuique  impuberi  competat,  hinc  ex  interpretatione 
d.  cap.  7  h.  t.  ille,  qui  prior  pubertatem  est  as¬ 
secutus,  statim  valet  a  sponsalibus  resilire,  etiamsi 
alter  nondum  pubes  factus  fuerit.  Quod  si  spon¬ 
salia  contracta  fuerint  a  pubere  et  impubere,  tunc 
hoc  privilegium  puberi  non  conceditur,  si  impubes 
pubertatem  adeptus  stare  velit  sponsalibus.  Eruunt 
id  Doctores  ex  cit.  cap.,  et  sibi  imputet  pubes, 
si  deterioris  conditionis  est  altera  comparte,  que¬ 
madmodum  juxta  leges  civiles  accidit  in  majoribus 
contractum  agentibus  cum  minoribus.  Quamvis 
autem  ita  impune  absque  causa  impubes  adepta 
pubertate  valeat  altera  parte  invita  resilire  a  spon¬ 
salibus,  nihilominus  contractum  publicae  hone¬ 
statis  impedimentum  manet,  ut  ostendunt  Auctores 
ex  cap.  4  in  fin.  h.  t.  Consulto  diximus  impu¬ 
beres  pubertatem  adeptos  posse  ab  antiquis  spon¬ 
salibus  resilire,  quia  nisi  id  faciant,  sola  tacitur¬ 
nitate  ea  sponsalia  firmantur  cum  praesumatur 
ille  consensus  perseverare,  qui  ab  initio  in  spon¬ 
salium  editione  datus  est.  Ita  tenet  Pirhing  n.  7 
h.  t.  cum  communi.  Quando  vero  teneantur  isti 
resilire,  ne  eorum  taciturnitas  pro  ratihabitione 
sumatur,  disputant  Doctores  apud  Schmalzgrueber 
h.  t.  num.  31.  32.  etsi  omnes  admittant  eos  teneri 

statirn  resilire,  quod  verbum  diversimode  inter¬ 
pretantur. 

3.°  Concessae  facultati  resiliendi  a  sponsa¬ 
libus  datae  impuberibus  qui  ad  pubertatem  per¬ 
venerunt,  duae  fiunt  exceptiones,  quarum  prima 
notatur  in  cap.  8  h.  t.,  cum  nempe  ante  puber¬ 
tatem  legalem  impuberes  se  carnaliter  cognove¬ 
runt;  tunc  siquidem  jure  antiquo  habebatur  ma¬ 
trimonium  praesumptum,  de  quojam  egimus  t.  1. 
Sed  hodie  haec  exceptio  amplius  non  est,  ubi 
fuit  publicatum  Decretum  cap.  1  sess.  24  de 
refortn.  matrim.  Concilii  Tridentini.  Alteram  exce¬ 
ptionem  innuunt  Doctores  ex  cap.  10  de  sponsat . 
et  matrim.  nempe  quando  sponsalia  sunt  ju¬ 
rata.  Disputantibus  autem  ipsis  circa  vim  et 
extensionem  hujus  juramenti  hoc  mihi  proba¬ 
bilius  videtur  nempe  (a)  non  obstante  hoc  jura¬ 
mento  sponsalia  impuberum,  quando  ad  puber¬ 
tatem  sponsi  pervenerunt,  posse  mutuo  consensu 
dissolvi,  quin  necesse  sit  ab  iis  praevie  peti  jura¬ 
menti  dispensationem,  cum  id  licere  ex  eadem 
ratione  explanatum  sit  tit.  1  circa  sponsalia  a 
puberibus  contracta,  et  juramentum  sequatur  na¬ 
turam  obligationis,  cui  additur,  (b)  Cum  hoc  ju¬ 
ramentum  videatur  ad  hoc  esse  directum,  ut  im¬ 
puberibus  eam  facultatem  tollat,  qua  facti  puberes 
absque  causa  et  altera  parte  irrequisita  valeant 
resilire  a  sponsalibus  in  impubertate  initis;  hinc 
puto  probabilius  esse,  quod  haec  sponsalia  ad 
eam  firmitatem  per  additum  juramentum  redu- 

cantui* ,  qua  gaudent  sponsalia  puberum,  quae 
tamen  non  obstante  juramento  per  justam  causam 
aut  ex  communi  partium  dissensu  possunt  dis¬ 
solvi.  Et  ad  illud  privilegium  servandum  non  esse 
necessariam  relaxationem  juramenti  a  legitima 
auctoritate  ecclesiastica  obtentam.  Quod  autem 
per  additum  juramentum  sponsalia  impuberum 
aequiparentur  sponsalibus  puberum  maxime  ratio¬ 
nabile  videtur,  tum  propter  respectum  juramenti, 
tum  ex  eo  quod  majori  consideratione  edatur  ille 
actus,  qui  deinde  juramento  firmatur,  (c)  Hinc 
non  puto  esse  recurrendum  ad  illam  distinctio¬ 
nem  propositam  a  Reiffenstuel  h.  t.  nam.  16, 
Schmalzgrueber  h.  t.  nam.  43,  aliisque,  scilicet 
inter  impuberes  pubertati  proximos,  et  ceteros 
pubertati  non  proximos. 

4.°  Ad  matrimonium  praeter  expeditum  usum 
rationis,  ex  quo  valeant  partes  consentire,  requi¬ 
ritur  quoque  potentia  generandi,  seu  habilitas  ad 
copulam  carnalem  perfectam,  quae  communi  verbo 
vocatur  pubertas.  Hanc  vero  pubertatem  jus  ci¬ 
vile  Romanorum  determinavit  ex  annis,  ita  ut  viri 
haberentur  puberes  decimo  quarto  aetatis  anno 
completo,  foeminae  vero  aetatis  anno  decimo  se¬ 
cundo  pariter  completo,  cum  ea  aetate  viri  soleant 
acquirere  potentiam  generandi,  et  mulieres  esse 
viri  potentes;  atque  hinc  ante  illam  aetatem  inter¬ 
dictum  est  matrimonium,  ex  leg.  14  cligest.  de 
sponsa! .  Hanc  regulam  secuti  sunt  quoque  canones 
ex  eap .  2  h.  t.,  quo  districtius  inhibetur,  ne  aliqui 

quorum  uterque  aut  alter  ad  aetatem  legibus  vel 
canonibus  determinatam  non  pervenerit,  conjun¬ 
gantur.  Hoc  est  quod  dicitur  impedimentum  ae¬ 
tatis.  Non  ita  tamen  absolute  jus  canonicum  ado¬ 
ptavit  regulam  a  jure  civili  propositam,  ut  exce¬ 
ptionem  non  admitteret.  Namque  attendens  ad 
factum  notatum  in  cap.  3  h.  t.  nempe  eum  esse 
puberem,  qui  ex  habitu  corporis  pubertatem  osten¬ 
dit,  et  esse  puerperas,  quae  in  annis  puerilibus 
pariunt;  deinde  in  cap.  9  h.  t.  regulae  propositae 
de  aetate  pubertatis  citra  quam  vetantur  conjugia, 
dedit  limitationem  scilicet,  nisi  malitia  suppleat  ae¬ 
tatem;  hoc  est,  nisi  ante  aetatem  statutam  a  lege 
personae  intelligant  quid  agant,  cum  matrimonium 
contrahunt,  et  simul  ad  copulam  habendam  po¬ 
tentes  sint.  Quae  si  verificantur,  ad  contrahendum 
matrimonium  ante  annos  pubertatis  non  est  neces¬ 
saria  venia  superioris,  cum  haec  limitatio  regulae 
a  jure  expresse  ponatur;  judex  proinde  intervenire 
tantum  debet,  quando  dubium  est,  an  verificetur 
exceptio  nec  ne,  at  non  cum  de  exceptione  constat, 
ut  in  hypothesi. 

5.°  De  impedimento  autem  aetatis  olim  quae¬ 
rebatur,  esset  ne  juris  naturalis,  aut  positivi  hu¬ 
mani  ?  Profecto,  cum  ille  impedimento  aetatis  non 
laboret,  qui  ita  adolevit,  ut  habeat  expeditum  ra¬ 
tionis  usum  intelligens  vim  contractus  matrimo¬ 
nialis,  et  simul  sit  actu  ad  copulam  perfectam  ma¬ 
ritalem  habilis,  si  hoc  impedimentum  esset  juris 
naturae,  arguendum  esset,  tum  potestatem  edendi 

consensum  sufficientem  ad  matrimonium,  tum  po¬ 
tentiam  actualem  ad  habendam  copulam  maritalem 
esse  ex  jure  naturae;  atqui  licet  primum  sit  de 
jure  naturae  necessarium  (non  enim  est  contractus 
sine  consensu,  nec  consensus  sine  expedito  usu 
rationis),  nequit  quoad  alterum  sustineri;  proinde 
solo  jure  positivo  humano  ad  valorem  matrimonii 
pubertas  requiritur.  Id  post  S.  Thomam  in  4  di¬ 
stinet.  36  quaest.  unie.  art.  5  tenent  communiter 
Doctores  paucis  exceptis.  Conformiter  ad  hoc  rem 
omnem  explanat  Benedictus  XIV  in  citata  Epistola 
«  Magnae  Nobis  »  data  die  29  Junii  1748,  in  qua 
postquam  exposuerit  cumulativum  jus  esse  inter 
Apostolicam  Sedem  et  Judices  Ordinarios  locorum 
cognoscendi  et  pronuntiandi,  an  in  facto  malitia 
suppleat  aetatem  et  dandi  declaratorias  litteras, 
subsumit:  «  privativum  Apostolicae  Sedis  jus  esse 
»  concedendi  dispensationem  ad  contrahendum  ma- 
»  trimonium  impuberi,  qui  per  aetatem  nondum 
»  conjugali  copulae  maturus  est,  sed  tamen  ra- 
»  tionis  usu  ita  pollet,  ut  matrimonii  contrahendi 
»  vim  et  naturam  intelligat.  Etenim  ad  validitatem 
»  matrimonii,  quemadmodum  rationis  usus  requi- 
»  ritur  de  jure  naturali  et  divino,  ita  actualis  ad 
»  conjugalem  copulam  potentia  de  jure  positivo^ 
»  canonico.  Romanus  autem  Pontifex  est  supra 
»  jus  canonicum.  »  Qua  decisione  vetus  illa  quae¬ 
stio  terminata  est,  quamvis  fatendum  sit  dispen¬ 
sationes  super  tali  impedimento  rarissime  concedi, 
et  nonnisi  urgentissima  interveniente  necessitate. 

prout  habet  Nicolaus  I  cap.  2  h.  t.,  et  de  hac 
difficultate  concessionis  explicantur  verba  Gre- 
gorii  XIII  negantis  posse  Sedem  Apostolicam  in 
hoc  dispensare.  His  vero  sic  dispensatis,  antequam 
sint  ad  copulam  potentes,  non  permittitur  coha- 
bitatio  propter  periculum  incontinentiae.  -  Ex  im¬ 
pedimento  aetatis  sic  determinato  sequitur  matri¬ 
monium  contractum  ab  eo,  qui  annos  pubertatis 
excessit,  esse  validum,  etsi  nondum  cum  foemina 
carnaliter  commisceri  valeat,  cum  jus  ecclesia¬ 
sticum  aetatem  constituerit,  quam  is  jam  adeptus 
est,  et  actualis  potentia  ad  validitatem  matrimonii 
jure  naturali  non  requiratur. 

6.°  Ex  cap.  ult.  h.  t.  et  ex  cap.  unie.  h.  t. 
in  VI  receptum  erat,  ut  si  inter  impuberes  fuisset 
initum  matrimonium  de  praesenti,  si  hoc  non  va¬ 
lebat  ratione  conjugii,  obstante  impedimento  ae¬ 
tatis,  valeret  tamen  ut  sponsalia  de  futuro,  invo¬ 
cato  principio:  «  actus  valet,  ut  potest  valere  non 
sicut  agitur.  »  Id  etiam  valere  post  Tridentinum 
Concilium  eo  casu  quo  impuberes  matrimonium 
clandestine  contrahunt  tenent  Perez,  Sanchez  et 
Garcia  apud  Gonzalez  in  Commentar .  ad  cap.  ult. 
h.  t.  num.  5,  quia  Tridentinum  dumtaxat  veris 
matrimoniis  clandestine  celebratis  formam  prae¬ 
scripsit  ac  restitit,  non  iis,  quae  pro  sponsalibus 
habentur,  et  declarasse  S.  Congregationem  Con¬ 
cilii  in  una  Vitcrbiensi  mensis  Julii  1587  refert 
Panimollus  decis.  123,  adnot.  II,  num.  12  nempe: 
«  id  pendere  ex  dispositione  juris  communis,  quod 

quantum  ad  hunc  casum  nihil  prorsus  correxit  aut 
immutavit  Concilium  Tridentinum.  »  At  illius  prin¬ 
cipii  applicatio  habet  locum  tantum  in  hoc  casu, 
non  vero  in  aliis  matrimoniis  a  puberibus  clan¬ 
destine  contractis,  quae  ut  docet  Gonzalez  loc.  cit. 
cum  communi  Doctorum  nec  pro  sponsalibus  de 
futuro  habentur,  sed  prorsus  inutilia  sunt.  Verum 
sponsalia  haec  non  transeunt  post  Tridentinum 
in  matrimonium  de  praesenti,  si  accedat  copula, 
at  adveniente  pubertate  debet  habere  locum  con¬ 
sensus  de  praesenti  observata  forma  praescripta 
a  Tridentino.  Imo  declaravit  S.  Congregatio  clie 
10  Martii  1583  apud  Panimollum  loc.  cit.  num.  13 
si  vellent  contrahere  matrimonium  eos  debere  ser¬ 
vare  formam  Tridentini,  etiamsi  hanc  prima  vice 
servassent. 


TITULUS  III. 


De  clandestina  desponsatione . 


l.°  Antiquissimus  modus  ab  Ecclesia  prae¬ 
scriptus  celebrandi  matrimonia  fidelium  fuit  cum 
benedictione  Sacerdotis  in  conspectu  communi¬ 
tatis;  unde  veteres  canones  clamant  omnes  homines 
laicos  tam  nobiles  quam  ignobiles  debere  facere 
nuptias  publicas,  ut  habet  Concilium  Varnense 
sub  Stephano  III  can.  15,  et  in  cap.  2  h.  t.  in 
2  collect.  legitur:  «  Nullus  fidelis  cujuscumque 
conditionis  occulte  faciat  nuptias,  sed  benedictione 
accepta  nubat  in  Domino:  si  ergo  Sacerdos  tales 
nuptias  benedixisse  occulte  inventus  fuerit,  trien¬ 
nio  suo  officio  suspendatur.  »  Quae  prohibitio  fuit 
confirmata  in  cap.  3  h.  t.  Rationes  istius  providae 
constitutionis  evidentissimae  sunt;  nam  consulitur 
ex  una  parte  bonis  moribus  communitatis,  quae 

dignoscit  quaenam  maritales  conjunctiones  legi¬ 
timae  sunt:  nec  in  unaquaque  timet  latere  concu¬ 
binatum;  ex  altera  prospicitur  bono  conjugum, 
quorum  tuendis  juribus  requisitus  judex  ecclesia¬ 
sticus  efficaciter  potest  intervenire,  cum  e  con¬ 
verso,  ut  habetur  cap.  2  h.  t.  «  si  matrimonia 
»  ita  occulte  contrahuntur,  quod  exinde  legitimi 
»  testes  non  appareant,  ii  qui  ea  contrahunt,  ab 
»  Ecclesia  non  sunt  aliquatenus  compellendi.  » 
Hanc  vero  matrimonii  celebrationem  ex  antiquis¬ 
simo  pariter  more  praecedebat  presbyterorum  in¬ 
vestigatio  ,  utrum  aliquod  impedimentum  obsi¬ 
steret:  quae  cautela  ad  evitanda  illegitima  conjugia 
aucta  fuit  in  Concilio  Lateranensi  IV,  in  quo  spe¬ 
cialem  quorumdam  locorum  ( praesertim  Galliae 
et  in  primis  Dioecesis  Parisiensis  auctore  Archie- 
piscopo  Odone  de  Soliaco)  consuetudinem  ad  alia 
generaliter  prorogando,  statutum  est,  ut  cum  ma¬ 
trimonia  fuissent  contrahenda  in  Ecclesiis  per  pre¬ 
sbyteros  publice  proponerentur  competenti  termino 
praefinito,  ut  intra  illum  qui  vellet  et  valeret  le  - 
gitimum  impedimentum  opponeret,  et  interim  pre¬ 
sbyteri  ab  investigatione  non  cessarent. 

2.°  Gravissimae  poenae  fuerunt  propositae 
contra  violatores  istarum  praescriptionum,  prout 
ex  citatis  canonibus  compertum  est.  At  ista  man¬ 
serunt  sub  categoria  impedimentorum  impedien¬ 
tium,  quibus  scilicet  non  observatis  matrimonia 
inita  erant  illicita,  sed  tamen  valida.  Hinc  vali¬ 
dum  habitum  est  matrimonium  praesumptum  ex 

cap.  30  de  sponsal.,  sicut  validum  habitum  est 
matrimonium  ita  occulte  contractum,  ut  nullae 
ejus  essent  probationes,  quando  personae  contra¬ 
hentium  illud  voluissent  publicare,  nisi  aliud  im¬ 
pedimentum  obstitisset,  ut  ex  cap.  2  h.  t.  Imo 
Concilium  Tridentinum  sess.  24  cap.  1  de  reform. 
tnatrim.  postquam  asseruit  sanctam  Dei  Eccle¬ 
siam  ex  justissimis  causis  detestatam  semper  esse 
matrimonia  clandestina  atque  ea  prohibuisse,  de¬ 
inde  docet  dubitandum  non  esse  haec  clandestina 
matrimonia  libero  contrahentium  consensu  facta 
rata  et  vera  esse  matrimonia,  quamdiu  Ecclesia 
Dei  ea  irrita  non  fecit,  et  eos  anathemate  damna¬ 
vit  qui  ea  vera  et  rata  esse  negarent.  Animadver¬ 
tens  autem  S.  Synodus  prohibitiones  illas  propter 
hominum  inobedientiam  jam  non  prodesse,  et  gra¬ 
via  peccata  perpendens,  quae  ex  clandestinis  co¬ 
njugiis  ortum  habebant,  praesertim  vero  eorum, 
qui  in  statu  damnationis  permanebant,  dum  priore 
uxore,  cum  qua  clam  contraxerant,  relicta,  cum 
alia  palam  contraherent  et  cum  ea  in  perpetuo 
adulterio  viverent,  cui  malo  ab  Ecclesia,  quae  de 
occultis  non  judicat,  succurri  non  poterat,  statuit 
aliquod  efficacius  remedium  adhibere,  quod  eo 
decreto  praestitit.  Innovata  proinde  dispositione 
cap.  3  h.  t.  de  faciendis  denuntiationibus  deinde 
formam  substantialem  matrimonio  proposuit.  Et 
quoniam  quae  spectant  ad  clandestinitatis  impedi¬ 
mentum  omnia  in  Ecclesia  juxta  hoc  decretum 

ordinantur,  hinc  putamus  cuncta  exponere  per 
partes  illud  explanando. 

3.°  In  enunciato  decreto  Concilium  Triden- 
tinum  instat  pro  praemittendis  matrimonio  denun- 
ciationibus.  Et  istae  quidem  faciendae  sunt  tribus 
vicibus  diebus  festivis  inter  Missarum  solemnia  a 
proprio  sponsorum  parocho,  et  si  sponsi  sint  di¬ 
versarum  parochiarum  ab  utroque  parocho:  imo 
non  solum  a  parocho  domicilii  sed  etiam  ori¬ 
ginis,  nisi  in  loco  domicilii  mora  contrahen¬ 
tium  fuerit  continua  per  plures  annos.  Quae  omnia 
expressis  decisionibus  S.  Congregationis  firman¬ 
tur  relatis  a  Giraldi  oper.  cit.  part.  2  sect.  114. 
Dispensatio  autem  a  lege  denuntiationum  a  Con¬ 
cilio  Tridentino  relinquitur  prudenti  arbitrio  Or¬ 
dinarii,  qui  ex  causa  sibi  bene  visa  poterit  eas 
remittere,  etsi  fuerit  alia  causa,  quam  ea  quae  a 
Concilio  expressa  fuit,  dummodo  aeque  gravis 
vel  gravior,  prout  tenuit  S.  Congregatio  in  No- 
tarien .,  et  refertur  in  lib.  2  Decretor.  pag.  73. 
Qui  pariter  Ordinarius  valet  in  totum  remittere, 
vel  quoad  singulas  vices,  vel  constituere  ut  fiant 
ante  vel  post  celebratum  matrimonium  ante  con- 
sumationem,  prout  etiam  sinere  ut  fiant  diebus 
festivis  in  vesperis,  aut  etiam  diebus  ferialibus. 
Nomine  autem  Ordinarii  non  solum  venit  Epi¬ 
scopus,  sed  et  Praelatus  vere  Nullius,  quin  imo 
et  Vicarius  generalis,  nisi  expresse  id  fuerit  ei 
interdictum.  Quando  autem  sponsi  sunt  diversa- 

rum  dioecesum  non  sufficit  unius  Ordinarii  di¬ 
spensatio,  sed  necesse  est,  ut  et  alius  remittat, 
nisi  testetur  de  statu  libero  sui  dioecesani.  Quae 
pariter  omnia  disertis  decisionibus  S.  Congre¬ 
gationis  firmantur  relatis  a  Giraldi  op.  et  sed. 
eit.  Ratio,  propter  quam  inducta  est  lex  denun¬ 
tiationum  ea  est,  ut  dignoscatur  an  adsint  impe¬ 
dimenta,  quae  futuro  matrimonio  obstent;  hinc 
intelligitur  quemque  de  populo  scientem  aliquod 
impedimentum  teneri  illud  revelare  sub  gravi , 
dummodo  id  fieri  possit  absque  magno  incom¬ 
modo  suo  et  damno;  quod  a  Doctoribus  multi¬ 
plici  ratione  ostenditur.  Hinc  illa  verba  cap.  3  h.  t. 
«  qui  voluerit  et  valuerit  »  a  glossa  in  eo  capite 
exponuntur  hoc  modo,  quod  quisque  de  populo 
admittatur  ad  revelandum  impedimentum,  ad  quod 
faciendum  tenetur,  nisi  graviter  ex  hoc  laedatur, 
tunc  enim  potest  jure  reputari  quod  non  valeat 
id  praestare.  Poenas,  quibus  puniri  possunt  tam 
Parochus  adsistens,  quam  contrahentes  matrimo¬ 
nium  non  praemissis  denuntiationibus,  ac  etiam 
testes  dolose  illi  praesentiam  impendentes  refert 
Benedictus  XIV  De  Synod.  dioeees.  lib.  12  cap.  6 
num.  2,  ubi  notat  quod  poena  contra  parochum 
est  quidem  ferendae  sententiae,  sed  cum  ab  Epi¬ 
scopo  lata  est,  eam  non  valet  per  successivam 
absolutionem  aut  in  totum  dimittere  aut  pro  parte 
quia  tempus  a  jure  est  determinatum,  licet  pro 
applicatione  ministerium  Ordinarii  exigat.  At  si 
non  fuerit  observata  lex  denuntiationum  matrimo- 

nium  deinde  contractum  quamvis  illicite  initum, 
tamen  est  valide  celebratum,  nisi  aliud  obstet  im¬ 
pedimentum,  et  proles  ex  hoc  enata  habenda  est 
ut  legitima.  At  filii  nati  ex  matrimonio  non  prae¬ 
missis  denuntiationibus  celebrato,  quod  ex  latente 
impedimento  etiam  a  partibus  ignorato  fuerit  in¬ 
validum,  sunt  illegitimi  de  parentum  ignorantia 
nullum  habituri  subsidium,  cum  illi  taliter  con¬ 
trahendo,  non  tam  expertes  scientiae,  vel  saltem 
affectatores  ignorantiae  videantur,  prout  dicitur 
cap.  3  h.  t. 

4.°  Ulterius  progressum  est  in  citato  Decreto 
Concilium  Tridentinum,  siquidem  ex  expositis  ra¬ 
tionibus  formam  dedit  substantialem  conjugio  Chri¬ 
stianorum  sub  verbis:  «  Qui  aliter,  quam  prae- 
»  sente  parocho,  vel  alio  sacerdote  de  ipsius  pa- 
»  rochi  aut  Ordinarii  licentia,  et  duobus  vel  tribus 
»  testibus  matrimonium  contrahere  attentaverint, 

»  eos  S.  Synodus  ad  sic  contrahendum  omnino 
«/ 

»  inhabiles  reddit,  et  hujusmodi  contractus  irritos 
»  et  nullos  esse  decernit,  prout  eos  praesenti  de- 
»  creto  irritos  facit  et  annullat.  »  Post  quod  de¬ 
cretum  non  quisque  consensus  personarum  vel 
verbis  vel  actibus  manifestatus,  sed  tantum  con¬ 
sensus  legitimarum  personarum  editus  coram  il¬ 
lis  designatis  personis  constituit  matrimonium,  et 
aliter  datus  consensus  est  informis  proinde  inva¬ 
lidus,  quia  forma  est  substantialis:  et  non  solum 
non  habetur  sacramentum;  sed  nec  contractus, 
qui  irritus  et  nullus  est  prout  eo  decreto  Conci- 

lium  illum  facit  irritum  et  annullat.  In  vim  pro¬ 
inde  decreti  illius  matrimonium  antiquum  dictum 
praesumptam,  de  quo  agitur  cap.  30  desponsat. 
sublatum  est,  et  matrimonium  clandestinum  pari¬ 
ter  desiit  esse  ratum  et  validum,  quia  Sancta  Dei 
Ecclesia  illud  irritum  fecit  hoc  decreto.  Ut  autem 
hoc  impedimentum  dirimens  clandestinitatis  ex 
forma  respiceret  quoque  legitimitatem  personarum 
juxta  quem  respectum  tantum  possunt  procedere 
impedimenta,  ideo  Sancta  Synodus  illa  locutione 
usa  est,  quod  inhabiles  omnino  redderet  personas 
ad  aliter  contrahendum  matrimonium,  quam  sub 
forma  praescripta.  Quo  ex  decreto  Concilii  nullo 
modo  infertur  parochum  esse  sacramenti  matri¬ 
monii  ministrum;  quin  imo  sententia  contraria 
hodie  velut  certa  teneri  potest,  praesertim  ex  eo 
quod  nequeat  dubitari  matrimonium  non  posse  inter 
baptizatos  in  facto  subsistere  ratione  contractus, 
nisi  quoque  subsistat  in  ratione  sacramenti.  -  Ali¬ 
qua  nunc  dicenda  sunt  de  Persona  Parochi,  deque 
ejus  adsistentia  sicut  de  delegato  ab  ipso  vel  ab 
Ordinario.  Parochus  debet  esse  proprius  contra¬ 
hentium  aut  alterutrius  istorum,  exceptis  vagis, 
quorum  parochus  proprius  quoad  adsistentiam 
matrimonii  est  ille,  in  cujus  parochia  actu  com¬ 
morantur  et  quoad  eos  servandum  est  quod  sta¬ 
tuitur  ab  eodem  Concilio  Tridentino  sess.  24  cap.  7 
de  reform.  matrim.  Sufficit  autem  ut  unus  ex 
contrahentibus  sit  vagus  ad  hoc  ut  parochus  loci 
in  quo  actu  commorantur,  possit  matrimonio  ad- 

sistere  valide.  Nec  videtur  praeferenda  Sanchez 
sententia,  qui  putat  quemque  parochum  posse  va¬ 
gorum  matrimonio  adesse  etsi  in  ejus  parochia 
actu  non  commorentur.  Proprius  vero  parochus 
dicitur  ille,  in  cujus  parochia  quis  habet  domici¬ 
lium,  non  vero  parochus  originis,  prout  pluries 
decisit  S.  Concilii  Congregatio,  praesertim  in  Mu¬ 
tinensi  Matrimonii  cliei  18  Novembr.  1701.  Quis 
sit  parochus  domicilii  statim  intelligitur,  cum  do¬ 
micilium  quis  ibi  habere  dicatur,  ubi  habitat 
cum  voluntate  eo  loco  perpetuo  manendi.  Et  cum 
jure  canonico  quis  possit  plusquam  unum  domi¬ 
cilium  verum  habere  habitationis,  hinc  coram  utro¬ 
libet  parocho  matrimonium  indistincte  contrahere 
valet,  ceu  communiter  censent  Doctores  cum  San¬ 
chez  De  matrim.  lib.  3  dist.  24  num.  2  ex  cap.  2 
de  sepult.  in  VI,  etiamsi  convenientius  sit  ma¬ 
trimonium  fieri  coram  eo  parocho  in  cujus  pa¬ 
rochia  quis  degit  tempore  celebrationis  matrimonii. 
At  quaestio  apud  Doctores  est  circa  parochum 
quasi  domicilii,  cum  praesertim  quoad  matrimo¬ 
nium  ipsi  non  conveniant  in  conceptu  quasi-domi- 
cilii.  Major  Auctorum  numerus  quasi-domicilii 
sequentem  dat  definitionem:  «  habitatio  in  aliquo 
loco  cum  intentione  ibi  manendi  per  majorem 
anni  partem,  aut  saltem  per  semestre.  »  Hanc  re¬ 
tinent  inter  caeteros  Gonzalez  in  cap.  3  h.  t.  Reif- 
fenstuel  h.  t.  num.  60,  Schmalzgrueber  num.  150, 
Pirhing  n.  19,  Piehler  num.  18,  Ergel  num.  12, 
Sanchez  de  matrim.  lib.  3  disput.  23  num.  12, 

Lessius  de  justit.  et  jure  lib.  2  cap.  40  dub.  18 
nam.  121,  Benedictus  XIV  Resol.  S.  C.  Cone, 
in  Jadren.  24  Aug.  1720  aliique  plures.  Et  hanc 
intentionem  dicunt  isti  Auctores  revelari  posse 
etiam  per  indolem  negotiorum  quae  geruntur,  ut 
puta  ex  ratione  studiorum,  officii  publici  vel  fa¬ 
mulatus,  aut  etiam  ex  necessitate,  puta  ex  rele¬ 
gatione  aut  condemnatione,  proinde  hoc  manendi 
propositum  per  majorem  anni  partem  vel  est  vo¬ 
luntarium  vel  necessarium.  E  contra  Fagnanus 
cum  aliquibus  tenet  eum  contrahere  quasi-domi- 
cilium  ex  habitatione  in  aliquo  loco  dummodo 
sit  ex  causa,  quae  brevi  non  expediatur,  seu  ut 
statim  non  sit  ad  proprium  domicilium  ipse  re¬ 
versurus,  licet  haec  causa  non  attingat  majorem 
anni  partem  vel  etiam  semestre  in  cap.  signi ji- 
caoit  de  paroeh.  et  alien.  paroehian.  Tandem  non¬ 
nulli  Doctores  putant  post  Constitutionem  Bene¬ 
dicti  XIV  «  Paucis  ab  hinc  »  diei  19  Martii  1758 
moram  seu  habitationem  unius  mensis  in  aliquo 
loco  sufficere  ad  inducendum  quasi-domicilium, 
quin  debeat  haberi  ratio  intentionis  manendi  vel 
pro  majori  anni  parte,  vel  ex  causa  non  brevi 
duratura.  Hanc  ultimam  excludi  opinionem,  qua 
attenditur  ad  materialem  moram  mensis,  quin 
habehatur  ratio  intentionis  manendi  in  loco  aut 
per  majorem  anni  partem  aut  saltem  ex  causa, 
quae  brevi  tempore  non  deficiat,  nec  ullo  pacto 
esse  recipiendam  satis  superque  deducitur  -  1°  ex 
hoc  quod  Benedictus  XIV  in  ea  Epistola  non  pu- 

tavit  aliquid  esse  innovandum  et  S.  Congregatio 
Concilii  in  decisionibus  relatis  a  Giraldi  op.  cit. 
part.  2  sect.  115  constanter  tenuit,  non  posse 
valide  celebrari  matrimonium  coram  Parocho  loci 
ubi  quis  causa  rusticationis,  aut  valetudinis  recu¬ 
perandae,  aut  rei  familiaris  negotia  tractandi  degit, 
quia  ut  habet  Rota  Romana  apud  Sanchez  op. 
et  lib.  cit.  clisp.  25  num.  12;  «  probatum  est  con¬ 
trahentes  non  solere  esse  ruri  majore  anni  parte 
neque  etiam  pro  dimidia ,  sed  tantum  per  tres  vel 
quatuor  menses  »  -  2°  ex  hoc  quod  in  Instructione 
missa  ad  Episcopos  Angliae  et  Americae  septem- 
ptrionalis  ex  decreto  S.  Officii  die  24  Martii  1867 
declaratum  aperte  est:  «  In  Constitutione  Benedi¬ 
cti  XIV  «  Paucis  ab  hinc  »  nullo  pacto  ejusmodi 
tempus  ( acquirendi  quasi  domicilii )  coarctatum 
fuisse  ad  unum  mensem.  »  Inter  duas  autem  alias 
sententias  mihi  videtur  praeferenda  esse  prima  ex 
hoc  -  (a)  quia  in  citata  Instructione  S.  Officii 
aperte  declaratur  tempus  legitimum  ad  quasi  do¬ 
micilium  acquirendum  esse  majorem  sive  dimi¬ 
diam  anni  partem,  deinde  -  (b)  quia  sententia 
Fagnani,  quatenus  primae  opponitur,  non  habet 
solidum  fundamentum,  cum  ut  advertunt  Doctores 
eam  defendentes  non  est  necessarium  tempus  se¬ 
mestris  debere  praeterlabi,  antequam  matrimonium 
celebretur,  sed  potest  post  aliquam  moram  etiam 
brevem  matrimonium  iniri  coram  parocho  loci, 
in  quo  quis  moratur  cum  intentione  ibi  manendi 
per  majorem  aut  saltem  dimidiam  anni  partem; 

et  tunc  nihil  probant  illa  S.  Congregationis  re¬ 
sponsa  ad  defendendam  opinionem  Fagnani  in  op¬ 
positione  ad  aliam. 

5.°  At  haec  cum  ita  sint,  quomodo  explicatur 
responsio  data  in  cit.  Epistola  «  Paucis  ab  hinc  » 
a  Benedicto  XIV,  quae  videtur  nostrae  theoriae 
opposita?  Propositae  enim  quaestioni  «  quid  nam 
requiratur  ad  quasi  domicilium  adipiscendum  ?. » 
Pontifex  respondet:  «  In  hac  re  nullo  alio  pacto 
responderi  potest,  nisi  quod,  antequam  matrimo¬ 
nium  contrahatur,  spatio  saltem  unius  mensis, 
ille  qui  contrahit  habitaverit  in  loco  ubi  matrimo¬ 
nium  celebratur  >  deinde  subsumit  se  nihil  ad¬ 
dere  de  necessitate  subsequentis  habitationis  quam 
magni  momenti  adminiculum  faciunt  Doctores  et 
de  qua  nihil  a  decisionibus  Congregationis  Con¬ 
cilii  dictum  est,  quia  non  vult  hac  de  re  quid  quam 
novi  decernere.  Libenter  sequor  in  hoc  nonnul¬ 
lorum  nuperorum  Doctorum  sententiam,  qui  tenent 
Benedictum  XIV  assignasse  in  ea  Epistola  spatium 
unius  elapsi  mensis  non  ad  definiendum  et  coar- 
ctandum  legitimum  quasi  domicilii  tempus,  sed 
ad  suppeditandum  Parocho  et  judici  juridicae  prae¬ 
sumptionis  argumentum  in  cdicpto  casu;  et  Parocho 
quidem  ut  tuta  conscientia  intersit  matrimonio  con¬ 
trahendo;  judici  vero,  ut  de  celebrati  matrimonii 
validitate  sententiam  ferat.  Dixi  in  aliquo  casu. 
Nam  posita  definitione  quasi  domicilii  quod  sit 
«  habitatio  in  loco  cum  intentione  ibi  manendi  per 
majorem  aut  saltem  per  dimidiam  anni  partem  » 

possunt  evenire  sequentes  casus,  nempe:  -  1°  quod 
constet  de  intentione  manendi  per  illud  tempus  a 
jure  statutum,  ut  in  juvenibus  pergentibus  ad  uni¬ 
versitates  causa  cursus  studiorum,  in  publicis  of¬ 
ficialibus  ad  provincias  regendas  destinatis,  in  fa¬ 
mulis,  et  in  damnatis  ad  carceres  etc.  -  2°  quod 
constet  de  voluntate  contraria,  nempe  manendi  in 
eo  loco  per  breve  tantum  tempus,  aut  quod  non 
adaequet  majorem  anni  partem,  aut  semestre.  - 
3°  quod  occulta  maneat  contrahentis  voluntas  per¬ 
manendi  in  loco  matrimonii  toto  tempore  neces¬ 
sario  ad  acquirendum  quasi-domicilium.  Profecto 
si  primus  casus  interveniat  certum  apud  omnes 
est,  quasi-domicilium  contrahi  etiam  a  primo  die 
habitationis,  et  cum  Natali  Alexandro  Theologia 
Dogmcit.  et  Moral.  lib.  2  de  Matrim.  cap.  2  art.  2 
regul.  6  advertit  in  laudata  Epistola  Benedictus  XIV 
posse  contrahi  matrimonium,  si  tanto  tempore  eo 
in  loco  ubi  copulantur,  contrahentes  fuerint  com¬ 
morati,  ut  ibidem  jam  cogniti  sint  atque  perspe¬ 
cti.  Si  secundus  casus  autem  interveniat,  matrimo¬ 
nium  ibi  celebratum  numquam  habetur  ut  va¬ 
lidum,  nisi  sex  habitationis  menses  fuerint  prae¬ 
terlapsi;  tunc  enim,  cum  tempus  habitationis  in 
quasi-domicilio  sit  definitum,  nempe  major  anni 
pars  aut  semestre,  quando  hoc  expletum  est,  qua¬ 
si-domicilium  est  jam  contractum  (secus  ac  est 
in  domicilio,  in  quo  tempus  est  indefinitum ,  hoc 
est  perpetuum ,  saltem  in  animo  seu  in  proposito 
habitantis).  In  tertio  casu  aptatur  regula  mensis 

proposita  a  Benedicto  XIV,  nam  si  mensis  habi¬ 
tationis  fuerit  elapsus,  tunc  praesumi  jure  potest, 
quod  quis  habeat  intentionem  manendi  per  tempus 
a  jure  statutum;  proinde  poterit  permitti  matrimo¬ 
nium  celebrandum  a  Parocho,  et  judex  de  matri¬ 
monio  jam  celebrato  poterit  decidere,  quod  sit  va¬ 
lidum.  Quae  praesumptio  juris  non  est,  si  mensis 
habitationis  non  fuerit  completus.  At  haec  prae¬ 
sumptio  juris  cedit  veritati;  proinde  si  fuerit  dein¬ 
ceps  recognitum,  quod  animus  producendae  com¬ 
morationis  non  extendatur  ad  majorem  anni 
partem,  vel  saltem  ad  semestre,  matrimonium  con¬ 
tractum  censendum  est  invalidum.  -  Animadver¬ 
tendum  est  legem  domicilii  respectu  validitatis  ma¬ 
trimonii  non  vigere  ubicumque  non  viget  lex  Tri- 
dentina  de  clandestinitate,  sive  illi,  qui  in  eum 
locum  se  conferunt,  veniant  e  loco  a  Decreto 
Tridentino  pariter  immuni,  sive  etiam  e  loco  eidem 
subjecto  sed  absque  fraude ,  hoc  est  non  intuitu 
matrimonii  simpliciter  conciliandi.  De  his  enim, 
qui  intuitu  matrimonii  patria  sua  Tridentina  lege 
affecta  in  locum  ab  ea  immunem  transeunt  aut 
accedunt,  exceptio  facta  est  per  celebre  Urbani  VIII 
decretum,  quod  incipit  «  Exponi  nobis  »  datum 
die  14  Aucjusti  1627  relatum  a  Benedicto  XIV  post 
Epistolam  «  Paucis  abhinc  »;  quo  decreto  illi  adi¬ 
guntur  ad  quasi  domicilium  in  loco,  per  quem 
transeunt,  vel  ad  quem  accedunt  acquirendum, 
ut  valide  contrahere  matrimonium  possint:  quae 
tamen  lex  non  respicit  vagos,  qui  in  matrimonio 

conciliando  tenentur  quoad  validitatem  servare 
leges  loci  in  quo  matrimonium  ineunt.  -  De  aliis 
casibus,  qui  respiciunt  Parochum  quasi  domicilii 
quoad  matrimonii  celebrationem,  videndus  est  Be¬ 
nedictus  XIV  in  Institutione  Ecclesiastica  33  et 
Giraldi  op.  et  part.  cit.  sect.  115.  Notandum  est 
hac  etiam  in  re  haberi  hodie  oppositionem  inter 
praeceptum  legis  canonicae  et  civilis,  dum  enim 
ut  diximus  lex  canonica  in  quasi  domicilio  duo 
elementa  agnoscit,  nempe  habitationem  et  animum 
eam  perducendi  ad  sex  menses,  leges  civiles  pro 
hoc  quasi  domicilio  ad  matrimonium  non  admittunt 
nisi  habitationem  ad  aliquod  tempus  jam  protractam, 
quod  juxta  diversas  nationes  est  majus  vel  minus, 
dum  enim  ex.  gr.  pro  Gallia  tempus  hoc  est  sex 
mensium  habitationis  realiter  exactorum,  pro  An- 
glia  sunt  tres  hebdomadae  habitationis  jam  ex¬ 
pletae;  sed  Ecclesia  usque  adhuc  non  respexit  ad 
diversas  has  civiles  leges,  sed  in  canonico  conceptu 
quasi-domicilii  institit.  -  Valet  autem  matrimonium 
coram  Parocho  proprio  etsi  non  sit  Sacerdos  sed 
sola  prima  tonsura  initiatus,  licet  non  fuerit  intra 
annum  ad  Sacerdotium  promotus.  Item  coram  Pa¬ 
rocho,  cujus  provisio  nulla  praetenditur  defectu 
Examinatorum  Synodalium,  sicut  coram  Parocho 
notori  e  fornicario  et  suspenso  vel  prohibito,  non 
vero  coram  Parocho  publice  haeretico.  Pariter 
valet  actum  coram  Episcopo  vel  coram  Vicario 
Generali.  Sicut  pariter  coram  deputato  Sacerdote 
ab  Episcopo,  vel  Vicario  Generali  vel  a  Parocho. 

Item  contractum  coram  Parocho  de  mandato  Epi¬ 
scopi  vel  Vicarii  Generalis,  licet  isti  putarent  eum 
esse  Parochum  proprium  contrahentium,  qui  re¬ 
vera  talis  non  erat.  Pariter  coram  coadjutore  Pa¬ 
rochi  deputato  in  genere  ad  sacramenta  admini¬ 
stranda.  Demum  sufficit  pro  adsistentia  valida  Sa¬ 
cerdotis  licentia  tacita  Parochi  praesentis,  pariter 
licentia  metu  extorta,  ignorata  vero  licentia  seu 
deputatio  non  valet;  quae  omnia  probantur  a  Gi- 
raldi  loc.  cit.  appositis  decisionibus  S.  Congrega¬ 
tionis  Concilii.  Quoad  adsistentiam  autem  Parochi 
et  testium  retinendum  est,  eos  debere  esse  phy¬ 
sice  praesentes,  et  intelligere  quid  agatur,  nisi  af¬ 
fectent  non  intelligere:  non  autem  requiri,  ut  Pa¬ 
rochus  antea'  certioratus  sit,  vel  expresse  vocatus, 
aut  interponat  suam  auctoritatem  actu  vel  dicto; 
est  enim  Parochus  testis  qualificatus,  licet  deceat 
eum  benedicere  conjugium  et  alia  praestare,  quae 
a  Rituali  exhibentur,  quemadmodum  non  requi¬ 
ritur  ut  testes  sint  rogati  nec  obest  si  sint  coacti, 
ut  etiam  Parochus,  prout  decisum  legitur  in  lib.  3 
decretorum  S.  Congregationis  pag.  59.  In  reliquis 
consulantur  Resolutiones  S.  Congr.  Concilii  apud 
Richter  Canones  et  Decreta  Cone.  Trid.  sess.  '24. 

6.°  Quamvis  autem  Ecclesia  statuerit  in  Con¬ 
cilio  Tridontino  substantialem  formam  matrimonii, 
non  recessit  autem  ab  alia  antiquissima  lege,  ut 
talia  matrimonia  celebrarentur  publice,  seu  ut  di¬ 
citur  in  facie  Ecclesiae;  ex  quo  tamen  non  sequitur 
omnino  disparuisse  illa,  quae  matrimonia  occulta 

aut  conscientiae  dicebantur.  Hodie  matrimonia  oc¬ 
culta  vel  conscientiae  ea  appellantur,  quae  inita 
juxta  formam  Tridentini  nempe  coram  Parocho 
et  duobus  vel  tribus  confidentibus  testibus,  non 
tamen  subjiciuntur  praeviis  denuntiationibus,  ne¬ 
que  in  communi  libro  notantur,  in  quo  Parochi 
solent  ex  Tridentini  praescripto  alia  matrimonia 
describere  cum  nominibus  conjugum  et  testium, 
sed  in  secretiori  libro  recensentur  in  Curia  Episco¬ 
pali  servando,  et  super  quibus  matrimoniis  altum 
imponitur  silentium,  ita  ut  communitati  non  sint 
revelata:  de  quibus  habemus  constitutionem  Be¬ 
nedicti  XIV  «  Satis  vobis  »  de  die  17  Novem¬ 
bris  1741.  In  ea  Pontifex  principio  docet  talia  oc¬ 
culta  matrimonia  non  esse  indiscriminatim  permit¬ 
tenda  propter  gravia  mala,  quae  ex  hac  clande- 
stinitate  solent  advenire,  quae  describit.  At  quo¬ 
niam  aliquando  urgentes  existere  valent  causae, 
ex  quibus  locorum  Antistites  cogantur  ad  ea  per¬ 
mittenda  hinc  eos  adhortatur,  ut  eas  causas  ex¬ 
pendant,  antequam  sinant  matrimonia  occulta  fieri. 
De  modo  deinde  loquitur  peragendi  matrimonii  et 
secreti  servandi;  quam  tamen  obligationem  eo 
usque  esse  retinendam  docet,  quousque  conjuges 
assumptis  muneribus  satisfaciant.  Istae  obliga¬ 
tiones  pro  diversis  tamen  casibus  respiciunt  bonum 
spirituale  prolis  quoad  baptismum  ejusque  catho¬ 
licam  educationem,  nec  non  sollicitam  curam  de 
tutanda  ejus  legitimitate;  aut  respiciunt  cujuscum- 
que  scandali  remotionem  quoad  communitatem, 

siquidem  eam  latere  debeat  talis  matrimonii  con¬ 
tractus.  -  De  permittendo  hoc  secreto  conjugio, 
quando  nequit  iniri  matrimonium  civile  coram  of¬ 
ficiali  status  pertractat  jam  adducta  Instructio  S. 
Poenitentiariae,  quemadmodum  Doctores  loquun¬ 
tur  de  modo  in  iis  matrimoniis  servando  ad  re¬ 
movendum  pariter  quodcumque  populi  scandalum. 

7.°  Haec  autem  omnia  quae  diximus  depen¬ 
dent  a  promulgatione  decreti  hujus,  quam  Con¬ 
cilium  Tridentinum  voluit  esse  prorsus  singularem. 
In  fine  siquidem  illius  capitis,  postquam  praecepit 
omnibus  locorum  Ordinariis,  ut  curarent  hoc  de¬ 
cretum  populo  publicari,  ac  explicari  in  singulis 
suarum  dioecesum  parochialibus  ecclesiis  in  primo 
anno  quam  saepissime,  et  deinde  quoties  expedire 
viderint,  concludit:  «  Decernit  insuper,  ut  hujus- 
»  modi  decretum  in  unaquaque  parochia  suum 
»  robur  post  triginta  dies  habere  incipiat  a  die 
»  primae  publicationis  in  eadem  parochia  factae 
»  numerandos.  >  Ergo  ad  obligandum  requiritur, 
ut  publicatio  fiat  in  unaquaque  parochia,  et  effe¬ 
ctus  in  ea  habeat  post  spatium  triginta  dierum 
numerandorum  a  prima  publicatione  ibi  facta. 
Quae  publicatio  facta  esse  debet  praecise  vel  tam¬ 
quam  decreti  Concilii  Tridentini,  aut  saltem  ut 
Concilii  generalis,  vel  nomine  et  auctoritate  Ro¬ 
mani  Pontificis,  ut  fuse  explicat  Benedictus  XIV 
De  Synod.  dioeces.  lib.  12  cap.  5  num.  6  et  seqq. 
Ad  quam  promulgationem  comprobandam  suffi¬ 
cere  diuturnam  observantiam  ejusdem  Conciliaris 

decreti,  cujus  publicatio  inducitur  ex  diuturnitate 
temporis,  quo  matrimonia  in  paroeciis  coram 
Parocho  ac  duobus  testibus  celebrata  fuerunt, 
a  Congregatione  Concilii  fuisse  decisum  refert 
Benedictus  XIV  in  cit.  Epistola  decretali  «  Paucis 
ab  hinc  »  penuit.  paragr.  At  quoniam  in  aliqui¬ 
bus  locis  in  paroecias  non  est  divisa  dioecesis,  imo 
nec  dioeceses  vere  constitutae  sunt,  sed  habentur 
Vicariatus  Apostolici,  quid  censendum  erit  de  illa 
in  singulis  paroeciis  promulgatione  ?  Profecto  pu¬ 
tarem  nomen  paroeciae  in  casu  sumptum  esse  in 
sensu  lato,  ut  quosvis  districtus  comprehendat, 
aut  ecclesias,  quibus  presbyter  constitutus  est 
pastor  populi  et  Missionarius  curam  ejus  habet; 
etsi  vix  est  quod  casus  verificetur,  quo  in  illis 
regionibus  Concilii  decretum  fuerit  promulgatum. 
Post  eam  promulgationem  autem  et  elapso  tem¬ 
pore  praescripto  baptizatorum  matrimonia  erunt 
invalida,  si  forma  Tridentini  non  fuerit  observata. 
Neque  suffragatur  ignorantia,  licet  enim  haec  a 
peccato  excuset,  non  potest  tamen  ea  supplere 
defectui  solemnitatis  et  formae  substantialis  ad 
actum  requisitae.  Una  tantum  excusat  causa, 
nempe  cum  talis  solemnitatis  observatio  est  vel 
physice  vel  moraliter  impossibis  observatu.  Hu¬ 
jus  impossibilitatis  exempla  refert  Benedictus  XIV 
De  Synod.  dioeces.  lib.  12  cap.  5  num.  5,  Litterae 
Pii  VI  diei  22  Aprilis  1795,  et  declaratio  S.  Of¬ 
ficii  apud  Vecchiotti  Institutiones  Canonicae  tom.  3 
de  impedim.  matrim.  §  106.  Notandum  tamen 

est,  quod  si  praesentia  parochi  est  physice  vel 
moraliter  impossibilis,  non  tamen  eximuntur  nu¬ 
pturientes  ab  adhibenda  praesentia  duorum  testium 
cum  Pius  VI  in  Brevi  ad  Episcopum  Genevensem 
diei  5  Septembris  1795  edixerit,  quod:  «  quoties 
»  duo  saltem  testes  minime  adfuerint  (in  talibus 
»  conjugiis  quibus  nequit  parochus  adsistere  ob 
»  relatas  rationes)  matrimonia  sint  invalida,  et 
»  quatenus  fieri  possit,  revalidanda.  » 

8.°  At  hac  lege  clandestinitatis  vetitae  ma¬ 
trimonii  sicut  obligantur  catholici,  ita  et  haere¬ 
tici  tenebuntur,  ut  ipsorum  conjugia  clandestina 
retinenda  sint  invalida,  si  inita  fuerint  in  loco, 
ubi  praedictum  decretum  est  promulgatum  ?  Pro¬ 
inde  quid  tenendum  est  de  matrimoniis  ab  haere¬ 
ticis  inter  se  celebratis  vel  ab  uno  ipsorum  cum 
parte  catholica,  quae  dicuntur  matrimonia  mixta, 
quae  in  talibus  regionibus  adveniant  ubi  hoc  Tri- 
dentini  decretum  est  publicatum?  Quibus  quae¬ 
stionibus  ut  congrua  detur  responsio  sequentia 
sunt  animadvertenda:  -  (a)  Hic  non  quaeri  an 
haeretici  exempti  sint  ab  observantia  talis  legis 
per  se,  sed  tantum  an  Ecclesia  eos  voluerit  exi¬ 
mere  vel  potius  obligare:  cum  enim  ipsi  per  ba¬ 
ptismum  Ecclesiae  legibus  subdantur,  et  bapti¬ 
smus  semel  receptus  semper  perseveret,  si  per  se 
Ecclesiae  legi  non  subderentur,  ipsi  ex  sua  ne¬ 
quitia  emolumentum  haberent,  quod  non  est  ullo 
modo  admittendum,  prout  Titulo  Primo  est  expo¬ 
situm.  -  (b)  Ecclesiam  autem  in  Tridentino  Con- 

cilio  habuisse  aliquem  respectum  ad  haereticorum 
conditionem,  cum  specialissimam  illam  publicatio¬ 
nem  induxerit  habita  ratione  ad  haereticos.  Cum 
enim  in  Concilio  P.  Lainez  observasset  haereti¬ 
cos  non  recepturos  hanc  legem,  ex  quo  infinita 
adulteria  erant  eventura  et  gravis  confusio  futura 
quoad  legitimas  successiones,  Concilium  definivit 
legem  hanc  ex  publica  utilitate  inducendam,  ita 
esse  temperandam,  ut  dum  ex  una  parte  dictae 
publicae  utilitati  prospiceretur,  ex  altera  hoc  grave 
dispendium  eliminaretur,  quod  putavit  Concilium 
eliminatum  iri,  si  exigeretur  haec  publicatio  in 
unaquaque  paroecia;  dum  enim  lex  publicabatur 
in  locis  ,  quae  vel  catholici  exclusive  incole¬ 
bant,  vel  in  quibus  catholici  potiores  partes  ha¬ 
bebant,  ea  publicanda  non  praevidebatur  in  locis 
ab  haereticis  aut  exclusive  aut  principaliter  occu¬ 
patis;  atque  hoc  modo  prima  promulgatio  facta 
est.  At  progressu  temporis  evenit  ut  plura  ex 
locis,  in  quibus  promulgatio  facta  jam  erat,  inva¬ 
derentur  ab  haereticis,  vel  in  iis  potiores  partes 
haberent;  insuper  post  pacem  Vestphalicam  reco¬ 
gnitis  haereticis  exemptis  a  jurisdictione  ecclesia¬ 
stica  Episcoporum  catholicorum,  illud  dispendium 
coepit  in  facto  verificari,  quod  praeviderat  Lainez 
in  Concilio  Tridentino,  et  quod  a  Patribus  tanti 
aestimatum  fuit,  ut  illud  esse  omnino  declinan¬ 
dum  censuerint.  -  (c)  Ex  quo  concludere  licet, 
quod  cum  Ecclesia  noluerit  haereticos  positive  et 
directe  eximere  ab  observatione  illius  decreti,  quod 

maxime  ad  bonum  commune  conferebat,  isti  cen¬ 
seantur  obstricti  hac  lege  in  locis,  ubi  Decretum 
promulgatum  est;  et  de  uno  tantum  casu  quaeri 
potest,  et  dubitari,  scilicet  quando  Decretum  Tri- 
dentini  est  publicatum  in  regione,  quae  deinde  oc¬ 
cupatur  ab  haereticis,  aut  in  qua  haeretici  socie¬ 
tatem  religiosam  proprie  dictam  efformant  omnino 
a  societate  catholicorum  distinctam.  Hinc  est,  quod 
circa  haereticos  vagantes  inter  catholicos  aut  alibi 
•consistentes  sed  nondum  efformantes  hanc  distin¬ 
ctam  societatem  Romanae  Congregationes  requi¬ 
sitae  de  valore  matrimoniorum  ab  ipsis  contra¬ 
ctorum  contra  formam  Tridentini,  si  in  loco  fuerat 
decretum  promulgatum,  constanter  responderunt 
pro  eorum  invaliditate.  Quamvis  autem  istae  de¬ 
cisiones  videantur  loqui  de  omnibus  matrimoniis 
haereticorum  clandestinis,  nihilominus  certum  est 
eas  non  esse  sumendas  generatim  et  universim 
sed  secundum  circumstantias  temporis,  loci,  atque 
aliorum  adjunctorum  cujuscumque  casus,  ut  con¬ 
stat  ex  Decretali  Benedicti  XIV  «  Matrimonia  » 
cliei  4  Novembris  1741,  et  ex  constitutione  «  Sin¬ 
gulari  »  diei  9  Februarii  1749  §  17.  -  (d)  De 
hoc  casu  non  contemplato  in  praedictis  decisio¬ 
nibus  agit  Benedictus  XIV  in  citata  Decretali,  in 
qua  manente  pro  catholicis  obligatione  a  Concilio 
Tridentino  imposita  in  suis  matrimoniis  servandi 
formam  substantialem  sub  poena  nuditatis  actus  ob 
factam  publicationem  decreti,  declarat  -  1°  «  Matri- 
»  monia  in  Foederatis  Belgii  provinciis  inter  hae- 

»  reticos  usque  modo  contracta,  quaeque  in  po- 
»  sterum  contrahentur,  etiamsi  forma  a  Tridentino 
»  praescripta  non  fuerit  in  iis  celebrandis  servata, 
»  dummodo  aliud  non  obstiterit  canonicum  impe- 
»  dimentum,  pro  validis  habenda  esse.  »  -  2°  Quoad 
matrimonia  pariter,  quae  in  illis  provinciis  inter 
partem  catholicam  et  haereticam  non  servata  forma 
Tridentini  jam  contracta,  vel  quae  in  posterum 
contrahi  contingat,  declarat:  «  Matrimonia  hujus- 
»  modi,  alio  non  concurrente  canonico  impedi- 
»  mento,  valida  habenda  esse,  et  neutrum  ex  con- 
» jugibus,  donec  alter  eorum  supervixerit,  ulla- 
»  tenus  posse,  sub  obtentu  dictae  formae  non  ser- 
»  vatae,  novum  matrimonium  inire.  »  Post  quas 
duas  declarationes  concludit  Pontifex:  «  Circa  con- 
» jugia,  quae  contrahuntur  vel  in  Regionibus 
»  Principum  Catholicorum  ab  iis,  qui  in  Provin- 
»  ciis  Foederatis  domicilium  habent,  vel  in  Foe- 
»  deratis  Provinciis  ab  habentibus  domicilium  in 
»  Regionibus  Catholicorum  Principum  nihil  San- 
»  ctitas  Sua  de  novo  decernendum  aut  declaran- 
»  dum  esse  duxit,  volens  ut  de  iis  juxta  canonica 
» juris  communis  principia  probatasque  in  simi- 
»  libus  casibus  alias  editas  a  Sacra  Congregatione 
»  Concilii  resolutiones,  ubi  disputatio  contingat, 
»  decidatur.  »  -  (e)  Haec  autem  Decretalis  etsi 
edita  sit  ad  modum  et  sub  specie  declarationis ,  non 
est  tamen  simplex  declaratio,  sed  decretum  sub 
forma  declarationis;  idque  eruitur:  -  1°  ex  eo  quod 
Pontifex  dicat  expresse  se  declarare  et  statuere , 

et  hujus  decreti  edendi  rationes  erant  ad  consu¬ 
lendum  universis  Fidelibus  in  illis  locis  degentibus, 
et  plura  avertenda  gravissima  incommoda,  -  2°  ex 
eo  quod  in  illo  decreto  et  declaratione  include¬ 
bantur  illi  casus  peculiares ,  super  quibus  S.  Con¬ 
gregatio  Concilii  jam  ab  antiquo  consulta  respon¬ 
derat  pro  eorum  matrimoniorum  invaliditate,  aut 
saltem  ita  sensisse  visa  est,  prout  patet  ex  Bosco- 
dunen.  Matrimonii  diei  13  Februarii  1683,  in  qua 
S.  Congregatio  respondit:  «  Ad  mentem  cum  San- 
»  ctissimo:  scilicet  si  esset  respondendum,  respon- 
»  dendum  esset  negative,  »  sicut  in  responsione 
ad  tertium  dubium  responderat  jam  clarius  die  26 
Septembr.  1602  apud  Cardinalem  Petra  Commen¬ 
tar.  tom.  4  ad  Constitut.  12  Joannis  XXII num.  20, 
quae  post  declarationem  Benedictinam  debuerunt 
considerari  in  omnibus  suis  effectibus  ut  matri¬ 
monia  valida  etiam  respectu  legitimitatis  liliorum. 
Neque  inter  haec  decreta  habebatur  ulla  proprie 
dicta  oppositio,  quia  in  prioribus  casibus  ratio 
decisionis  fundabatur  in  circumstantiis  uniuscu¬ 
jusque  casus;  et  ratio  Decretalis  Benedictinae  erat 
universalis,  nempe  boni  publici  fidelium,  hinc  de¬ 
cretum  et  declaratio  sese  habebat  ad  infelicem  illius 
populi  conditionem  sub  jugo  haereticorum.  Unde 
jure  poterat  dicere  Benedictus  XIV  in  Constit. 
«  Singulari  »  cit.  hunc  casum  generalem  adhuc 
expensum  non  esse,  -  3°  ex  eo  quod  Benedictina 
declaratio  dicta  est  non  posse  ad  alias  regiones 
extendi,  nisi  ex  speciali  venia  Apostolicae  Sedis; 

quae  cautio  sicut  congruam  suscipit  explicationem 
in  sensu  a  nobis  indicato  decreti  sub  forma  de¬ 
clarationis,  ita  difficulter  exponitur,  si  quis  insi¬ 
stat  in  sensu  simplicis  declarationis.  Quae  si  ratio 
decreti  sub  forma  declarationis  suscipiatur,  facile 
pariter  intelligitur,  cur  nam  in  ea  Decretali  pari 
modo  statuatur  et  de  matrimoniis  ab  haereticis 
inter  se  initis,  et  de  matrimoniis  mixtis.  Si  enim 
attendamus  rationes,  propter  quas  edita  est  haec 
Decretalis,  eae  militabant  non  minus  pro  matri¬ 
moniis  haereticorum  inter  se,  quam  pro  matri¬ 
moniis  mixtis,  nisi  admittere  velimus  plus  urgere 
pro  mixtis.  Referebant  enim  Vicarii  Apostolici  in 
Hollandia  et  Episcopi  Belgarum  se  maxime  premi 
ab  haereticis  in  illis  statibus  Foederatis  gubernan¬ 
tibus  praesertim  circa  matrimonia  mixta;  cum  pro¬ 
hiberent  ne  talia  matrimonia  fierent  coram  parocho 
catholico,  aut  coram  eo  renovarentur  statutis  gra¬ 
vissimis  poenis;  quod  pariter  prohibebant  in  ma¬ 
trimoniis  haereticorum,  quando  una  pars  ad  ca¬ 
tholica  sacra  converteretur,  ut  est  apud  Cardina¬ 
lem  Petra  loc.  cit.  nutn.  25,  et  casus  de  matri¬ 
moniis  mixtis  erant  frequentiores.  Ex  altera  vero 
parte,  cum  inhabilitas  non  esset  ex  aliqua  qualitate 
personarum,  ut  puta  ex  ordine  majore  suscepto  vel 
ex  edita  solemni  professione  religiosa,  sed  ex  for¬ 
ma  contractus  non  observata,  jure  poterat  invocari 
principium,  quod  innuit  Benedictus  XIV  de  Synod. 
dioeces.  lib.  6  cap.  6  num.  12,  «  Cum  conjugum 
»  alter  exemptus  sit  a  Tridentinae  Synodi  lege, 

»  exemptio,  qua  ipse  fruitur,  alteri  parti  commu- 
»  meata  remanet  propter  individualitatem  contra- 
»  ctus,  vi  cujus  exemptio,  quae  uni  ex  partibus 
»  competit,  ad  alteram  secundum  etiam  leges  ci- 
»  viles  extenditur,  eidemque  communicatur.  »  Hinc 
asserta  et  declarata  per  decretum  haereticae  par¬ 
tis  exemptione,  debebat  haec  exemptio  verificari 
quoque  in  matrimoniis  mixtis,  seu  extendi  in  casu 
ad  partem  catholicam.  Quod  principium  fuit  ad¬ 
missum,  ut  habet  Benedictus  XIV  loc.  cit .,  ab 

• 

omnibus,  qui  in  Congregatione  convenerant;  et 
non  fuit  a  Benedicto  XIV  haustum  a  Van-Espe- 
nio,  quamquam  apud  hunc  quoque  reperiatur, 
sed  apud  Doctores  catholicos  jamdiu  vigebat,  inter 
quos  citatur  Engel  h.  t.  nam.  20  vers.  dico  II. 
Quin  imo  praxis  canonica  habet,  etiam  in  aliis 
casibus  libertatem  unius  partis  aut  exemptionem 
a  decreto  Tridentini  prodesse  alteri  parti;  sicut 
verfficatur,  si  una  pars  vaga  sit,  quod  valeat 
matrimonium  ab  ea  celebratum  in  loco  exempto 
absque  adhibitione  formae  Tridentini  non  acqui¬ 
sito  quoque  quasi-domicilio  etsi  altera  pars  veniat 
ex  loco,  ubi  Tridentini  decretum  est  promulgatum. 
Cui  addimus  aliud  exemplum  in  casu  expenso  et 
deciso  a  Suprema  Congregatione  S.  Officii,  quae 
sub  die  8  Februarii  1860  ad  postulatum  Officialis 
Mechliniensis  decisit  Hollandam  mulierem  valide 
contrahere  in  Anglia  extra  formam  Tridentinam 
cum  viro  catholico  legi  Concilii  Tridentini  alias 
obstricto  sine  ullo  domicilio  vel  quasi-domicilio 

in  Anglia  acquisito.  -  (f)  Verum  quoniam,  ut 
dictum  est,  haec  decretalis  edita  fuit  tantummodo 
pro  foederatis  Statibus  Hollandiae  et  Belgii,  neque 
ad  alias  regiones  valet  extendi,  etiamsi  pro  iis 
locis  militent  validiores  rationes,  nisi  haec  extensio 
fiat  ex  expressa  venia  S.  Sedis;  hinc  est  quod 
de  hoc  casu  generali  quaestio  adhuc  non  est  un- 
dequaque  resoluta.  Unde  quoad  praxim  evenit, 
quod  petatur  ab  Episcopis  praesertim  constitutis 
sub  gubernio  etherodoxorum  et  aliquando  etiam 
in  regnis  maxima  ex  parte  catholicis,  ut  S.  Sedes 
extendat  Benedictinam  Decretalem;  quam  exten¬ 
sionem  aliquando  elargitur,  ut  patet  ex  pluribus 
concessionibus,  quae  referuntur  a  Cl.  Vecchiotti 
op.  et  part.  cit.  cap.  13  §  107.  In  quibus  con¬ 
cessionibus  id  est  advertendum,  quod  eae  fiant 
pro  regionibus,  in  quibus  haeretici  constituunt  so¬ 
cietatem  perfectam  religiosam  cum  suis  ministris, 
templis  etc.,  et  eorum  jura  sunt  recognita  a  gu¬ 
berniis  civilibus,  quamquam  non  sit  haec  causa 
concessionis,  sed  potius  devitatio  gravissimorum 
malorum,  quae  absque  hac  concessione  immine¬ 
rent  fidelibus  in  illis  regionibus  existentibus;  nam 
ubi  haec  ratio  non  suppetit,  quamquam  sint  paria 
jura  civilia  haereticorum  et  catholicorum,  et  utri¬ 
que  sint  in  perfecta  societate  constituti,  ut  in 
Gallia,  talis  extensio  non  conceditur.  In  aliis  vero 
regionibus,  in  quibus  Concilii  promulgatio  lata  est, 
et  non  extensa  Decretalis  Benedictina,  matrimonia 
sive  ab  haereticis  inter  se,  sive  cum  catholicis  inita 

spreta  Tridentini  forma  generaliter  loquendo  judi¬ 
cantur  a  Congregationibus  Romanis  invalida  quam¬ 
quam  fatendum  sit  S.  Sedem  pluries  prudenti  ae- 
conomia  voluisse  conversos  haereticos  de  sui  con¬ 
jugii  validitate  non  dubitantes  in  bona  fide  esse 
relinquendos,  vel  si  scrupulis  agerentur,  prius  pe¬ 
culiariter  esse  indaganda  adjuncta,  quam  matri¬ 
monii  nullitas  pronuntiaretur. 


TITULUS  IV. 

De  sponsa  duorum. 


1. °  Cum  nomine  sponsae  hic  ea  veniat  tum 
quae  contraxit  sponsalia  de  futuro,  tum  matri¬ 
monium  de  praesenti,  hinc  in  praesenti  Titulo  pro¬ 
ponuntur  et  resolvuntur  tres  casus,  in  quibus  con¬ 
currere  potest  duplex  factum,  ex  quo  oriatur  vin¬ 
culum,  ac  proinde  videndum  quod  nam  factum  ac 
vinculum  praevaleat.  Triplex  casus  est:  -  l.°  con¬ 
cursus  sponsalium  de  futuro,  cum  aliis  sponsalibus 
de  futuro.  -2.°  Concursus  sponsalium  de  futuro 
cum  matrimonio  de  praesenti.  -  3.°  Concursus  ma¬ 
trimonii  de  praesenti  cum  alio  matrimonio  de  prae¬ 
senti;  qui  casus  singillatim  expendendi  et  resol¬ 
vendi  sunt. 

2. °  Si  concurrant  sponsalia  de  futuro  cum 
aliis  sponsalibus  de  futuro  quaenam  praevalent 

anteriora  vel  posteriora?  Respondendum  est  quod 
si  prima  sponsalia  valida  fuerunt,  et  deinde  non 
resoluta,  ea  praevalent  ita  ut  posteriorum  spon¬ 
salium  nulla  sit  obligatio  et  efficacia.  Id  arguunt 
unanimiter  Doctores  ex  ccip.  31  de  sponsal.  et  ma- 
trirnon.  et  ratio  in  promptu  est,  quia  ista  poste¬ 
riora  sponsalia  sunt  promissiones  illicitae,  quae 
scilicet  vergunt  in  detrimentum  antecedentis  pro¬ 
missionis  (utraque  siquidem  promissio  adimpleri 
nequit);  et  promissiones  illicitae  non  tenent.  Non 
solum  ergo  primis  non  praevalent,  sed  per  se  nec 
ullum  habent  valorem  primis  etiam  quomodo¬ 
cumque  resolutis,  cum  regula  juris  sit  «  quod  ab 
»  initio  vitiosum  est,  non  potest  tractu  temporis 
»  convalescere  »  nisi  haec  postrema  sponsalia  sint 
sub  conditione  inita,  quod  prima  resolvantur,  et 
conditio  fuerit  adimpleta. 

3.°  Quid  autem  erit  dicendum,  si  concurrant 
sponsalia  de  futuro  cum  matrimonio  de  praesenti? 
In  hac  porro  quaestione  licet  duae  hypotheses  fingi 
queant,  prout  sponsalia  de  futuro  sunt  matrimonio 
de  praesenti  anteriora  vel  posteriora,  non  est  ne- 
cesse  utramque  hypothesim  expendere;  si  enim 
sponsalia  de  futuro  antecedentia  vincuntur  a  ma¬ 
trimonio  de  praesenti,  a  fortiori  praevalebit  ma¬ 
trimonium  de  praesenti  antecedens  relate  ad  spon¬ 
salia  de  futuro  subsequentia.  Atqui  ita  est,  nempe 
concurrentibus  sponsalibus  et  matrimonio,  hoc 
praevalere  etsi  posterius  sit.  Habemus  expressum 
textum  juris  in  cap.  31  de  sponsal.  et  matrim. 

per  verba:  «  verum  si  inter  ipsos  accessit  tantum- 
»  modo  promissio  de  futuro,  utroque  dicente  al- 
»  teri:  ego  te  recipiam  in  meam,  et  ego  te  in  meum, 
»  sive  verba  similia;  si  alius  mulierem  illam  per 
»  verba  de  praesenti  desponsaverit,  etiamsi  inter 
»  ipsam  et  primum  juramentum  intervenerit,  sicut 
»  diximus,  de  futuro,  hujusmodi  desponsationis 
»  intuitu  secundum  matrimonium  non  potuit  se- 
»  parari,  sed  eis  est  de  violatione  fidei  poenitentia 
»  injungenda.  »  Ex  quo  textu  duo  eruuntur,  nempe 
hoc  alterum  matrimonium  esse  illicitum,  sed  tamen 
validum.  Revera  est  illicitum,  quia  juri  tertio  quae¬ 
sito  praejudicat,  proinde  poenitentia  est  de  viola¬ 
tione  fidei  injungenda.  At  est  validum;  est  enim 
matrimonium  vinculum  longe  fortius,  quam  sint 
sponsalia  de  futuro,  cum  ista  tribuant  jus  ad  rem, 
illud  vero  conferat  jus  in  re;  et  vinculum  fortius 
solvit  id,  quod  minus  forte  est.  Cui  accedit  aliud 
principium  juris,  nempe:  «  plus  esse  in  traditione, 
»  quam  in  promissione.  »  Idque  sustinetur,  etiamsi 
matrimonium  sit  simpliciter  ratum,  cum  hoc  quo¬ 
que  praevaleat  sponsalibus.  Hae  duae  conclusiones 
autem  de  praevalentia  fundantur  in  hoc  principio, 
quod  in  uno  et  altero  casu  nequit  duplici  obliga¬ 
tioni  satisfieri,  prout  in  expositione  sequentis  hy- 
pothesis  clarum  fiet. 

4.°  Demum  quod  erit  statuendum  in  concursu 
unius  matrimonii  de  praesenti  cum  altero  matri¬ 
monio  pariter  de  praesenti  subsequente?  Respon¬ 
dendum  profecto  est  primo  matrimonio  valido  exi- 

stente,  nec  ullo  modo  resoluto,  aliud  quodcumque 
matrimonium  censendum  esse  invalidum  ob  impe¬ 
dimentum  ligaminis;  idque  valet,  etiamsi  primum 
matrimonium  sit  simpliciter  ratum;  etsi  secundum 
fuerit  quoque  consummatum  copula  carnali.  Com¬ 
plexa  liaec  responsio  quoad  singula  probatur.  Et 
imprimis  dicitur  supponi  primum  matrimonium 
esse  validum,  hoc  est  siquidem  fundamentum,  cum 
nequeat  locum  habere  impedimentum  ligaminis, 
si  ligamen  non  est,  ex  eo  quod  matrimonium  qua¬ 
cumque  ex  ratione  fuerit  invalidum:  quod  pariter 
dicendum  est,  si  puta  matrimonium  simpliciter 
ratum  fuerit  resolutum  vel  ex  professione  religiosa 
vel  ex  Romani  Pontificis  dispensatione.  Non  est 
autem  cur  loquamur  de  matrimonio  consummato, 
quod  nonnisi  per  mortem  inter  christianos  initum 
resolvitur.  At  si  ita  res  se  habent,  exurgit  impe¬ 
dimentum  ligaminis  ad  quodcumque  aliud  matri¬ 
monium  excludendum.  Jure  siquidem  divino  ma¬ 
trimonium  est  institutum  monogamum  per  illa 
verba,  quae  primus  homo  ex  instinctu  S.  Spiritus 
protulit:  «  hoc  nunc  os  ex  ossibus  meis,  et  caro 
»  de  carne  mea:  propter  hoc  relinquet  homo  patrem 
»  et  matrem  suam  et  adhaerebit  uxori  suae,  et 
»  erunt  duo  in  carne  una.  »  Quae  verba  exponens 
Innocentius  III  in  cap.  S  de  divortiis  ait:  «  in  carne 
»  una  erunt;  non  dixit,  tres  vel  plures,  sed  duo: 
»  nec  dixit  adhaerebit  uxoribus  sed  uxori.  >  Ex 
quo  polygamia  ei  polymria  exclusa  est:  polygamia 
siquidem  habetur,  cum  unus  vir  sibi  matrimonio 

simul  jungit  plures  uxores:  polyviria  autem  cum 
una  mulier  duobus  vel  pluribus  viris  simul  ma- 
trimonialiter  copulatur.  Polygamiam  et  polyviriam 
simultaneam  esse  jure  divino  prohibitam  commu¬ 
nis  est  Doctorum  sententia  ex  citatis  textibus, 
quibus  additur  dogmatica  definitio  Concilii  Triden- 
tini  sess .  24  cari .  2  de  sacramento  Matrimonii: 
«  si  quis  dixerit  licere  christianis  plures  simul  ha- 
»  bere  uxores,  et  hoc  nulla  lege  divina  esse  prohi- 
»  bitum:  anathema  sit.  »  Controversia  tantum  in 
hoc  est:  an  jure  quoque  naturali,  vel  tantum  jure 
positivo  divino  haec  interdictio  habeatur;  et  inter 
plures  sententias  haec  nobis  praeferenda  videtur: 
Quamvis  jure  naturae  ad  omnes  matrimonii  fines 
obtinendos  aptior  sit  et  convenientior  monogamia , 
minus  apta  et  conveniens  polygcunia,  haec  tamen 
vere  et  proprie  reprobata  est  jure  divino  positivo 
primigenio ,  in  quo  etsi  pro  populo  Dei  in  veteri 
lege  directe  dispensatum  sit,  et  indirecte  fortasse 
pro  aliis  quoque  populis;  nihilominns  ex  doctrina 
Christi  instauratum  est,  et  post  sufficientem  Evan- 
gelicae  legis  promulgationem  vim  suam  exeruit, 
ut  polygamia  interdicta  sit  christianis  aliisque  gen¬ 
tibus  omnibus:  polyviria  vero  non  modo  jure  po¬ 
sitivo  divino  sed  et  naturali,  saltem  praesenti  or¬ 
dine  spectato,  prohibita  esse  dicenda  est.  Quae 
propositio  per  partes  ita  ostenditur.  Nam  certum 
est  polygamiam  non  posse  componi  cum  perfecta 
illa  aequalitate  conditionis,  quae  debet  esse  inter 
virum  et  uxorem,  scilicet  ut  unus  unius  sit;  et 

deinde  minus  componi  potest  cum  fine  secundario 
matrimonii,  nempe  cum  tranquilla  cohabitatione 
et  pace  conjugum;  prout  experientia  ostendit  etiam 
in  sanctorum  familiis,  cum  polygamia  vigeret.  At 
haec  omnia  non  tam  interdictam  jure  naturae  po- 
lygamiam  ostendunt,  quam  minus  convenientem. 
Jus  quod  prohibuit  polygamiam  fuit  jus  positivum 
divinum  primigenium,  nempe  nostris  protoparen- 
tibus  propositum,  quo  ex  relatis  verbis  a  Domino 
indicta  fuit  monogamia;  quod  proinde  jus  universo 
fuit  humano  generi  impositum,  cum  primum  pro- 
toparentum  conjugium  fuerit  forma  conjugiorum, 
quae  ab  humano  genere  contrahenda  in  futurum 
erant.  In  hoc  jure  positivo  divino  dispensatio  a 
Deo  data  est  patriarchis,  qui  plures  habuerunt 
uxores,  quod  viri  sanctissimi  non  fecissent,  si  illud 
illicitum  suo  tempore  fuisset,  et  populo  haebraeo, 
ac  juxta  plures  Doctores  etiam  populis  gentilium, 
quamvis  alii  negent,  quia  pro  istis  non  militat  di¬ 
spensationis  divinae  ratio,  nempe  populi  fidelis 
multiplicatio.  Quae  dispensatio  facillime  explicatur 
in  nostra  sententia,  at  non  potest  concipi  in  opi¬ 
nione,  quod  polygamia  sit  jure  naturae  prohibita, 
cum  in  jure  naturae  non  detur  dispensatio.  Pro¬ 
posita  autem  per  Christum  lege  evangelica  haec 
venia  seu  indulgentia  sublata  est,  et  matrimonium 
reductum  ad  primaevam  legem  monogamiae;  ac 
proinde  non  modo  christiani  sed  et  quicumque  alii 
sive  haebraei  sive  infideles  ad  hanc  servandam 
legem  tenentur;  unde  impedimentum  ligaminis 

dictum  est  quoscumque  etiam  infideles  obstringere. 
Quod  autem  spectat  ad  polyviriam,  hanc  et  jure 
divino  positivo  esse  prohibitam  ex  allegatis  juribus 
constat;  et  in  ea  non  fuisse  factam  dispensationem, 
neque  pro  ea  consuetudinem  inolevisse  non  modo 
apud  civiles  gentes,  sed  neque  apud  barbaras 
certum  ex  historia  est,  si  eas  excipias  feras  gentes, 
apud  quas  nec  certa  connubia  nec  familiae  ratio 
exstitit,  sed  vagi  tantum  concubitus  belluarum 
more;  quod  demonstrat  jure  etiam  naturae  hanc 
polyviriam  inhiberi;  et  reapse  in  ea  servari  ne¬ 
queunt  praecipui  matrimonii  fines,  praesertim  edu¬ 
catio  prolis,  cum  incerta  paternitas  reddatur.  Di¬ 
ximus  autem  id  verum  esse  saltem  praesenti  or¬ 
dine  spectato;  nam  est  inter  Doctores  quaestio: 
an  per  absolutam  Dei  potentiam  polyviria  possit 
consistere  rataque  haberi  ?  Quam  ipsi  diversimode 
resolvunt  apud  Schmalzgrueber  h.  t.  num.  13, 
in  duas  sententias  divisi. 

5.°  Praedictam  autem  conclusionem  susti¬ 
neri,  etsi  primum  matrimonium  sit  tantum  ratum 
non  consummatum,  contra  vero  subsequens  sit 
quoque  consummatum  ostenditur  ex  cap.  3  h.  t. 
in  quo  Alexander  III  quaestionem  auctoritative 
resolvit  sequentibus  verbis:  «  Si  inter  virum  et 
»  mulierem  legitimus  consensus  interveniat  de 
»  praesenti  ita  quidem,  quod  unus  alterum  in  suo 
»  mutuo  consensu  verbis  consuetis  expresse  reci- 
»  piat  utroque  dicente:  Ego  accipio  te  in  meam, 
»  et  ego  accipio  te  in  meum,  sive  sit  juramen- 

»  tum  interpositum  sine  non,  non  licet  mulieri 
»  alteri  nubere,  et  si  nupserit,  etiamsi  carnalis  co- 
»  pula  sit  secuta,  ab  eo  separari  debet,  et  ut  ad 
»  primum  redeat,  ecclesiastica  districtione  com- 
»  pelli.»  Haec  tamen  decisio  habet  ultimum  comma: 
«  quamvis  aliter  a  quibusdam  Praedecessoribus 
»  nostris  sit  aliquando  judicatum.  »  Quod  Inter¬ 
pretibus  gravem  difficultatem  ingessit,  et  ab  eis 
diversimode  exponitur,  ut  explicent  quomodo  An¬ 
tecessores  Romani  Pontifices  hac  super  re  diverse 
sentirent  ab  eo  quod  Alexander  III  decisit,  et  quod 
deinde  a  Concilio  Tridentino  fuit  canone  dogma¬ 
tico  definitum.  Tres  praesertim  explicationes  inter 
alias  circumferuntur.  Prima  est  Melchioris  Cani 
lib.  6  De  Ecclesiae  Pomariae  Auctoritate  cap.  8 
ubi  hoc  verbum  judicatum  accipit  pro  privata 
sententia  vel  opinione,  et  Bellarmini  lib.  4  De  Pon¬ 
tifice  cap.  14.,  qui  Pontifices  illos,  ait,  nihil  hac 
super  re  definivisse,  neque  legem  generalem  edi¬ 
disse,  sed  in  facto  peculiari  opinionem  quam  te¬ 
nebant,  secutos  fuisse.  At  haec  explicatio  non 
videtur  componi  posse  cum  perfecta  irreformabi- 
litate  Rescriptorum  quae  a  Romanis  Pontificibus 
emanant  quoad  principia  moralitatis  et  doctrinae 
a  Christo  receptae.  Fuissent  enim  haec  Rescripta 
vel  judicata,  in  quibus  Pontifices,  et  quidem  in 
re  gravi  ad  sacramenti  valorem  pertinente  falsam 
tuebantur  opinionem,  secundum  matrimonium  ha¬ 
bentes  validum  quia  consummatum  prae  primo, 
quod  erat  tantummodo  ratum;  quae  eorum  falsa 

opinio  deinde  rejecta  fuit  ab  Alexandro  III  et  In- 
nocentio  III.  Alii  recentiores  Canonistae  cum  Wa- 
gnereck  et  Schmier  apud  Schmalzgrueber  h.  t. 
nam.  25,,  hanc  oppositionem  sic  conciliare  nitun¬ 
tur,  ut  illa  judicia  Praedecessorum  Pontificum 
vocent  judicia  oeconomica,  quatenus  illi  Pontifices 
in  concursu  duorum  conjugiorum,  resoluto  de  ple¬ 
nitudine  potestatis  primo  matrimonio  tantum  rato 
alterum  consummatum  sanarent  in  radice,  et  sic 
praeferebatur  in  facto  secundum  consummatum 
conjugium  primo  tantum  rato.  Verum  talis  ex¬ 
plicatio  non  potest  admitti.  Praescindendo  enim 
ab  ea  animadversione,  quod  in  casu  non  possit 
dari  sanatio  in  radice,  ut  contendit  Pirhing  h.  t. 
nam.  6,  quemadmodum  nequit  Pontifex  condere 
legem,  ut  matrimonium  ratum  et  non  consum¬ 
matum  dirimatur  per  subsequens  matrimonium 
carnali  copula  consummatum,  auctoritate  dissol¬ 
vendi  matrimonium  ratum,  praeter  casum  profes¬ 
sionis  religiosae  in  jure  contemplatum,  non  ute¬ 
bantur  Pontifices,  ut  alibi  fusius  demonstrabitur. 
Restat  ergo  tertius  modus  explicationis,  qui  ma¬ 
xime  rationi  congruens  mihi  apparet,  et  ex  hi¬ 
storicis  monumentis  juvatur.  Ecclesia  Romana 
enim  semper  tenuit  matrimonium  solo  consensu 
perfici,  ut  constat  ex  Epistola  Innocentii  I  ad 
Exsuperium  Tolosanum,  ex  Epistola  129  Leonis 
Magni,  ex  Epistola  Siricii  ad  Himerium  Tarraco¬ 
nensem,  et  ex  Responso  3°  Nicolai  I  ad  quaesita 
Bulgarorum,  adeo  ut  jure  potuerit  Innocentius  III 

in  cap.  5  h.  t.  juxta  antiquam  doctrinam  et  pra- 
xim  Ecclesiae  Romanae  et  juxta  canonicas  san¬ 
ctiones  dicere  sufficere  ad  matrimonium,  si  inter 
legitimas  personas  consensus  legitimus  interveniat 
de  praesenti,  qui  si  solus  defuerit,  caetera  etiam 
cum  ipso  coitu  celebrata  frustrari.  Sensus  catho¬ 
licus  proinde  in  hac  parte  anceps  non  erat,  nec 
dubia  doctrina.  Verum  tempore  Alexandri  III,  ut 
constat  ex  Petro  Lombardo  lib.  4  sentent.  dist.  27, 
nonnulli  opinati  sunt  verum  matrimonium  non 
esse  ante  carnalem  copulam.  Quae  nova  doctrina 
si  in  una  vel  altera  dioecesi  habuit  sectatores  et 
in  praxim  deducta  est,  plurium  Antistitum  turbavit 
conscientias,  qui  Romanam  Cathedram  consulue¬ 
runt.  Reapse  habemus  in  Prima  Collectione  Decre¬ 
talium  cap.  6  et  7  et  in  Decretalibus  Gregorii  IX 
cap.  3  et  4  h.  t.  responsa  Alexandri  III  ad  Archie- 
piscopos  et  Episcopos  Salernitanum,  Ianuensem, 
Patavinum,  Senonensem,  et  Norvicensem,  sicut 
et  Responsum  Innocentii  III  ad  Episcopum  Muti¬ 
nensem.  In  omnibus  hisce  Rescriptis  asseritur  vera 
doctrina  et  praxis  Ecclesiae  Romanae,  cum  qua 
omnes  debent  convenire  Ecclesiae:  «  ne  turpis  sit 
pars ,  quae  suo  non  congruit  universo  »  ut  habet 
loc.  cit.  Innocentius  III.  In  nudo  autem  alio  Re¬ 
scripto  Alexander  III  illam  pericopen  proposuit 
nisi  in  eo,  quod  direxit  ad  Archiepiscopum  Sa¬ 
lernitanum.  Quae  singularitas  demonstrat  Archie¬ 
piscopum  Salernitanum  ad  defensionem  novae 
doctrinae  usum  fuisse  quoque  aliquibus  Rescriptis 

datis  a  Romanis  Pontificibus  in  aliquibus  causis 
decidendis,  in  quibus  secundum  matrimonium  con¬ 
summatum  fuisset  praelatum  primo  simpliciter,  at 
decisiones  illae  in  casibus  particularibus  poterant 
etiam  esse  pro  secundo  conjugio,  etiamsi  Ponti¬ 
fices  Antecessores  eamdem  tenerent  doctrinam  ac 
Alexander  III.  Quid  enim  si  primi  matrimonii 
tantum  rati  in  foro  externo  non  fuissent  proba¬ 
tiones  ?  quid  si  Pontifices  in  facto  aliquo  decepti 
fuissent  ex  improbitate  recurrentium  ?  Respon¬ 
sioni  proinde  doctrinali  datae  per  Alexandrum  III 
non  opponebantur  illa  Rescripta  Praedecessorum 
Pontificum,  et  hoc  est  quod  voluit  Pontifex  iliis 
verbis  asserere  Archiepiscopo  Salernitato,  qui  ea 
Rescripta  a  se  non  recte  intellecta  ut  difficulta¬ 
tes  proponebat. 

6.°  Polygamorum  judicia  antiquitus  agebat 
Tribunal  ecclesiasticum,  prout  habetur  ex  eap.  2 
Ii.  t.;  post  Concilium  Tridentinum  vero  attentans 
secundum  matrimonium  constante  primo  denun¬ 
tiandus  erat  S.  Inquisitioni,  tamquam  suspectus  de 
haeresi,  et  fuit  obnoxius  Constitutioni  Urbani  VIII 
Magnum  diei  20  Junii  1G37,  quae  tamen  non  fuit 
in  omnibus  usu  recepta,  ut  asserit  Benedictus  XIV 
De'Synod.  dioeees.  lib.  9  eap.  6  num.  8.  Hodie 
istae  causae  (praecisione  facta  a  poenis  spirituali¬ 
bus)  pertractantur  apud  tribunalia  civilia,  et  ex 
illa  oppositione,  quae  existit  in  hac  materia  inter 
legislationem  ecclesiasticam  et  civilem  facile  in 

pluribus  casibus  vitatur  vindictae  publicae  animad¬ 
versio. 

7.°  Ex  sponsalibus  et  ex  matrimonio  rato 
oritur  impedimentum  dirimens,  quod  dicitur  pu¬ 
blicae  honesta  tis ,  vel  justitiae  publicae  honestatis, 
de  quo  nos  locuturos  esse  in  hoc  Titulo  in  ante¬ 
cessum  promisimus.  Hoc  a  juristis  communiter 
definitur:  «  quaedam  quasi  affinitas  orta  ex  spon- 
»  salibus  de  futuro  vel  ex  matrimonio  de  prae- 
»  senti  nondum  consummato  inter  sic  copulatos 
»  obstans  conjugio  eorum  cum  alterutrius  partis 
»  consanguineis  contrahendo.  »  Impedimentum  hoc 
inductum  fuit  lege  Romanorum,  ex  eo  scilicet 
quod  in  nuptiis  contrahendis  non  solum  spectandum 
sit  quod  liceat,  sed  etiam  quod  honestum  videatur 
Leg.  42  Digest.  de  ritu  nuptiar.;  minus  autem 
honestum  visum  est  eam,  quae  semel  ex.  gr.  fuit 
sponsa  fratris,  uxorem  deinde  alterius  fratris  dici, 
quasi  sponsa  quamdam  habeat  uxoris  imaginem; 
hinc  Pomponius  in  leg.  8  digest.  degradib.  et  ajji- 
nib.,  ait:  «  Servius  recte  dicebat  soceri  et  socrus 
»  et  generi  et  nurus  appellationem  etiam  ex  spon- 
»  salibus  acquiri.  »  Et  Ulpianus  leg.  6  eod.  tit. 
«  Generi  et  nurus  appellatione  sponsus  quoque  et 
»  sponsa  continentur:  item  soceri  et  socrus  appel- 
»  latione  sponsorum  parentes  contineri  videntur.  » 
Quod  impedimentum  ortum  ex  sponsalibus  deinde 
potiori  ex  ratione  extensum  est  ad  matrimonium 
ratum  non  consummatum,  ut  patet  ex  Rescripto 
Zenonis  Imperatoris  leg.  8  Codicis,  de  incestis 

nuptiis.  Has  tam  sapientes  praescriptiones  res¬ 
pondentes  justitiae  morum  publicorum  Ecclesia 
canonizavit,  et  hinc  impedimentum  publicae  ho¬ 
nestatis  evasit  ecclesiasticum,  prout  constat  ex 
ean.  14  et  15  ccius.  27  quaesi.  2  in  Decreto  Gra¬ 
tiani,  et  eap.  un.  de  sponsat,  in  VI,  et  cap.  4  de  de¬ 
sponsat.  impub.  Ex  quibus  dignoscitur  quam  male 
prospiciatur  hodie  publicae  honestati  morum,  si 
hoc  impedimentum,  quod  in  ethnica  societate  ser¬ 
vabatur,  hodie  in  Codicibus  legum  societatum  Chri¬ 
stianarum  disparuit,  in  quibus  non  habetur  ulla 
ratio  nec  contractorum  sponsalium  nec  matrimo¬ 
nii  rati  circa  hunc  respectum.  Quod  impedimen¬ 
tum  ortum  ex  sponsalibus  ex  jure  antiquo  diri¬ 
mebat  matrimonium  usque  ad  quartum  consan¬ 
guinitatis  gradum,  ut  notant  Doctores  in  cap.  8 
de  sponsat.,  etiamsi  sponsalia  fuissent  invalida 
dummodo  invaliditas  non  esset  ex  defectu  con¬ 
sensus  ex  cap.  unie,  de  sponsed.  in  VI.  At  hodie 
post  Concilium  Tridentinum  sess.  24  cap.  3  de  re- 
form.  matrimonii  non  oritur  nisi  ex  sponsalibus 
calidis  et  absolutis  de  futuro,  et  tunc  dirimit  con¬ 
trahendum  conjugium  ad  primum  consanguinitatis 
gradum.  Hoc  tantummodo  advertendum  est,  im¬ 
pedimentum  publicae  honestatis  oriri  ex  sponsa¬ 
libus  quoque  occultis.  Quamvis  enim  non  desint 
Doctores,  quos  citat  Pitonius  Disc.  E  celes.  52 
nam.  96,  qui  contrarium  tueantur,  tamen  praxis 
Romana  aliud  omnino  tenet,  et  haec  est  ipsis  prae¬ 
ferenda,  sicut  in  omnibus  aliis  quaestionibus  de- 

cidendis  a  chordato  Interprete  Juris  canonici  reti¬ 
neri  debet,  quia  haec  est  tuta  interpres  sensus 
Canonum.  Probatur  autem  id  ex  eo  quod  inter  facul¬ 
tates  concessas  S.  Poenitentiariae  officio  vivae  vocis 
oraculo  a  Pio  VI  mense  Martio  1793  Petro  Parac- 
ciani  S.  Poenitentiariae  Regenti  sub  nam.  14  haec 
legatur:  «  Dispensandi  pro  fidelibus  super  impe- 
»  di  mento  justitiae  publicae  honestatis  proveniente 
»  ex  occultis  sponsalibus  praecedenter  initis  sive 
»  cum  matre  aut  cum  filia  seu  cum  sorore  spon- 
»  sae;  sive  c  contrario  aut  cum  patre  aut  cum 
»  filio,  vel  cum  fratre  sponsi  tam  pro  matrimoniis 
»  contractis,  quam  pro  matrimoniis  ineundis,  dum- 
»  modo  impedimentum  praefatum  sit  omnino  oc- 
»  cultum,  et  dummodo,  dum  agitur  de  matrimoniis 
»  ineundis,  sponsalia  antea  ut  praefertur  inita,  fue- 
»  rint  mutuo  consensu  rescissa.  »  Qua  facultate 
S.  Poenitentiaria  semper  usa  est,  eaque  utitur. 
Cohaerenter  ad  haec  cum  S.  Poenitentiariae  pro 
positum  esset  sequens  dubium:  «  Duo  juvenes  li¬ 
beri  Capuani  clandestine  irriverunt  sponsalia  de 
futuro:  dehinc  sponsus  solemnia  sponsalia  con¬ 
traxit  cum  sorore  germana  primae  sponsae:  quae¬ 
rit  Episcopus  a  S.  Poenitentiaria  definitivum  con¬ 
silium,  utrum  videlicet  ex  clandestinis  sponsalibus 
contractum  sit  impedimentum  publicae  honesta¬ 
tis?  »  Et  S.  Poenitentiaria  sub  die  10  Semptem- 
bris  1834  respondit:  «  Affirmative.  » 

8.°  At  si  oriatur  ex  matrimonio  rato,  tunc 
ante  Tridentinum  Concilium  valebat  dispositio 

ccip.  unie,  de  spons,  in  VI,  nempe  oriri  hoc  im¬ 
pedimentum  ex  quocumque  matrimonio  rato  etiam 
invalido,  dummodo  non  esset  invalidum  ex  defe¬ 
ctu  consensus,  et  quidem  usque  ad  quartum  gradum 
indu  sio  e.  Atqui  Pius  V  in  Constit.  Ad  Romanum 
diei  1  Julii  1568  authentice  declaravit  ac  defi¬ 
nivit  decretum  Concilii  Tridentini  sess.  24  cap.  3 
de  reform.  matrim.  esse  intelligendum  ut  proce¬ 
dat  in  sponsalibus  de  futuro  dumtaxat  non  autem 
in  matrimonio  de  praesenti  non  consummato,  sed 
in  eo  durare  adhuc  impedimentum  in  omnibus 
illis  casibus  et  gradibus,  quibus  de  jure  veteri 
ante  praedictum  decretum  Concilii  introductum 
erat.  Ergo  etiam  post  illud  Tridentini  Concilii  de¬ 
cretum  istud  impedimentum  proveniens  ex  matri¬ 
monio  rato  dirimit  usque  ad  quartum  gradum, 
etsi  matrimonium  sit  invalidum,  dummodo  tale 
non  sit  ex  defectu  consensus,  seu  in  illis  omnibus 
casibus,  in  quibus  vigebat  ante  Concilii  dictum 
decretum.  Ut  vero  videamus  quinam  sint  illi  casus, 
determinari  debet  quid  veniat  sub  illis  verbis: 
«  dummodo  matrimonium  non  fuerit  invalidum  ex 
defectu  consensus.  »  At  haec  phrasis,  quae  fuit 
adhibita  ante  Concilium  Tridentinum  non  potuit 
respicere  consensus  legit imitatem,  sed  debuit  respi¬ 
cere  verum  consensus  defectum,  qui  defectus  ha¬ 
bebat  locum  in  matrimonio  irrito  propter  metum, 
aut  propter  errorem  in  persona,  aliisque  casibus  in 
quibus  vel  omnino  deficiebat,  vel  non  erat  plena¬ 
rius  consensus;  proinde  etiam  hodie  dicendum  est 

post  Tridentinum  illos  tantum  casus  excipi.  Ergo 
sententia,  quam  tenet  Sanchez  lib.  7  de  matrim. 
dist.  7  num.  13,  quod  scilicet  impedimentum  pu¬ 
blicae  honestatis  non  enascatur  ex  matrimonio  rato 
sed  invalido  propter  non  servatam  formam  Triden- 
tini  seu  clandestino,  sustineri  rationabiliter  nequit, 
quia  directe  est  opposita  supradictae  Constitutioni 
Pii  V.  Est  inquam  tali  Constitutioni  opposita,  quia 
haec  sententia  Sanchez  supponit  Concilium  Tri¬ 
dentinum  in  eap.  3  sess.  24  de  re  forni,  matrim. 
respexisse  ad  impedimentum  publicae  honestatis 
ortum  ex  matrimonio  rato,  cum  Pius  V  in  illa  Con¬ 
stitutione  doceat  ad  hoc  impedimentum  quatenus 
oritur  ex  matrimonio  rato  Tridentinum  non  re¬ 
spexisse,  sed  solummodo  quatenus  enascebatur  ex 
sponsalibus  de  futuro.  Et  iterum  illi  Constitutioni 
est  contraria,  quia  Sanchez  post  Tridentinum  putat 
hoc  impedimentum  non  enasci  in  omnibus  casibus , 
in  quibus  prius  oriebatur,  contra  id  quod  Pontifex 
Pius  V  in  ea  Constitutione  authentica  declaravit. 
Neque  dicas  per  Tridentinum  Concilium  factum 
esse,  quod  clandestina  connubia  facta  sint  inva¬ 
lida,  quae  prius  valida  erant;  nam  hic  non  est 
quaestio  de  validitate,  cum  tale  impedimentum 
publicae  honestatis  enascatur  ex  matrimoniis  ratis 
validis  aut  invalidis,  una  tantum  facta  exceptione, 
nempe  dummodo  non  sint  invalida  ex  defectu  con¬ 
sensus,  seu  quia  consensus  non  habetur  vel  non 
est  plenus  et  id  cum  Canonistis  probat  Schmalz- 
grueber  num.  102  h.  t.  Sicut  notandum  est  hoc 

impedimentum  publicae  honestatis  procedere  quo¬ 
que  in  casu,  quo  matrimonium  sit  vere  clande¬ 
stinum,  nempe  probationibus  quibuscumque  de¬ 
stitutum  in  foro  externo,  prout  de  sponsalibus  in 
antecessum  demonstravimus. 

9.°  Retenta  veriore  sententia,  quod  impedi¬ 
mentum  publicae  honestatis  enascatur  ex  matri¬ 
monio,  in  quo  non  fuerit  servata  forma  Tridentini, 
et  propter  hoc  sit  clandestinum  ac  proinde  inva¬ 
lidum,  fuit  nuper  apud  S.  Congregationem  Con¬ 
cilii  disputatum  sequens  dubium:  «  An  actus  qui 
vulgo  audit  matrimonium  civile,  pariat  impedi¬ 
mentum  justitiae  publicae  honestatis  ?»  Et  S.  Con¬ 
gregatio  Concilii  die  13  Martii  1879  respondit: 
«'  Negative;  et  consulendum  Sanctissimo,  ut  id  de¬ 
clarare  ac  statuere  dignetur.  »  Facta  autem  de 
praemissis  relatione  SSmo  Dno  Nostro  Leoni  XIII 
per  Secretarium  S.  C.  in  audientia  diei  17  ejusdem 
mensis,  Sanctitas  Sua  resolutionem  approbare  ac 
confirmare  dignata  est,  ac  jussit  fieri  Decretum, 
Quod  editum  est  sequentis  tenoris:  ~  «  Postquam 
»  laici  legumlatores  praeter  civiles  ac  paliticos  ef- 
»  fectus,  impio  ausu  ipsum  pervadere  ac  moderari 
»  praesumpsere  matrimoniale  foedus  quod  a  Deo 
»  auctore  naturae  ante  omnem  civilis  societatis 
»  existentiam  primitus  institutum,  ac  ad  ineffa- 
»  bilem  Sacramenti  dignitatem  deinde  a  Christo 
»  Redemptore  evectum,  quamlibet  politicam  et  ci- 
»  vilem  jurisdictionem  penitus  excedit,  pluries  Epi- 
»  scopi  aliique  animarum  pastores  ab  Apostolica 

»  Sede  anxii  postularunt,  an  ex  actu  civili  qui  ho- 
»  norandum  usurpat  matrimonii  nomen  impedi- 
»  mentum  justitiae  publicae  honestatis  oriatur. 
»  Quae  postulationes  cum  iteratae  postremis  hisce 
»  temporibus  fuissent.  Summus  Pontifex  mandavit 
»  ut  hujusmodi  negotium  a  S.  Congregatione 
»  Emorum  ac  Rhiorum  Cardinalium  Concilii  Trid. 
»  interpretum  rite  ac  sedulo  expenderetur.  Sacra 
»  autem  Congregatio  exquisitis  virorum  in  theo- 
»  logicis  et  canonicis  disciplinis  peritorum  consul- 
»  tationibus,  ac  re  mature  discussa  in  generali  co- 
»  mitio  diei  13  Martii  1879  propositae  dubii  for- 
»  mulae:  -  An  actus  qui  vulgo  audit  matrimonium 
»  civile,  pariat  impedimentum  justitiae  publicae 
»  honestatis.  -  Rescripsit:  -  Negative:  et  consu- 
»  lendum  SSmo  ut  id  declarare  ac  statuere  di- 
»  gnetur.  -  Quapropter  SSnius  Dominus  Noster 
»  Leo  Papa  XIII  audita  universa  rei  relatione  in 
»  audientia  diei  17  ejusdem  mensis  in  voto  S.  C. 
»  concedens  per  praesens  decretum  declarat  ac  sta- 
»  tuit  praememoratum  actum,  qui  vulgo  dicitur 
»  matrimonium  civile,  in  locis  ubi  promulgatum  est 
»  decretum  Cone.  Trid.  sess.  24  cap.  1  de  reform . 

»  inairim.  sive  fideles  actum  ipsum  explentes  in- 
»  tendant  uti  par  est,  (matrimonio  ecclesiastico 
»  jam  rite  celebrato,  vel  cum  animo  illud  quan- 
»  tocius  celebrandi)  meram  coeremoniam  civilem 
»  peragere,  sive  intendant  sponsalia  de  futuro  inire, 

»  sive  tandem  ex  ignorantia,  aut  in  spretum  ec- 
»  clesiasticarum  legum  intendant  matrimonium  de 

>  praesenti  contrahere,  impedimentum  justitiae  pu- 
»  blicae  honestatis  non  producere.  Atque  ita  etc.  »  - 
Et  fuit  probatum  in  Audientia  diei  7  Aprilis  1879.- 
Dum  ea,  qua  par  est,  submissione  et  obsequio 
laudatam  Decisionem  recipimus,  tum  ex  supremae 
Congregationis  dignitate,  tum  praecipue  ex  Summi 
Pontificis  addita  Auctoritate,  licebit  nobis  non¬ 
nulla  de  sensu  et  extensione  Decreti  disserere  qui¬ 
busdam  praemissis  de  statu  quaestionis  respiciendo 
ad  ea,  quae  apud  S.  Congregationem  in  antecessum 
fuerunt  disputata.  Matrimonium  sic  dictum  civile 
Ecclesia  a  prima  institutione  ejusdem  semper  de¬ 
testata  est,  tum  quia  procedebat  ex  usurpatione 
Status  qui  in  dispensatione  sacramentorum  quam¬ 
vis  sub  alio  respectu  inserere  se  volebat,  tum 
quia  Ecclesiam  ab  hoc  ministerio  excludere  sata¬ 
gebat,  cum  ipse  non  recognosceret  aliud  matri¬ 
monium  validum  nisi  illud  quod  sub  forma  civili 
initum  esset,  et  pro  Christianis  non  est  aliud  ma¬ 
trimonium  validum,  nisi  simul  sit  contractus  et 
sacramentum.  Hoc  ergo  matrimonium  civile  prae¬ 
scindens  ab  impedimentis  ab  Ecclesia  propositis 
et  a  forma  Concilii  Tridentini,  et  insistens  in  im¬ 
pedimentis  vel  recognitis  a  Statu  vel  ab  eo  indu¬ 
ctis  et  in  forma  ab  eodem  Statu  determinata  fuit 
in  se  et  quoad  intentionem  proponentis  Gubernii 
illicitum.  Hinc  est  quod  Ecclesia  plurimum  adla- 
boravit  ne  in  diversis  Statibus  induceretur,  prout 
ultimis  nostris  temporibus  intervenit,  cum  Matri¬ 
monium  Civile  fuit  inductum  in  Legislatione  Ita- 

lica,  quemadmodum  non  semel  institit,  ut  in  Sta¬ 
tibus,  in  quibus  inductum  erat,  revocaretur.  Adeo 
vero  fuit  absolutum  Ecclesiae  odium  contra  civile 
connubium,  ut  ne  voluerit  quidem  impune  frequen¬ 
tari  a  fidelibus  illarum  regionum,  in  quibus  erat 
Tridentinum  Decretum  promulgatum,  in  iis  adjun¬ 
ctis,  in  quibus  Tridentina  lex  impleri  non  poterat. 
Id  siquidem  constat  ex  Decretis  Congregationis 
Cardinalium  pro  Negotiis  Ecclesiae  Gallicanae  de¬ 
putatae  a  Pio  VI  tempore  rebellionis  anni  1791. 
Etenim  cum  Lucionensis  Episcopus  quaesivisset: 
«  Num  retento  tamquam  publicato  et  in  suo  ro¬ 
bore  Tridentini  decreto  in  singulis  Galbarum  Ec¬ 
clesiis,  valida  censeri  possint  matrimonia  inita 
coram  officiali  municipalitatis  et  quatuor  testibus 
in  vim  praem  em  orati  decreti  nationalis  conventus, 
quoties  parochi  praesentia  haberi  non  posset;  quan¬ 
doquidem  pluries  S.  Concilii  Congregatio  decrevit 
satisfieri  menti  Concilii  Tridentini  celebrando  ma¬ 
trimonium  coram  testibus,  ubi  parochi  praesentia 
haberi  nequeat  ? »  Super  quo  dubio  praefata  Cardi¬ 
nalium  Congregatio  respondit  prout  in  Epistola 
Cardinalis  Zelada  ad  Episcopum  Lucionensem  edita 
die  28  Maji  1793  §  4:  «  Lucionensis  Dioecesis 
»  fideles  abstinere  omnino  debere  a  contrahendo 
»  matrimonio  coram  municipalitate,  aut  coram 
»  officiali  a  municipalitate  selecto:  cum  enim  tum 
»  ii,  qui  municipalitatem  componunt,  tum  officialis 
»  a  municipalitate  electus,  sint  publici  functiona- 
»  rii,  ut  ajunt,  iuramentum  a  conventu  nationali 

»  praescriptum  emiserint  necessum  est,  quapro- 
»  pter  tamquam  schismatici,  aut  ad  minus  tam- 
»  quam  schismatis  fautores  jure  merito  reputan- 
»  tur.  Ex  his  autem  illud  consequens  est,  absti- 
»  nere  omnino  Fideles  debere  a  contrahendo  ma- 
»  trimonio  coram  municipalitate,  seu  coram  offi- 
»  ciali  a  municipalitate  delecto,  ne  ulla  schisma- 
»  tis  contagione  polluantur.  Curare  idcirco  Fideles 
»  debere  contrahere  matrimonium  coram  testibus, 
»  et  quidem,  quoad  fieri  possit,  catholicis,  prius- 
»  quam  municipalitati  se  praesentes  sistant,  ut 
»  praescriptam  a  nationali  conventu  declarationem 
»  faciant.  Et  quoniam  complures  ex  istis  Fideli- 
»  bus  non  possunt  omnino  Parochum  legitimum 
»  habere,  istorum  profecto  conjugia  contracta  co- 
»  ram  testibus,  et  sine  Parochi  praesentia,  si  nihil 
»  aliud  obstet,  et  valida  et  licita  erunt,  ut  saepe 
»  saepius  declaratum  fuit  a  Sacra  Congr.  Cone. 
»  Tridentini.»  Verum  haec  lex  civilis  fidelibus  im¬ 
posita  fuit  sub  gravissima  sanctione,  et  qui  hanc 
formam  a  gubernio  statutam  non  observassent,  ne¬ 
quibant  consequi  effectus  matrimonii  civilis,  inter 
quos  computabatur  etiam  legitimitas  filiorum  et 
successio  intestata  in  haereditatem  parentum,  ac 
ipsum  jus  ad  officia  maritalia  excipienda.  Cum 
ergo  rogata  esset  Ecclesia,  an  fideles  valerent  hoc 
matrimonium  civile  adimplere  ad  istam  sanctionem 
vitandam,  ne  deperderent  consecutionem  effectuum 
civilium  matrimonii,  Ecclesia  prout  constat  ex 
Constitutione  Benedicti  XIV  «  Redditae  sunt  »  et 

ex  actis  praedictae  Congregationis  Cardinalium 
praecepit  Episcopis  et  parochis  ut  fideles  edocerent 
de  valore  et  natura  hujus  actus  civilis,  quem  per¬ 
agere  cogebantur  pro  nuptiis  contrahendis,  ne  er¬ 
rore  ducti  putarent  verum  matrimonium  contrahi 
coram  officiali  civili,  quod  invalidum  prorsus  erat 
utpote  initum  contra  formam  Tridentini;  neque 
proinde  post  hunc  expletum  ritum  posse  conjuges 
se  reputare  tales,  ac  multo  minus  valere  rei  ma¬ 
ritali  operam  dare,  cum  filii  ex  tali  copula  nati 
censendi  essent  illegitimi  nisi  coram  Ecclesia  ma¬ 
trimonium  contraheretur.  Deinde  permisit  fideli¬ 
bus,  ut  adirent  civilem  Magistratum,  sed  ea  tan¬ 
tum  intentione  declarandi  suam  voluntatem  con¬ 
trahendi  in  posterum  in  facie  Ecclesiae  nuptias 
nunc  vero  solum  adimplendi  civilem  ceremoniam, 
minime  vero  ad  illas  ineundas  per  mutuum  con¬ 
sensum  de  praesenti.  Ergo  argumentum  addu¬ 
ctum  non  posse  confundi  matrimonium  civile,  quod 
est  licitam,  cum  matrimonio  clandestino,  quod  est 
illicitam ,  continet  merum  paralogismum ;  nam 
utrumque  est  illicitum  et  odio  habitum  ab  Ec¬ 
clesia:  at  primum  ratione  coactionis  permittitur, 
et  dummodo  partes  consensum  internum  contra¬ 
hendi  de  praesenti  non  praestent.  Sub  hisce  pa¬ 
riter  conditionibus  S.  Poenitentiaria  Officialibus 
civilibus  concessit  ut  huic  matrimonio  adsistere 
valerent  prout  ex  infrascripta  facultate:  «  S.  Poe- 
»  nitentiaria  de  speciali  et  expressa  Apostolica 
»  Auctoritate  Ordinario  N...  facultatem  concedit 

»  attentis  peculiaribus  circumstantiis  in  casu  con- 
»  currentibus  declarandi  dilecto  in  Christo  Oratori 
»  N.  tolerari,  ut  recipere  possit  actum  a  lege  civili 
»  praescriptum  circa  matrimonium,  dummodo  ce- 
»  remoniam  mere  civilem  se  exercere  intendat,  ni- 
»  hilque  suadeat  ac  peragat  contra  matrimonii 
»  sanctitatem,  aut  necessitatem  illud  contrahendi 
»  coram  Ecclesia,  et  fideles  imo  hortetur,  ut  si 
»  nondum  contraxerint  coram  Ecclesia,  quam  pri- 
»  mum  contrahant.  » 

10.°  Porro  si  matrimonium  civile  sic  considera¬ 
retur  et  non  haberetur  in  eo  voluntas  interna  con¬ 
trahendi,  profecto  ex  hoc  matrimonio  non  potuisset 
unquam  oriri  impedimentum  publicae  honestatis, 
neque  poterat  haberi  Doctorum  concertatio  hac  de 
re  ita  ut  nonnulli  starent  pro  affirmativa  alii  pro 
negativa;  nam  hoc  connubium  fuisset  invalidum 
non  solum  propter  non  servatam  formam  Triden- 
tini,  sed  quoque  ex  defectu  consensus,  et  omnes 
conveniunt  quod  quando  non  est  consensus,  non 
habetur  ratio  impedimenti  publicae  honestatis. 
Quando  ergo  disputabant  doctores  an  ex  matri¬ 
monio  civili  oriretur  nec  ne  impedimentum  pu¬ 
blicae  honestatis  utrique  tum  affirmantes  tum  ne¬ 
gantes  supponebant  in  eo  adfuisse  voluntatem  per¬ 
sonarum,  quae  intendebant  de  praesenti  contra¬ 
here  prout  ipse  actus  externus  id  praeseferebat. 
Illi  autem  qui  negativam  sententiam  tenebant 
se  tuebantur  duabus  rationibus,  quarum  prima 
jam  in  antecessum  exposita  et  refutata  est,  scilicet 

hunc  consensum  utpote  non  in  forma  Tridentini, 
dici  defectuosum;  secunda  vero  erat  quod  in  casu 
in  eo  non  praesumeretur  consensus  internus  vo¬ 
luntatis  ex  forma  externa,  quia  illa  verba  expri¬ 
mebant  voluntatem  fidelium  praestandi  tantum  ce¬ 
remoniam  civilem;  ac  proinde  si  adfuisset  quoque 
in  aliquo  casu  voluntas  contrahendi  de  praesenti, 
hoc  prorsus  fuisset  occultum,  et  ex  clandestino 
matrimonio  occulto  juxta  eos  Doctores  non  proce¬ 
debat  impedimentum  publicae  honestatis;  quod  pa¬ 
riter  ex  anterius  dictis  falsum  est.  Non  esse  autem 
casum  infrequentem,  in  quo  ex  parte  contrahen¬ 
tium  exhibeatur  in  talibus  matrimoniis  civilibus 
consensus  de  praesenti  sicut  ipse  actus  exter¬ 
nus  indicat ,  nobis  probant  plura  civilia  con- 
nubia  in  quibus  inter  contrahentes  non  cele¬ 
brato  matrimonio  religioso  statim  post  civilem  con¬ 
tractum  proceditur  ad  opus  maritale,  et  filii  pro¬ 
creantur,  ad  quorum  legitimationem  sicut  ad  in¬ 
staurandum  validum  connubium,  renuente  una 
parte  contrahere  coram  Ecclesia,  ad  instantiam 
alterius  S.  Poenitentiaria  sanat  in  radice  connu¬ 
bium,  id  quod  supponit  et  haberi  speciem  connubii 
et  adfuisse  in  celebratione  contractus  civilis  saltem 
naturalem  consensum,  qui  contractus  ceteroquin 
ex  impedimento  ecclesiastico  erat  illegitimus.  Quod 
non  excluditur  ex  eo  quod  vocetur  exitialis  con¬ 
cubinatus;  quae  appellatio  ab  Ecclesia  jure  data 
est  ad  compescendam  audaciam  guberniorum, 
quae  illud  valere  saltem  ratione  contractus  dicti- 

tabant.  Neque  id  demum  excluditur  ex  eo  quod 
S.  Congregatio  Concilii  in  Pragen.  Matrimonii 
diei  15  Januarii  1723  noluerit  concedere  sanatio¬ 
nem  in  radice,  cum  plures  potuerint  esse  rationes 
ex  quibus  illa  gratia  fuerit  denegata;  quod  ali¬ 
quando  etiam  praestat  S.  Poenitentiaria ,  cum 
nempe  non  sunt  difficultates  ad  consensum  coram 
Ecclesia  iterandum.  Inutiliter  autem  et  nonnisi  ad 
fucum  faciendum  subdebatur  ab  adsertoribus  con¬ 
trariae  sententiae  matrimonium  civile  non  posse 
producere  impedimentum  publicae  honestatis,  quia 
hunc  juridicum  effectum  non  valet  actui  dare  nisi 
Ecclesia,  a  qua  procedunt  impedimenta,  non  vero 
Status.  Nam  qui  tenebant  hoc  impedimentum  ex 
matrimonio  civili  produci  numquam  somniarunt 
hunc  effectum  haberi  ex  constitutione  Status,  sed 
ex  constitutione  Ecclesiae,  quae  jam  statuerat  hoc 
impedimentum  induci  ex  quovis  matrimonio  etiam 
invalido,  dummodo  tale  non  esset  ex  defectu  con¬ 
sensus,  et  inter  talia  matrimonia  computari  debebat 
matrimonium  sic  dictum  civile,  quando  adfuisset 
revera  praestitus  consensus  mere  naturalis.  Non 
negamus  vero,  quod  Ecclesia  potuerit  illud  impe¬ 
dimentum  supprimere.  Imo  fatemur  id  per  deci¬ 
sionem  relatam  factum  esse,  ut  manente  hoc  im¬ 
pedimento  publicae  honestatis  pro  aliis  matrimo¬ 
niis  clandestinis  fuerit  sublatum  relate  ad  matri¬ 
monium  civile,  ac  proinde  evulgato  praedicto  De¬ 
creto  hodie  tenendum  est  ex  matrimonio  civili  non 
oriri  impedimentum  publicae  honestatis,  etsi  in  eo 

habeatur  consensus  partium  de  praesenti;  et  dum  an¬ 
tea  habebantur  decisiones  ac  praesertim  responsum 
S.  Poenitentiariae  diei  13  Martii  1820  approbatum 
a  Pio  VII,  nunc  habetur  responsum  S.  Congre¬ 
gationis  Concilii  approbatum  a  Summo  Pontifice 
Leone  XIII,  qui  declarando  statuit  ex  tali  matri¬ 
monio  civili  non  haberi  impedimentum  publicae 
honestatis  etsi  consensus  contrahentium  de  prae¬ 
senti  accessisset,  ad  cujus  auctoritatem  Patres  Car¬ 
dinales  recurrendum  censuerunt,  ut  id  declarare 
et  statuere  dignaretur,  quemadmodum  praestitum 
nst  in  audientia  diei  17  Martii  1879,  prout  supra 
expositum  est.  Unde  patet  supradictum  Decretum 
•esse  ad  instar  Motus-proprii  Benedicti  XIV  pro 
Belgio,  de  quo  in  antecessum  locuti  sumus,  ut 
nempe  non  sit  mera  declaratio ,  sed  potius  decla¬ 
ratio  eum  decreto  et  hac  expositione  omnia  jura 
concordantur. 

11.°  Notandum  tamen  est  in  laudata  decisione 
quoad  matrimonium  civile  fuisse  resolutum  uni¬ 
cum  casum  infrequentissimum;  vix  enim  contingit, 
quod  hoc  matrimonium  maneat  non  consumma¬ 
tum;  de  aliis  autem  casibus  ac  respectibus  matri¬ 
monii  civilis  decisio  non  loquitur,  neque  aliquid 
proinde  mutatum  est.  Casus  vero  et  respectus 
quinque  praesertim  sunt,  de  quibus  breviter  hic 
loquemur.  -  (a)  Quid  enim  dicendum  si  hoc  ma¬ 
trimonium  civile  ineatur  in  loco,  in  quo  Concilii 
Tridentini  decretum  cap.  1  sess.  24  non  fuit  pro¬ 
mulgatum,  eritne  hoc  matrimonium  validum  vel 

potius  invalidum  ?  Et  respondendum  est  applicando 
theoriam  jam  traditam  in  tit.  III  in  expositione 
cap.  2,  quod  si  partes  habent  intentionem  con¬ 
trahendi  de  praesenti,  sit  verum  matrimonium, 
quemadmodum  pariter  constat  ex  sensu  contrario 
cap.  26  tit.  I.  Neque  opponatur:  «  sacramenti  con¬ 
fectioni  resistere  intentionem  agentium,  qui  posi¬ 
tive  intendunt  non  facere,  quod  facere  Ecclesia 
intendit  »  sufficit  enim  juxta  probatissimos  theo¬ 
logos,  quod  ipsi  intendant  contrahere,  ut  habeatur 
simul  contractus  et  sacramentum;  hic  enim  con¬ 
tractus  est  quoque  sacramentum  ex  eo  quod  est 
matrimonii  contractus  baptizatorum,  qui  ex  bapti¬ 
smate  est  simul  sacramentum,  quamvis  ab  ipsis 
sacrilege  recipiatur.  -  (b)  Quid  insuper  dicendum, 
si  hoc  matrimonium  fuerit  consummatum,  an  af¬ 
finitas  inducitur  ex  matrimonio  civili  usque  ad 
quartum  gradum,  vel  usque  ad  secundum?  Et  re¬ 
spondendum  juxta  ea,  quae  afferentur  in  tit.  XIII 
contrahi  affinitatem  usque  ad  quartum  gradum.  - 
(c)  Quid  pariter  dicendum,  si  tale  matrimonium 
civile  attentetur  ab  iis,  qui  in  ordine  majori  vel 
voto  religioso  solemni  adstricti  sunt  an  incurrant 
excommunicationem  latae  sententiae  Episcopis  vel 
Ordinariis  reservatam  in  Bulla  Apostolicae  Sedis ? 
Et  respondendum  affirmative,  cum  in  casu  neque 
adsit  necessitas  obsequendi  legi  civili,  et  proinde 
praesumatur  voluntas  consensus  in  vetitum  con- 
nubium,  prout  fuse  explicat  Petrus  Avanzini  in 
Commentariis  ad  Bullam  «  Apostolicae  Sedis  » 

num.  39  a  editionis  anni  1874.  -  (d)  Ulterius 
tjuid  respondendum  si  ab  istis  attentatum  matri¬ 
monium  fuerit  consummatum,  an  incurrant  irre¬ 
gularitatem  ex  bigamia  similitudinaria  ?  Et  pariter 
affirmative  est  respondendum,  prout  demonstratum 
est  in  tit.  XX  lib.  1 .  -  Demum  (e)  quid  dicendum  si 
Titius  vera  uxore  adhuc  vivente,  civiliter  contrahit 
cum  alia,  et  cum  ea  maritaliter  vivit,  an  cum  hac 
deinde  prima  demortua  possit  coram  Ecclesia  so¬ 
ciari  ?  Et  S.  Poenitentiaria  consuevit  respondere: 
obstare  impedimentum  criminis  ex  adulterio  cum 
attentatione  matrimonii . 


TITULUS  V. 


De  conditionibus  appositis  in  desponsatione 
et  in  cdiis  contractibus . 


l.°  Agitur  in  hoc  titulo  de  conditionibus, 
deque  affinibus  earum,  ut  videatur  quid  eae  im¬ 
portent  cum  sunt  appositae  desponsationibus , 
aliisque  contractibus.  Conditio  porro,  ut  hic  assu¬ 
mitur,  est  circumstantia  dispositioni  adjecta,  a 
cujus  existentia  dependere  volumus  valorem  illius. 
Et  sub  hoc  sensu  est  vel  late  vel  stricte  sumpta. 
Si  stricte  sumatur  definiri  potest:  «  adjectio  dispo¬ 
sitioni  eam  in  tempus  et  eventum  futurum  in¬ 
certum  suspendens.  >  Si  vero  late  sumatur  defi¬ 
nitur  :  «  adjectio  apposita  vel  subintellecta  su¬ 
spendens  vel  resolvens  dispositionem  contractus 
vel  alterius  actus,  ej usque  quae  ex  illo  nascitur 
obligationem.  »  Unde  conditio  lato  sensu  accepta 
includit  conditionem  de  praeterito,  de  praesenti 


LIBER  1Y.  -  TITULES  V.  141 

et  de  futuro,  sive  haec  postrema  sit  necessaria, 
sive  contingens.  E  contra  conditio  stride  sumpta 
includit  tantum  conditionem  de  futuro  contin¬ 
gentem.  Quin  imo  primae  conditiones  non  su¬ 
spendunt  obligationem,  sed  statim  aut  firmant, 
aut  tollunt,  prout  verificantur  vel  non  verificantur; 
et  aut  statim  nascitur  et  permanet  obligatio,  vel 
a  principio  non  nascitur:  e  contra  in  conditionibus 
de  futuro  contingentibus  obligatio  non  statim  na¬ 
scitur,  sed  postquam  verificata  est  conditio.  Quin 
imo  in  principio  dubitatur  an  enascatur  necne  obli¬ 
gatio,  et  solummodo  nasci  dicitur,  cum  conditio 
impleta  est.  Neque  dicatur  apponentes  conditionem 
ignorare  an  ea  verificata  sit;  namque  si  ea  de  prae¬ 
terito  fuerit  vel  de  praesenti,  etsi  debeat  dignosci 
an  ea  fuerit  verificata  vel  non,  semper  tamen  verum 
est,  quod  cum  apponitur,  aut  ea  est  vel  non  est; 
ac  proinde  statim  dignoscitur  si  enata  fuerit  obli¬ 
gatio  vel  non;  unde  statim  cedit  obligatio  vel  non 
cedit.  Quemadmodum  in  conditionibus  necessariis 
futuris  statim  cedit  obligatio,  quia  eae  certo  fu¬ 
turae  sunt,  etiamsi  ad  petendam  vel  exigendam 
obligationem,  tempus  debeat  attendi,  quo  factum 
verificetur.  Non  sic  vero  in  conditionibus  futuris 
contingentibus  advenit;  cum  eae  verificari  valeant 
vel  non;  proinde  dies  obligationis  nec  cedit  statim 
nec  venit,  sed  tantum  quando  conditio  verificatur; 
cum  ea  non  verificata  neque  enascatur  obligatio. 
Dicitur  autem  resolvi  obligatio,  cum  actus  ab  initio 
est  simplex,  conditio  tamen  efficit,  ut  valeat  ces- 


142  PRAELECTIONES  JURIS  CANONICI 

sare  prout  exemplificant  Doctores  hoc  paradigmate: 
«  duco  te,  donec  aliam  ditiorem  invenero.  > 

2.°  Conditio  porro  est  vel:  -  1.  honesta  et 
possibilis;  -  2.  inhonesta  et  impossibilis;  -  3.  con¬ 
tra  substantiam  aut  bona  matrimonii.  Sub  condi¬ 
tione  honesta  venit  conditio  potestativa,  quae  im¬ 
pleri  valet  salvis  honestatis  legibus,  sub  possibili 
venit,  quae  evenire  potest  vel  non  evenire.  Inho¬ 
nesta  vero  est  potestativa,  quae  impleri  nequit  nisi 
honestatis  legibus  despectis;  quemadmodum  im¬ 
possibilis,  quae  ex  natura  rei  vel  de  facto  impleri 
non  potest;  prout  si  dicas  te  velle  digito  coelum 
tangere,  vel  montem  aureum  in  dotem  afferre. 
Quamvis  quandoque  dicatur  impossibile  quod  con¬ 
tra  leges  est;  id  enim  non  posse  censemur  quod 
lege  non  licet.  Contra  substantiam  matrimonii 
proprie  loquendo  ea  est  conditio  in  pactum  ex¬ 
presse  deducta,  qua  mulier  in  antecessum  a  se 
abdicat  potestatem  in  corpus  viri,  et  vir  similiter 
potestatem  in  corpus  mulieris,  sicut  ostendit  Be¬ 
nedictus  XIV  De  Synod.  dioeces.  lib.  13  cap.  22 
num.  10.  Cui  juxta  nonnullos  Canonistas  affinis 
est  altera  conditio  «  qua  contrahentes  hujusmodi 
potestatis*  usum  et  actum  quemlibet  sibimet  in 
antecessum  interdicunt  »  de  qua  deinde  agemus. 
Contra  bona  autem  matrimonii  eae  sunt  condi¬ 
tiones,  quae  adversantur  triplici  ejus  bono,  nempe 
prolis,  fidei  et  sacramenti.  Primum  enim  bonum 
matrimonii  est  procreatio  et  educatio  prolis,  pro¬ 
inde  omnes  conditiones,  quae  opponuntur  procre- 

ationi  prolis,  vel  ejus  conservationi,  ut  de  procu¬ 
ratione  abortus,  prolis  natae  suffocatione  aut  alia 
occisione  dicuntur  esse  huic  bono  contrariae.  Aliud 
bonum  est  mutua  fidelitas,  cui  adversantur  quae¬ 
cumque  conditiones  de  ea  fide  frangenda.  Tertium 
bonum  dicitur  sacramenti,  hanc  enim  indissolu- 
bilitatem  matrimonium  Christianorum  omnimode 
consecutum  est  ex  elevatione  ad  sacramentum 
quam  antiquitus  habebat  sed  per  libellum  repudii 
dimissam;  ut  proinde  non  sit  casus,  quo  matri¬ 
monium  Christianorum  consummatum  resolvatur 
nisi  morte  interveniente.  Cui  bono  adversantur 
illae  omnes  conditiones,  quae  de  hac  resolvenda 
individua  vitae  consuetudine  disserunt  praeter  ca¬ 
sum  mortis.  -  Affinia  conditionum  sunt:  -  (a)  moclus 
qui  est  qualitas  adjecta  dispositioni,  vel  adjectio 
oneris,  ad  quod  post  contractum  perfectum  volu- 
rnus  obligare  contrahentem,  ut  «  dueo  te,  ut  mihi 
procures  officium.  »  Modus  proinde  supponit  di¬ 
spositionem  perfectam.  -  (b)  Causa  est  ratio,  ob 
quam  contractus  initur,  ut:  «  duco  te  quia  dives  es.y> 
-  (c)  Demonstratio  demum  est  qualitas,  per  quam 
determinatur  vel  demonstratur  persona,  cum  qua 
contractus  initur,  uti  «  duco  te,  quae  filia  es  prin¬ 
cipis.  » 

3.°  Quibus  praemissis  de  conceptu  conditio¬ 
nis  et  affinium,  loquendum  nunc  est,  nempe  de  vi 
sponsalium  et  matrimonii  sub  conditione  initi.  Et 
primo  loquimur  de  conditione  honesta  et  possibili. 
Nemo  umquam  negavit  posse  sponsalia  iniri  sub 

hac  conditione,  solum  de  aliqua  conditione  quaeri 
potest  an  sit  honesta  vel  turpis;  quod  tamen  de¬ 
pendet  a  modo  verificationis,  prout  de  conditione: 
«  si  virgo  es  »,  et  tunc  ea  sponsalia  vim  habe¬ 
bunt,  cum  conditio  verificata  est,  tunc  enim  fiunt 
absoluta,  et  utrumque  producunt  effectum  nempe 
impedimenti  impedientis  et  dirimentis.  At  ante¬ 
quam  conditio  fuerit  impleta  neutrum  impedimen¬ 
tum  enascitur,  sed  tantum  obligatio  contrahitur 
attendendi  adimplementum  conditionis,  quae  adeo 
urget  ut  posteriora  quaevis  sponsalia  reddat  in¬ 
valida  inita  primis  adhuc  non  resolutis,  prout  de¬ 
monstrant  Doctores  apud  Schmalzgrueber  h.  t. 
num.  54.  Idem  dicendum  circa  matrimonium,  etsi 
enim  non  liceat  absque  gravi  causa  matrimonium 
sub  conditione  etsi  honesta  et  possibili  contrahere, 
atque  Ecclesia  id  indiscriminatim  non  sinat  pro¬ 
pter  abusus,  qui  possunt  irrepere,  id  tamen  ex 
causa  permittitur,  et  quantumcumque  illicitum  ma¬ 
trimonium  sub  tali  conditione  editum  semper  est 
validum,  cum  conditio  verificata  est,  atque  tunc 
omnes  habentur  effectus  matrimonii  validi.  Ita 
formiter  decisum  esse  in  eap.  5  h.  i.  communiter 
censent  Doctores.  Tantummodo  quaestio  inter  eos 
erat:  an  tempore  verificatae  conditionis  deberet 
iterari  consensus,  vel  sufficeret  perseverantia  in 
primo;  quae  difficultas  praesertim  vires  habuit 
post  Concilium  Tridentinum,  quod  voluit  matri¬ 
monium  iniri  coram  Parocho  et  testibus.  Verum 
cum  talis  casus  fuisset  oblatus  S.  Congregationi 

Concilii,  prout  refert  Fagnanus  ad  eap.  5  h.  t. 
nam.  2  et  seqq.  decisum  fuit  non  esse  necessa¬ 
riam  iterationem  consensus,  atque  decisio  fuit  a 
Clemente  VIII  probata,  quamvis  noluerit  hanc  de¬ 
cisionem  omnibus  casibus  inservire,  sed  omnes 
qui  acciderint  in  futurum  cum  suis  circumstan¬ 
tiis  esse  specialiter  considerandos.  Antequam  vero 
impleatur  conditio,  matrimonium  adhuc  non  est, 
ita  ut  si  interim  aliud  matrimonium  concilietur 
quantumvis  illicitum,  quia  necessarium  est  atten¬ 
dere  verificationem  conditionis,  est  tamen  validum, 
nec  irritum  fit  verificata  postea  conditione  primo 
matrimonio  injuncta,  quia  secundum  initum  est 
primo  nondum  valido.  De  matrimonio  vero  cum 
duabus  cum  conditione  in  futurum  pendente  con¬ 
tracto  tutius  cum  Schmalzgrueber  h.  t.  num.  56 
et  57  tenemus  illud  praevalere,  cujus  conditio 
prius  verificata  est;  sed  si  conditiones  eodem  tem¬ 
pore  verificentur,  tunc  neutrum  est  validum  cum 
utrumque  matrimonium  tali  casu  esset  incertum. 

4.°  Quid  porro  dicendum  est  de  matrimonio 
et  de  sponsalibus  actis  cum  conditione  inhonesta 
aut  impossibili  ?  Si  ea  simpliciter  inhonesta  sit  aut 
impossibilis  habetur  pro  non  adjecta,  ac  proinde 
matrimonium  est  jam  ab  initio  absolutum  et  va¬ 
lidum.  Id  expresse  constat  ex  eap.  7  h.  t.,  atque 
dicitur  receptum  in  favorem  matrimonii,  quod  sic 
explicatur.  Cum  enim  dubitari  facile  possit  an  talis 
conditio  impossibilis  vel  simpliciter  turpis  serio  vel 
per  jocum  a  contrahentibus  fuisset  apposita,  et  ex 

altera  parte  periculosum  esset  ea  matrimonia  dis¬ 
sociare,  de  quibus  non  constat  quod  invalida  sint, 
maluit  Ecclesia  interpretari  mentem  contrahen¬ 
tium  et  statuere  eam  conditionem  potius  prae¬ 
sumendam  esse  adjectam  ex  joco;  cum  qui  serio 
eam  conditionem  matrimonio  apposuit,  facile  pos¬ 
set  vitare  periculum  animae  si  conditione  rejecta 
absolute  in  matrimonium  consentiret.  Ex  quo  se¬ 
quitur  Ecclesiam  in  hoc  casu  non  supplere  con¬ 
sensum,  sed  praesumere  fuisse  absolute  praesti¬ 
tum,  quae  praesumptio  ex  jure  positivo  est  inducta 
in  favorem  matrimonii.  Est  vero  praesumptio  juris 
tantum ,  non  etiam  de  jure;  proinde  valet  solum¬ 
modo  in  dubio,  et  admittit  probationes  in  contra¬ 
rium,  et  tunc  deciditur  pro  invaliditate  matrimonii, 
quia  serio  adjecta  conditione,  usquedum  ea  non  ve- 
rificatur,  non  habetur  consensus,  qui  suppleri  ne¬ 
que  ab  Ecclesia  potest.  Hinc  haberi  potest  oppo¬ 
sitio  inter  judicium  fori  interni  et  externi,  si  quis 
probare  nequit  a  se  fuisse  serio  conditionem  ap¬ 
positam.  -  Controvertitur  a  Doctoribus:  an  hic 
favor  sit  pro  sponsalibus  concessus  ut  pro  ma¬ 
trimonio?  Probabilior  in  puncto  juris  est  opinio 
negativa,  quam  defendit  S.  Thomas  in  4  cList.  unie, 
art.  3,  eumque  secuti  plures  Doctores.  Cum  si¬ 
quidem  canon  loquatur  simpliciter  de  matrimonio, 
ad  sponsalia  trahi  non  debet,  nisi  habeatur  saltem 
eadem  ratio;  quod  in  casu  non  subsistit,  non  enim 
est  tam  periculosum  irrita  supponere  sponsalia, 
quae  fuissent  valida.  Hinc  est  quod  sponsalia  sub 

conditione  impossibili  inita  sunt  nulla,  prout  deci¬ 
ditur  de  aliis  contractibus,  quia  adjectio  conditionis 
impossibilis  potius  dissensum  quam  consensum 
naturaliter  denotat,  et  ex  altera  parte  non  habetur 
favor  juris  positivi.  At  si  conditio  est  simpliciter 
turpis,  tunc  post  ejus  tantum  eventum  habetur 
obligatio  ex  sponsalibus,  licet  ante  conditionis 
eventum  non  habeatur  obligatio  ad  expectandum 
eventum,  cum  inducat  ad  peccatum,  ad  quod  obli¬ 
gatio  nulla  datur.  -  Hic  videtur  esse  locus  per¬ 
tractandae  antiquae  quaestionis:  an  inter  habentes 
impedimentum  dirimens  valida  sint  sponsalia  sub 
conditione  si  Pontifex  dispensaverit  ?  Qua  super 
quaestione  etsi  antiquitus  jam  fuisset  data  a  Docto- 
ribus  responsio  affirmativa  cum  congruis  limita¬ 
tionibus,  hodie  iterum  concertatio  efferbuit  addu¬ 
ctis  in  contrarium  nonnullis  rationibus  magis  spe¬ 
ciosis  quam  efficacibus  et  allegatis  quibusdam 
auctoritatibus,  quae  ad  rem  non  faciunt.  Asseri¬ 
mus  ergo,  quod  si  agatur  de  impedimento  diri¬ 
mente,  in  quo  Pontifex  possit  et  soleat  dispensare 
simulque  habeantur  rationes  sufficientes  ad  peten¬ 
dam  et  impetrandam  dispensationem,  valida  inter 
eos  erunt  sponsalia  sub  hac  conditione  edita  «  si 
Pontifex  dispensaverit  »  sed  istorum  sponsalium 
validitas  tunc  habetur,  quando  dispensatio  extitit 
sicut  verificatur  in  quibusvis  sponsalibus  sub  ho¬ 
nesta  et  possibili  conditione  editis,  quae  adimpleta 
conditione  firmantur.  Unusquisque  profecto  intel- 
ligit  rationabilitatem  limitationum,  quae  proposi- 

tioni  appositae  sunt.  Frustra  enim  quaereretur 
dispensatio  in  impedimento  dirimente  aut  juris 
divini  positivi  aut  juris  naturalis,  in  quibus  Pon¬ 
tifex  dispensare  nequit,  et  proinde  habilitas  per¬ 
sonarum  non  posset  haberi:  sicut  frustra  quaere¬ 
retur  dispensatio  in  impedimento  juris  ecclesia¬ 
stici,  in  quo  tamen  Pontifex  non  soleat  dispensare 
prout  est  primus  gradus  affinitatis  in  linea  recta 
ex  copula  licita,  in  quo  S.  Sedes  numquam  di¬ 
spensavit;  quemadmodum  demum  frustra  quaere¬ 
retur  dispensatio  etiam  in  impedimento,  in  quo 
Pontifex  soleat  dispensare,  si  non  haberentur  cau¬ 
sae  legitimae  ad  petendam  dispensationem,  cum 
Pontifex  non  dispenset  sine  congrua  et  legitima 
causa.  Hisce  autem  limitationibus  positis  conclusio 
est  vera,  cum  illa  conditio  sit  possibilis  et  hone¬ 
sta,  ac  proinde  sponsalia,  quibus  adjicitur,  consi¬ 
stunt,  eaque  dispensatione  impetrata  sunt  obliga¬ 
toria.  Neque  est  insuetum  quod  alii  etiam  actus 
tam  inter  vivos  quam  mortis  causa  compleri  va¬ 
leant  sub  conditione  dispensationis  vel  consensus 
praestandi  a  principe,  praesertim  quando  in  tali 
re  se  exorabilem  Princeps  exibuit;  ut  in  re  ma¬ 
trimoniali,  in  qua  Doctores  Practici  expendunt 
causas,  quibus  existentibus  solet  a  Pontifice  con¬ 
cedi  diversorum  impedimentorum  dispensatio.  Id 
tamen  est  advertendum  non  stati m  ea  sponsalia 
valere  cum  eduntur,  sed  tunc  tantum  cum  con¬ 
ditio  apposita  verificata  est,  et  tempore  interme¬ 
dio  incurritur  obligatio  procurandi  dispensationem 

ejusque  exitum  attendendi.  Neque  cum  verificata 
est  conditio  est  necessarium  quod  sponsalia  a  con¬ 
trahentibus  confirmentur  ut  valeant;  sufficit  enim 
perseverantia  antiqui  consensus,  qui  adimpleta 
conditione  ex  conditionali  vertitur  in  absolutum. 
Si  quis  vero  a  sponsalibus  recedat  ante  impletam 
conditionem,  profecto  hic  sustinere  potest  se  non 
contraxisse  sponsalia  valida,  quia  nondum  ea  na- 
cta  erant  validitatem  non  expleta  conditione.  At¬ 
que  hunc  casum  respiciunt  omnes  allegatae  au¬ 
ctoritates  ex  decisionibus  Rotae  Romanae  et  S. 
Congregationis  Concilii  citatis  a  Schmalzgrueber 
h.  t.  nutu.  81  et  seqq.  et  a  Gury  cum  Ballerini 
De  matrimonio  num.  725  quaer.  4  nota  ( a J,  pro¬ 
inde  non  ostendunt,  quod  ab  allegantibus  inten¬ 
ditur. 

5.°  Si  demum  conditiones  appositae  sunt  con¬ 
tra  substantiam  vel  bona  matrimonii,  censendum 
est  ex  cap.  7  h.  t .,  quod  qualiscumque  sit  favor 
matrimonii,  illud  tamen  nullum  omnino  reddant. 
Quod  intelligitur,  cum  talis  conditio  apposita  sit 
ab  ambobus  contrahentibus;  si  enim  ab  uno  tan¬ 
tum  fuerit  adjecta  altero  contradicente  aut  saltem 
tacente,  matrimonium  valet,  cum  censeatur  ab  ea 
conditione  recessisse  posita  contradictione  aut  ta¬ 
citurnitate  alterius,  atque  matrimonium  simpliciter 
vel  absolute  contrahere ,  prout  cum  communi 
tenet  Fagnanus  in  commentar,  ad  cap.  7  h.  t. 
num.  4  in  favorem  matrimonii  fuisse  receptum. 
Quod  autem  in  tali  hypothesi  matrimonium  sit 

invalidum  non  est  speciale  huic  contractui,  neque 
ex  jure  positivo,  sed  generale  cum  omnibus  aliis 
contractibus  et  ex  jure  naturali.  Etsi  enim  per¬ 
missum  sit  apponere  contractibus  conditiones,  quae 
quomodolibet  modificent  eorum  obligationes,  non 
tamen  admittitur,  quod  inserantur  conditiones  eo¬ 
rum  substantiae  oppositae,  ut  puta  quod  contra¬ 
ctui  emptionis  inseratur  pactum  ut  emptor  rei  ven¬ 
ditae  dominium  nullo  pacto  acquirat.  Id  enim  si 
admitteretur,  voluntas  in  contraria  eodem  actu  et 
tempore  traheretur,  seu  aliquid  vellet  et  simul  non 
vellet,  quod  est  contradictorium.  Plures  porro 
sunt  istae  conditiones,  nec  solummodo  illae,  quae 
referuntur  a  Gregorio  IX  in  cit.  eap.  7  h.  t., 
neque  omnes  inhonestae,  sed  possunt  esse  quoque 
honestae,  cum  non  sit  earum  inhonestas,  quae 
nocet,  sed  quod  sunt  aut  substantiae  aut  bonis 
matrimonii  contrariae.  Prima  quae  notatur  est, 
qua  contrahentes  a  se  in  antecessum  abdicant 
potestatem  in  corpus  alterius:  et  jure  quidem,  cum 
contractus  matrimonialis  importet  essentialiter  po¬ 
testatem  in  corpus  alterius  ad  actus  de  se  aptos 
ad  prolis  generationem,  sine  qua  potestate  nequit 
concipi  matrimonium,  et  haec  vocantur  jura  con- 
jugum.  Hanc  vero  conditionem  utpote  contrariam 
substantiae  matrimoni  illud  reddere  invalidum  con¬ 
firmatum  est  ex  celebri  decisione  S.  Congregationis 
Concilii  in  Causa  Ulyssipon.  Occident,  proposita  et 
resoluta  sub  die  8  Julii  anni  1724,  quam  refert 
Benedictus  XIV  de  Synod.  dioeces.  lib.  13  cap.  22 

nam.  10.  Atque  de  hac  re  amplius  dubitari  ne¬ 
quit.  Quod  adhuc  anceps  penes  Doctores  existit,. 
est  judicium  conditionis,  qua  contrahentes  in  an¬ 
tecessum  sibi  interdicunt  hujusmodi  potestatis 
usum  et  actum  quemlibet.  Haec  altera  conditio 
juxta  nonnullos  Doctores  ideritificatur  cum  prima 
et  non  minus  est  contraria  substantiae  matrimonii, 
cum  sibi  asserere  potestatem,  eodemque  momento 
sibi  quemlibet  actum  vel  usum  istius  potestatis 
ex  pacto  interdicere  idem  sit  ac  illam  potestatem 
sibi  non  acquirere,  quod  est  contra  substantiam 
matrimonii  ex  dictis,  quodque  non  verificatur  cum 
tempore  successivo  sive  singillatim,  sive  ex  con¬ 
dicto  conjuges  usui  matrimonii  renuntiant.  Alii 
vero  Auctores  acriter  dimicant  contendentes  hanc 
conditionem  esse  toto  coelo  a  prima  diversam, 
et  cum  ea  posse  matrimonium  vere  subsistere;, 
prout  defendit  Ballerini  apud  Gury  De  matrimonio 
num.  752  nota  (e).  Disputationi  Doctorum  hanc 
quaestionem  relinquimus;  atque  id  tantum  nota¬ 
mus,  eos  qui  pro  admissione  talis  conditionis 
pugnant  non  posse  suam  opinionem  eo  argu¬ 
mento  firmare,  quod  in  altera  hypothesi  actum 
esset  de  veritate  matrimonii  inter  B.  Mariam  Vir¬ 
ginem  et  S.  Josephum;  quaecumque  siquidem  te¬ 
neatur  sententia  sive  de  validitate  sive  de  inva- 
liditate  matrimonii  sub  illa  conditione,  semper  in¬ 
concussa  manet  veritas  praefati  matrimonii,  prout 
Benedictus  XIV  perspicue  demonstrat  op.  et  eap. 
eit.  num.  13  his  verbis:  «  Qui  affirmant.  Beatis- 

»  simae  Virginis  matrimonium  cum  Sancto  Jose- 
»  pho  in  solis  sponsalibus  constitisse,  ii  temere 
»  falsoque  opinantur.  Itaque  pro  certo  tenendum 
»  est,  primo,  matrimonium  inter  eos  contractum, 
»  fuisse  verum  et  ratum:  secundo,  Beatissimam 
»  Virginem,  antequam  cum  Sancto  Josepho  ma- 
»  trimonio  conjungeretur,  votum  quidem  emisisse 
»  castitatis  perpetuo  servandae,  ea  tamen  addita 
»  conditione,  si  ita  Domino  placuisset;  nam  sub 
»  mosaica  lege  oportebat  generationi  insistere  tam 
»  mulieres,  quam  viros:  tertio,  cum  eadem  Bea- 
-.»  tissima  Virgo,  ante  celebrationem  matrimonii, 
»  ex  peculiari  revelatione  intellexisset,  suum  con- 
»  servandae  castitatis  propositum  divinae  volun- 

>  tatis  assensu  comprobari,  hujusmodi  voto  jam 
»  se  absolute  obstrinxisse:  quarto,  ante  ipsum 

>  quoque  matrimonium,  Deo  pariter  revelante, 
»  manifestatum  Beatissimae  Virgini  fuisse  simile 
»  Sancti  Josephi  propositum  de  servanda  in  ma- 
»  trimonio  Virginitate:  denique,  cum  Beatissima 

>  Virgo  Sanctusque  Joseph  in  matrimonium  sese 
»  conjunxerunt,  nullam  omnino  apposuisse  con- 
»  ditionem,  idque  satis  est,  ut  affirmemus,  nihil 
»  ex  eo  matrimonio  colligi  posse,  quod  veritatem 
»  illam  evertat,  scilicet  nullum  et  irritum  esse 
»  matrimonium,  in  quo  contrahendo  adjicitur  con- 
»  ditio  aliqua  illius  substantiae  contraria.  Haec 
»  est  Sancti  Thomae  doctrina  in  4  sent.  dist.  30 
»  quccest.  2  art.  1  ad.  2.  En  ejus  verba:  Beata 
»  Virgo,  antequam  contraheret  cum  Joseph ,  fuit 

»  certijicata  divinitus ,  quod  Joseph  in  simili  pro- 
» posito  erat;  et  ideo  non  se  commisit  periculo 
»  nubens:  nec  tamen  propter  hoc  aliquid  veritati 
>'  deperiit;  quia  illud  propositum  non  fuit  condi - 
»  tionaliter  in  consensu  appositum:  talis  enim  con- 
»  ditio ,  cum  sit  contra  matrimonii  bonum,  scilicet 
»  prolem  procreandam,  matrimonium  tolleret.  » 
6.°  Quod  vero  attinet  ad  conditiones  contra¬ 
rias  bono  prolis,  quia  uni  ex  tribus  bonis  prin¬ 
cipalioribus  et  substantialibus  matrimonii  oppo¬ 
nuntur,  reddunt  pariter  invalidum  contractum. 
Neque  interest  an  illae  conditiones  sint  turpes, 
vel  non,  dummodo  sint  in  pactum  deductae.  Si¬ 
militer  dicendum  est  de  conditionibus,  quae  op¬ 
ponuntur  bono  fidei,  aut  sacramenti-,  quae  sunt 
alia  duo  bona  matrimonii  principaliora  et  substan¬ 
tialia.  Circa  hoc  tamen  recte  perpendendum  est, 
quod  Benedictus  XIV  op.  et  loc.  cit.  num.  7  notat, 
nempe  distinguendum  esse  errorem  particularem 
ab  apposita  conditione.  Si  enim  utraque  pars  vel 
una  ex  contrahentibus  in  errore  sit  vel  circa  sub¬ 
stantiam  vel  circa  unum  ex  substantialibus  bonis 
matrimonii,  puta  de  matrimonio  in  casu  adulterii 
resolvendo,  non  est  statim  concludendum  matri¬ 
monium  celebratum  esse  invalidum,  sed  dispi¬ 
ciendum  est  an  fuerit  expresse  in  pactum  id  de¬ 
ductum,  vel  non.  Et  porro  si  est  in  pactum  id  de¬ 
ductum,  certissime  matrimonium  est  invalidum, 
quia  quicumque  contractum  vult,  necesse  est  ut 

ejus  substantialia  velit;  conditio  autem  de  resol¬ 
vendo  conjugio  per  adulterium  opponitur  bono 
sacramenti.  At  si  expressa  illa  conditio  de  matri¬ 
monio  ob  adulterium  dissolvendo  apposita  minime 
fuerit,  quamtumvis  contrahentes  in  eo  fuerint  er¬ 
rore,  ut  matrimonii  vinculum  per  adulterium  dis¬ 
solvi  posset,  nihilominus  locus  est  praesumptioni, 
ut,  dum  matrimonium,  prout  a  Christo  istitutum 
fuit,  inire  voluerunt,  illud  omnino  perpetuum,  ac, 
interveniente  etiam  adulterio,  insolubile  contra¬ 
here  voluerint;  praevalente  nimirum  generali, 
quam  diximus,  voluntate  de  matrimonio  juxta 
Christi  institutionem  ineundo,  eaque  privatum  illum 
errorem  quodammodo  absorbente:  quo  fit,  ut  ma¬ 
trimonium  ita  contractum,  validum  firmumque 
maneat.  Quam  doctrinam  secuta  est  semper  ac 
constanter  Congregatio  S.  Officii,  quoties  sese  ob¬ 
tulit  decidenda  validitas  matrimonii  vel  inter  duos 
'Calvi nistas  vel  inter  Calvinistam,  qui  tali  errore 
infecti  sunt  et  Catholicum  prout  eo  loci  refert  Be¬ 
nedictus  XIV  cit.  loc.  Haec  autem  omnia  valent 
ratione  praesumptionis  et  in  foro  externo ;  nam 
in  foro  interno  si  utraque  contrahentium  pars  aut 
una  saltem  vellet  contrahere  cum  errore  circa  sub¬ 
stantiam  vel  circa  unum  ex  bonis  substantialibus 
matrimonii,  adeoque  insisteret  in  hoc  errore  non 
contracturus,  si  aliter  res  se  haberet,  ut  dici  pos¬ 
set  error  hic  esse  non  concomitans  sed  antecedens, 
tunc  in  foro  conscientiae  hoc  matrimonium  esset 

invalidum  juxta  Sanchez  et  De  Lugo  apud  Bal- 
lerini  in  Gury  De  matrimonio  nam.  752  nota  (a). 
Imo  si  et  in  foro  externo  probari  id  possit,  ne¬ 
que  in  foro  externo  subsisteret  hoc  conjugium: 
quod  tamen  difficillimum  probatu  est.  Hinc  intel- 
ligitur  clare  invalidum  esse  conjugium  si  pagani 
aut  judaei  contrahant  matrimonium  ea  conditione, 
ut  possint  dare  libellum  repudii,  de  qua  quae¬ 
stione  agit  Schmalzgrueber  h.  t.  nam.  129  et 
seqq.  Demum  ex  dictis  patet  responsio  ad  quae¬ 
stionem:  an  quoque  sponsalia  vitientur,  seu  red¬ 
dantur  nulla  per  conditionem  contrariam  substan¬ 
tiae  et  bonis  matrimonii  ?  Nam  si  haec  conditio 
adimpleri  debet  post  matrimonium  contractum  et 
sic  in  sponsalibus  cavetur,  neque  valent  sponsa¬ 
lia,  quippe  habetur  promissio  contractus  cum  con¬ 
ditione  contraria  substantialibus  contractus  ejus¬ 
dem.  At  si  conditio  sit  adimplenda  ante  matri¬ 
monii  conclusionem,  tunc  erunt  sponsalia  invalida, 
si  ea  adversetur  bono  prolis  vel  bono  fidei,  non 
autem  si  adversetur  bono  sacramenti,  quia  spon¬ 
salia  sunt  de  se  resolubilia,  quemadmodum  cum 
communi  Doctorum  docet  Schmalzgrueber  h.  t. 
nam.  132  et  seqq. 

7.°  Demonstratio  aut  causa  sive  turpis  sit 
sive  honesta,  vera  aut  falsa  per  se  numquam  su¬ 
spendit  vel  vitiat  matrimonium,  sed  semper  ha¬ 
betur  pro  non  adjecta;  nam  per  adjectionem  de¬ 
monstrationis  vel  causae  non  tollitur  consensus 

necessarius  ad  substantiam  contractus.  Diximus 
per  se;  nam  si  demonstratio  vel  causa  additur  ad 
modum  conditionis,  cui  alligatur  consensus;  aut 
falsa  causa  vel  demonstratio  includeret  errorem, 
qui  refunditur  in  personam;  tunc  in  utroque  casu 
falsa  demonstratio  vel  causa  vitiaret  matrimonium, 
prout  hoc  vitiatur  ex  non  verificata  conditione, 
cui  alligatur  consensus,  sive  ex  errore,  qui  refun¬ 
datur  in  personam;  sicuti  loquitur  cum  communi 
Sanchez  de  matrimonio  lib.  5  disp.  19  num.  2, 
Pirhing  li.  t.  num.  29,  aliique.  Modus  pariter  sive 
honestus  vel  turpis  matrimonium  non  vitiat,  quia 
non  tollit  vel  suspendit  voluntatem  contrahendi. 
At  si  est  contrarius  substantiae  aut  bonis  matri¬ 
monii,  tunc  annullat  matrimonium  ex  cap.  7  h.  t.; 
quia  quando  contrahens  vult  alterum  obligari  ad 
praestandum  aliquid  repugnans  ipsi  substantiae 
contractus,  satis  significat  se  non  habere  veram 
ac  seriam  voluntatem  ineundi  talem  contractum; 
at  vero  sine  consensu  contractus  non  subsistit.  - 
Ultimo  quaeritur  quam  vim  habeant  sponsalia  vel 
matrimonium  contractum  in  diem  certum  vel  in¬ 
certum  ?  Et  convenit  inter  Doctores  dispiciendum 
esse  an  dies  sit  terminus  a  quo  incipiat  contractus, 
vel  terminus  ad  quem  contractus  finiatur.  Hoc 
autem  posito  dicendum  est  primo  modo  diem  ad¬ 
jectum  habere  vim  conditionis  suspensivae,  et  fa¬ 
cere  ut  ante  diem  signatum  obligatio  matrimo¬ 
nialis  aut  sponsalitia  non  enascatur:  secundo  autem 

modo  diem  adjectum  habere  vim  conditionis  reso- 
lutivae,  ac  consequenter  sponsalia  de  futuro  posse 
hoc  modo  contrahi,  at  non  matrimonium,  quod 
semel  initum  non  patitur  conditionem  resolutivam, 
sed  semper  permanet. 


TITULUS  VI. 


Qui  clerici  vel  voventes 
matrimonium  contrahere  possunt. 


1. °  Cum  in  Libro  III  actum  sit  cie  matrimonio 
antecedente  conversionem  ad  clericatum  vel  ad  re¬ 
ligionem,  hic  agitur  de  matrimonio,  quod  conse¬ 
quitur  susceptionem  ordinis  aut  editionem  profes¬ 
sionis  religiosae;  proinde  agitur  de  impedimento 
dirimente  ordinis  et  professionis  religiosae. 

2. °  Per  ordinem  sacrum,  nempe  Presbyte¬ 
ratum,  diaconatum  et  subdiaconatum  dirimi  ma¬ 
trimonium  postea  contrahendum  hodie  certum  est 
atque  definitum  a  Concilio  Tridentino  sess.  24  de 
sacramento  matrimonii  can.  9,  et  jam  certum  erat 
ex  cap .  1  et  2  h.  t.  ac  can.  1  et  4  disf.  32  in 
Decreto.  Consulto  diximus  de  matrimonio  postea 
contrahendo,  quia  ordo  sacer  non  dissolvit  matri¬ 
monium  jam  antea  valide  contractum  etsi  fuerit 

simpliciter  ratum,  prout  edocemur  ex  Constit. 
Extra® .  un.  Joannis  XXII  cie  voto.  Cum  vero  id 
non  proveniat  ex  natura  ipsa  Ordinis  Sacri  aut 
ex  mandato  divino,  quod  pluribus  demonstratur, 
et  praecipue  ex  eo  quod  Ecclesia  in  hoc  dispensat, 
verum  tantummodo  ex  lege  ecclesiastica;  disputant 
Doctores  inter  se,  quo  primum  tempore  id  fuerit 
constitutum.  Perpetuae  continentiae  custodiam  di¬ 
vinis  sacrorum  ministeriorum  institutionibus  ma¬ 
xime  consentaneam  in  Ecclesia  Latina  jugiter 
luisse  servatam  ab  Episcopis,  presbyteris  et  dia¬ 
conis,  ut  non  modo  a  conjugiis  deinde  ineundis 
abstinerent,  sed  et  a  contractorum  usu  prohibe¬ 
rentur  indubitata  res  est.  Et  quoniam  non  constat 
quo  primum  tempore  canones  ad  hanc  rem  con¬ 
diti  fuerint,  et  usus  latinorum,  imo  et  universarum 
ecclesiarum  occidentalium  talis  apparet,  ut  ejus 
initii  nulla  extet  memoria,  facile  concluditur,  eum 
ab  ipsa  apostolica  aetate,  aut  ad  ipsa  apostolica 
tempora  valde  proxime  invaluisse;  praesertim  cum 
et  Apostolorum  praxi  firmetur.  Hanc  rem  docte 
pertractat  Berardus  De  Conjugiorum  juribus  dis¬ 
sertatione  IV  cap.  V.  Hanc  legem  continentiae 
fuisse  a  Romana  Ecclesia  subdiaconis  impositam 
constat  ex  can.  1  distinet.  28,  ex  ean.  1  distinet.  31 
et  can.  1  distinet.  32,  quae  serius  ad  alias  Ec¬ 
clesias  traducta  est,  nempe  saeculo  sexto  in  Hispa¬ 
niam  can.  5  dist.  37,  saeculo  septimo  in  Siciliam 
can.  1  dist.  31  et  can.  2  dist.  32,  et  paullatim 
in  alias  provincias,. donec  tandem  factum  est,  ut 

id  in  universum  Occidentem  et  generaliter  ac  sine 
discrimine  custodiretur  cati.  2  dist.  28  et  cari.  10 
et  11  dist.  32,  ex  quo  etiam  profectum  fuit,  ut 
postularent  subdiaconi  se  inter  sacros  ministros 
accenseri,  quoniam  exinde  sacer  ordo  subdiaco- 
natus  dici  poterat.  Disciplina  graecae  Ecclesiae 
consonavit  perpetuo  cum  disciplina  latinorum  quo¬ 
ties  de  Episcopis  ageretur;  his  enim  neque  licitum 
aliquando  fuit  uxores  ducere,  neque  nuptiis  ante 
ordinationem  contractis  uti,  quamvis  remissior 
fuerit  respectu  presbyterorum,  diaconorum  et  sub- 
diaconorum  saltem  post  Concilium  Trullanum;  his 
enim  quamquam  interdictum  fuerit  matrimonia 
post  ordinationem  contrahere,  indultum  tamen  est, 
ut  conjugiis  ante  ordinationem  contractis  ute¬ 
rentur.  Primis  autem  Ecclesiae  saeculis  matri¬ 
monia  clericorum  majorum  ut  illicita  non  constat 
fuisse  constituta  invalida,  eo  quod  id  non  legimus. 
Exinde  mihi  videtur  probabilior  sententia  Berardi, 
qui  putat  id  primo  factum  esse  ex  lege  Impera¬ 
toris  Justiniani  ab  Ecclesia  receptae  et  canonizatae, 
quae  deinde  saeculo  XII  et  sequentibus  in  vigorem 
revocata  est  aliis  pontificiis  decretis.  Citatus  auctor 
sic  loquitur:  -  «  Primum  irritatae  fuisse  videntur 
»  majorum  clericorum  nuptiae  lege  Imperatoris  Ju- 
»  stiniani,  qui  cum  plurimas  edidisset  favore  Ec- 
»  clesiae  constitutiones,  etiam  in  hac  parte  nihil 
»  omisit,  in  quo  cleri  decus  a  quibusdam  sacri- 
»  legis  neglectum  restitui  quoquo  modo  posset. 
»  Ipse  in  L.  45  cod.  de  epise.  et  der.  animadvertens 

»  satis  non  fuisse  poenis  canonicis,  quae  in  sola 
»  gradus  amissione  consistebant,  terrere  clericos 
»  libidini  deditos,  amplius  progrediendum  voluit, 
»  nimirum  confirmata  eadem  Canonum  poena,  de- 
»  crevit  praeterea,  ut  conjugium  irritum  esset, 
»  quod  indicavit,  cum  expresse  dixit,  liberos,  qui 
»  ex  eo  nascerentur,  legitimos  ac  proprios  non  fore, 
»  sed  tanquam  tales  habendos,  ac  si  ex  incestis 
»  et  nefariis  nuptiis  progeniti  essent,  ita  ut  neque 
»  naturales,  aut  nothi,  seu  spurii  intelligerentur, 
»  sed  prorsus  et  undique  prohibiti,  et  nihil  de  pa- 
»  terna  successione  sperarent.  Exinde  liquet,  non 
»  satis  probari  posse  illorum  opinionem,  qui  scri- 
»  pserunt  saeculo  primum  undecimo  ea  conjugia 
»  irritata  omnino  fuisse  sub  Urbano  II  confirmata 
»  disciplina  a  subsequentibus  Pontificibus  maximis 
»  Callisto  II  et  Innocentio  II  can.  8  dist.  27,  can.  2 
»  dist.  28,  can.  40  ccius.  27  qa.  I.  Non  nova  in- 
»  ducta  his  canonibus  videtur  disciplina,  sed  vetus 
»  confirmata,  aut  restituta,  quam  ideo  confirmare, 

»  aut  restituere  necesse  fuit,  quod  gravissimi  essent 
»  ferreis  illis  saeculis  clericorum  abusus,  quorum 
»  alii  matrimonia  passim  contrahere  non  vere- 
»  bantur,  alii  in  turpi  concubinatu  versabantur, 

»  non  in  eos  animadvertentibus  Ecclesiarum  prae- 
»  latis,  aut  parum  tunc  de  sacra  disciplina  solli— 

»  citis,  aut  in  eadem  vitia  pronis,  dicto  can.  2 
»  dist.  28,  can.  15  dist.  81,  can.  1  dist.  83 
»  et  alibi  pluries.  -  Ut  sacri  canones  pressius  ur- 
»  gerent  clericos  in  majoribus  ordinibus  consti- 

it 

»  tutos,  onus  ordinandis  imposuerunt,  ut  conti- 
»  nentiam  se  servaturos  Deo  promitterent,  ac  vo- 
»  verent  canon.  1,  6  et  7  di  st.  28,  quasi  tunc 
»  magis  admoniti  clerici  viderentur,  ne  spem  nup- 
»  tiarum  contrahendarum  quandoque  conciperent. 
»  Hinc  profecta  quaestio  est,  an  ex  vi  voti,  an 
»  potius  ex  vi  susceptae  ordinationis  clerici  a 
»  nuptiis  arceantur.  Ex  iis,  quae  hucusque  tradita 
»  sunt  facile  dirimitur  quaestio:  profluit  enim  in 
»  primis,  votum  illud  per  se  illicitas  quidem  red- 
»  dere  nuptias  non  vero  penitus  irritare;  deinde 
»  colligitur,  nuptias  ipsas  non  irritari  ex  vi  ordi- 
»  nationis,  sed  potius  ex  vi  legis  ab  Ecclesia  re- 
»  ceptae,  ac  confirmatae.  Quod  si  perspectum  ha- 
»  buisset  Gratianus,  non  adeo  laboravisset  in  di- 
»  stinctione  elucubranda  votorum,  quorum  alia 
»  dixit  simplicia,  alia  non  simplicia,  sive  solcmnia, 

»  distinctione,  inquam,  toti  vetustati  prorsus  igno- 
>>  ta.  Veniam  demus  collectori,  qui  reparare  col- 
»  lapsam  studiorum  disciplinam  obscuro  saeculo 
»  invectis  variis  scholae  accomodatis  distinctio- 
»  nibus  voluit,  neque  aliter  scivit  veterum  cano- 
»  num  sententias  conciliare,  quorum  aliis  post 
»  votum  irritae,  aliis  validae  nuptiae  declara- 
»  bantur  can.  2  et  9,  dist.  27,  quam  priores  in- 
»  telligendo  de  solemni,  posteriores  de  simplici 
»  voto.  Quod  si  hac  invecta  distinctione  tenebris 
»  obscurioribus  rem  offudit,  quoniam  solliciti  in- 
»  terpretes  statim  investigare  coeperunt,  quaenam 
»  vota  solernnia,  quaenam  simplicia  dicerentur, 

»  Bonifacius  VIII  disciplinae  veteris  puritatem  re- 
»  stituit,  atque  retenta  nova  illa  distinctione,  tan- 
»  quam  in  scholis  vulgata,  et  pene  trita,  votum 
»  solemne  dixit,  sive  quod  in  susceptione  sacri  or- 
»  dinis,  sive  quod  in  professione  religionis  fieret, 
»  cetera  esse  simplicia  declaravit  c.  un.  de  voto 
»  in  6,  quod  idem  erat  ac  definire,  tum  demum 
»  conjugia  post  votum  irrita  habenda  esse,  cum 
»  legibus  irritarentur;  noverat  enim  jurisperitus 
»  Pontifex,  non  alias  voventium  nuptias  decretis 
»  irritantibus  a  legibus  fuisse  improbatas,  quam 
»  eas,  quae  vel  post  susceptionem  sacri  ordinis, 
»  vel  post  monasticam  professionem  contractae 
»  fuissent.  Exinde  etiam  colligitur,  eum  qui  ea 
»  mente  ad  sacram  ordinationem  accesserit,  ut  vo- 
»  vere  nullo  modo  vellet,  imo  et  aperte  profiteretur, 
»  se  nolle  continentiae  lege  teneri,  nihilominus  utut 
»  nullum  sit  votum,  lege  continentiae  obstringi, 
»  et  contractas  postea  nuptias  in  irritum  cadere, 
»  quemadmodum  et  dicendum  est  de  eo,  qui  votum 
»  fieri  ordinationis  tempore  debere  ignoraverit.  E 
»  converso  siquis  ordinatur  ita,  ut  ordinatio  deinde 
»  irrita  dignoscatur,  puta,  quia  ordinator  non  erat 
»  Episcopus,  licet  continentiae  votum  emiserit,  eo 
»  non  obstringetur  adeo,  ut  nuptiae  postea  secutae 
»  irritae  habeantur.  Idipsum  dicendum  puto,  si 
»  metu  gravi  quisquam  ad  ordinationem  sacram 
»  accesserit;  ad  hanc  enim  speciem  pertinere  non 
»  videntur  publicae  leges,  quae  sacrorum  admini- 
»  strorum  nuptias  improbaverunt,  nisi  tamen  ces- 

»  sante  metu  clericus  ratum  habeat  libere,  quod 
»  egit,  quemadmodum  contingeret,  si  officium  su- 
»  scepto  ordini  adnexum  sponte  exerceret.  » 

3.°  Ex  quo  talis  sententia  fuerit  praelata  al¬ 
teri  edicenti  fuisse  irrita  facta  clericorum  majorum 
connubia  saeculo  XII,  facile  intelligitur  cur  ea  com¬ 
prehendat  quoque  Ecclesiam  graecam.  Certum  enim 
est  Canones  a  Latinis  editos  disciplinares  post  sae¬ 
culum  IX  non  respexisse  Ecclesiam  graecam,  quod 
ab  omnibus  admittitur.  Quam  sententiam  secuta 
est  S.  Congregatio  de  Propaganda  Fide  in  Instru¬ 
ctione  transmissa  ad  Archiepiscopum  Provinciae 
Ecclesiasticae  Fogarasiensis  et  Alba-Juliensis  sub 
die  24  Martii  1858;  cujus  tenorem  praestat  hic 
referre:  -  «  Non  latet  Amplitudinem  Tuam  quantum 
»  Apostolica  Sedes  elaboraverit,  ut  fideles  cujus- 
»  cumque  ritus  ac  disciplinae ,  veluti  membra 
»  ejusdem  mystici  corporis  sub  uno  in  terris  ca- 
»  pite  divina  institutione  conjuncta,  in  unitate  spi- 
»  ritus  inviolate  perstarent;  atque  ut  etiam  illi  qui, 
»  a  veritate  declinantes,  ab  unitate  catholica  disces- 
»  serant,  tandem  aliquando  ad  Ecclesiae  sinum 
»  redirent;  denique  ut  unitas  fidei  ac  sanctitas  di- 
»  sciplinae  ubique  terrarum  floreret.  -  Etenim  cum 
»  fides,  per  infallibile  Ecclesiae  magisterium  pro- 
»  posita,  non  humanis  rationibus,  sed  divinis 
»  prorsus  oraculis  Deique  revelantis  auctoritate  in- 
«  nitatur,  unica  omnino  eademque  apud  omnes 
»  esse  debet  qui  Christi  Corpus  constituere  et  in 
»  unico  ejus  ovile  vivere  exoptant:  ecclesiastica 

»  vero  disciplina,  quamvis  pro  rerum  ac  temporum 
»  varietate,  sive  pro  diversa  illustrioris  alicujus 
Ecclesiae  traditione  ac  consuetudine,  externam 
»  veluti  varietatem  non  respuat,  tamen  necesse 
»  omnino  est  ut  nil  contineat  quod  non  ejusdem 
»  fidei  sanctitati  respondeat,  nihil  quod  morum  do- 
»  ctrinae  vel  ecclesiasticae  honestati  adversetur.  - 
»  Quo  autem  consilio,  qua  pastorali  sollicitudine 
»  id  praestiterint,  praesertim  quoad  orientales,  Ro- 
»  mani  Pontifices,  quibus  divinitus  commissa  est 
»  cura  omnium  Ecclesiarum,  historiae  ecclesia- 
»  sticae  monumenta  luculenter  ostendunt,  et  Be- 
»  nedictus  XIV,  immortalis  memoriae  Pontifex, 

»  iri  percelebri  Encyclica  «  Allatae  sunt  »  ob  oculos 
»  evidenter  ponit  quae  dixerit  quaeve  constanter 

>  egerit  Apostolica  Sedes  a  Nicolao  primo  Sanctis- 
»  simo  Pontifice  ad  sua  usque  tempora,  ut  orien- 
>'  tales  ad  unitatem  fidei  ac  pristinam  disciplinae 
»  puritatem  reduceret  atque  in  ea  firmissime  so- 
»  li daret.  -  Qua  in  re  omnis  plane  cura  in  eo  coi- 
»  lata  fuit,  ut  detersis  erroribus  quos,  durante  schi- 
»  smate,  inimicus  homo  clanculo  supersemina- 
»  verat,  de  cetero  ritus  orientalis  qua  in  parte  nec 
»  fidei  catholicae  adversatur,  nec  periculum  ge- 
»  nerat  animarum,  aut  ecclesiasticae  derogat  hone- 
»  stati,  inviolatus  firmusque  maneret.  -  Quod  li- 
»  bentissimo  prorsus  animo  praestitit  etiam  SS. 

>  D.  N.  Pius  Papa  IX  decessorum  suorum  exi- 
»  mius  aemulator:  vix  enim  S.  Petri  Apostolorum 
»  Principis  cathedram  conscendit,  orientales  omnes 

»  acl  peroptatam  concordiam  amantissimis  plane 
»  litteris  excitare,  jamque  unitos  favoribus  augere 
»  non  destitit,  id  unum  requirens,  ut  errores  omni- 
»  modi  evellerentur,  sed  ritus  orientalis  maneret 
»  inviolatus,  quemadmodum  et  disciplina  quam 
»  ante  schisma  orientales  servabant  et  profite- 
»  bantur,  quaeque  venerandis  ipsorum  antiquis  li- 
»  turgiis  ac  ritualibus  innititur,  religiose  custodi- 
»  retur.  -  Equidem  non  alio  consilio  novam  eccle- 
»  siasticam  Provinciam ,  ab  Alba-Julia  dictam, 
»  praelaudatus  Pontifex  instituit,  quippe  qui  ex- 
»  plicate  mandavit,  ut  forma  atque  administratio 
»  ad  ritum  et  disciplinam  Orientalis  Ecclesiae  exi- 
»  geretur;  ut  insuper  vel  tali  exemplo  etiam  dis- 
»  sidentes  allecti  ac  unitatis  studio,  aspirante  Deo, 
»  excitati,  facilius  in  gremium  catholicae  unitatis 
»  se  reciperent.  Quoniam  vero  disciplina  istius  Pro- 
»  vinciae  non  satis  apte  in  aliquibus  ad  exemplum 
»  Orientalis  Ecclesiae  composita  videbatur,  ideo 
»  Sanctitas  Sua  voluit,  ut  Episcopi  memoratae 
»  Provinciae  una  Tecum,  collatis  consiliis,  rela- 
»  tionem  de  his  omnibus,  appositis  lucubrationibus 
»  commentatam,  exhibere  curarent,  ut  inde,  rebus 
»  sedulo  perpensis,  opportune  provideretur.  -  Quod 
»  ubi  accepit  A.  T.  laudabili  quidem  sollicitudine 
»  praestitit  per  litteras  pridie  Kalendas  Decem- 
»  bris  1856  datas  perque  insuper  adjuncta  folia, 
»  ubi  plura  habentur  quae  disciplinam  spectant 
»  orientalem  et  consuetudines  moresque  istius  no- 
»  vae  Provinciae.  Porro  Sanctitas  Sua,  cui  nihil 

»  est  potius  quam  ut  disciplina  orientalis  in  sua 
»  puritate  vigeat  ac  servetur,  summopere  in  primis 
*  desiderans,  ut  qui,  vocante  Deo,  sacris  addi- 
»  cuntur  ministeriis,  nedum  doctrina  verum  etiam 
»  integritate  vitae  praefulgeant,  ut  verbo  et  exem- 
»  pio  fideles,  quibus  praesunt,  possint  instruere 
»  in  doctrina  sana,  et  eos  qui  contradicunt,  etiam 
»  puritatis  vitae  exemplo  arguere,  voluit  ut  per 
»  hanc  S.  C.  de  Prop.  Fide  quaedam  interim  Am- 
»  plitudini  Tuae  ceterisque  istius  Provinciae  Epi- 
»  scopis  significarentur  quoad  continentiam  cleri- 
»  eorum,  quaeve  ad  ea  referuntur  quae  in  prae- 
»  dictis  foliis  a  Te  transmissis  continentur  Ti- 
»  tulo  IV  «  De  Matrimonio  clericorum,  »  in  Epi- 
»  stola  vero  §  XII.  -  Qui  germanam  traditionem 
»  de  coelibatu  ac  continentia  cleri  sedulo  expen- 
»  derit,  inveniet  profecto  vel  a  primis  Ecclesiae 
»  catholicae  saeculis,  si  non  generali  et  explicita 
»  lege,  moribus  saltem  ac  consuetudine  fuisse  fir- 
»  matum,  ut  nedum  Episcopi  et  Presbyteri,  sed 
»  ut  clerici  in  sacris  constituti  virginitatem  vel  per- 
»  petuam  continentiam  inviolate  servarent.  Eadem 
>  quippe  sacri  ministerii  dignitas,  cui  officia  prope 
»  divina  tribuuntur,  id  exigere  videbatur,  ut  qui 
»  immolare  ac  etiam  producere  deberent  immacu- 
»  latam  victimam,  quae  ipsa  est  sanctitas  ac  pu- 
»  ritas,  aut  virginitatis  candore  aut  perpetua  con- 
»  tinentia  niterent.  Amplissima  insuper  Sanctorum 
»  Patrum  traditio  vel  virgines  vel  post  nuptias  per- 
*  petuo  continentes  demonstrat  Apostolos,  unde 

»  et  ipsi  non  alios  sibi  successores  adscivere  quam 
»  qui  virginitatem  coluissent  aut  inviolatam  con- 
»  tinentiam  profiterentur.  Hic  non  immorandum 
»  quid  Apostolorum  exemplo  ac  institutis  edocta 
»  egerit  ac  docuerit  Romana  Ecclesia  ceterarum 
»  Mater  ac  Magistra,  quippe  quae  nunquam  illam 
»  servandae  castitatis  obligationem  intermisit,  per 
»  totam  occidentalem  Ecclesiam  salubriter  propa- 
»  gavit,  ac  tandem  inviolabili  lege  sancivit.  Sed 
»  et  apud  orientales  coelibatus  aut  continentia  cle- 
»  ricorum,  praeterquam  quod  maximo  fuit  semper 
»  in  honore,  antiquissimo  ab  usque  tempore,  in 
»  Ecclesiis  praesertim  ubi  disciplina  Episcoporum 
»  sedulitate  florebat,  religiose  servabatur.  Epipha- 
»  nius  siquidem,  vir  sanctitate  ac  doctrina  insignis, 
»  quique  Orientalis  Ecclesiae  disciplinam  optime 
»  norat,  in  expositione  catholicae  fidei  (a.  21)  con- 
»  ceptis  verbis  affirmat  «  Sacerdotium  ex  virginum 
»  ordine  praecipue  constare,  aut  si  minus....  ex 
»  his  qui  a  suis  uxoribus  continent,  aut  secundum 
»  unas  nuptias  in  viduitate  versantur.  »  Principio 
»  etenim,  prout  loquitur  Hieronymus  «  quia  rudis 
»  ex  gentibus  constituebatur  Ecclesia  »  ad  Sacer- 
»  dotium  aliqui  etiam  assumebantur  qui  jam  ma- 
»  trimonio  juncti  fuerant,  sed  vel  in  viduitate  con- 
»  tinentes  vel  vitam  ita  degebant  quasi  uxores  non 
»  haberent.  Unde  idem  Epiphanius  ( haeresi  59) 
»  diserte  fatetur  quemadmodum  «  Sancta  Dei  prae- 
»  dicatio  in  Diaconum,  Presbyterum,  Episcopum 
»  et  Hypodiaconum  non  suscipit  unius  uxoris 


LIBER  IV.  -  TITULUS  VI.  169 

»  virum  liberos  adhuc  gignentem,  sed  eum  qui 
»  se  ab  unica  continuit  aut  in  viduitate  vixit,  ma- 

>  xime  ubi  sinceri  sunt  canones  ecclesiastici.  » 
»  Neque  contraria  alicujus  Ecclesiae  particularis 
»  consuetudo  seu  inobservantia  quidquam  obstat, 
»  dum  sermo  instituitur  de  disciplina  Ecclesiae 
»  Orientalis;  etenim  apposite  idem  Epiphanius  pro- 

>  sequitur  «  At  dices  mihi:  omnino  in  quibusdam 
»  locis  liberos  adhuc  gignere  Presbyteros,  Dia- 
»  conos  et  Hypodiaconos:  at  hoc  non  est  juxta 
»  canonem,  sed  juxta  mentem  hominum.  »  Qua- 
»  propter  ambigi  nequit  quin  Epiphanii  tempore 
»  clerici  ( ab  Hypodiacono  ad  Episcopum )  coeli- 
»  batum  vel  continentiam  colerent.  Quod  aptissime 
»  firmari  etiam  potest  testimonio  Hieronymi,  qui 
»  ob  diuturnam  in  oriente  commorationem,  illius 
»  Ecclesiae  mores  ac  disciplinam  perfectissime  no- 
»  verat:  porro  S.  Doctor  Vigilantio,  clericali  con- 
»  tinentiae  infensissimo,  praeter  alia  argumenta, 

»  factum  opponit  universalis  Ecclesiae:  «  Quid  fa- 
»  cient  Orientis  Ecclesiae,  quid  Aegypti  et  Sedis 
»  Apostolicae,  quae  aut  virgines  clericos  accipiunt 
»  aut  continentes,  aut  si  uxores  habuerint,  mariti 
»  esse  desistunt  ?  Haec  denique  universalis  Eccle- 
»  siae  traditio,  hi  mores  erant  ubi  purior  disciplina 
»  vigebat.  »  -  Putant  quidam  graecorum  et  nimis 
»  confidenter  asserunt,  Episcopos  in  Oriente  sponte 
»  sua,  non  aliqua  lege  adstrictos  servasse  conti- 
»  nentiam,  quam  dicunt  primo  in  Trullana  Synodo 
»  fuisse  sancitam:  ast  praeter  clarissima  Patrum 

»  testimonia  vel  ipse  Justinianus  qui  longe  ante 
»  trullanos  canones  leges  disposuit,  quique  profi- 
»  tetur,  se  esse  priorum  Canonum  executorem, 
»  non  semel  inculcat,  ut  Episcopi  vel  ex  ordine 
»  eligantur  monachorum,  vel  ex  clero  quidem  sed 
»  ii  qui  neque  filios,  neque  uxorem  habeant,  aut 
»  illi  saltem  non  cohaereant.  Eadem  insuper  viget 
»  disciplina  apud  sectas  orientales  quae  vel  ante 
»  Justiniani  tempora  ab  unitate  defecerant,  omnes 
»  quippe  in  eo  conveniunt,  ut  Episcopi  eligantur 
»  coelibes.  -  Longe  aliter  accidit  quoad  Presbyteros 
»  aliosque  clericos;  etenim  quae  erat  tempore  Epi- 
»  phanii  inobservantia  seu  laxa  alicujus  Ecclesiae 
»  particularis  consuetudo,  ita  tractu  temporis  ra- 
»  dices  agere  ac  propagari  cepit,  ut  tandem  totam 
»  pene  orientalem  Ecclesiam  pervaserit;  et  invale- 
»  scente  consuetudine,  quod  tantum  Cantoribus  Le- 
»  ctoribusque  permissum  erat,  etiam  Presbyteris 
»  tributum  fuit  aliisque  clericis  in  sacris  consti- 
»  tutis,  ut  nimirum  cum  uxoribus,  quas  ante 
»  sacram  ordinationem  duxerant,  consuescerent. 
»  Quinimo  eo  usque  in  aliqua  Provincia  Orientali 
»  se  protulit  laxioris  disciplinae  aestus,  ut  nonnulii 
»  etiam  post  sacrorum  ordinum  susceptionem  ma- 
»  trimonium  attentare  praesumpserint;  quod  tamen 
»  utroque  iure,  Ecclesiastico  videlicet  ac  Caesareo,. 
»  et  quidem  ante  trullanos  canones,  severe  ac  sub 
»  gravissimis  poenis  improbatum  prohibitumque 
»  fuit,  ut  vel  ipsae  Justiniani  leges  luculenter 
»  ostendunt.  Etenim  praefatus  Imperator  graviter 

»  conqueritur  de  quibusdam  clericis,  qui,  despi- 
»  cientes  sacros  canones  post  ordinationem  nuptias 
»  attentare  praesumpserant.  Sacri  siquidem  Ca- 
»  nones  severe  vetabant  sub  poena  privationis  sacri 
»  ministerii,  ne  qui  ex  Presbyteris,  Diaconis  ac 
»  Subdiaconis  post  hujusmodi  ordinationem  con- 
» jugari  possent;  unde,  prosequitur  idem  Justi- 
»  nianus  «  quemadmodum  sacris  canonibus  prohi- 
»  bita  sunt  talia,  sic  et  secundum  nostras  leges 
»  rem  ipsam  prohiberi  >  et  canonicas  poenas  ci- 
»  vilibus  cumulans,  filios  ex  tali  nefaria  conjun- 

>  ctione  susceptos  illegitimos  decernit  ac  si  ex  in- 
»  cestuoso  conjugio  prognati  essent  «  ita  ut  neque 
»  naturales  aut  nothi  seu  spurii  intelligantur,  sed 
»  prorsus  et  undique  prohibiti,  et  successionis  ge- 

>  nitorum  indigni  »  Hactenus  Justinianus.  Et 
»  quamvis  in  juribus  ecclesiasticis ,  ut  rectis- 
»  sime  loquitur  Benedictus  XIV ,  potestati  lai- 
»  cae  sola  relicta  sit  gloria  obsequendi,  non  au- 
»  ctoritas  imperandi,  tamen  in  re,  da  qua  agitur, 
»  Imperator  loquitur  relative  ad  Sacros  Canones.  - 
.»  Neque  obstat  quod  Provinciale  Concilium  Ancy- 
»  ranum  Canone  X  Diaconis,  si  in  ordinatione 
»  contestati  fuerint  se  non  posse  continere,  per- 

>  misit  ut  vel  post  ordines  susceptos  matrimo- 

>  nium  contrahere  possent:  esto  enim  quod  canon 
»  ille  concessionis  vim  habuerit  pro  Ancyrana  Pro- 
»  vincia,  non  poterat  certe  Orientalis  Ecclesiae  di- 
»  sciplinam  immutare  et  revera  non  immutavit, 
;»  prout  perspicuis  verbis  una  testantur  Epipha- 

»  nius,  Hieronymus  aliique  Patres,  et  ipse  Im- 
»  perator  apertissime  tuetur.  Quapropter  vel  ipsa 
»  Trullana  Synodus  canone  VI  sub  depositionis 
»  poena  generatim  decernit,  ut  nulli  penitus  Sub- 
»  diacono,  vel  Diacono  aut  Presbytero  post  ordi- 
»  nationem  nuptias  contrahere  liceat;  unde  etiam 
»  graecorum  canonistae  ultro  fatentur  canonem 
»  concilii  Ancyrani  a  Quinisesto  fuisse  penitus 
»  abrogatum.  -  Quae  cum  ita  sint  facile  quisque 
»  videt  quantum  a  germana  Orientalis  Ecclesiae 
»  disciplina  sit  alienus  mos  ille,  ut  hypodiaconi, 
»  contrahentes  post  hujusmodi  ordinationem  ma- 
»  trimonium,  ad  superiores  ordines  promoveantur 
»  cum  hoc  vel  ab  ipsa  Trullana  Synodo  penitus 
»  abhorreat.  -  Quapropter  Sanctitas  Sua,  cui  sum- 
»  mopere  est  cordi,  ut  mores  istius  Provinciae, 
»  quacumque  corruptela  detersa,  ad  normam  pu- 
»  rioris  disciplinae  orientalis  componantur,  haud 
»  potest  quin  meritis  laudibus  prosequatur  Am- 
»  plitudinis  Tuae  propositum  iterato  firmatum, 
»  neminem  scilicet  deinceps  admittendi  ad  sacros 
»  ordines,  nisi  aut  penitus  coelibem  aut  eum  qui 
»  ante  hypodiaconatum,  juxta  morem  orientalem, 
»  legitimam  uxorem  duxerit.  Hic  igitur  Ampli- 
»  tudo  Tua  ceterique  istius  Provinciae  Antistites 
»  in  proposito  permanentes  firmiter  state,  hic  hae- 
»  rete.  -  Quoad  eos  vero  clericos  qui  jam  post 
»  subdiaconatus  ordinem  nuptias  contraxere,  et 
»  pro  quibus  Ampl,  T.  enixe  supplicat  ut  pro 
»  hac  vice,  ex  Apostolica  dispensatione,  licite  pro- 

»  moveri  possint  ad  superiores  ordines:  Sanctitas 
»  Sua,  attentis  omnibus,  et  ex  speciali  gratia  be- 
»  nigne  dispensavit,  ut  quatenus  nihil  aliud  ob- 
»  stet,  licite  promoveri  possint  ad  Diaconatus  ac 
»  Presbyteratus  ordines,  ac  valeant  insuper  in  con- 
» jugio  jam  contracto  permanere.  Haec  autem  Apo- 
»  stolicae  Sedis  indulgentia  illos  tantum  respicit 
»  clericos,  de  quibus  expresse  loquitur  memorata 
»  Epistola  tua.  -  Ceterum  SSmus  D.  N.  vehe- 
»  menter  hortatur  in  Domino  Amplitudinem  Tuam 
»  et  Venerabiles  Episcopos  istius  Provinciae,  Vo- 
»  bisque  addit  animos,  ut  maiori  usque  alacritate 
»  ministerium  vestrum  implentes,  sedulo  nitamini, 
»  ut  clericorum  continentia  purior  floreat  ac  ad 
»  normam  genuinae  orientalis  disciplinae  restituta 
»  inviolate  persistat.  Quod  si  aliqui  deinceps  (quod 
»  Deus  avertat)  post  sacros,  ut  praefertur,  matri- 
»  monium  attentare  praesumpserint,  decernit  San- 
»  ctitas  Sua,  ut  ad  tramites  Sacrorum  Canonum 
»  severe  puniantur,  ut  quos  studium  servandae 
»  disciplinae  ac  amor  continentiae  non  movet,  vel 
»  poenarum  timor  compescat.  -  Haec  sunt  quae 
»  Sanctitas  Sua  Tibi  et  Rmis  Episcopis  istius  Pro- 
»  vinciae  significare  mandavit.  Quoad  reliqua  op- 
»  portune  providebitur.  Interim  haec  Sacra  Con- 
»  gregatio  Amplitudini  Tuae  ceterisque  compro- 
»  vincialibus  Episcopis  ac  gregi  concredito  omnia 
»  bona  ac  felicia  in  Domino  adprecatur.  -  Datum 
»  die  24  Martii  1858.  »  -  Cohaerenter  ad  hoc 
cum  S.  Sedes  fuisset  rogata  pro  dispensatione 

favore  Sacerdotis  Pauli  Papp  Dioecesis  Rumenae 
Magni  Yaradini  directa  ad  legitimationem  secundi 
matrimonii  ab  ipso  attentati  cum  muliere  vidua 
alterius  Sacerdotis,  editum  est  responsum  a  S.  Of¬ 
ficio:  Feria  IV  die  22  Decembris  1875:  «  At¬ 
tentis  peculiaribus  facti  adjunctis  supplicandum 
Sanctissimo  pro  gratia  dispensationis  super  im¬ 
pedimento  ordinis  ac  bigam  ia,  ut  Orator  Paulus 
Papp,  praevia  reductione  ejus  ad  statum  laicalem 
in  perpetuum,  et  gravibus  ac  salutaribus  impo¬ 
sitis  poenitentiis  matrimonium  legitime  contrahere 
valeat  ».  Et  in  Audientia  Sanctissimi  eodem  die 
habita  «  Sanctissimus  benigne  annuit  pro  gratia 
»  dispensationis  juxta  Emorum  Patrum  suffragia, 
»  quae  confirmat.  » 

4.°  Ex  quo  vix  est  quod  hodie  possit  susti¬ 
neri  sententia  illorum  Doctorum,  qui  tenebant 
matrimonia  graecorum  inita  recepto  ordine  majori 
fuisse  quidem  illicita  et  reprobata,  quae  pro  poena 
haberent  dejectionem  clerici  majoris  a  clericatu  et 
rejectionem  in  communionem  laicam,  sed  tamen 
non  fuisse  invalida,  exceptis  matrimoniis  attentatis 
a  subdiaconis  italo-graecis,  de  quibus  habemus 
constitutionem  specialem  Benedicti  XIV :  «  Etsi 
Pastoralis  »  §  VII  num.  27  diei  26  Maji  1742.  - 
In  aliis  titulis  libri  I  et  III  jam  visae  sunt  quae¬ 
stiones  an  ad  coelibatum  servandum  teneantur  qui 
ordines  majores  susceperunt  in  infantili  aetate, 
vel  qui  ordinem  majorem  receperunt  aut  vi  abso¬ 
luta,  aut  ex  metu  gravi  injuste  incusso.  -  Sicut 

in  alio  titulo  relata  est  excommunicatio  Ordinariis 
reservata,  quam  incurrunt  clerici  in  sacris  con¬ 
stituti  matrimonium  contrahere  praesumentes,  nec 
non  omnes,  qui  cum  ipsis  pariter  contrahere  prae¬ 
sumant,  ut  habetur  in  Constitutione:  «  Apostolieac 
Sedis  »  sub  nam.  1  Excommunicationum  latae 
sententiae  Ordinariis  reservatarum.  -  Idem  dicatur 
de  irregularitate  incursa,  si  tale  attentatum  ma¬ 
trimonium  fuerit  consummatum.  Ex  quibus  omni¬ 
bus  satis  aperte  liquet  caelibatum  sacris  mini¬ 
stris  impositum  non  fuisse  ab  Ecclesia  saeculo 
decimo  vel  undecimo,  quo  monachalis  institutio 
fuit  ad  clerum  extensa,  prout  pluribus  Ecclesiae 
detractoribus  placuit,  sed  ab  Ecclesiae  primordiis 
inductum  fuisse,  et  Gregorium  Septimum  non 
fuisse  caelibatus  clericalis  institutorem,  sed  potius 
antiquae  legis  eo  tempore  non  observatae,  et  colla- 
bentis  disciplinae  instauratorem  vigilantissimum.  - 
Si  matrimonium  ab  his  majoribus  clericis  atten¬ 
tatum  est  invalidum,  a  fortiori  invalida  sunt  spon¬ 
salia  de  futuro  ab  iis  contracta,  cum  promissiones 
non  teneant  de  re  vetita,  prout  in  casu  est  ma¬ 
trimonium. 

5.°  Votum  solemne  castitatis  per  professio¬ 
nem  in  religione  approbata  editum  dirimit  matri¬ 
monium  contrahendum,  ut  habemus  ex  cap  3  et 
ult.  h.  t.}  et  definitum  est  a  Concilio  Tridentino 
de  sacram,  matrim.  can.  9  et  dissolvit  matrimo¬ 
nium  jam  contractum  valide,  si  sit  tantum  ratum 
et  nondum  consummatum  ex  tit.  XXXII  lib.  III 

Si  autem  quaeratur  quo  jure  votum  solemne  di¬ 
rimat  conjugium  contrahendum,  respondendum 
cum  Sanchez  lib.  7  de  matrim.  dist.  26  nuin.  4 
in  fui.  aliisque  id  non  esse  ex  jure  divino  vel 
naturali  sed  tantum  ex  jure  ecclesiastico.  Nam¬ 
que  id  non  efficit  votum  quia  est  votum ,  sed  quia 
est  solemne ;  secus  omnia  vota  etiam  simplicia 
id  praestarent,  quod  non  est  verum;  atqui  solem- 
nitas  voti  introducta  est  ex  jure  ecclesiastico,  prout 
aperte  docet  Bonifacius  VIII  cap.  unie,  de  voto 
et  voti  redemptione  in  VI,  proinde  id  provenit  ex 
jure  ecclesiastico.  Argumenta,  quae  ab  iis  afferun¬ 
tur,  qui  defendunt  contrariam  sententiam  sunt 
magis  speciosa  quam  vera,  nec  ipsi  valent  effu¬ 
gere  vim  argumentorum  nostrae  sententiae,  sunt 
enim  haec,  quae  adjungimus,  certissima:  -  l.°  non 
fuisse  in  Ecclesia  impedimentum  dirimens  voti, 
usquedum  ea  non  induxit  in  voto  solemnitatem, 
seu  melius,  usquedum  Ecclesia  non  fecit  inha¬ 
biles  ad  nuptias  contrahendas,  qui  votum  ederent 
in  talibus  religionibus;  -  2.°  quin  imo  Pontifices 
concessisse,  ut  aliquando  vota  etiam  simplicia 
matrimonium  postea  contrahendum  irritum  face¬ 
rent,  ut  sunt  vota  simplicia  Societatis  Jesu  post 
biennium  novitiatus  emissa,  quae  etsi  non  sint 
solemnia  dirimunt  tamen  matrimonium  contrahen¬ 
dum  sed  non  dissolvunt  jam  contractum  licet  ra¬ 
tum  tantum  sit  ex  Constitutione  Gregorii  XIII: 
«  Ascendente  Domino  »;  et  probatur  ex  alio  exem¬ 
plo  in  cit.  tit.  XXXII  lib.  III.  -  3.°  in  hoc  im- 

pedimento  dirimente  voti  Ecclesiam  aliquando  di¬ 
spensasse,  si  habitae  sint  graves  rationes  ad  im¬ 
petrandam  dispensationem . 

6.°  Potius  dispiciendum  est  quo  tempore  in¬ 
ductum  sit  in  Ecclesia  hoc  voti  impedimentum 
dirimens.  Et  videtur  hoc  inductum  esse  saltem 
incohative  tempore  Gregorii  Magni  post  exortum 
Benedicti  institutum  de  Monachis  in  Occidente; 
tum  vero  cum  quis  ex  monachis  monasterio  re¬ 
licto  conjugia  inivisset,  renovatae  fuerunt  veteres 
leges  in  Concilio  Triburiensi  canone  11  12  13  et  14 
causae  27  quaest.  1  in  Decreto,  et  cautum,  ut 
monachi  regulae  desertores  ad  monasterium  etiam 
inviti  reducerentur,  quod  satis  videbatur  ad  eos¬ 
dem  monachos  a  voluntate  ineundi  conjugia  avo¬ 
candos.  Tandem  initio  saeculi  duodecimi  suprema 
manus  imposita  fuit  huic  disciplinae,  et  sub  Ca- 
lixto  secundo  in  Concilio  Lateranensi  anni  1123 
can.  24  statutum  est,  ut  irrita  omnino  forent  ea 
conjugia  can.  8  distinet.  27,  ubi  praeter  poenam 
in  personas  illas  conjugium  contrahentes  illatam 
dicitur  contracta  quoque  conjugia  disjungi-,  quae 
verba  utpote  in  conjugium  quoque  ipsum  collata, 
vim  decreti  irritantis  praeseferunt.  Id  ipsum  paulo 
postea,  seu  anno  1139  confirmavit  Innocentius  II 
in  Lateranensi  Concilio  can.  40  distinet.  29  quaest.  4 
ita  definiens:  «  Hujusmodi  copulationem  matri¬ 
monium  non  esse  censemus  »  atque  id  ad  sancti¬ 
moniales  foeminas  extendit.  Quibus  hodie  accessit 
pondus  auctoritatis  ex  Concilio  Tridentino  sess.  24 

de  sacramento  matrimonii  cati.  9  et  excommu¬ 
nicatio  Episcopis  reservata  in  Constitutione  «  Apo- 
stolicae  Sedis  »  num.  cit.,  atque  irregularitas  ut 
supra  si  matrimonium  fuerit  consummatum,  quae 
irregularitas  comprehendit  quoque  Moniales  so- 
lemniter  professas  et  deinde  matrimonium  atten¬ 
tantes  et  consummantes  eas  reddens  inhabiles 
tamquam  bigamas  ad  gradus,  ad  quos  solae  mo¬ 
niales  virgines  assumuntur,  ut  cum  pluribus  notat 
Giraldi  op.  cit.  part.  1  sed.  686.  -  Ex  quo  in¬ 
fertur  sponsalia  quoque  subsequentia  esse  irrita, 
quia  sunt  promissiones  inhonestae  et  impossibiles,, 
cum  nequeant  compleri  obsistente  jure.  -  At  vero 
si  votum  est  simplex,  tunc  subsequentia  sponsalia 
sunt  invalida,  cum  sint  semper  promissiones  in¬ 
honestae  et  impossibiles,  quod  si  subsequatur  ma¬ 
trimonium  de  praesenti,  hoc  quantumcumque  illi¬ 
citum,  est  tamen  validum,  prout  in  antecedentibus 
expositum  est.  -  Est  inter  Doctores  satis  celebris 
quaestio:  an  per  votum  simplex  dissolvantur  spon¬ 
salia  praecedentia?  Dixi  per  votum  simplex,  nam 
certum  est  per  votum  solemne  ea  sponsalia  di¬ 
rimi.  Circa  hanc  vero  quaestionem  certum  est 
per  votum  ingrediendae  religionis  solvi  sponsalia 
praecedentia,  nisi  sint  jurata,  ut  dictum  est  in 
Titulo  primo;  et  ratio  est,  quia  illa  sese  habent 
ad  hoc  votum,  ut  matrimonium  ratum  non  con¬ 
summatum  circa  professionem  religiosam.  Deinde 
certum  est,  quod  facto  voto  simplici,  altera  pars 
potest  se  putare  solutam  ab  implendis  sponsalibus. 

cum  haec  valeat  reputare  alteram  partem,  ac  si 
jam  valedixisset  prioribus  sponsalibus.  At  tertio 
videtur  longe  probabilius  per  votum  simplex  casti¬ 
tatis  non  dissolvi  sponsalia  antecedenter  inita,  quia 
■ex.  una  parte  non  potest  quis  quaesito  alterius  juri 
praejudicare,  et  ex  altera  non  videtur  Deus  ac¬ 
ceptare  votum  de  re  jam  alteri  promissa  in  prae¬ 
judicium  istius.  Neque  dicatur  huic  non  fieri  in¬ 
juriam,  cum  quis  cogitaret  de  meliori  statu;  nam 
hoc  valet  tantum  de  statu  religioso,  non  autem 
de  simplici  voto  castitatis,  prout  in  hypothesi  nos 
fingimus,  sed  in  hoc  applicatur  principium  aliud, 
nempe  vota  fieri  de  proprio  non  de  alieno  prout 
esset  in  casu. 


TITULUS  VII. 


De  eo  qui  duxit  in  matrimonium, 
quam  polluit  per  adulterium. 

i r 

l.°  Rubrica  tituli  non  exacte  nec  complete 
exprimit  impedimentum  sub  hoc  titulo  a  cano¬ 
nibus  inductum,  unde  verus  Rubricae  sensus  de¬ 
terminandus  est  ex  subiectis  capitibus.  Agitur 
hic  de  impedimento  dirimente  proveniente  ex  cri¬ 
mine ;  vi  cujus  inter  complices  delicti  validum  ma¬ 
trimonium  etiam  soluto  priore  iniri  nequit,  et  ini¬ 
tum  dirimitur.  Duo  autem  crimina  sunt,  quae 
hic  recensentur,  nempe  adulterium,  et  uxorici- 
dium,  ex  quibus  delictis  inducitur,  ut  inter  adul¬ 
teros  etiam  primo  matrimonio  resoluto  per  mortem 
non  valeat  conjugium  consistere,  sicut  neque  inter 
uxoricidas  etiam  a  priori  vinculo  maritali  solutos  - 
Inductum  autem  est  hoc  impedimentum  a  jure  ec¬ 
clesiastico  ad  magis  fovendum  amorem  inter  con- 

juges,  et  fidem  maritalem  tutandam,  queis  per- 
fi  actae  fidei,  et  proditae  maritalis  dilectionis  nul¬ 
lum  futurum  esset  emolumentum  ex  denegata 
validitate  ineundi  inter  eos  conjugii.  -  Ex  quo 
deducitur  hoc  impedimentum  non  habere  vim  in¬ 
ter  infideles,  neque  eos  directe  respicere,  quamvis 
eis  possit  indirecte  aptari,  si  consortes  hujus  cri¬ 
minis  sint  cum  fidelibus;  cum  si  istos  afficiat  non 
possit  eos  non  respicere  ex  unitate  contractus  ma¬ 
trimonialis,  quemadmodum  expositum  est  in  ti¬ 
tulo  XXXIII  lib .  III. 

2.°  Istorum  vero  criminum  ratio  talis  est,  ut 
relate  ad  hoc  impedimentum  incurrendum  possint 
considerari  tres  casus,  nempe  primo  adulterii,  se¬ 
cundo  uxoricidii,  tertio  adulterii  simul  et  uxori- 
cidii,  quos  casus  singillatim  expendemus.  Et  im¬ 
primis  de  adulterio.  Ad  impedimentum  criminis 
propter  adulterium  porro  requiritur,  ut  sequentes 
conditiones  concurrant: - 1 .°  ut  adulterium  concur¬ 
rat  cum  promissione  matrimonii  futuri,  vel  cum 
matrimonio  de  facto  attentato  ex  eap.  uit.  h.  t. 
Et  haec  promissio  est  de  se  mala  etiamsi  in  se 
sola  consideretur,  quia  turpe  reputatur  constante 
uno  matrimonio  de  altero  pacisci,  et  aliquam  sal¬ 
tem  occasionem  praebeat  captandae  mortis;  unde 
nec  valida  promissio  est,  quia  est  contra  bonos 
mores.  -  2.°  Requiritur  ut  tam  adulterium,  quam 
interdicta  promissio  de  futuris  nuptiis  vel  atten¬ 
tatio  matrimonii  advenerint  adhuc  constante  priore 
matrimonio,  prout  habetur  ex  jam  cit.  cap.  ult. 

li.  t.  Et  jure  quidem  si  enim  utrumque  crimen 
non  fuisset  admissum  adhuc  constante  primo  con¬ 
jugio,  vel  adulterium  non  esset  tale  crimen  sed 
simplex  fornicatio,  vel  promissio  non  esset  am¬ 
plius  illicita,  quia  non  esset  data  contra  san¬ 
ctitatem  vinculi  amplius  non  constantis.  Hic  autem 
a  Doctoribus  quaeritur:  an  necesse  sit  tum  adul¬ 
terium,  tum  promissionem  debere  esse  factam  sub 
eodem  cojugio,  vel  potius  incurratur  hoc  impedi¬ 
mentum,  etiam  quando  adulterium  uni  obstitit 
conjugio,  alteri  autem  obsit  data  promissio?  Et 
quamvis  non  desint  Doctores,  qui  hanc  alteram 
propugnent  opinionem,  tamen  probabilior  est  prima 
sententia,  quam  apud  Sclimalzgrueber  h.  t.  nam.  18 
tuentur  Sanchez,  Gonzalez,  Reiffenstuel  aliique 
optimis  allatis  rationibus;  inter  quas  sequentes 
sunt  potiores,  nempe  nos  esse  in  materia  odiosa 
proinde  non  esse  utendum  interpretatione  exten¬ 
siva,  sed  restrictiva:  cum  vero  per  posterius  ma¬ 
trimonium  initum  recessum  sit  a  fide  data,  non 
habetur  huic  matrimonio  obstans  nisi  adulte¬ 
rium,  cum  spes  matrimonii  facta  per  promissionem 
extincta  sit  posteriore  matrimonio  contracto,  et 
adulterium  solum  non  sufficit  ad  inducendum 
impedimentum,  quod  facile  ostenditur  ex  textibus 
eap.  1  et  ait.  h.  t .,  ex  quibus  videtur  requiri, 
ut  utraque  injuria  uni  eidemque  irrogetur  conju¬ 
gio.  -  3.°  Exigitur  ut  adulterium  sit  ex  utraque 
parte  formale ,  nempe  uterque  sciat  se  rem  ha¬ 
bere  cum  conjugato,  ex  eap.  1  et  penult.  h.  t.: 

injuria  siquidem  non  fieret  conjugio  ex  parte  il¬ 
lius  qui  nesciret  se  adulterari,  etiamsi  animum 
exhiberet  fornicarium.  A  fortiori  non  incurreretur 
impedimentum,  si  pars  soluta  fuerit  ab  altera  de¬ 
cepta  et  inducta  ad  nuptias  praeventive  ab  eo, 
cum  quo  deinde  carnaliter  copulata  sit,  de  quo 
casu  inferius  agemus.  -  4.°  Requiritur  ut  pro¬ 
missio  haec  matrimonii  sit  vera  sit  pura  non  au¬ 
tem  conditionata,  vel  si  talis  extitit,  requiritur 
ut  conditio  verijicata  sit  adhuc  constante  primo 
matrimonio  et  tandem  sit  ab  altera  parte  acce¬ 
ptata  aliquibus  positivis  signis  non  sola  taciturni¬ 
tate;  non  autem  exigitur  ut  habeatur  repromissio. 
Quae  extrema  vel  qualitates  promissionis  expli¬ 
cantur  ab  Auctoribus  praesertim  a  Schmalzgrue- 
ber  h.  t.  num.  20  et  seqq.  -  5.  Praeterea  requi¬ 
ritur  ut  copula  carnalis  sit  perfecta  et  consum¬ 
mata,  non  simpliciter  attentata,  prout  Doctores 
communiter  exigunt,  quia  sumus  in  materia  odio¬ 
sa.  -  6.°  Demum  requiritur  ut  prius  matrimo¬ 
nium  fuerit  validum,  etiamsi  non  exigatur  esse 
consummatum;  secus  enim  non  committeretur  ve¬ 
rum  adulterium,  ut  reaspe  ad  incurrendum  im¬ 
pedimentum  requiritur.  Doctores  apud  Schmalz- 
grueber  h.  t .  num.  37  faciunt  sequentem  quae¬ 
stionem:  an  is,  qui  vivente  legitima  sua  uxore 
contraxit  de  facto  matrimonium  cum  alia  igno¬ 
rante  primam  uxorem  illius  vivere,  post  mortem 
istius  licite  manere  possit  cum  secunda?  Cui  re¬ 
spondent:  «  Non  solum  licite  manere  posse  cum 

secunda,  sed  nec  ab  illa  separari  debere,  si  petat 
separationem,  verum  cogendum  esse  ad  renovan¬ 
dum  consensum  post  mortem  primae  conjugis; 
quamvis  secunda  haec  uxor,  si  velit,  possit  ab 
illo  discedere.  »  Quam  responsionem  et  pluribus 
textibus  juris  atque  juridicis  argumentis  commu¬ 
niunt,  ut  in  loco  citato  videri  potest. 

3.°  Alter  casus,  quo  incurritur  impedimen¬ 
tum  criminis  est  uxoricidium.  Porro  ut  ex  solo 
hoc  crimine  oriatur  impedimentum  requiritur  ut 
sequentia  concurrant  nempe:  -  l.°  ut  machinatio 
illa  sit  efficax,  et  caedes  reipsa  secuta  sit  seu 
mors  conjugis  ex  can.  5  caus.  31  quaest.  1.  Idem 
vero  est  vel  quod  hoc  crimen  perpetretur  ad  oc¬ 
cisionem  mulieris,  vel  ad  occisionem  viri.  -  2.°  ut 
conjugicidium  committatur  animo  ineundi  matri¬ 
monium  cum  conjuge  superstite,  prout  conclu¬ 
dunt  Doctores  ex  verbis  quoque  citati  canonis, 
non  vero  ex  alio  fine  etiam  inhonesto  puta  libe¬ 
rius  vivendi  cum  amasia.  Ratio  est  quia  canones 
hoc  posuerunt  impedimentum  dirimens,  ne  conju¬ 
ges  interficiantur  sub  spe  conjugii  cum  adultera 
contrahendi,  qui  finis  cessat,  quando  ad  alium  fi¬ 
nem  conjugicidium  perpetratur.  -  3.°  ut  matri¬ 
monium  prius  cum  uxore  occisa  initum  sit  va¬ 
lidum  et  legitimum,  non  tantum  bona  fide  aesti¬ 
matum,  quamvis  non  requiratur,  ut  illud  sit  quo¬ 
que  consummatum;  secus  enim  non  esset  verum 
uxoricidium,  nec  haberetur  commissa  injuria  in 
prius  matrimonium.  -  4.°  demum  requiritur  ut 

hoc  crimen  admissum  sit  machinatione  utriusque 
et  conspiratione,  ita  ut  uterque  concurrat  ad  ne¬ 
cem  vel  consilio,  vel  mandato,  vel  cooperatione 
physica,  ita  ut  uterque  haberi  possit  correus,  seu 
reus  principalis;  prout  exprimitur  in  relato  can.  5. 
Cui  cooperationi  non  aequiparatur  ratihabitio,  quae 
a  legibus  in  delictis  aequiparatur  mandato.  Nam¬ 
que  in  delictis  ratihabitio  aequiparatur  mandato 
in  illis  solis  casibus,  in  quibus  a  jure  expressum 
est;  atqui  numquam  legimus  in  canone  hoc  im¬ 
pedimentum  incurri  sola  uxoricidii  ratihabitione; 
theoria  proinde  ad  hunc  casum  extendi  non  debet,, 
praesertim  cnm  simus  in  odiosis. 

4.°  Tertius  casus,  in  quo  incurritur  impedi¬ 
mentum  est,  quando  utrumque  crimen  concurrit, 
nempe  adulterii  et  uxoricidii.  Hoc  tamen  in  casu, 
ut  incurratur  impedimentum  sequentia  tantum 
debent  verificari,  nempe:  -  1°  ut  adulterium  sit 
formale  ex  utraque  parte.  Imo  Sanchez  lib.  7  de 
matrim.  dist.  78  num.  12  cum  aliis  contendit  de¬ 
bere  esse  formale  respecta  conjugis  interfecti ,  nempe 
ut  altera  pars  adultera  sciat  fuisse  conjugatum  il¬ 
lum,  qui  post  adulterium,  suam  conjugem  occidit;, 
et  videtur  haec  attendenda  esse  ratio,  quia  hic  est 
unicus  modus,  quo  crimen  ab  uno  admissum  alteri 
nocet.  -  2°  ut  adulterium  admissum  fuerit,  prius¬ 
quam  caedes  committatur,  etsi  machinatio  etiam 
antecedenter  incoepta  noceat,  dummodo  effectus 
machinationis  seu  occisio  sit  post  patratum  adul¬ 
terium;  secus  non  haberetur  adulterium  illud  for- 

male,  de  quo  in  prima  conditione  locuti  sumus.  - 
3°  Requiritur  ut  tam  adulterium  quam  uxorici- 
dium  sit  consummatum,  et  non  simpliciter  atten¬ 
tatum,  scilicet  quod  habita  sit  copula  perfecta,  et 
mors  conjugis  secuta  fuerit,  quemadmodum  in  an¬ 
tecedentibus  expositum  est.  -  4°  Demum  ut  cae¬ 
des  vel  ab  uno  ex  adulteris  committatur  animo 
ineundi  matrimonium  cum  alia  persona  complice 
in  adulterio;  quemadmodum  expresse  notatur  in 
can.  5  eit.  In  hoc  autem  tertio  casu  est  atten¬ 
dendum,  hoc  impedimentum  directe  et  principa¬ 
liter  incurri  ab  adultero,  qui  caedem  commisit, 
ut  nequeat  eam  sibi  matrimonio  copulare,  quam 
polluit  per  adulterium,  quarum  nuptiarum  sub 
spe  commisit  conjugis  occisionem.  Inter  quas  per¬ 
sonas  communicatur  impedimentum  ex  eo  quod 
adulterium  sit  formale,  sicut  supra  exposuimus. 
Ex  his  intelligitur  quid  debeat  responderi  in  casu, 
quo  uxoricidium  fuerit  admissum  ab  infideli  non 
concurrente  per  machinationem  parte  fideli,  quamvis 
antecedenter  inter  eas  personas  advenerit  adulte¬ 
rium  formale.  Cum  enim  hoc  sit  impedimentum 
juris  ecclesiastici  quo  directe  non  subjiciuntur  in¬ 
fideles;  hinc  si  infidelis  caedem  conjugis  unicus 
perpetraverit,  nec  ipse  nec  pars  fidelis  etiam  com¬ 
plex  in  adulterio  hoc  impedimentum  contrahent: 
non  quidem  infidelis,  quia  tale  impedimentum  a 
jure  ecclesiastico  inductum  eum  directe  non  ligat: 
nec  pariter  pars  fidelis,  quae  unius  adulterii  rea 
est,  et  per  simplex  crimen  adulterii  non  incurri- 

tur.  At  e  contra  si  fuit  pars  fidelis,  quae  post 
adulterium  se  foedaverit  hoc  crimine  homicidii, 
tunc  ipsa  incurrit  impedimentum  directe,  quae  juri 
ecclesiastico  subjecta  est;  indirecte  autem  alteri 
parti  communicatur,  quemadmodum  expositum  est 
in  titulo  XXXIII  lib.  III  quia  matrimonium  ne¬ 
quit  esse  ex  una  parte  validum,  et  ex  altera  in¬ 
validum. 

5.°  Celeberrima  est  et  satis  antiqua  quaestio 
inter  Doctores  disputata:  an  hoc  criminis  impedi¬ 
mentum  incurratur  ab  ignorante  ?  Ad  quam  rite 
resolvendam  puto  nonnulla  esse  praemittenda.  -  Et 
(a)  agitur  hic  tantum  de  ignorantia  poenae  a  ca¬ 
nonibus  adjectae  ut  habet  Suarez  De  Legib. 
lib.  5  cap.  22  num.  4,  unde  hic  agitur  de  igno¬ 
rantia  legis  non  prout  prohibet  actum,  sed  ut  est 
irritans;  nam  aliud  dicendum  omnino  esset,  si  lo¬ 
queremur  de  ignorantia  aut  simplicis  juris,  vel 
de  ignorantia  facti:  -  (b)  advertendum  pariter  est 
hanc  quaestionem  habere  principaliorem  respectum 
ad  theologiam  quam  ad  canones,  seu  magis  ad 
forum  conscientiae  quam  ad  forum  externum:  non 
est  enim  casus,  quod  ista  ignorantia  possit  alle¬ 
gari  in  foro  externo,  et  si  allegaretur,  protecto 
non  admitteretur;  sed  facile  esset  eam  allegare 
in  foro  conscientiae.  Quibus  animadversis  nostram 
sententiam  in  tali  dubio  proponimus  sequentibus 
verbis:  Quamvis  denegari  non  possit  probabilitas 
opinionis  aut  sententiae  affirmantis  taliter  igno¬ 
rantes  non  incurrere  impedimentum  criminis,  ni- 

hilominus  tenendum  est  aliam  sententiam  negan¬ 
tem  esse  probabiliorem  non  modo  ex  probabilitate 
extrinseca,  sed  quoque  ex  probabilitate  intrin¬ 
seca.  Complexa  haec  propositio  per  partes  pro¬ 
batur.  Et  imprimis  non  possumus  denegare  pro¬ 
babilitatem  sententiae  affirmantis,  quam  conce¬ 
dimus  potius  ex  auctoritate,  quam  ex  ratione,  cum 
plures  sint  Doctores  et  quidem  magni  nominis,  qui 
eam  tenent,  et  non  destituatur  aliquibus  argu¬ 
mentis,  quae  tamen  si  intimius  expendantur,  non 
videntur  habere  magnum  valorem.  At  e  contra 
sententia  negans  est  communior,  nempe  longe  ma¬ 
jorem  numerum  Auctorum  complectens,  quod  nec 
ab  ipsis  adversariis  denegatur;  sed  etiam  tam  gra¬ 
vibus  innititur  rationibus,  quae  omnino  decre¬ 
toriae  esse  videntur  et  hodie  ut  certa  senten¬ 
tia  habenda  est.  Revera  primum  argumentum  a 
Schmalzgrueber  relatum  h.  t.  num.  60  habet  suum 
pondus,  nempe  inhabilitates  incurri  quoque  ab 
ignorantibus,  quia  etsi  quandoque  habeant  ra¬ 
tionem  poenae,  nempe  inflictae  sint  propter  de¬ 
lictum,  tamen  sunt  conditiones  annullantes  con¬ 
tractum  matrimonialem,  quale  est  hoc  criminis  im¬ 
pedimentum.  Sed  quod  argumentum  meo  judicio 
in  themate  tollit  quamcumque  difficultatem  est 
sequens.  Omnibus  fatentibus  hoc  impedimentum 
est  inductum  in  poenam;  et  esto  juxta  Doctores 
sententiae  negantis  sit  poena  extraordinaria  nempe 
exorbitans,  et  juxta  Doctores  sententiae  affirmantis 
sit  non  mera  poena,  sed  aliquid  amplius,  nempe 

inhabilitas:  omnes  tamen  in  hoc  conveniunt  habere 
rationem  poenae;  atqui  poenae  ecclesiasticae  incur¬ 
runtur  quoque  ab  iis,  qui  eas  ignorant.  De  poenis 
viguit  in  jure  hoc  principium,  quod  eae  respicere 
non  possunt  actus  pr.aeteritos,  nempe  ante  legem 
promulgatam  poenae  non  incurruntur;  sed  quando 
lex  est  sufficienter  communitati  promulgata,  tunc 
poena  ab  omnibus  incurritur,  neque  requiritur 
scientia  poenae.  Imo  maxima  differentia  inter  poe¬ 
nas  et  censuras  haec  est,  quod  ad  censuras  incur¬ 
rendas  requiritur  scientia  earumdem,  non  sic  vero 
circa  poenas.  Et  jure  quidem  cum  censurae  non 
incurrantur  sine  contemptu  auctoritatis  ecclesia¬ 
sticae;  is  vero  qui  ignorat  disciplinam  non  con¬ 
temnit:  ex  hoc  factum  est,  quod  illae  divisiones 
ignorantiae  in  invincibilem  et  vincibilem,  crassam, 
et  affectatam,  si  sermo  est  de  sanctione  legis,  non 
referantur  nisi  ad  censuras,  de  quibus  ab  illis  Au¬ 
ctoribus  quaeritur  quomodo  talis  conceptus  possit 
componi  cum  lege,  quae  censuras  comminetur  ipso 
facto  incurrendas;  quod  ab  iis  fit  exigendo  ut  con¬ 
temptor  legis  habeat  praeviam  cognitionem  inflictae 
censurae,  unde  peccans  contra  legem  habetur  ut 
contemptor  potestatis  ecclesiasticae.  -  Cum  qua 
sententia  maxime  cohaeret  praxis  Poenitentiariae 
et  Datariae  Apostolicae,  quae  in  concedendis  di¬ 
spensationibus  quoad  impedimentum  criminis,  prout 
pro  aliis  impedimentis,  quae  in  modum  poenarum 
impositae  sunt,  sicut  in  responsionibus  ad  quaesita 
quando  tale  impedimentum  contractum  fuerit  vel 


PRAELECTIONES  JURIS  CANONICI 


190 

non,  numquam  rationem  habent  ad  ignorantiam 
vel  scientiam  istius  impedimenti,  sed  tantum  an 
fuerit  admissum  delictum  cum  omnibus  requisitis 
circumstantiis,  cjuod  profecto  dat  nobis  sensum 
receptae  legis;  praesertim  si  addatur  quod  canones, 
qui  de  tali  inducendo  impedimento  agunt,  num¬ 
quam  pariter  loquantur  de  contumacia  eorum,  qui 
ea  crimina  admittunt,  sed  simpliciter  sermonem 
habeant  do  admissis  criminibus,  quorum  intuitu 
ad  tuendam  sanctitatem  et  fidem  matrimonii  Ec¬ 
clesia  hoc  invexit  criminis  impedimentum.  Cujus 
praxis  talium  Supremorum  Tribunalium  habenda 
est  a  Doctore  privato  maxima  ratio;  neque  enim 
ab  istis  conceditur  dispensatio  ad  cautelam ,  prout 
est  casus  allegatus  a  Benedicto  XIV  in  quaest. 
canon.  183  nutn.  26  et  27,  sed  absolute  dispen¬ 
satio  ab  hoc  impedimento  datur;  quod  satis  indicat 
ea  Tribunalia  nolle  recognoscere  rationabilitatem 
praedictae  sententiae  negantis. 

6.°  Etsi  verum  sit,  quod  quando  utrumque 
crimen  admissum  est,  ut  in  num.  4,  unicum  con¬ 
stituat  impedimentum;  tamen  si  et  adulterium  et 
uxoricidium  suas  proprias  conditiones  separatim 
habeant,  prout  num.  2  et  3  expositae  sunt,  duplex 
inferunt  impedimentum,  et  ab  utroque  debet  peti 
dispensatio,  si  matrimonium  velit  legitimum  con¬ 
trahi.  Ab  hoc  autem  impedimento  dispensat  solum 
Summus  Pontifex,  qui  id  ordinario  concedit  per 
Poenitentiariam  et  Datariam  Apostolicam  prout 
crimen  est  occultum  vel  publicum  nisi  aliquando 

id  ex  induito  aut  lacultate  Ordinariis  locorum 
laigiatur ,  praesertim  quoad  revalidationem  ma¬ 
trimoniorum.  Cum  porro  impedimentum  est  oc¬ 
cultum,  vel  sermo  est  de  matrimonio  jam  con¬ 
tracto  revalidando ,  vel  de  matrimonio  contra¬ 
hendo.  si  agitur  de  matrimonio  jam  contracto, 
tunc  ad  evitandum  scandalum ,  quod  eveniret 
si  matrimonium  dissociaretur,  facile  conceditur 
dispensatio ,  et  practici  illam  vocant  dispensa¬ 
tionem  necessariam,  eaque  committitur  confes- 
sario,  ut  praevia  absolutione  ab  istis  criminibus 
dispenset  ab  impedimento  ad  matrimonium  secreto 
contrahendum,  nisi  constito  de  perseverantia  prio¬ 
ris  consensus  videatur  esse  necessaria  sanatio  in 
radice.  At  si  agitur  de  matrimonio  contrahendo, 
scire  interest,  an  impedimentum  proveniat  tantum 
cx  adulterio  cum  promissione,  sive  etiam  ex  uxo- 
i  icidio  praesertim  communi  machinatione  patrato. 
Si  impedimentum  procedat  a  solo  crimine  adulterii 
cum  promissione,  S.  Poenitentiaria  dispensat  ex 
causis  minus  gravibus.  At  si  proveniat  quoque  ex 
uxoricidio  praesertim  utri  usque  machinatione  pa¬ 
trato  solet  S.  Poenitentiaria  petentes  deterrere  a 
tali  ineundo  conjugio,  et  nonnisi  quando  petentes 
sunt  obfirmati  in  voluntate  conjugium  ineundi, 
atque  prompti  sunt  ad  matrimonium  civile  contra¬ 
hendum,  quia  statum  civilem  latet  admissum  cri¬ 
men,  vel  ad  perseverandum  in  concubinatu,  con¬ 
cedit  dispensationem  pro  foro  conscientiae  a  Con- 
fessario  exequendam  juxta  formam,  ut  deinde  ma- 

trimonium  in  forma  Concilii  Tridentini  celebrent. 
Quod  si  impedimentum  sit  publicum,  tunc  Dataria 
Apostolica  procedit,  et  siquidem  ortum  sit  impe¬ 
dimentum  ex  crimine  adulterii  cum  promissione, 
tunc  etiam  dispensatio  pro  foro  externo  datur,  sed 
ex  gravibus  rationibus  et  praemissis  multis  con¬ 
ditionibus  ab  executore  explendis,  prout  docet 
Pyrrus  Corradus  in  Praxi  dispensation.  apostolie. 
lib.  8  cap.  9  num.  5  et  seqq.  At  si  impedimentum 
ortum  est  ex  conjugicidio  jam  publico,  tunc  Pon¬ 
tifex  numquam  dispensat  ob  enormitatem  scandali 
et  delicti. 


TITULUS  VIII. 

De  Conjugio  Leprosorum. 


1 .°  Notant  hic  Doctores  cum  Reiffenstuel  h.  t. 
num.  9,  quod  dictum  est  de  lepra  dicendum  esse 
de  quovis  alio  morbo,  puta  paralysi,  epilepsia, 
aliaque  infirmitate  incurabili  propter  identitatem 
rationis.  Lepra  autem  aliusque  morbus  nec  dirimit 
nec  impedit  matrimonium  contrahendum  juxta  id 
quod  habet  Alexander  III  in  Decretali  data  ad  Epi¬ 
scopum  Bajocensem  eap.  2  h.  t.:  «  Leprosi,  si 
continere  nolunt,  et  aliquam,  quae  sibi  nubere  velit 
invenerint,  liberum  est  eis  ad  matrimonium  con¬ 
volare.  »  Proinde  tantum  quaestio  esse  potest  vel 
de  lepra  superveniente,  aut  primo  cognita  post 
edita  sponsalia  aut  initum  conjugium,  cum  ea, 
quae  sponsalia  vel  matrimonium  edidit  cum  le¬ 
proso,  non  possit  postea  ab  ipso  discedere  juxta 

notissimam  regulam  juris  «  quod  semel  placuit, 
amplius  displicere  non  potest.  » 

2.°  Hic  autem  quaeritur:  Lepra  superveniente 
aut  primo  cognita  sponsalia  jam  inita  resolvi  pos¬ 
sint  vel  non  ?  Responsio  ad  quaesitum  facilis  est 
ex  eo  principio  pluries  indicato,  quod  sponsalia 
possunt  resolvi,  si  uni  ex  partibus  etiam  citra  ejus 
delictum  interveniat  notabilis  mutatio,  ex  condi¬ 
tione  implicita  cuicumque  promissioni,  et  dictum 
est  titulo  I  hujus  libri ,  atque  innuitur  cap.  ult. 
h.  t.  Idque  valet  etiamsi  sponsalia  haec  fuerint 
jurata  ex  cap.  25  de  jurejur .  Haec  vero  sponsa¬ 
lium  resolutio  non  venit  ipso  jure ,  sed  ad  peti¬ 
tionem  partis,  quae  talem  mutationem  passa  non 
est;  nam  si  velit  haec  in  initis  sponsalibus  per¬ 
severare,  altera  pars  non  potest  recedere  prout 
de  aliis  promissionibus  explicatum  est.  Difficilior 
porro  disquisitio  est:  an  lepra  superveniens  dissol¬ 
vere  valeat  matrimonium  de  praesenti  ?  In  qua 
propter  diversos  juris  textus,  qui  ad  invicem  op¬ 
positi  esse  videntur,  haec  ad  eos  concordandos  te¬ 
nenda  via  est  distinguendo  inter  matrimonium 
ratum  vel  consummatum.  Namque  si  matrimo¬ 
nium  est  consummatum,  certum  est  non  dissolvi 
ex  cap.  1  et  2  h.  t.  Imo  etsi  antiquitus  Stepha- 
nus  III  anno  754  indixerit  a  leproso  separationem, 
prohibueritque  reddi  debitum  conjugale  ut  notat 
Giraldi  op.  et  part.  cit.  sect.  698  fortasse  propter 
metum  contagii,  deinde  Alexander  III  in  cit.  capp. 
institit,  ut  conjux  sanus  a  leproso  non  diverteret 

neque  quoad  thorum,  eique  debitum  conjugale  non 
negaret  referens  «  quoniam  nemini  licet  excepta 
causa  fornicationis  uxorem  dimittere.  »  Quae  ta¬ 
men  potius  videntur  esse  adhortationes  quam  vera 
praecepta  respiciendo  ad  probabile  periculum  in¬ 
fectionis  vel  ad  horrorem  ipsius  morbi.  Conse¬ 
quentia  autem  capitis  1  li.  t.  id  demonstrant,  et 
simul  quod  in  casu  districte  praecipitur,  namque 
subditur.  «  Si  vero  ad  hoc  induci  non  poterunt, 
eis  arctius  injungas,  ut  uterque  altero  vivente  con¬ 
tinentiam  servet;  quod  si  mandatum  tuum  servare 
contempserint,  vinculo  excommunicationis  adstrin- 
gas.  »  Unde  patet'  manere  vinculum  matrimonii 
consummati  etiam  superveniente  lepra  alioque 
morbo  incurabili,  atque  contagioso. 

3.°  Quoad  matrimonium  ratum  vero,  etsi 
communis  doctrina  Doctorum  ferat  per  lepram  aut 
alium  morbum  non  dissolvi,  tamen  visi  sunt  jam 
ab  antiquo  obstare  duo  juris  textus,  nempe  Ur¬ 
bani  III  et  Gregorii  II.  Primus  tamen  Urbani  III 
relatus  in  cap .  ult.  h.  t.  sicut  expositus  est  a 
B.  Raymundo  amplius  non  obstat,  cum  ad  tol¬ 
lendam  difficultatem  ejusque  authenticam  dandam 
interpretationem  addita  sint  in  specie  verba  «  de 
futuro  »  ut  refert  Gonzalez  in  expositione  dicti 
capitis  in  nota  (bj,  alter  autem  textus  Gregorii  II 
refertur  a  Gratiano  in  Decreto  causa  32  qilaest.  7 
can.  18,  et  est  genuinus  Gregorii  II  in  Epistola 
ad  Bonifaciuin,  prout  censet  Berardi  in  Gratiani 
Canones  genuini  ab  apocryphis  discreti  part.  2 

toni.  2  pag.  164  atque  his  verbis  perstat  in  ea 
Epistola.  «  Nam  quod  proposuisti  quod  si  mu- 
»  lier  infirmitate  correpta  non  valuerit  debitum  viro 
»  reddere,  quid  ejus  faciat  jugalis?  Bonum  esset, 
»  si  sic  permaneret,  ut  abstinentiae  vacaret.  Sed 
»  quia  hoc  magnorum  est,  ille  qui  se  non  poterit 
»  continere,  nubat  magis;  non  tamen  subsidii  opem 
»  subtrahat  ab  illa,  quam  infirmitas  praepedit,  et 
»  non  detestabilis  culpa  excludit.  »  Ex  quo  juxta 
nonnullos  auctores,  inter  quos  Gratianus,  Pon¬ 
tifex  visus  est  doctrinam  proponere  antiquis  Pon¬ 
tificibus  adversam,  nempe  matrimonium  dissolvi 
ex  eo  quod  mulier  ratione  infirmitatis  nequeat  ei 
reddere  debitum  conjugale,  et  sic  rumpatur  ma¬ 
trimonium,  cum  alteri  parti  detur  licentia  ad  alias 
nuptias.  Verum  haec  interpretatio  aliis  Doctoribus 
apparuit  omnino  adversa  Romanae  Sedis  inerran- 
tiae,  sicut  Gregorio  II  injuriosa,  cum  Romani  Pon¬ 
tifices  constanter  retinuerint  neque  per  morbum 
quemlibet  matrimonium  Christianorum  de  prae¬ 
senti  dissolvi.  Hinc  ab  ipsis  aliae  sunt  invectae 
interpretationes,  quae  illum  canonem  nobis  ratio¬ 
nabilem  et  cohaerentem  veteri  Doctrinae  expo¬ 
nerent.  Sunt  vero  istae  interpretationes  tres.  Prima 
est  eorum,  qui  putant  in  eo  canone  agi  de  mu¬ 
liere,  quae  correpta  est  infirmitate  arctitudinis,  ut 
a  viro  cognosci  carnaliter  nequeat,  eamque  inter¬ 
pretationem  praebent  Bellarminus  in  lib.  1  de  ma- 
trim.  cctp.  11  et  Gonzalez  in  commeat,  ad  cap. 
fla.  h.  t.  nam.  9,  quo  in  casu  cum  primum  ma- 

tiimonium  ex  impotentia  antecedente  et  perpetua 
fuerit  invalidum  jure  naturali,  consequens  est, 
quod  altera  pars,  si  non  potest  se  continere,  ad 
alia  vota  transire  valet.  Et  hic  modus  exponendi 
illam  Decretalem  admitti  potest.  Aliam  explica¬ 
tionem  proponit  Sanchez  lib.  3  cie  matrim.  dist.  16 
muli .  5,  et  Barbosa  in  can.  cit.  ntun.  2  quod  sci¬ 
licet  hic  ageretur  de  matrimonio  simpliciter  rato, 
post  quod  superveniente  morbo  impediente  ejus 
consummationem  intervenit  auctoritas  Pontificia 
concedens  dispensationem  super  matrimonio  rato, 
ut  pars  altera  eo  liberata  ligamine  valeret  ad  alia 
vota  transire,  et  revera  tradit  apud  Schmalzgrue- 
ber  h.  t.  num.  9  Burgasius  de  irregul.  p.  6  tit. 
de  sponsalibus  num.  74  Martinum  V  ob  lepram 
dispensasse.  Et  hic  pariter  modus  aptus  esse  vi¬ 
detur  ad  eliminandam  difficultatem.  Berardus  ta¬ 
men  in  op.  et  loc.  cit.  aliam  dat  satis  probabilem 
et  verbis  Gregorii  magis  consonam  explicationem 
praetendens  Pontificem  a  Bonifacio  interrogatum 
esse  de  matrimoniis  in  infidelitate  contractis  a  Ger¬ 
manis  neo-con versis  ad  fidem,  eumque  cum  age¬ 
retur  de  conjugiis,  quae  sacramenta  non  essent 
certis  in  factorum  speciebus  mitius  quodammodo 
egisse  et  nonnihil  aut  indulsisse  aut  relaxasse, 
prout  Theodorus  Cantuariensis  fecit  in  capitulis 
apud  Petitum  editis  cap.  11,  et  traditur  actum 
esse  in  Capitulari  Pipini  Francorum  Regis  edito 
anno  752  sub  nomine  Synodi  Vermeriensis  cap.  9, 
vel  potius  Gregorium  hac  in  specie  nonnihil  indui- 

sisse  Germanis  non  probando  vel  laudando  sed 
potius  permittendo,  ne  forte  alias  gravissima  mala 
emergerent.  Quaecumque  ex  hisce  tribus  explica¬ 
tionibus  eligatur,  manebit  veritas  assertionis  ex 
lepra  alioque  morbo  superveniente  matrimonii  rati 
vinculum  ipso  jure  non  dissolvi. 


TITULUS  IX. 


De  conjugio  servorum. 


l.°  Brevem  expositionem  hujus  tituli  puto 
esse  incipiendam  verbis  Giraldi  op.  et  part.  cit. 
sect.  700  his  verbis:  «  Quamvis  Ecclesia  usque 
a  saeculo  VIII  servorum  conjugia  sine  consensu 
dominorum  inita  dirimi  permiserit,  ut  ex  ccm.  30 
Concilii  Cabilonensis  II  celebrati  anno  313  relato 
a  Gratiano  causa  29  quest.  2  can.  8,  cautum  tamen 
est  a  saeculo  XII  aut  circiter  ab  hac  disciplina 
recessisse,  ut  palam  facit  responsum  ad  consul¬ 
tationem  Eterardi  Archiepiscopi  Salisburgensis  da¬ 
tum  ab  Adriano  IV;  qui  Pontificatum  gessit  a 
die  4  Decembris  1154  usque  ad  annum  1159  re¬ 
latum  in  cap.  1  h.  t.  Unde  hodie  ubi  viget  ser¬ 
vitus  proprie  dicta,  quae  in  plagis  Europae  dispa- 

ruit  et  nonnisi  in  aliquibus  regionibus  Americae 
inter  christianos  adhuc  viget,  matrimonia  a  servis 
contracta  etiam  contradicentibus  dominis  et  invi¬ 
tis  nulla  ratione  sunt  propter  hoc  dissolvenda;  li¬ 
cet  debita  et  consueta  servitia  non  minus  debeant 
a  servis  propriis  dominis  exhiberi. 

2. °  Longe  alia  est  quaestio  de  valore  matri¬ 
monii  initi  ignorata  conditione  servili  alterius  par¬ 
tis,  quae  inter  diversos  Doctores  diverse  opinantes 
sic  ab  aliis  via  media  procedentibus  resolvitur: 
«  Aut  enim  liber  cum  ancilla  contraxit  cum  hac 
expressa  conditione  «  si  libera  sit  »  non  contra¬ 
cturus,  nisi  esset  libera;  vel  absque  hac  condi¬ 
tione  contractum  init.  Si  primum  verificetur,  tunc 
tale  matrimonium  est  ex  jure  naturali  invalidum 
quia  deest  voluntas,  quae  alligata  conditioni  non 
verificatur  ea  conditione  non  adimpleta.  Si  vero 
huic  conditioni  non  alligatur  voluntas  consentientis, 
tunc  tale  matrimonium  non  est  invalidum  ex  jure 
naturali  sed  tantummodo  ex  jure  ecclesiastico; 
quippe  cum  non  sit  error  recidens  in  personam 
jure  naturali  matrimonium  reddens  invalidum,  sed 
a  jure  ecclesiastico  positivo  invalidatur  «  tamquam 
reliquia  legum  romanarum  et  antiquorum  cano¬ 
num  servorum  conjugia  aegre  admittentium  »  ut 
loquitur  Giraldi  loe.  cit.  Hoc  totum  factum  est 
respectu  personae  liberae,  non  autem  servae. 

3. °  Haec  tamen  conjugia  convalescere  pote¬ 
rant  antiquitus,  si  detecta  servili  conditione,  liber 
nihilominus  carnale  habuisset  cum  ea  commer- 

cium,  quasi  ratum  habens  plena  advertentia  id, 
quod  ex  errore  egit.  Verum  hodie  copula  carna¬ 
lis  affectu  maritali  habita  non  sufficit  sed  neces¬ 
saria  est  quoque  forma  Concilii  Tridentini  circa 
consensum  quamvis  antiquitus  jam  fuisset  adhi¬ 
bita. 


TITULUS  X. 


De  natis  ex  libero  ventre. 


Est  axioma  in  jure  «  partus  sequitur  ven¬ 
trem  »  cujus  axiomatis  sensus  est,  prolem  sequi 
conditionem  matris;  unde  si  mater  est  libera,  et 
proles  erit  libera;  si  mater  est  serva,  et  proles 
nascitur  serva.  Ad  hoc  autem,  ut  proles  nasca¬ 
tur  ingenua  ac  libera,  sufficit  ut  mater  fuerit  li¬ 
bera  vel  per  momentum  aut  tempore  conceptionis, 
aut  nativitatis  aut  saltem  tempore  intermedio,  quia 
proles  semper  habetur  pro  nata,  quoties  de  ejus 
commodo  agitur,  ut  habetur  in  Institutionibus  Iu- 
stiniani  «  De  Ingenuis.  »  Quoad  familiam  vero, 
ejus  nobilitatem  et  dignitatem,  si  matrimonium 
est  legitimum,  proles  sequitur  conditionem  patris,, 
ut  in  Digestis  De  statu  homin. 


TITULUS  XI. 


De  cognatione  spirituali. 


l.°  Incipit  in  hoc  titulo  tractatus  de  impe¬ 
dimento  cognationis,  quod  triplex  est  nempe  ex 
cognatione  spirituali,  legali  et  naturali.  Hoc  titulo 
agitur  de  cognatione  spirituali,  etsi  haec  cogna¬ 
tionis  species  ultimo  fuerit  recognita  post  cogna¬ 
tionem  naturalem  et  legalem.  Definitur  porro  quod 
sit:  «  propinquitas  quaedam  personarum  ex  col¬ 
latione  vel  susceptione  baptismi  vel  confirmationis 
resultans  et  jure  ecclesiastico  dirimens  matrimo¬ 
nium  contrahendum.  »  Quando  fuerit  haec  co¬ 
gnatio  spiritualis  inducta  non  est  dispiciendum 
ex  falsis  decretalibus  Isidori  Mercatoris,  sed  re¬ 
tinendum  est  eam  incepisse  ex  lege  Justiniani 
Imperatoris  leg.  26  codic.  de  nuptiis  eam  ob  cau- 

sam:  «  cum  nihil  aliud  sic  inducere  potest  pater¬ 
nam  affectionem,  et  justam  nuptiarum  prohibitio¬ 
nem,  quam  hujusmodi  nexus,  per  quem  Deo.  me¬ 
diante  animae  eorum  copulatae  sunt.  »  Praestat 
autem  Berardi  verba  referre,  quibus  universam 
hanc  cognationis  spiritualis  impedimenti  originem 
fuse  explicat  in  tractata  de  conjugiorum  juribus 
dissertatione  IV  cap.  IV:  «  Pressior  fuit  Trullani 
»  concilii  formula  in  can.  53  in  quo  confirmata 
»  apparet  justinianea  constitutio,  imo  et  traditum 
»  fuit  insuper,  spiritualem  ad jinitatem  conjunctione 
»  corporum  esse  majorem.  Quis  non  videt,  ex  hu- 
»  jusmodi  rationibus  adjectis  eam  necessitudinem, 
»  quae  origine  sua  vix  inter  suscipientem  et  susce- 
»  ptum  continebatur,  paullatim  produci  potuisse, 
»  ut  quemadmodum  in  adoptione  et  adfinitate 
»  certi  gradus  constituti  erant,  ita  et  i  idem  in  co- 
»  gnatione  spirituali  reciperentur,  can.  1  caus.  30 
»  qu.  1  ?  Hoc  argumento  usus  fuit  Nicolaus  I  in 
»  can.  1  caus.  30  qu.  3,  cui  adjicere  possumus 
»  can.  2,  3  et  5  quibus  receptum  est,  ut  per 
»  varios  gradus  haec  spiritualis  cognatio  progrede- 
»  retur,  prae  ceteris  autem,  ut  filius  naturalis  su- 
»  sceptoris  susceptam  non  posset  ducere,  quam- 
»  quam  non  omnes  in  hanc  rem  sine  discrimine 
»  consentirent,  aientibus  nonnullis,  cognationem 
»  hanc  spiritu,  non  sanguine  contrahi,  can.  7, 
»  caus.  30,  qu.  3.  Ceterum  recentiore  aetate,  prae- 
»  sertim  post  leges  longobardas,  quarum  frag- 
»  mentum  est  in  lib.  2  legum  longobardarum  tit.  8, 

»  Nicolai  I  sententia  passim  recepta  fuit,  et  a 
»  recentioribus  pontificibus  confirmata,  cap.  1  de 
»  eognat.  spirit.  cap.  1  cod.  tit.  in  6.  An  bapti- 
»  zans  cum  baptizato  eam  necessitudinem  contra- 
»  heret,  quemadmodum  et  cum  parentibus  bapti- 
»  zati,  olim  definitum  non  fuerat,  quia  forte  aut 
»  necdum  aut  raro  casus  emerserat  de  conjugio 
»  baptizantis,  ut  plurimum  episcopi,  aut  sacerdotis. 
»  Sed  eveniente  casu  laici  baptizantis,  et  propo- 
»  sito  apud  Joannem  VIII,  definiri  coepit  etiam 
»  ad  baptizantem  eam  cognationem  extendi,  recta 
»  Justinianeae  legis,  et  receptae  in  susceptoribus 
»  disciplinae  interpretatione,  can.  7,  caus.  30, 

»  qu.  1 .  Amplior  deinde  reddita  adhuc  fuit  disci- 
»  plina,  nam  recentioribus  saeculis  etiam  in  sa- 
»  cramento  confirmationis  idipsum  receptum  est, 

»  ut  ad  exemplum  susceptorum  baptizati,  susce- 
»  ptores  etiam  confirmati,  spiritualem  cognatio- 
»  nem  contrahere  dicerentur,  cap.  1,  §  ex  con- 
» Jirmatione  de  cognctt.  spirit.  in  6°,  quod  jam- 
»  pridem  statutum  fuerat  in  Compendiensi  Conci- 
»  lio  anni  757,  can.  15  et  19.  Eo  res  redacta 
»  fuit  nonnullorum  opinione,  ut  ex  aliis  etiam 
»  sacramentis  cognatio  quaedam  induceretur  ac 
»  potissimum  ex  sacramento  poenitentiae,  quemad- 
»  modum  conatus  est  auctor  canonis  8  caus.  30 
»  qu.  1  falso  Symmacho  Papae  tributi.  Ast  has 
» juris  prorogationes  coercuit  Bonifacius  VIII  in 
»  cap.  3  de  eognat.  spirit.  in  6,  decernens,  co- 
»  gnationem  spiritualem  non  oriri,  nisi  causa  duo- 

»  rurri  sacramentorum,  videlicet  baptismi  et  con- 
»  firmationis:  baptismi,  quod  lex  expresse  ex  eo 
»  cognationem  induxisset,  confirmationis,  quod 
»  habita  fuerit,  veluti  quaedam  baptismatis  per- 

>  fectio,  et  complementum  ean.  3  de  cons.  dUt.  5, 
»  non  vero  poenitentiae,  quia,  uti  deinde  obser- 
»  vavit  S.  Thornas,  hoc  sacramentum  numquam 
»  generationis  speciem  habuit,  sed  iudicii,  nec 
»  propterea  in  ea  re  erat  cum  baptismate  aequi- 
»  parandum.  Vetus  fuit  quaestio,  an  qui  susci- 
»  piebat  baptizatum  caussa  supplendarum  eccle- 
»  siae  ceremoniarum  in  baptismate  olim  collato 
»  omissarum,  cognationem  contrahere  diceretur. 
»  Id  non  admiserunt  pontifices  maximi,  quamquam 
»  hujusmodi  susceptorem  admonerent,  ne  contrahe- 
»  ret  nuptias,  cap.  5  de  cogncit.  spirit.  cap.  2 
»  cod.  tit.  in  6,  quod  nostri  appellaverunt  impe- 
»  dimentum  Catechismi ,  illud  inter  impedientia,  ut 
»  vocant,  non  inter  dirimentia  impedimenta  recen- 
»  sentes.  Et  quidem  ante  Clementem  III  nullibi 
»  adparet,  occasione  Catechismi  aliquod  conjugiis 
»  subesse  potuisse  impedimentum.  Tantum  non- 
»  nulli  fuerunt,  qui  argumentis  a  simili  conten- 
»  dentes,  irrita  post  catechismum  conjugia  esse 
»  credebant.  Id  noluit  admittere  Clemens  III,  in 
»  dicto  cap.  5,  ubi  addidit,  eam  rem  vix  contra- 
»  liendo  matrimonio  impedimentum  allaturam.  Visa 
»  fuerunt,  dubia  haec  Clementis  verba;  quamo- 
»  brem  ad  eorum  interpretationem  Bonifacius  VIII 

>  in  dicto  cap.  2  asseruit,  per  catechismum  im- 

»  pedimentum  opponi  conjugiis,  quamquam  si  con- 
»  jugia  contrahantur,  adhuc  jure  consistant.  » 

2.°  Cum  tam  late  pateret  hoc  cognationis 
spiritualis  impedimentum  censuit  Concilium  Tri¬ 
denti  num  illud  restringere,  quod  praestitit  sess.  24 
cap.  2  de  reform.  matrim.  praemittens  hoc  ge¬ 
nerale  principium:  «  Docet  experientia  propter 
multitudinem  prohibitionum  multoties  in  casibus 
prohibitis  ignoranter  contrahi  matrimonia,  in  qui¬ 
bus  vel  non  sine  magno  peccato  perseveratur,  vel  ea 
non  sine  magno  scandalo  dirimuntur.  »  Limitatio 
vero  facta  est  hoc  modo,  et  hodie;  -  1°  Cognatio 
spiritualis  inducitur  simpliciter  ex  baptismo  et 
confirmatione,  non  autem  ex  aliis  sacramentis, 
neque  ex  suppletis  caeremoniis  baptismi  manet 
impedimentum  quod  antiquitus  erat  prohibens  ex 
eatechismo  nuncupatum  ex  cap.  5  h.  t.  et  cap.  2 
It.  t.  in  VI.  -  2°  Procedit  autem  ad  modum  pa¬ 
ternitatis  inter  baptizatum  vel  confirmatum  cum 
baptizante  vel  confirmante,  et  similiter  inter  eum- 
dem  baptizatum  vel  confirmatum,  et  patrinum  vel 
matrinam:  ad  morem  vero  conipaternitatis  inter 
parentes  baptizati  vel  confirmati  cum  patrino  vel 
matrina,  cum  baptizante  pariter  vel  confirmante. 
Sub  nomine  vero  parentum  veniunt  parentes  in¬ 
fantis  naturales  sive  legitimi  ii  sint,  sive  illegi¬ 
timi.  Unde  post  Tridentinum  non  contrahunt  hanc 
cognationem  vel  Patrinus  et  Matrina  inter  se,  nec 
cum  baptizante  aut  confirmante;  similiter  non  con¬ 
trahunt  patrini  vel  matrinae  liberi  cum  baptizato 

vel  confirmato  ejusque  parentibus,  unde  amplius 
non  procedit  haec  cognatio  spiritualis  per  gyrum 
sed  tantum  directe,  nec  etiam  procedit  ad  modum 
confraternitatis.  Videatur  hac  in  re  etiam  Consti¬ 
tutio  Pii  V:  «  Cum  illius  »  diei  28  Novembris  1566 
declarans  non  incurri  cognationem  nisi  a  personis  a 
Tridentino  nominatis.  -  3.°  Ne  autem  plures  perso¬ 
nas  involvat  haec  cognatio,  Concilium  Tridentinum 
statuit,  ut  unus  tantum  sive  vir,  sive  mulier  juxta 
sacrorum  canonum  instituta,  vel  ad  summum  unus 
et  una  baptizatum  de  baptismo  suscipiant  deputandi 
a  parentibus  baptizati,  et  parochus  antequam  ad 
baptismum  conferendum  accedat  diligenter  ab  iis 
ad  quos  spectat  sciscitetur  quem  vel  quos  elege¬ 
rint  ut  baptizatum  de  sacro  fonte  suscipiant  et 
eum  vel  eos  tantum  ad  illum  suscipiendum  ad¬ 
mittat,  et  in  libro  eorum  nomina  describat,  do- 
ceatque  eos  quam  cognationem  contraxerint,  ne 
ignorantia  ulla  excusari  valeant;  et  si  parochi  culpa 
vel  negligentia  secus  factum  fuerit,  arbitrio  Ordi¬ 
narii  puniatur.  Et  id  pariter  esse  servandum  in 
collatione  confirmationis  docet  praelaudatum  Con¬ 
cilium. 

3.°  Ad  hoc  autem  ut  patrinus  vel  matrina 
hanc  cognationem  spiritualem  incurrant  quaedam 
requiruntur,  nempe:  -  (a)  ut  baptizans  vel  susci¬ 
piens  ex  baptismo  sit  baptizatus;  unde  si  infidelis 
baptizet,  etsi  postea  convertatur  ad  fidem,  non 
habet  impedimentum  quominus  illam  puellam  vel 
ejus  matrem  in  uxorem  ducere  possit;  sicut  si 

fidelis  filium  infidelis  baptizavit  cum  tali  infideli 
oon  contrahit  cognationem  spiritualem,  etsi  postea 
•convertatur  ad  fidem.  Item  non  confirmatum  pa- 
trini  munus  exercentem  in  confirmatione  non  con¬ 
trahere  cognationem  spiritualem  tenuit  S.  Congre¬ 
gatio  Concilii  in  exemplari  declaratione  edita  sub 
die  13  Junii  1654  relata  in  lib.  19  Decretor. 
pag.  358  ut  apud  Giraldi  op.  cit.  part.  1  seet.  710 
cum  jam  in  can.  102  dist  4  de  consecrat,  inter¬ 
dictum  esset  in  baptismate  vel  in  chrismate  ali¬ 
quem  admittere  ut  patrinum,  qui  non  sit  ipse 
baptizatus  vel  confirmatus;  -  (b)  ut  baptismus  et 
confirmatio  valide  conferatur;  si  enim  invalide  ea 
ministrentur,  non  est  ratio  inducendi  impedimenti 
cognationis  spiritualis,  prout  Doctores  demonstrant 
•quod  sublato  principali  tollatur  quoque  accesso¬ 
rium;  -  (c)  ut  patrinus  et  matrina  tangant  infan¬ 
tem  sive  baptizandum  sive  confirmandum  cum 
animo  eum  levandi  de  sacro  fonte  aut  suscipiendi 
et  quidem  proprio  nomine,  proinde  requiritur  et 
■animus  et  tactus.  Quoad  utrumque  juvat  hic  re¬ 
ferre  quae  animadvertuntur  a  Giraldi  op.  cit. 
part.  2  sect.  112  in  nota  VI  et  VII  ibi:  «  Ex 
»  declaratione  S.  Congregationis  Concilii  in  Bo- 
»  biensi  diei  20  Decembris  1653  lib.  19  Decretor. 

>  pag.  296  contrahi  cognationem  ab  eo,  qui  in 

>  patrinum  designatus  infantem  baptizatum  de 
»  manu  sacerdotis,  qui  baptizaverat  recepit,  licet 
»  in  actu  baptismi  non  tetigerit;  imo  eadem  S. 

»  Congregatio  die  18  Decembr.  1688  lib.  38  De- 

»  cretor.  pag.  618  ad  dubium  Cognationis  spiri- 
»  tualis  respondit  illam  contraxisse  Titium  cum 
»  matre  pueri,  quem  de  sacro  fonte  levavit,  non 
»  obstante  quod  illum  non  susceperit  in  actu  ba- 
»  ptismi  de  manu  baptizantis  sed  de  manu  obste- 
»  tricis  contra  opinionem  affirmantem  ad  contra- 
»  hendam  cognationem  spiritualem  requiri  ut  pa- 
»  trinus  recipiat  puerum  de  manu  baptizantis, 
»  Non  contrahi  vero  declaravit  cognationem  spi— 
»  ritualem  in  Goana  lib.  3  Decret.  pag.  109  a 
»  non  designato  etiamsi  baptizatum  tetigerit,  sed 
»  absque  animo  illum  levandi  de  sacro  fonte,  ne- 
»  que  ab  eo,  qui  procuratorio  nomine,  patrini 
»  munus  obivit  tam  in  baptismo  quam  in  confir- 
»  matione  in  Pisana  20  Aprilis  1589  lib.  5  De- 
»  oret.  pag.  283,  et  novissime  in  Theatina  ma - 
»  trim.  13  Septembr.  1721  in  tomo  2  Besolut. 
»  ejusdem  Congregat,  pag.  76.  »  Unde  est,  quod 
non  improbabilis  sententia  sit  nec  contrahi  hanc 
cognationem  a  principali,  quando  per  procurato¬ 
rem  hoc  munus  exercetur,  quia  jura  passim  exi¬ 
gunt  contactum  physicum  et  personalem  ut  pro¬ 
bat  Sanchez  lib.  7  de  matrim.  dist.  59  num.  4 
et  Pirhing  h.  t.  num.  37,  quamvis  probabilior 
sententia  sit  contrahi  hanc  cognationem  per  prin¬ 
cipalem;  ut  tenet  Phiring  loc.  cit.  Ast  ratio  pro¬ 
babilitatis  primae  sententiae  efficit,  ut  nequeat 
dici  matrimonium  invalidum,  quando  contractum 
est  obstante  hoc  impedimento  cognationis  spiri¬ 
tualis,  si  quis  patrinus  baptismo  aut  confirma- 

tioni  adstiterit  per  procuratorem  ex  eo  principio, 
quod  matrimonium  semel  actum  retinendum  est 
validum,  usquedum  evidenter  non  probetur  esse 
invalidum,  et  in  casu  posita  probabilitate  illius 
sententiae  non  ostenditur  evidenter  esse  invali¬ 
dum.  -  (d)  Addit  hic  Giraldi  op.  cit.  part.  1 
sect.  712  quod  quamvis  numeri  patrinorum  desi¬ 
gnandorum  praefixio  ita  stricta  sit,  ut  neque  Epi¬ 
scopus  dispensare  possit  super  plurium  designa¬ 
tione,  cum  ex  vulgatis  attento  transcripto  Triden- 
tini  Decreto  inferior  nequeat  dispensare  in  lege  su¬ 
perioris  et  ita  sit  declaratum  a  S.  Congregatione 
Concilii,  prout  refert  Passerinus  de  cognat.  spiri- 
tual.  num.  5  concludens  juxta  probabiliorem  sen¬ 
tentiam  esse  peccatum  mortale  admittere  plures 
quam  duos;  nihilominus  si  plures  contra  Conci¬ 
lium  designati  et  admissi  fuerint  a  parocho,  omnes- 
que  simul  susceperint  et  baptizatum  tetigerint 
tunc  omnes  cognationem  contrahunt  juxta  eum- 
dem  Passerinum  ibi  num.  6,  quia  utrumque  prae¬ 
stant  videlicet  et  animum  suscipiendi,  et  tactum: 
quemadmodum  si  ex  negligentia  parentum  vel 
parochi  nullus  fuerit  designatus,  et  nihilominus 
plures  infantem  de  fonte  susceperint,  hi  cogna¬ 
tionem  contrahunt,  ut  probat  idem  Passerinus 
num.  7  cum  Navarro,  Barbosa  aliisque.  Neque 
enim  Concilium  Tridentinum  statuit  designatio¬ 
nem  tamquam  formam,  qua  deficiente  factum  sit 
irritum,  et  ita  esse  declaratum  a  S.  Congrega¬ 
tione  Concilii  in  Cremonensi  idem  Passerinus  re- 

fert.  -  (e)  Quomodo  proinde  sunt  intelligenda  verba 
Concilii  Tridentini:  «  quod  si  alii  ultra  designa¬ 
tos,  baptizatum  tetigerint,  cognationem  spiritua¬ 
lem  nullo  pacto  contrahant  » ?  Et  dicendum  est 
cum  Gallemart  op.  et.  loe.  cit.  Declarationes  sub 
num.  8  id  esse  intelligendum  de  iis,  qui  tangunt 
sed  non  habent  animum  suscipiendi,  qui  proinde 
ex  solo  tactu  non  contrahunt  cognationem  spiri¬ 
tualem,  quemadmodum  qui  habent  suscipiendi  ani¬ 
mum,  sed  tactum  non  praestant,  neque  illi  co¬ 
gnationem  contrahunt,  nam  utrumque  simul  ex 
explicatis  requiritur. 

4.°  De  parentibus  propriam  prolem  aut  ba¬ 
ptizantibus,  vel  suscipientibus  in  baptismate  aut 
confirmatione,  num  contrahant  spiritualem  cogna¬ 
tionem  ,  dicendum  est:  -  («)  Si  ex  necessitate  id 
fecerint,  juxta  responsum  Joannis  VIII  ad  An- 
selmum  Lemovicensem  Episcopum  relatum  in 
can.  7  causae  30  quaest.  1  nullum  incurrere  im¬ 
pedimentum  cognationis  spiritualis,  cum  necessitas 
non  habeat  legem.  Hoc  autem  non  procedere  de 
patre  aut  matre  levante  de  sacro  fonte,  aut  ex 
necessitate  baptizante  propriam  prolem  fornicarie 
susceptam  probat  Fagnanus  in  cap.  2  h.  t.,  et 
consequenter  matrimonium  inter  se  valide  contra¬ 
here  non  posse.  -  (p)  Idem  dicatur  si  parentes  ad 
id  procedant  per  probabilem  juris  aut  facti  igno¬ 
rantiam,  nullum  nempe  incurrere  cognationis  im¬ 
pedimentum  cum  uxore,  ac  proinde  debitum  non 
solum  posse  reddere  sed  et  petere,  cum  non  ha- 

beatur  detrimentum  ubi  culpa  non  est,  et  tenent 
Sanchez  de  matrim.  lib.  7  dist.  62  num.  10  et 
Pirhing  h.  t.  num.  49.  -  (y)  Si  vero  parens  extra 
necessitatem  aut  probabilem  ignorantiam  prolem 
ex  propria  uxore  genitam  baptizet,  vel  e  sacro 
tonte  vel  in  confirmatione  suscipiat  temere  aut  ma¬ 
litiose,  etsi  graviter  peccet,  certum  tamen  est  non 
oriri  cognationem  spiritualem  ad  hoc  ut  conjugi 
innocenti  non  teneatur  reddere  debitum,  cum  in 
cap.  2  h.  t.  aperte  dicatur  ei  suam  fraudem  non 
debere  patrocinari  vel  dolum.  Controvertitur  tamen 
inter  Doctores  an  iste  parens  amittat  jus  petendi 
debitum,  et  licet  major  pars  putet  ab  eo  amitti 
hoc  jus,  non  desunt  nihilominus  qui  teneant  nullum 
hodie  conjugalis  usus  impedimentum  oriri,  ut  col¬ 
ligi  videtur  ex  ean.  5  caus.  30  quaest.  1,  quam 
sententiam  etiam  probabilem  censet  Layman  lib.  5 
tract.  10/).  4  eap.  8  num.  8,  et  hac  posita  utrinque 
probabilitate  supervenit  principium  in  re  dubia  non 
posse  certum  jus  conjugi  auferri. 

5.°  An  in  baptismo  privato  habeat  locum  co¬ 
gnatio  spiritualis  inter  patrinum  et  matrinam  cum 
baptizato  ejusque  parentibus  dubitatum  est,  usque 
dum  proposita  fuerit  quaestio  apud  S.  Congregatio¬ 
nem  Concilii  die  29  Maii  1677;  quae  respondit:  Di¬ 
lata  et  scribant  Theologi.  Istorum  deinde  scripturis 
transmissis  et  distributis  per  manus  Cardinalium 
die  5  Martii  1678  propositum  fuit  dubium:  «  An 
dispositio  Concilii  cap.  2  sess.  24  de  reform.  ma¬ 
trim.  decernens  in  sacramento  baptismatis  contrahi 

cognationem  spiritualem  inter  suscipientem  et  pa¬ 
trem  ac  matrem  suscepti  habeat  locum  in  baptismo 
sine  solemnitatibusob  necessitatem  domi  sequuto?» 
S.  Congregatio  renspondit  affirmative.  Post  quam 
solemnem  et  doctrinalem  interpretationem  authen¬ 
ticam  contrariae  sententiae  quaevis  probabilitas 
deficit.  Refertur  totus  processus  decisionis  in  Ana¬ 
lecta  Juris  Pontificii  serie  VIII  fas.  72  pag.  1708 
et  seqq. 

6.°  Demum  quaeritur  quinam  prohibeantur 
esse  patrini.  Et  dicendum  est  neminem  arceri  ex 
fidelibus,  nisi  expresse  a  jure  prohibeatur,  proinde 
neque  puer  arcetur,  nisi  sit  rationis  usu  destitutus, 
et  neque  foemina  arcetur,  etsi  decens  sit  ut  viro 
vir  patrinus  et  foemina  foeminae  constituatur  ma- 
trina.  Expresse  autem  quidam  a  jure  prohibentur, 
■et  jus  est  vel  generale  vel  particulare.  De  juro 
generali  prohibentur:  -  l.°  excommunicati  vitandi 
argum.  can.  29  et  34  causae  1 1  quaest.  3  et  cap.  16 
et  cap.  29  de  sent.  cxcommun.  -  2.°  Infames,  ne 
potius  baptizandum  pervertant,  ut  tenent  cum 
■communi  Sanchez  de  matrim.  lib.  7  dist.  70 
num.  2  aliique  Doctores.  -  3.°  Religiosi  omnes 
utriusque  sexus  ex  can.  20  ccius.  18  quaest.  2 
et  can.  103  de  consecrat,  dist.  4  ac  can.  8  caus.  16 
quaest.  1  ne  praetextu  cognationis  spiritualis  ni¬ 
miam  familiaritatem  contrahant  cum  saecularibus 
praesertim  foeminis.  -  4.°  Ignorantes  rudimenta 
fidei,  nequeunt  enim  muneri  sibi  commisso  satis¬ 
facere,  nempe  erudire  in  fide  levatum.  -  5.°  De 

jure  particulari  etiam  clerici  majores,  ut  Romae 
ipsi  prohibentur  ab  hoc  munere  implendo,  nisi  a 
Cardinali  Vicario  hanc  veniam  petant.  -  6.°  Demum 
arcentur  haeretici  et  suspecti  de  haeresi,  ita  Gonza- 
lez  in  cap.  ftn.  h.  t.  nnm.  6.  Et  quoad  ultimum  hunc 
casum  attendendum  est,  neque  permissum  a  jure 
esse  quod  haeretici  munus  patrini  exerceant  in 
baptismo  vel  confirmatione  fidelium,  neque  quod 
catholici  tale  munus  exerceant  in  baptismo  ab  hae¬ 
retico  ministro  collato,  nisi  habeatur  super  hoc 
specialis  venia,  quae  conceditur  ex  ratione  gravis¬ 
sima,  et  dummodo  baptismus  rite  conferatur,  prae¬ 
sertim  in  locis,  in  quibus  catholici  haereticis  ad¬ 
mixti  vivunt.  Notandum  tamen  est  has  exclusas 
personas,  si  tale  officium  obeunt,  cognationem  spi¬ 
ritualem  contrahere  non  minus  catholicas  quam 
haereticas,  cum  utraeque  Ecclesiae  legibus  sint 
subjectae. 

7.°  In  hoc  impedimento  cognationis  spiritualis 
dispensat  solus  Pontifex  Romanus,  quia  lex  ge¬ 
neralis  est.  Advertendum  porro  est  difficilius  di¬ 
spensari  in  paternitate,  quam  in  compaternitate,. 
unde  necesse  est,  ut  in  supplicatione  exprimatur, 
an  petatur  dispensatio  super  paternitate  an  super 
compaternitate.  Et  pariter  notandum  est,  aliquando 
concedi  facultates  Episcopis  locorum,  ut  ipsi  di¬ 
spensent  per  delegationem  Summi  Pontificis  ab 
hoc  impedimento.  In  his  vero  litteris  delegationis 
apponitur  limitatio,  ut  sit  exclusus  casus  cogna¬ 
tionis  inter  levantem  et  levatam.  Porro  hanc  limi- 

lationem  intelligebant  nonnulli  Episcopi ,  quod 
fuisset  simpliciter  exclusus  casus  inter  baptizantem 
et  baptizatum,  non  vero  inter  patrinum,  matrinam 
■et  baptizatum.  Non  semel  autem  consulta  super 
hoc  S.  Poenitentiaria,  a  qua  procedebant  illae  fa¬ 
cultates,  respondit  sub  nomine  levantis  venire  pa¬ 
trinum  et  matrinam,  qui  vocabulo  juris  vocantur 
levantes  seu  suscipientes  e  sacro  fonte.  Antiquis¬ 
simum  hunc  usum  adhibendi  patrinum  vel  ma¬ 
trinam  in  sacramento  baptismatis  et  confirmationis 
auctoritate  canonum  probatum  et  commendatum 
jugi  observantia  esse  retinendum  non  semel  edixit 
in  suis  Instructionibus  Suprema  Congregatio  S. 
Officii,  cujus  Litterae  nostris  quoque  temporibus 
oditae  circumferuntur.  Profecto  haec  praecepta 
sunt  servanda  in  publicis  quoque  administratio- 
nibus  Sacramenti  Confirmationis,  quae  fiunt  ab 
Episcopis  in  visitatione  quam  peragunt  propriae 
Dioecesis,  ut  quivis  confirmatus  vel  confirmata 
suum  habeat  susceptorem,  nisi  circumstantiae  tem¬ 
porum  et  locorum  aliud  ex  necessitate  vel  prudentia 
•exigere  videantur. 


TITULUS  XII. 


De  Cognatione  Legali . 


l.°  Ex  adoptione  pariter  provenit  impedi¬ 
mentum  inter  certas  personas,  ne  sub  poena  ir¬ 
ritationis  fiat  conjugium,  et  dicitur  cognatio  legalis;, 
quae  definitur:  «  proximitas  seu  propinquitas  per¬ 
sonarum  proveniens  ex  adoptione  ».  Id  legibus  Ro¬ 
manorum  fuerat  institutum,  ut  adoptio  imitaretur 
naturam,  et  proinde  ex  constituta  adoptione  prohi¬ 
berentur  nuptiae:  -  1°  ratione  civilis  paternitatis 
inter  adoptantem  adoptatum  ejusque  filios  idque 
perpetuo  etiam  resoluta  adoptione;  -  2°  ratione* 
civilis  fraternitatis  inter  adoptatum  vel  adoptatam,, 
et  filias  filiosque  adoptantis  naturales  ac  legitimos 
usquedum  adoptio  perduraret,  vel  isti  non  eman¬ 
ciparentur;  -  3°  ratione  affinitatis  ortae  ex  civili 
vinculo  adoptionis  inter  adoptatum  et  uxorem  ado- 

ptantis,  atque  inter  adoptantem  et  uxorem  adoptati 
pariter  perpetuo.  Quae  conjugia  improbata  sunt 
propter  pudorem  et  publicam  honestatem,  ut  lo¬ 
quitur  Modestinus  in  leg.  12  digest.  de  ritu  nuptiar. 
Hanc  recte  constitutam  disciplinam  optime  respon¬ 
dentem  honestati  familiarum  et  publicis  societatis 
moribus  Ecclesia  pervadens  Imperium  Romanum 
non  destruxit,  bene  vero  servavit  et  in  totum  re¬ 
tinendam  curavit.  Ex  quo  contigit,  ut  cognatio 
legalis  evaderet  canonicum  impedimentum.  In  re¬ 
tinendis  autem  hac  super  re  legis  civilis  disposi¬ 
tionibus  adeo  se  praestitit  obsequens  jus  ecclesia¬ 
sticum,  ut  Nicolaus  I  Ep.  ad  consulta  Balgaror. 
cap.  2  relata  a  Gratiano  in  can.  1  eaus.  30  quaest.  3 
venerandas  romanas  leges  eas  nominaverit  et  ob¬ 
servandas.  Quod  jus  semel  in  christiana  societate 
introductum  nullas  vicissitudines  passum  est.  Tan¬ 
tummodo  inter  Auctores  quaerebatur:  an  cognatio 
legalis  nasceretur  tam  ex  adoptione  simplici  quam 
ex  adrogatione.  In  qua  quaestione  ego  putarem 
ita  rationabilius  esse  sentiendum,  quod  teste  Gi- 
raldi  op.  et  par.  eit.  sed.  713  communiter  a  Do- 
ctoribus  retinetur,  nempe  oriri  impedimentum  co¬ 
gnationis  legalis  tam  ex  perfecta  quam  ex  imper¬ 
fecta  adoptione,  cum  canones  eam  admittentes 
indistincte  loquantur,  et  vinculum  cognationis  le¬ 
galis  jam  legibus  et  moribus  romanis  longe  ante 
Justinianum  inductum  ex  utraque  adoptione  pro¬ 
cedens  eo  modo  perseveraverit  etiam  postquam 
ipse  leg.  penult.  Codie.  de  adoptione  et  §  2  In- 

stitut.  de  adoptione  jusserit  in  adoptione  filiorum 
familias  facta  a  patre  naturali  extraneae  personae 
jura  patris  naturalis  minime  dissolvi,  nec  quid¬ 
quam  ad  patrem  adoptivum  transire,  nec  in  po¬ 
testatem  ejus  filios  esse.  Namque  etsi  discrimen 
illud  maximum  apposuisset  Justinianus  inter  adro- 
gationem  et  minus  plenam  adoptionem;  mores- 
tamen  populi  romani  iidem  manserunt,  et  norr 
minus  adrogatus  sui  juris,  quam  ille,  qui  erat 
alieni  juris  a  patre  naturali  datus  extraneo  in  ado¬ 
ptionem  simplicem  ingrediebatur  in  familiam  patris 
adoptivi;  ille  quidem  jure  et  facto,  hic  autem  si 
non  jure  saltem  de  facto  ingrediebatur  domum 
patris  adoptivi,  ibique  more  filiorum  familias  vi¬ 
vebat.  Unde  est  quod  in  utroque  casu  habebatur 
ratio  publicae  honestatis,  tuendae  familiaris  con¬ 
tinentiae  atque  eliminandae  fornicationis,  ut  non 
minus  adrogato  quam  simpliciter  adoptato  inter¬ 
dicerentur  connubia  in  familia,  in  qua  ut  filii  fue¬ 
rant  recepti.  Et  hinc  explicamus  quomodo  canones 
supra  memorati  non  distinguant  inter  adrogatio- 
nem  et  minus  plenam  adoptionem  quoad  cogna¬ 
tionem  legalem. 

2.°  Verum  supradicta  questio  hodie  non  est 
practica;  nam  diversa  Regna  et  Nationes  rece¬ 
dentes  a  jure  communi  Romanorum  non  agno¬ 
scunt  hanc  duplicem  Justinianeae  Jurisprudentiae 
adoptionem,  sed  aut  prorsus  in  suis  codicibus 
adoptionem  sustulerunt,  vel  si  adoptionem  ad¬ 
mittunt  eam  unicam  et  communem  servant  tum 

hominibus  sui  juris  tum  filiis  familias,  quaeque 
unica  ratio  adoptionis  nec  plene  cum  adrogatione 
veteri  nec  plene  cum  antiqua  adoptione  simplici 
convenit.  Unde  quaestio  practica  hodie  est:  an 
impedimentum  civilis  cognationis  ab  Ecclesia  re¬ 
cognitum  inducatur  ex  adoptione,  quae  in  usu 
penes  christianas  gentes  hodie  est  ex  ipsarum  le¬ 
gislatione?  Et  non  desunt  inter  Auctores,  qui  te¬ 
neant  sententiam  negativam,  nempe  ex  hac  ado¬ 
ptione  non  oriri  cognationem  legalem,  quae  ab 
Ecclesia  desumpta  est  juxta  conceptum  adoptionis 
apud  Romanos  usu  receptae,  quae  utraque  longe 
differt  a  moderna  adoptione.  Ad  quam  tamen  re¬ 
solvendam  quaestionem  mihi  videtur  sic  esse  pro¬ 
cedendum,  nempe  praesupponendum  esse,  quod 
jura  civilia  alicujus  nationis  admittant  adoptionem. 
Cessante  siquidem  hoc  simulacro  vel  concessione 
juris  civilis,  nec  nascitur  civilis  cognatio;  cum 
auctoritas  assumendi  aliquem  in  filium  vel  nepo¬ 
tem  qui  natura  talis  non  est,  oriatur  ex  jure  ci¬ 
vili.  Hoc  autem  stante  simulacro,  tunc  quaecum¬ 
que  tandem  forma  sit,  semper  ex  adoptione  indu¬ 
citur  relatio  plus  minus  notabilis  inter  adoptan¬ 
tem  et  adoptatum,  atque  iste  incipit  numerari  vel 
jure  vel  facto  inter  filios  adoptantis,  unde  super¬ 
venit  ea  ratio,  quam  supra  expendimus  de  pu¬ 
blica  honestate.  Et  hoc  verificari  debet  in  omni 
legislatione,  quae  adoptionem  acceptet,  nisi  veli¬ 
mus  asserere  frustra  eam  in  codicibus  admitti  ad 
imitationem  naturae  seu  nativitatis  naturalis  in 

familia.  Et  revera  cum  ipsi  codices  civiles  inter 
tales  personas  aliasque  connexas  interdicant  nu¬ 
ptias,,  an  putabimus  Ecclesiam  velle  posthabere 
publicae  honestatis  rationem,  quam  in  casu  Codi¬ 
ces  civiles  quoque  servant?  Unde  videtur  conclu¬ 
dendum  in  casu  oriri  impedimentum  cognationis 
legalis. 

3.°  Praeterea  affirmativa  haec  sententia  au¬ 
ctoritate  apparet  omnino  retenta  et  confirmata. 
Siquidem  ex  actis  S.  Poenitentiariae  Apostolicae 
constat  morem  esse  in  talibus  recognoscendi  co¬ 
gnationis  legalis  impedimentum,  et  exempla  habe¬ 
mus  pro  Gallia,  Regno  Neapolitano,  aliisque  re¬ 
gionibus  tom.  XXV  nuru.  78  et  tom.XXXnum.  29. 
Vulgata  habetur  decisio  doctrinalis  ejusdem  Tri¬ 
bunalis  tom.  XII  nam.  20  ad  D.  Lasserre  Vica¬ 
rium  Generalem  Petrocorensem,  qui  cum  propo¬ 
suisset  dubium:  «  Cum  in  eodem  regno  Galliae 
adoptionis  jus  modo  legaliter  sit  receptum,  quae¬ 
ritur  an  canonicum  impedimentum  adoptionis  di¬ 
rimens  locum  etiam  habere  debeat?  »  Et  respon¬ 
sum  est:  «  Affirmative  si  res  sit  de  adoptione  le¬ 
gitime  inita.  »  Circa  quod  Rescriptum  nescio  qua 
ratione  a  nonnullis  Doctoribus  de  ejus  valore  du¬ 
bitatum  sit  de  qua  adoptione  ageretur.  Hoc  erat 
evidentissimum  agi  de  adoptione,  quae  in  Gallia 
habebat  locum  ex  articulis  codicis  vigentis,  quae 
ante  codicis  receptionem  fuerat  instituta  ex  mori¬ 
bus  aut  ex  consuetudine;  proinde  exponit  Lasserre 
hodie  fuisse  receptum  legaliter  vel  a  codice  civili 

jus  adoptionis  quod  antea  fuerat  statutum  in  vim 
consuetudinis  tantum,  et  ex  adoptionis  jure  lega¬ 
li  ter  recepto  quaerit  an  contrahatur  impedimen¬ 
tum  cognationis  legalis;  ac  S.  Poenitentiaria  re¬ 
spondit:  «  Affirmative  si  res  sit  de  adoptione  le¬ 
gitime  inita  »  nempe  inita  modo  a  legibus  seu  a 
Codice  Gallico  determinato.  Quod  probat  cogna¬ 
tionis  legalis  impedimentum  advenisse  seu  con¬ 
tractum  esse,  si  adoptio  fuisset  peracta  modo  a  Co¬ 
dice  statuto.  Duo  proinde  requiruntur  ad  indu¬ 
cendam  cognationem  legalem  juxta  conceptum  Ec¬ 
clesiae,  nempe:  -  1°  ut  leges  civiles  hanc  ado¬ 
ptionem  admittant ,  -  et  2°  ut  adoptio  fuerit 
completa  juxta  modum  a  legibus  civilibus  prae¬ 
scriptum.  -  Atque  ipsa  S.  Congregatio  S.  Of¬ 
ficii  ,  prout  habetur  authenticum  exemplar  in 
tom.  XXXIII  num.  249  actor.  S.  Poenitentia- 
riae  in  Neapolitana  ad  dubium  «  an  adoptio  ce¬ 
lebrata  in  forma  praescripta  a  Codice  civili  Regni 
Neapolitani  producat  nec  ne  impedimentum  cano¬ 
nicum  cognationis  legalis  dirimens  matrimonium  ?  » 
respondit  sub  die  23  Februarii  1853:  «  affirma¬ 
tive».  Neque  opponatur  decisio  S.  Officii  allata  a 
F erraris  Pro  matrimonio  art.  2  additio  ex  no¬ 
vissima  Romana  editione:  «  In  Bulgariae  provin- 
»  cia  mos  est,  ut  patresfamilias  aliquando  sibi  in 
»  filios  adoptent,  absque  tamen  ulla  juris  solemni- 
»  tate,  aliquos  pueros  et  puellas.  Hujusmodi  ado- 
»  ptati  communiter  inter  catholicos  ibi  commo- 
»  rantes,  veluti  filii  legitimi  reputantur,  adeo  ut 

»  in  hereditate  etiam  succedant.  Rev.  D.  Josepli 

>  Roveramus  missionarius .  Sacram  Congr.  de 

»  Propaganda  Fide  humiliter  supplicavit,  ut  de- 
»  clarare  dignaretur,  an  talis  adoptio  impedimen- 
»  tum  pareret  cognationis  legalis.  Eadem  S.  Congr. 
»  instantiam  remisit  ad  S.  Cong.  S.  Officii.  De- 
»  inde  in  Congregatione  generali  habita  coram  SS. 
»  DD.  Nostro  Fer  ia  V  die  16  Aprilis  1761  San- 

»  ctissimus .  declaravit,  praefato  in  casu  nul- 

»  ium  existere  impedimentum.  »  In  hac  enim  spe¬ 
cie  nulla  est  lex  civilis,  quae  adoptionem  con¬ 
stituat;  sed  est  tantum  ex  more  populi  et  deinde 
nulla  est  in  adoptione  facienda  juris  solemnitas 
praescripta:  quomodo  ergo  constare  poterat  et  de 
lege  adoptionis  vigente  apud  Bulgariae  populum,  et 
de  adoptione  legitime  inita?  Jure  proinde  suprema 
Congregatio  S.  Officii  respondit  praefato  in  casu 
nullum  cognationis  legalis  existere  impedimentum. 
Ex  quibus  omnibus  licet  concludere  ex  adoptione, 
prout  nunc  apud  diversas  gentes  obtinet,  etsi  re¬ 
cesserit  forma  juris  romani,  induci  tamen  impe¬ 
dimentum  cognationis  legalis  eodem  recepto  modo, 
et  inter  eas  omnes  personas,  quas  canones  et  Ec¬ 
clesiae  praxis  usque  adhuc  respexerunt.  Receptus 
autem  modus  est,  quod  leges  civiles  adoptionem 
admittant,  quod  simulacrum  imitans  naturam  ab 
eis  pendet  ut  introducatur;  et  deinde  quod  ser¬ 
ventur  solemnitates  ab  eisdem  legibus  praescriptae, 
eisque  intervenientibus  adoptio  ineatur.  -  Adno- 

tat  demum  Giraldi  loc.  ait.  cum  Sanchez  lib.  1 
dist.  64  nam.  19  cognationem  legalem  matrimo¬ 
nio  supervenientem  debiti  petitionem  minime  im¬ 
pedire,  cum  nullus  textus  ad  hoc  inveniatur,  et 
odiosa  non  debeant  extendi. 


TITULUS  XIII. 


De  eo  qui  cognovit  consanguineam  uxoris  suae 

vel  sponsae. . 


1. °  In  hoc  titulo  sermo  est  de  affinitate  orta 
ex  copula  illicita,  cum  in  subsequenti  sermo  sit 
de  affinitate  orta  ex  copula  licita  simul  et  de  con¬ 
sanguinitate.  In  hoc  vero  titulo  aguntur  quatuor 
quaestiones,  prout  copula  illicita  habet  locum  vel 
antecedenter  ad  sponsalia  de  futuro  aut  matrimo¬ 
nium,  vel  potius  post  sponsalia  aut  matrimonium 
initum;  et  in  omnibus  istis  casibus  quaeritur  quid 
praejudicet  talis  copula  sponsalibus  aut  matrimo¬ 
nio  contrahendo  vel  contracto. 

2. °  Si  copula  illicita  habita  sit  cum  consan¬ 
guinea  ejus,  quam  sibi  velit  quis  in  sponsam  de 
futuro  eligere,  potestne  cum  hac  sponsalia  de  fu¬ 
turo  contrahere?  Et  respondetur  non  posse  eam 
sibi  in  sponsam  eligere,  quia  promissiones  non 

valent  de  re,  quam  quis  praestare  nequit;  atqui 
matrimonium  cum  hac  haberi  non  potest  obstante 
affinitate  ex  copula  illicita,  ergo  cum  tali  spon¬ 
salia  nequeunt  contrahi.  Haec  omnia  jam  ex  di¬ 
ctis  in  titulo  primo  hujus  libri  clara  sunt.  Simi¬ 
liter  ex  hac  illicita  copula  cum  consanguinea  ejus 
cum  qua  quis  sponsalia  de  futuro  antecedenter 
contraxit,  resolvuntur  haec,  sponsalia  ex  super¬ 
veniente  affinitate  ex  eap.  2  et  9  h.  t.  et  prout 
notatum  est  praedicto  titulo  primo.  Tantummodo 
hic  quaeri  potest  in  quo  gradu  consanguinitatis  de¬ 
beat  illa  esse  cum  sponsa,  ut  ex  copula  cum  ea  ha¬ 
bita  vel  sponsalia  iniri  de  novo  nequeant  vel  jam 
contracta  resolvantur  ex  affinitate  superveniente  ? 
Et  dicendum  est  ante  Concilium  Tridentinum  cum 
nulla  esset  differentia  inter  affinitatem  ortam  ex  co¬ 
pula  fornicaria  vel  maritali  argum.  eap.  8  de  eon- 
sang.  et  affinit .,  affinitas  contrahebatur  ex  copula 
habita  cum  sponsae  consanguinea  usque  ad  quar¬ 
tum  gradum :  sed  cum  Concilium  Tridentinum 
postea  distinxerit  eap.  4  de  reform.  matrim.  inter 
affinitatem  contractam  ex  fornicatione  et  aliam 
ortam  ex  copula  maritali,  illamque,  quae  ex  for¬ 
nicatione  contraheretur,  inducentem  impedimen¬ 
tum  quod  matrimonium  postea  contractum  diri¬ 
mit  ad  eos  tantum,  qui  in  primo  et  secundo  gradu 
conjunguntur  restrinxerit,  facile  est  concludere 
quod  copula  habita  cum  consanguinea  sponsae  in 
primo  et  secundo  gradu  tantum  interdicit  spon¬ 
salia  inire  vel  jam  contracta  resolvere:  unica  si- 

quidem  ratio  in  casu  interdictionis  sponsalium 
contrahendorum,  vel  resolutionis  sponsalium  jam 
contractorum  ea  est,  quia  inter  illas  personas  ex 
affinitate  jam  existente  vel  superveniente  matri¬ 
monium  contrahi  nequit. 

3.°  At  quid  censendum  est  de  matrimonio 
cum  ea  contrahendo,  cujus  consanguineam  quis 
carnaliter  cognovit?  Responsio  in  promptu  est, 
eam  non  posse  sibi  in  matrimonium  copulare;  nam 
ex  hac  affinitate  impedimentum  est,  ne  eam  sibi 
in  uxorem  valeat  assumere;  et  quidem  id  valet, 
post  Concilium  Tridentinum  ex  cl.ccip.  4,  si  in  gradu 
primo  et  secundo  consanguinea  sit  cum  ea  in  uxo¬ 
rem  copulanda  cum  antiquitus  id  vigeret  usque  ad 
quartum  gradum.  Quo  in  loco  mihi  videtur  adno- 
tandum  Concilium  Tridentinum  jure  nominasse 
liane  affinitatem  ex  fornicatione  ut  distingueret 
inter  copulam  habitam  vel  ex  matrimonio  aut  in 
specie  matrimonii,  et  copulam  fornicariam.  Et  pro¬ 
fecto  quando  hic  sermo  est  de  copula  fornicaria 
et  de  affinitate  ex  fornicatione,  excluditur  quae¬ 
cumque  copula  etiam  illicita  nempe  sub  specie  ma¬ 
trimonii,  et  recensetur  tantum  fornicaria  ex  qua 
affinitas  usque  ad  secundum  gradum  coercetur. 
Et  non  desunt  graves  rationes  ad  id  evincen¬ 
dum.  Nam  Concilium  Tridentinum  potissime  has 
juris  antiqui  fecit  correctiones  ex  ratione  assi¬ 
gnata  in  cap.  2:  «  docet  experientia  propter  multi¬ 
tudinem  prohibitionum  multoties  in  casibus  prohi¬ 
bitis  ignoranter  contrahi  matrimonia,  in  quibus 

vel  non  sine  magno  peccato  perseveratur,  vel  ea 
non  sine  magno  scandalo  dirimuntur;  »  prout  ex 
altera  ratione  quod  haec  impedimenta  soleant  la¬ 
tere  si  sunt  ex  fornicatione.  Verum  haec  impedi¬ 
menta  non  latent  si  sunt  ex  copula  maritali,  aut 
ex  ea  quae  acta  est  sub  specie  matrimonii.  Qua¬ 
propter  meo  judicio  reprehendenda  est  illa  dictio, 
qua  quoad  affinitatem  incurrendam  distinguitur 
inter  copulam  licitam,  et  illicitam,  ut  ex  prima 
affinitas  dicatur  exurgere  usque  ad  quartum  gra¬ 
dum,  ex  alia  vero  usque  ad  secundum;  cum  rectius 
et  conformius  menti  Concilii  Tridentini  diceretur, 
quod  ex  copula  fornicaria  enascatur  affinitas  usque 
ad  secundum,  ex  alia  copula  autem  enascatur  af¬ 
finitas  usque  ad  quartum  gradum,  quemadmodum 
communiter  intelligunt  Auctores  profundiores  ex¬ 
cepto  Sanchez  dist.  67  n.  7,  et  aliis  nonnullis  apud 
Gallemart  op.  et  loc.  cit.  cujus  hac  in  re  satis 
aperta  est  opinionis  singularitas.  Quibus  rationibus 
accedit  et  alia,  nempe  non  esse  admittendam  legum 
correctionem  utpote  odiosam,  nisi  in  casibus  a 
jure  expresse  notatis. 

4.°  At  quid  demum  dicendum  erit  si  haec 
copula  cum  consanguinea  locum  habeat  jam  con¬ 
stante  matrimonio  ?  Respondendum  est  tunc  ex 
cap.  1  h.  t.  duplicem  incurri  poenam,  nempe:  - 
1."  Cum  non  possit  matrimonium  semel  initum 
solvi,  saltem  privari  jure  petendi  debitum  eum, 
qui  tali  crimine  se  reum  reddidit,  quamvis  non 
solvatur  ab  obligatione  illud  reddendi.  Et  relate  ad 

hoc  dispensatio  datur  a  S.  Poenitentiaria,  si  crimen 
est  occultum:  si  vero  est  publicum,  tunc  a  Dataria 
Apostolica  providetur.  At  haec  poena  incurritur 
post  Tridentinum,  si  copula  habita  sit  cum  con¬ 
sanguinea  uxoris  in  primo  vel  secundo  gradu,  cum 
antiquitus  incurreretur,  si  crimen  commissum  fuis¬ 
set  cum  consanguinea  usque  ad  quartum  gradum. 
Id  fuit  decisum  a  S.  Congregatione  Concilii  in  Re¬ 
sponsione  probata  a  Gregorio  XIII;  quemadmodum 
notat  Gallemart  op.  et  loc.  at.  -  2.°  insuper  si 
commissum  fuerit  crimen  cum  consanguinea  uxo¬ 
ris  in  primo  gradu,  tunc  uterque  particeps  criminis 
privabatur  jure  contrahendi  licite  matrimonium 
cum  qualibet  persona  perpetuo;  etsi  hoc  jure  pri¬ 
varetur  ad  tempus  si  crimen  admisisset  cum  con¬ 
sanguinea  sponsae  de  futuro  in  primo  gradu,  prout 
habet  Pirhing  h.  t.  nam.  10  cum  aliis.  At  hodie 
haec  secunda  poena  non  habet  locum  ex  desue¬ 
tudine,  ut  notat  Giraldi  op.  et  part.  cit.  seet.  714. 
Nec  item  S.  Poenitentiaria  illam  poenam  inducit, 
quando  dispensat  super  jure  petendi  debitum.  So¬ 
lummodo  propterea  relinquitur  imponenda  de  stylo 
poena  haec  interdicendi  aliud  connubium  Datariae, 
quando  dispensat  super  consanguinitate  usque  ad 
quartum  gradum,  ubi  intercedat  copula  incestuosa. 
Hic  vero  est  notandum  Sixtum  V  pro  Urbe  et  Statu 
Ecclesiae  imposuisse  aliam  poenam  in  admittentes 
tale  crimen  constitutione  «  Volentes  »  Nonis  Apri¬ 
lis  1587,  prout  notatur  hic:  «  Quicumque  ausu 

»  nefario  scienter  matrem  et  filiam  sive  duas  so- 
»  rores  germanas  carnaliter  cognoverit  etiamsi  eae, 

»  earumve  altera  publicae  meretrices  fuerint,  sive 
»  clam  sive  palam,  aut  figura  matrimonii  tale 
»  crimen  admiserit,  sive  etiam  cum  altera  earum 
»  legitimo  matrimonio  conjunctus  extiterit,  poena 
»  ultimi  supplicii  plectatur.  -  Qua  itidem  poena 
»  mulier  puniatur,  quae  sciens  matrem  aut  filiam 
»  vel  sororem  suam  cum  aliquo  viro  rem  habuisse, 

»  eidem  viro  ipsa  quoque  sui  corporis  copiam  fe- 
»  cerit.  -  Similiter  volumus,  unamquamque  mu- 
»  lierem,  etiamsi  instigante  humani  generis  hoste 
»  eo  devenerit  impudentiae,  ut  corpore  publice 
»  quaestum  faciat,  quae  cum  patre,  et  filio,  sive 
»  cum  duobus  germanis  fratribus  scienter  se  car- 
»  naliter  commiscuerit,  sive  a  praedictis  sciens  se 
»  carnaliter  cognosci  permiserit,  etiamsi  eorum  al- 
»  teri  legitimo  toro  copulata  fuerit,  poena  ultimi 
»  supplicii  puniri.  -  Idque  etiam  in  eum  virum 
»  observari  volumus  qui  sciens,  patrem  aut  filium, 
»  vel  fratrem  suum  cum  muliere  aliqua  rem  ha- 
»  buisse,  ipse  etiam  eamdem  mulierem  carnaliter 
»  cognoscere  non  erubuerit.  »  -  Haec  autem  omnia 
locum  habent,  quando  tale  delictum  admissum  sit 
scienter,  ut  monet  cap.  I  h.  t.,  unde  requiritur 
et  voluntas  et  cognitio:  proinde  si  foemina  fuerit 
a  consanguineo  mariti  per  vim  cognita,  ea  non 
incurrit  impedimentum,  cum  expers  culpae  sit 
quoque  poenae  expers.  Ut  vero  docet  hic  Schmalz- 

grueber  h.  t.  num.  23  sufficit  scientia  facti  et 
voluntas,  non  autem  scientia  juris,  ut  quis  di¬ 
gnoscat  talem  poenam  esse  a  jure  statutam. 

5.°  Unicuique  patet  ea,  quae  nos  diximus  de 
affinitate  superveniente  ex  copula  habita  cum  con¬ 
sanguinea  uxoris  suae  vel  sponsae,  non  posse  ha¬ 
bere  locum,  si  quis  cum  propria  consanguinea  car- 
naliter  copuletur.  Etsi  enim  ut  advertimus  ali¬ 
quando  incestuosis  prohibeatur  secundum  matri¬ 
monium  post  dispensationem  in  primo,  numquam 
tamen  hic  incestus  potest  sponsalibus  initis  aut 
ineundis  praejudicare,  prout  et  conciliando  matri¬ 
monio  aut  jam  existenti,  quia  ex  hoc  crimine  non 
inducitur  cum  sponsa  vel  cum  uxore  affinitas.  - 
Ex  his,  quae  in  hoc  titulo  exposuimus,  facile  ex¬ 
plicantur  ea,  quae  advertimus  in  Titulo  Quarto, 
nempe  de  Matrimonio  civili  nuncupato.  Etsi  enim 
illud  matrimonium  sit  omnino  invalidum,  et  pro¬ 
inde  copula  ex  eo  habita  sit  prorsus  illicita,  in 
his  locis  ubi  est  promulgatum  Concilii  Tridentini 
decretum  sess.  24  cctp.  1  de  re  forni,  matrim.,  ni¬ 
hilominus  non  est  confundenda  cum  illa  copula 
fornicaria,  de  qua  loquitur  citatum  caput  4  sess.  24 
de  reform.  matrim.  ex  qua  habetur  affinitas  di¬ 
rimens  matrimonium  usque  ad  gradum  secundum; 
proinde  affinitas  orta  ex  consummatione  matri¬ 
monii  civilis  dirimit  usque  ad  quartum  gradum. 
Etsi  enim  ut  diximus  non  sit  verum  conjugium, 
habet  tamen  formam  conjugii,  quam  ille  solum 

negare  poterit,  qui  sensuum  testimonio,  et  totius 
communitatis  renuntiationi  valedicat.  Non  est  pro¬ 
inde  haec  copula,  quae  possit  latere,  propter  quam 
rationem  restrictum  est  impedimentum  proveniens 
affinitatis  ex  fornicatione. 


TITULUS  XIV. 


De  consanguinitate  et  affinitate. 


1 .  Bipartita  est  hujus  tituli  tractatio,  ut  pri¬ 
mum  de  consanguinitate  deinde  de  affinitate  sermo 
sit.  Consanguinitas  porro,  ut  habetur  communi¬ 
ter  apud  Doctores:  «  est  vinculum  personarum 
quae  ab  eodem  stipite  seu  progenitore  eoque  pro¬ 
pinquo  per  carnalem  generationem  descendunt.  » 
In  qua  definitione  prius  considerandum  est  quod 
a  cognatione  hac  inducatur  vinculum  personarum 
quod  obstet  nuptiis  inter  easdem  personas  con¬ 
trahendis.  Deinde  vero  attendendum  est  hanc  co¬ 
gnationem  enasci,  ex  eo  quod  proveniunt  omnes 
per  carnalem  generationem  ab  eodem  stipite  seu 
progenitore  propinquo ,  secus  omnes  homines  per¬ 
sentirent  hoc  vinculum  quia  omnes  ab  Adam  et 
Eva  procedunt.  In  hac  porro  cognatione  seu  con- 


234  PRAELECTIONES  JURIS  CANONICI 

sanguinitate  attendendae  sunt  lineae  et  gradus . 
Linea  est  ordinata  series  personarum  ab  uno  com¬ 
muni  stipite  descendentium  per  varias  generatio¬ 
nes  varios  in  se  continens  gradus.  Et  linea  du¬ 
plex  est,  nempe  recta  et  obliqua  seu  collateralis 
vel  transversa.  Linea  recta  illa  dicitur,  in  qua 
collocantur  illae  personae,  quarum  una  est  genita 
ab  altera,  ut  puta  pater,  filius,  nepos  etc.,  et  si 
ascendatur  per  gradus  directos  ad  progenitores, 
patrem,  matrem,  avum,  aviam  etc.,  dicitur  linea 
recta  adscendentium,  si  autem  a  progenitoribus 
descendatur  recte  ad  progenitos,  puta  a  patre  vel 
matre  ad  filium  vel  filiam,  ad  nepotem  vel  ne¬ 
ptem  appellatur  linea  recta  descendentium.  Linea 
vero  obliqua  seu  collateralis  illa  nominatur,  in  qua 
ponuntur  illae  personae,  quarum  una  non  trahit 
originem  ab  altera,  quamvis  eamdem  radicem  me¬ 
diatam  vel  immediatam  habeant,  ut  sunt  duo  fra¬ 
tres,  patrueles  etc.,  quia  unus  frater  non  est  ge¬ 
nitus  ab  altero,  sed  ambo  immediate  procedunt 
ab  eodem  patre  tamquam  stipite  communi.  Quae 
linea  obliqua  aut  collateralis  est  iterum  duplex: 
aequalis  et  inaequalis .  Aequalis  est,  cum  perso¬ 
nae  in  linea  collaterali  collocatae  aequaliter  distant 
a  communi  stipite,  ut  frater  et  soror.  Inaequalis 
quando  inaequaliter  distant  ita  ut  una  sit  com¬ 
muni  stipiti  proximior  quam  altera,  ut  frater  et 
sororis  filia.  Gradus  autem  est  certa  distantia  unius 
personae  ab  altera  in  eadem  linea  consanguini¬ 
tatis,  quae  distantia  major  est  vel  minor,  prout 

pei  piares  vel  pauciores  generationes  numerantur 
usque  ad  communem  stipitem.  -  Ad  dignoscen¬ 
dum  vero  quo  gradu  consanguinei,  de  quibus  quae¬ 
ritur,  inter  se  distent,  una  regula  traditur  pro 
linea  recta,  aliae  pro  obliqua  prout  linea  est  ae¬ 
qualis  vel  inaequalis.  Pro  linea  recta  regula  est 
sequens,  nempe:  tot  gradibus  una  persona  ab  al- 
teia  distat,  quot  sunt  personae  una  dempta,  aut 
quot  sunt  generationes  tot  sunt  gradus;  ita  filius 
a  patre  distat  uno  gradu,  cum  sint  duae  perso¬ 
nae  et  una  generatio;  et  ita  dicatur  ex  parte  ma¬ 
tris.  Quod  spectat  vero  ad  lineam  collateralem  vel 
obliquam  usque  ad  saeculum  undecimum  in  ec¬ 
clesiasticis  quoad  matrimonium  eadem  regula  ha¬ 
bebat  locum,  ut  tot  essent  gradus  quot  personae 
una  dempta,  vel  tot  gradus,  quot  generationes, 
prout  jure  romano  factitabatur.  At  eo  saeculo  oc¬ 
casione  disputationis  inter  Petrum  Damianum  et 
Jurisconsultum  Ravennatem  Alexander  Papa  II  post 
Concilium  Romae  habitum  adhibendum  esse  duxit 
modum  computationis  germanicae  prae  romano 
insistens  in  hoc  principio,  scilicet:  «  personae  a 
se  invicem  tot  gradibus  distant,  quot  gradibus 
distant  a  communi  stipite  »  et  ita  computatio  ge¬ 
nerationum  ab  una  tantum  parte  facta  est;  et  ita 
quidem,  ut  si  linea  esset  aequalis  maneret  inva- 
riata  talis  regula,  ac  proinde  fratres  erant  in  primo 
gradu,  patrueles  in  secundo  etc.  Si  autem  linea 
fuisset  inaequalis,  tunc  vigeret  sequens  regula, 
nempe:  quo  gradu  remotior  persona  distat  a  com- 

muni  stipite,  eodem  gradu  distant  inter  se.  Sic 
si  Cajus  habeat  duos  filios  Titium  et  Sempronium, 
et  Sempronius  iterum  habeat  filium  et  nepotem, 
si  jam  quaeratur  in  quo  gradu  nepos  Sempronii 
sit  consanguineus  Titii  ?  responderetur  eum  esse 
consanguineum  in  tertio  gradu  nam  nepos  Sem¬ 
pronii  distat  in  tertio  gradu  a  communi  stipite. 
Haec  vero  computatio  canonica  diversa  in  linea 
obliqua  a  computatione  lineae  rectae  et  a  compu¬ 
tatione  civili  quae  in  linea  obliqua  aequali  est 
duplo  major  locum  habet  tantum  in  matrimonio; 
nam  pro  aliis  respectibus  puta  successione  ad 
haereditates,  aliisque  computatio  canonica  congruit 
semper  cum  computatione  civili. 

2.°  Queis  positis  quaeritur  quomodo  consan¬ 
guinitas  obsit  matrimoniis  conciliandis?  Et  respon¬ 
dendum  est  obesse  quoad  aliquas  personas  et 
gradus  ex  jure  naturali,  quoad  aliquas  ex  jure 
positivo  divino,  et  demum  quoad  aliquas  ex  jure 
ecclesiastico;  id  quod  sequenti  ex  sermone  pate¬ 
bit.  Et  quidem  jure  naturali  prohibetur  conjugium 
inter  eas  personas,  quae  se  mutuo  respiciunt  no¬ 
mine  parentum  et  liberorum  vel  quae  sunt  in  li¬ 
nea  recta.  De  jure  naturali  id  dicimus  esse  pro¬ 
hibitum,  cum  inter  eas  personas  naturaliter  inter¬ 
cedat  ea  necessitudo  et  relatio  maj oritatis  et  sub¬ 
jectionis,  atque  his  respondens  benevolentia  reve~ 
rentialis,  quae  consistere  nequit  cum  affectione 
maritali  exigente  aequalitatem  inter  conjunctas 
personas,  ita  ut  tunc  maritalis  affectio  incipiat. 

cum  deficit  reverentialis  illa  benevolentia.  Cui  ra¬ 
tioni  accedit  alia  quae  post  peccatum  primi  pa¬ 
rentis  etiam  induit  rationem  turpitudinis  non  re¬ 
velandae,  ut  Levit.  XVIII  v.  7  dicitur:  «  Turpi¬ 
tudinem  patris  tui  et  turpitudinem  matris  tuae 
non  discooperies;  mater  tua  est:  non  revelabis 
turpitudinem  ejus  »  et  u.  10:  «  Turpitudinem  fi¬ 
liae  filii  tui,  vel  neptis  ex  filia  non  revelabis,  tur¬ 
pitudo  tua  est.  »  Hinc  est  tales  nuptias  jure  gen¬ 
tium  consideratas  ubique  fuisse  incestas ,  idest 
ab  omnibus  civilibus  populis  licet  idololatris  hor¬ 
rore  habitas,  ut  Jurisconsultus  ait  legg.  53  et  ult. 
ff.  de  ritu  nuptiarum ,  quamquam  non  defuerint 
in  Asia  et  Africa  populi  adeo  moribus  perditi,  ut 
haec  matrimonia  inierint,  sic  referente  de  illis  po¬ 
pulis  Ovidio  Metamorph.  lib.  I: 

y>  In  quibus  et  nato  genitrix  et  nata  parenti 
»  Jungitur  et  pietas  geminato  crescit  amore. 
Quod  naturae  vetitum  non  solum  in  primis  lineae 
rectae  gradibus,  sed  et  in  omnibus  etiam  remo¬ 
tioribus  fuisse  recognitum  certum  est,  cum  pro 
omnibus  eadem  ratio  adsistere  videatur.  Pone  se¬ 
quitur  jus  positivo-dwinum  nuptias  interdicens  et 
irritas  faciens  inter  sororem  et  fratrem,  vel  ut  aiunt 
scholae,  inter  personas  existentes  in  primo  con¬ 
sanguinitatis  gradu  lineae  obliquae,  utroque  pa¬ 
rente  vel  alterutro  genitis,  de  quo  interdicto  lo¬ 
quitur  Moyses  in  Levitico  XVIII  v.  9:  «  Turpi¬ 
tudinem  sororis  tuae  ex  patre,  sive  ex  matre  quae 
domi  vel  foris  genita  est  non  revelabis  »  et  v.  11: 

«  Turpitudinem  filiae  uxoris  patris  tui  quam  pe- 
perit  patri  tuo,  et  est  soror  tua,  non  revelabis.  > 
Etsi  enim  non  desint  Doctores  qui  teneant  has 
quoque  nuptias  jure  naturali  inhiberi,  cujus  legis 
dispensatio  facta  a  Deo  sit  in  matrimoniis  con¬ 
tractis  a  filiis  et  filiabus  communium  Protoparen- 
tum;  aliis  tamen  Doctoribus  displicet  hic  loquendi 
modus,  cum  et  in  jure  naturali  non  admittant 
possibilem  dispensationem;  cumque  talis  locutio 
aliquantulum  sit  divinae  sapientiae  contumeliosa, 
quae  ita  humani  generis  propagationem  ordinaret, 
ut  statim  in  lege  naturae  dispensatio  necessaria 
ad  obtinendum  finem  videretur.  Haec  proinde  erui¬ 
tur  edita  lex  atque  a  Deo  universo  humano  ge¬ 
neri  imposita  tum  cum  ex  uno  stipite  proceden¬ 
tes  homines  in  plures  coivere  familias,  tamquam 
ad  honestatem  familiarum  contutandam ,  foven- 
damque  charitatem  inter  diversas  familias,  qui 
duo  fines  principio  non  habebantur.  De  hoc  altero 
fine  loquens  S.  Augustinus  lib.  15  de  civit.  Dei 
aiebat:  «  Habita  est  ratio  rectissima  charitatis,  ut 
homines  quibus  esset  utilis  atque  honesta  con¬ 
cordia  diversarum  necessitudinum  vinculis  necte¬ 
rentur,  nec  unus  in  uno  multa  haberet,  sed  sin¬ 
gulae  spargerentur  in  singulos,  ac  sic  ad  socialem 
vitam  diligentius  colligandam  plurimae  plurimos 
obtinerent.  »  Hoc  autem  jus  positi vo-divinum  non 
solum  Judaeos  ex  citatis  verbis  Levitici  et  Chri¬ 
stianos,  sed  universum  humanum  genus  respicere 
atque  obligare  dicendum  est.  Impositum  quippe 

est  a  Deo  Adami  posteris,  quando  pluribus  effor- 
matis  familiis  non  amplius  necesse  fuit  ut  fratres 
sororibus  in  matrimonium  copularentur.  Divini  hu¬ 
jus  vetiti  vestigium,  in  jure  a  civilibus  gentibus 
peraeque  observato  videmus,  cum  Plato  lib.  8  de 
legibus  talia  conjugia  minime  pia  sed  Deo  invisa 
esse  dixerit,  et  Seneca  idem  asseruerit,  et  Pom¬ 
ponius  in  lege  Libertinus  8  ff.  de  ritu  nuptiarum 
dicat  inter  tales  personas  conjugium  moribus  non 
legibus  fuisse  vetitum,  scilicet  non  ex  placito  juris 
civilis  sed  antiqua  traditione.  Cujus  rei  validius 
argumentum  habemus  ex  cap.  Gaudemus  8  de 
Divortiis  in  quo  Innocentius  III  conjugia  ab  infi¬ 
delibus  ante  receptam  fidem  contracta  in  secundo 
et  sequentibus  consanguinitatis  gradibus,  eis  ad 
fidem  accedentibus  non  esse  separanda  iudicaverit 
cum  constitutionibus  canonicis  non  arctarentur, 
quando  talia  iniverunt  conjugia:  profecto  ex  sensu 
contrario  eruitur  quod  si  in  primo  lineae  obliquae 
gradu  in  infidelitate  contraxissent,  eos  separandos 
esse  rescripsisset;  quod  arguere  facit  haec  conju¬ 
gia  si  non  jure  naturali,  divino  saltem  positivo 
inhiberi,  non  autem  legibus  tantum  ecclesiae,  queis 
infideles  non  tenentur.  Revera  si  ad  baptismum 
sic  copulati  accederent,  eos  'separandos  esse  ab 
Ecclesia  rescribi  ex  hoc  pro  certo  putarem,  quod 
ex  praxi  S.  Sedis  quoad  fideles  non  solum  in  con¬ 
trahendis  conjugiis  dispensatio  numquam  conce¬ 
ditur,  sed  nec  in  contractis  bona  fide,  etiam  oc¬ 
culto  existente  hoc  impedimento  gravissimis  licet 


240 


PRAELECTIONES  JURIS  CANONICI 


existentibus  rationibus,  nec  dispensatio  ad  reno¬ 
vandum  consensum,  nec  sanatio  in  radice  adhi¬ 
beatur;  quod  apprime  demonstrat  non  a  jure  ec¬ 
clesiastico  hoc  impedimentum  profluxisse  sed  vel 
a  jure  naturali,  vel  ex  jure  positivo  divino,  in  quo 
dispensandi  potestas  a  Deo  non  fuit  Ecclesiae  con¬ 
cessa. 

3.°  Postremo  venit  jus  ecclesiasticum  in  aliis 
cognationis  gradibus  lineae  obliquae  sub  poena 
irritationis  matrimonia  interdicens.  Genesis  autem 
ecclesiastici  juris  hac  in  parte  sequens  est.  -  Prin¬ 
cipio  Ecclesia  praeter  jus  naturale  et  divinum  re¬ 
spicere  visa  est  jus  romanorum  et  legitimitatem 
personarum  quoad  consanguinitatem  in  matrimo¬ 
niis  conciliandis.  Licet  enim  afferantur  plures  ca¬ 
nones  in  Decreto  Gratiani,  tamquam  editi  ab  Hy¬ 
gino,  Fabiano,  Calixto,  Julio  I,  et  Gregorio  Ma¬ 
gno,  quibus  usque  ad  quartum  et  septimum  etiam 
gradum  consanguinitatis  nuptiae  prohiberentur  et 
haberentur  invalidae:  hi  tamen  Canones  ab  eru¬ 
ditis  et  criticis  habentur  gravibus  ex  rationibus 
tamquam  apocryphi,  ut  pluribus  probat  Sebastia- 
nus  Berardus  in  opere  Gratiani  canones  genuini 
ab  apocryphis  discreti,  parte  2  cap.  59  sed.  IX 
et  sed.  XV.  Nec  mirum  si  in  principio  etiam 
in  hoc  Romani  Pontifices  legum  civilium  dispo¬ 
sitiones  sequi  non  sunt  dedignati,  proinde  sua 
approbatione  regulas  canonicas  fecerunt,  quemad¬ 
modum  in  aliis  idem  factitaverunt  usque  dum 
aliam  sequi  regulam  necessarium  vel  evidenter 

utile  non  perspexerint.  Jus  autem  Romanorum 
diversas  vicissitudines  passum  est.  Initio  enim  in 
tertio  eorum  computationis  gradu  nuptiae  prohi¬ 
bitae  sunt,  quia  turbato  naturae  ordino  saltem 
nominum  religione  tali  ex  concubito  nati  filii  et 
fratres  una  nascebantur,  tamquam  ex  matrimonio 
inter  patrem  et  filiam  improbe  contracto,  cum  pa¬ 
tris  nomen  avunculo  et  patruo  jure  convenire  cer¬ 
tum  sit;  leg.  per  adoptionem  18  §  I,  et  leg.  soro¬ 
ris  39  jf.  de  ritu  nuptiarum.  Quod  si  Claudii 
Imperatoris  Agrippinam  fratris  filiam  depereuntis 
exemplo  et  Senatus  consulto  impetrato  deinde  per¬ 
missum  est,  ut  in  tertio  quoque  gradu  matrimo¬ 
nia  fierent  legitime,  ut  fratris  filiam  uxorem  du¬ 
cere  non  etiam  filiam  sororis  liceret;  hoc  tamen 
jus  nefarium  appellatum  et  Christianis  moribus 
ac  disciplinae  adversum  edicto  Costantini  et  Con¬ 
stantis  sublatum  est,  atque  instauratum  antiquum 
jus  de  vetitis  in  tertio  gradu  conjugiis:  leg.  I  Cod. 
Theodos.  de  incestis  nuptiis.  Consobrinorum  etiam 
connubia  seu  in  quarto  gradu  cognationis  juxta 
computationem  civilem,  diu  apud  romanos  igno¬ 
rata  fuerunt,  et  ab  iis  abstinebant  continentia  po¬ 
tius  quam  certa  lege.  Sed  progressu  temporum 
impune  matrimonia  inter  consobrinos  jungeban¬ 
tur.  Primus  qui  circa  annum  Christi  390  lege 
scripta  id  vetuit,  fuit  Theodosius  Magnus  leg.  I 
Cod.  Theod.  Si  nuptiae  ex  rescripto  petantur.  De 
quo  S.  Ambrosius  ( epistol .  ad  Paternum  60  ju¬ 
xta  edit.  Maurinam )  «  Theodosius  Imperator  etiam 

fratres  patrueles  et  consobrinos  vetuit  inter  se 
conjugii  convenire  nomine,  et  severissimam  poe¬ 
nam  statuit,  si  quis  temerare  ausus  esset  fratrum 
pia  pignora,  et  tamen  illi  invicem  sunt  sibi  ae¬ 
quales,  tantummodo  quia  propinquitatis  sunt  ne¬ 
cessitudine  et  fraterno  societatis  ligati  vinculo, 
pietati  eos  voluit  debere  quod  nati  sunt.  »  De  hoc 
Imperatoris  edicto  meminit  Sextus  Aurelius  Victor 
seu  ut  alii  volunt  Victorinus  in  epist.  ad  Cesa- 
rem,  inquiens:  «  Tantum  pudori  et  continentiae 
tribuens  ut  consobrinarum  nuptias  vetuerit  tam¬ 
quam  sororum  »  et  demum  S.  Augustinus  circa 
annum  428  de  civit.  Dei  lib.  15  ccip.  16  «  Ve- 
rumtamen  quis  dubitet  honestius  hoc  tempore 
etiam  consobrinorum  conjugia  prohibita  esse,  quia 
nescio  quomodo  inest  humanae  verecundiae  quid¬ 
dam  naturale,  atque  laudabile,  ut  cuique  debet 
causa  propinquitatis  verecundum  honorem,  ab  ea 
commineat.  »  Theodosianum  hoc  edictum  licet 
deinceps  ab  Arcadio  Imperatore  fuisset  revoca¬ 
tum  anno  405,  et  Justinianus  inst.  de  nuptiis 
§  4  inter  patrueles  et  consobrinas  nuptias  permi¬ 
sisset,  fatendum  tamen  est  in  Occidente  viguisse 
etiam  per  aevum  Concilio  Trullano  anterius,  quo 
in  Concilio  celebrato  anno  692  can.  52  consobri¬ 
norum  nuptiae  improbatae  sunt,  et  ita  eadem 
praxis  in  hoc  conjunxit  Orientalem  Ecclesiam  Oc¬ 
cidentali.  Fuit  ergo  in  Latina  et  Graeca  Ecclesia 
impedimentum  cognationis  extensum  usque  ad  se¬ 
cundum  gradum  canonicae  computationis  inclu- 

sive,  vel  ad  secundani  generationem.  Quae  disci¬ 
plina  perduravit  usque  ad  saeculum  octavum,  quo 
tempore  latus  esse  videtur  Canon  relatus  in  De¬ 
creto  causa  55  quaesi.  2  ccui.  16:  «  Progeniem 
suam  unumquemque  usque  ad  septimam  obser¬ 
vare  decernimus  generationem,  et  quamdiu  se 
agnoscunt  adfinitate  propinquos  ad  hujus  copulae 
non  accedant  societatem.  »  Canon  hic  qui  a  Gra¬ 
tiano  tribuitur  Gregorio  Magno,  a  Romanis  Cor¬ 
rectoribus  dicitur  opus  Gregorii  II  qui  Pontifica¬ 
tum  gessit  ante  medietatem  saeculi  octavi,  ab 
aliis  eruditis  tribuitur  Carolo  Magno  in  Capitu¬ 
laribus  cum  consensu  Auctoritatis  ecclesiasticae. 
Verius  autem  est  Gregorii  III  dicti  Junioris  qui 
Pontificatum  gessit  ab  anno  731  ad  an.  741; 
nam  in  epistola  ad  Bonifacium  Episcopum  Mo- 
guntinum  cap.  5  eadem  verba  relati  canonis  le¬ 
guntur.  Quidquid  sit  de  hac  quaestione,  non  vi¬ 
detur  esse  ambigendum  disciplinam  hanc  non 
fuisse  saeculo  octavo  antiquiorem.  Ex  tunc  con¬ 
sanguinitatis  impedimentum  respexit  septimam  ge¬ 
nerationem  vel  septimum  gradum  canonicae  com¬ 
putationis  ut  explicavit  Alexander  II  decreto  suo 
in  Concilio  celebrato  anno  1065  cujus  lectio  est 
apud  Gratianum  caus.  35  quaest.  5  can.  2.  Con¬ 
sentaneae  huic  dispositioni  sunt,  constitutio  Ni¬ 
colai  II  quae  refertur  a  Gratiano  caus.  35  q.  2 
can.  17  et  constitutiones  conciliorum  Guarma- 
ci ensis  et  Lugdunensis  quae  habentur  caus.  35 
qu.  2  can.  18  et  19.  Hujus  disciplinae  introdu- 

cendae  juxta  Doctores  plures  causae  adsignantur, 
nonnullae  generales  aliae  speciales  et  pro  tempo¬ 
rum  circumstantiis.  Causae  generales  fuerunt  eae 
jam  relatae,  scilicet  ut  matrimonia  extra  fami¬ 
liam  et  consanguinitatem  fierent,  prout  exposue¬ 
runt  Beati  Ambrosius  et  Augustinus  citatis  locis, 
et  ne  subverterentur  diversarum  necessitudinum 
vincula,  quibus  homines  connecti  socialis  vitae 
postulat  necessitas.  Ratio  vero  temporum  haec 
fuisse  videtur,  ut  inter  diversos  populos  ac  gen¬ 
tes  quae  se  mutuo  oderant  in  illis  vicissitudinibus 
bellorum,  invasionum  etc.  amicitiae  vinculum  pro¬ 
pter  affinitatem  protenderetur;  ideo  tam  latae  in¬ 
ter  consanguineos  et  affines  interdicta  conjugia  et 
fere  nulla  spes  dispensationis  oblata.  Atque  re¬ 
vera  ita  accidit:  disparuit  enim  diversitas  popu¬ 
lorum  in  quibuscumque  regnis,  et  sanguine  mi¬ 
xto  alternis  ex  gentibus  texta  est  una  propago. 
Mansit  hoc  jus  usque  ad  initium  saeculi  XIII; 
nam  tunc  Innocentius  III  in  Concilio  Lateranensi  IV 
prout  habetur  cap.  8  h.  t.  constituit:  «  prohibi¬ 
tionem  copulae  conjugalis  quartum  consanguini¬ 
tatis  et  affinitatis  gradum  de  caetero  non  exce¬ 
dere,  quoniam  in  ulterioribus  gradibus  jam  non 
potest  absque  gravi  dispendio  hujusmodi  prohi¬ 
bitio  generaliter  observari.  »  Cui  constitutioni 
tamquam  declaratio  accessit  Decretum  Gregorii  IX 
eap.  9  h.  t.  «Vir  a  stipite  quarto  gradu,  et  mulier 
quae  ex  alio  latere  distat  quinto  secundum  regu¬ 
lam  approbatam  qua  dicitur:  quoto  gradu  remo- 

tior  differt  a  stipite,  et  a  quolibet  per  aliam  li¬ 
neam  descendentium  ex  eodem,  licite  possunt  ma¬ 
tri  monialiter  copulari.  »  Ex  quibus  exurgit  regula 
«  cognationem  in  linea  obliqua  dirimere  conju¬ 
gium  usque  ad  quartum  gradum  canonicae  com¬ 
putationis  inclusive  concurrentem  cum  aequali  vel 
proximiori,  non  vero  si  concurrat  cum  remotiori.  » 
Atque  hoc  jus  hodie  viget,  cum  Concilium  Tri- 
dentinum  nihil  duxerit  hac  super  re  variandum. 
Mutationis  hujusmodi  veteris  disciplinae  quae  jam 
a  quatuor  et  amplius  saeculis  obtinebat  causae- 
quaeri  possunt  duplici  proposita  quaestione  pro 
duplici  respectu:  -  l.Cur  Innocentius  III  antiquam 
legem  in  tribus  generationibus  quinta,  sexta,  et 
septima  matrimonia  dirimentem  aboleverit?  -  2. 
Cur  ad  quatuor  gradus  vel  generationes  obser¬ 
vandam  voluerit  in  posterum,  et  non  potius  ad 
tres  vel  duas?  Quibus  quaestionibus  ut  responsio 
detur,  sic  procedendum  est.  Quod  ad  primam 
pertinet  id  nobis  satis  revelat  ipse  Innocentius,, 
qui  in  principio  illius  canonis  praeposita  animad¬ 
versione,  secundum  varietatem  temporum  statuta 
quandoque  humana  variari,  praesertim  cum  ur¬ 
gens  necessitas  vel  evidens  utilitas  id  exposcat, 
subjungit  prohibitionem  copulae  conjugalis  in  ul¬ 
terioribus  post  quartum  gradibus,  jam  non  posse 
absque  gravi  dispendio  generaliter  observari.  Quae 
enim  lex  tantae  latitudinis  exigi  videbatur  ut  ac- 
comodata  circumstantiis  temporis  medii,  et  licet 
maxime  gravans,  sustinenda  tamen  erat  propter 

generale  illud  bonum  societatis,  aevo  Innocentii  III 
obtento  jam  fine  ad  quem  ordinata  erat  impor¬ 
tabilis  reputabatur,  cohiberi  proinde  debebat,  ne 
plus  aequo  fideles  gravarentur.  Aliud  quoque  di¬ 
spendium  eo  tempore  erat,  quo  nec  publici  libri 
de  contractis  matrimoniis  aderant,  et  proinde  ex 
testibus  dignoscendum  quo  gradu  quis  ab  alia 
distaret,  et  in  remotioribus  gradibus  deliciat  ple¬ 
rumque  memoria:  atque  ita  multoties  in  casibus 
prohibitis  ignoranter  contrahebantur  matrimonia 
in  quibus  vel  non  sine  magno  peccato  persevera¬ 
retur,  vel  ea  non  sine  ingenti  scandalo  dirime¬ 
rentur.  Quod  ad  secundam  quaestionem  attinet, 
principio  haerendum  esse  videtur.  Deridetur  enim 
ab  aliquibus  Innocentius,  ad  quartum  gradum 
matrimonia  inter  cognatos  interdicens,  quia  qua¬ 
titor  sunt  humores  in  corpore,  quod  constat  ex 
quatuor  elementis.  Verumtamen  risum  non  mere¬ 
tur  qui  petitum  principium  ex  physica  sui  tem¬ 
poris  affert  ad  exornandam  aliquam  decisionem 
quae  ceteroquin  honesta  est,  atque  accomodata 
populo,  pro  quo  legem  dictat.  At  recondita  alia 
ratio  erat,  eaque  talis,  quae  jurisprudentiam  ca¬ 
nonicam  jam  ab  antiquo  gubernavit,  scilicet  ma¬ 
trimonia  debere  extra  cognationem  et  familiam 
Jieri.  Jam  vero  cum  homines  de  facili  possint 
.quartam  generationem  videre,  non  sic  quintam 
proinde  cohibuit  in  his  quatuor  generationibus, 
quia  facile  occurrere  poterat  ut  non  obstante  prae¬ 
scripto  legis  matrimonia  haec  fleri  contingeret; 

quo  casu  lex  non  satis  provida  videretur,  quae 
evenientes  plerumque  casus  non  comprehendisset. 
Ratio  haec  praeter  alios  Doctores  traditur  a  Gon- 
zalez  in  Comment.  ad  quinque  libros  Decretalium 
lib.  IV  eap.  8  in  Notis  ad  lit.  d. 

4.°  Altera  pars  tituli  hujus  loquitur  de  affi¬ 
nitate:  quae  est  «  propinquitas  personarum  ex  car¬ 
nali  copula  eaque  perfecta  et  consummata  prove¬ 
niens.  »  Consulto  dicimus  copulam  debere  esse  per¬ 
fectam,  nam  si  copula  sit  tantum  imperfecta  sive 
inchoata,  vel  si  interveniant  actus  quantumcumque 
impudici,  sive  habeatur  pollutio  extra  vas  gene¬ 
rationi  destinatum  non  oritur  affinitas;  ratio  autem 
redditur  in  ean.  Fraternitatis  causae  35  quaest.  10 
nempe  quod  per  talem  copulam  vir  et  foemina  fiunt 
una  caro;  hinc  exsurgit  etiamsi  una  pars  oppressa 
sit  et  reluctans  ex  cap.  6  de  eo  qui  cognovit  etc. 
Affinitas  vero  non  contrahitur  inter  virum  et  foe- 
minam,  qui  exercent  copulam  perfectam,  sed  vir 
contrahit  tantum  affinitatem  cum  consanguineis 
mulieris,  cum  qua  habuit  copulam,  et  vicissim 
mulier  tantum  contrahit  affinitatem  cum  consan¬ 
guineis  viri  a  quo  se  cognosci  permisit.  Neque 
demum  affinitas  exurgit  inter  consanguineas  mu¬ 
lieris  et  consanguineos  viri.  Sunt  ergo  vir  et  foe¬ 
mina  se  cognoscentes  quasi  radix  et  stirps,  qui 
fundant  affinitatem,  et  per  hoc  sanguis  suorum 
consanguineorum  mediantibus  ipsis  attingatur,  et 
sanguis  unius  consanguinitatis  ingrediatur  quasi 
fines  alterius  cognationis.  Ex  dictis  sequitur  duos 

fratres  unius  cognationis  posse  nubere  duabus  so¬ 
roribus  alterius  cognationis;  quod  pater  et  filius 
possint  in  conjuges  ducere  matrem  et  filiam,  et 
privignus  filiam  novercae.  Etsi  vero  affinitas  non 
habeat  nec  lineas  nec  gradus,  ut  ait  Modestinus 
Digest.  leg.  4  §  gradus  de  gradibus  et  affinibus, 
nihilominus  tum  ex  jure  civili  tum  canonico  ha¬ 
bentur  in  ea  et  lineae  et  gradus  ad  instar  cogna¬ 
tionis.  Unde  linea  alia  est  recta ,  alia  obliqua,  ad 
dignoscendam  vero  lineam  et  commensurandos 
gradus  a  jure  canonico  traditur  haec  regula,  nempe 
«  in  eo  gradu  et  in  ea  linea  quis  est  affinis  uxori 
vel  mulieri  cognitae  in  quo  est  consanguineus  ma¬ 
rito  »  et  vicissim  «  in  eo  gradu  et  linea  est  aliqua 
affinis  marito,  quo  est  consanguinea  uxori.  »  Unde 
eadem  regula  a  jure  ecclesiastico  servata  est  in 
impedimento  affinitatis,  quae,  servata  est  in  impe¬ 
dimento  consanguinitatis,  easdemque  vicissitudines 
leges  ecclesiasticae  passae  sunt,  ac  quae  fuerunt 
in  interdicendo  matrimonio  cum  consanguineis. 
Hinc  quando  prioribus  saeculis  Ecclesia  civilem  ju¬ 
risprudentiam  est  imitata,  et  retenta  fuit  inhabilitas 
ad  nuptias  in  omnibus  gradibus  lineae  rectae  etiam 
in  affinitate,  nuptiae  quoad  consanguineos  in  linea 
obliqua  interdictae  sunt  in  tertio  gradu  computa¬ 
tionis  civilis,  sic  et  in  tertio  gradu  prohibitae  sunt 
inter  affines.  Postquam  autem  inter  patrueles  et 
consobrinas  interdicta  fuerunt  conjugia,  tunc  et 
inter  affines  secundo  gradu  computationis  cano¬ 
nicae  eadem  fuerunt  improbata.  Celebris  est  con- 


LIBER  IV.  -  TITULUS  XIV.  249' 

stitutio  Rotharii  Regis  Longobardorum  Italiam  oc¬ 
cupantium  circa  annum  650  quae  refertur  in  lib.  2 
Legum  Longobardorum  tit.  8  §  4  his  verbis:  «  Ut 
nullus  praesumat  relictam  de  consobrino  suo  uxo¬ 
rem  amodo  ducere.  Hoc  autem  ideo  affiximus,  quia 
Deo  teste,  Papa  Urbis  Romae  (forte  S.  Martinus  I 
vel  ejus  antecessor  Theodorus  I),  qui  in  omni- 
mundo  toto  caput  Ecclesiarum  Dei  et  Sacerdotum 
est,  per  suam  epistolam  nos  adhortatus  est,  ut 
tale  conjugium  fieri  non  permitteremus».  Cum  au¬ 
tem  saeculo  octavo  cognatio  interdixit  nuptias  in 
linea  obliqua  usque  ad  septimam  generationem,, 
affinitas  pariter  usque  ad  septimum  gradum  cano¬ 
nicae  computationis  nuptias  vetuit  et  irritas  fecit 
juxta  can.  30  Cone.  Mogunt.  relatum  a  Gratiano 
in  can.  14  catis.  35  q.  2.  «  Sane  eadem  quae  in 
viri,  haec  nimirum  in  uxoris  parentela  de  lege 
nuptiarum,  regula  custodienda  est:  quia  ergo  con¬ 
stat  eos  duos  esse  in  carne  una,  communis  illis 
utrinque  parentela  esse  credenda  est,  sicut  scriptum 
est:  erunt  duo  in  carne  una.  »  Id  quod  etiam  ve¬ 
titum  est  de  affinitate  orta  ex  copula  illicita,  prout 
et  consuetudo  tulit  et  argui  videtur  ex  cap.  jln. 
de  divortiis  in  prima  collectione ,  Gonzalez  tom.  4 
p.  168.  -  Imo  quod  spectat  ad  affinitatem  ortam 
ex  copula  conjugali  certum  est,  in  tres  species 
distinctam  esse  vel  genera,  atque  in  omnibus  istis 
usque  ad  septimum  gradum  nuptias  dirimi.  Idque 
perduravit  usque  ad  Cone.  Lateran.  IV  sub  Inno- 

centio  III  quod  sub  can.  50  relato  cap.  8  h.  t. 
abolevit  prohibitiones  in  secundo  et  tertio  affini¬ 
tatis  genere,  et  adfinitatem  primi  generis,  tam  ex 
copula  maritali,  quam  ex  fornicaria  impedimentum 
statuit  esse  conjugii  usque  ad  quartum  gradum. 
Demum  Cone.  Tridentinum  sess.  24  cap.  4  statuit 
ut  in  primo  tantum  et  secundo  gradu  affinitatis  ex 
fornicario  coitu  proficiscentis  matrimonium  contra¬ 
hendum  impediretur  et  contractum  irritum  habe¬ 
retur  nihil  innovans  circa  adfinitatem  ex  copula 
maritali . 

5.°  Unicuique  autem  patet  impedimentum  af¬ 
finitatis  totum  esse  de  jure  positivo  ecclesiastico. 
Id  satis  est  perspicuum  in  linea  obliqua  quoad 
omnes  gradus,  in  quibus  scilicet  Ecclesia  dispen¬ 
sat.  Fortasse  aliqua  difficultas  esse  potest  in  linea 
recta,  in  qua  Ecclesia  saltem  in  primo  gradu  num- 
quam  dispensavit.  Atqui  tamen  omnes  Doctores 
nunc  unanimes  sunt  in  assertione,  quod  etiam 
primus  gradus  lineae  rectae  sit  interdictus  tantum 
jure  ecclesiastico,  et  hanc  constantem  Ecclesiae 
praxim  in  deneganda  dispensatione  esse  oecono¬ 
micam,  licet  non  defuerint  qui  de  jure  naturali  cen- 
suerint  illum  gradum  dirimere  matrimonium.  Nam 
certum  est  affinitatem  contrahi  non  minus  ex  co¬ 
pula  illicita  seu  fornicaria,  quam  ex  copula  ma¬ 
ritali.  At  Ecclesia  quae  numquam  dispensavit  in 
affinitatis  primo  gradu  lineae  rectae,  quando  ex 
copula  maritali  provenit,  ex  altera  parte  quotidie 

dispensat,  si  haec  affinitas  orta  sit  ex  copula  for¬ 
nicaria,  prout  habetur  ex  praxi  S.  Poenitentiariae. 
Concludendum  proinde  est,  ut  primo  asseruimus, 
affinitatis  impedimentum  esse  totaliter  ex  Eccle¬ 
siae  instituto. 


TITULUS  XV. 


De  frigidis  et  malejiciatis ,  et  impotentia  coeundi .. 


I .°  Impotentia,  prout  in  titulo  assumitur  est 
«  inhabilitas  seu  incapacitas  ad  habendam  co¬ 
pulam  carnalem  perfectam  seu  de  se  aptam  ad 
prolis  generationem.  »  In  quo  conceptu  vel  defi¬ 
nitione  impotentiae  duo  sunt  praecipue  advertenda 
quod  vel  non  possit  haberi  copula,  unde  vir  et 
mulier  fiunt  una  caro ,  vel  quod  illa  copula  de  se 
apta  non  sit  ad  prolis  generationem.  Unde  non 
sufficit  vas  naturale  mulieris  perrumpere ,  nisi 
■emittatur  verum  semen,  quod  est  necessarium  ad 
prolis  generationem,  licet  non  requiratur  ut  ha¬ 
beatur  semper  prolis  generatio;  ac  proinde  impo¬ 
tentia  non  confunditur  cum  sterilitate.  Indifferens 
autem  est  quod  haec  impotentia  oriatur  ex  quo¬ 
libet  naturali  defectu  partium  corporis  genii  alium 


LIBER  IV.  -  TITULUS  XV.  253 

seu  ex  disproportione  earumdem,  vel  ex  frigiditate 
aut  ex  quolibet  maleficio,  de  quibus  omnibus  agit 
Rubrica  Tituli. 

2. °  Haec  vero  impotentia  est:  -  (a)  alia  na¬ 
turalis  et  intrinseca ,  ut  arctitudo,  frigiditas,  nimia 
caliditas  etc.  alia  accidentalis  et  extr  inseca  orta 
puta  ex  maleficio  aut  opera  hominum,  ut  sunt 
lacti  eunuchi,  maleficiati  etc.  -  (b)  alia  pariter 
est  temporanea,  alia  perpetua,  prout  ad  tempus 
durans,  ut  proveniens  ex  tenera  aetate,  quae  ae¬ 
tate  procedente  redimitur,  vel  quae  semper  de  se 
durat,  nec  licitis  mediis  adhibitis  cessare  potest 
aut  depelli  nequit  sine  vitae  periculo;  -  (c)  alia 

-similiter  est  absoluta,  alia  relativa,  prout  impedit 
commercium  cum  qualibet  persona  diversi  sexus, 
vel  quae  tantum  impedit  cum  una  vel  alia  persona; 
ut  puta  cum  virgine  non  autem  cum  vidua  et  ab 
alio  jam  cognita.  -  (d)  Alia  demum  est  impotentia 
antecedens  alia  subsequens  matrimonium ,  quae 
nempe  jam  verificabatur  antequam  matrimonium 
celebraretur,  aut  quae  coepit  habere  locum,  cum 
jam  matrimonium  fuerat  conciliatum. 

3. °  Quibus  positis,  nonnullis  propositionibus 
dictata  canonica  proponemus,  quibus  certo  erit 
quando  impotentia  est  dirimens  impedimentum, 
et  quando  id  non  verificatur.  -  I.  Impotentia  ad 
maritalem  copulam  habendam,  dummodo  sit  per¬ 
petua  et  antecedens,  sive  sit  absoluta  sive  relativa 
dirimit  matrimonium  et  quidem  jure  naturae.  Ra¬ 
tionabilitas  istius  propositionis  demonstratur  ex 

cap.  2  et  6  h.  t.,  et  ex  allegato  argumento,  quod 
talis  impotentia  impedit,  quominus  vir  et  mulier 
fiant  una  caro,  et  ex  perpetuitate  istius  impoten¬ 
tiae,  quod  id  numquam  possit  verificari.  Indifferens 
autem  est,  quod  talis  impotentia  sit  absoluta  vel 
relativa;  nam  etsi  tantum  relativa  sit,  semper 
tamen  arguetur,  quod  hoc  matrimonium  ex  vitio 
permanenti  personarum  nequeat  consummari.  Dif¬ 
ferentia  haec  tantum  est,  quod  si  impotentia  talis 
respectu  unius  partis  est  absoluta,  haec  cum  nulla 
alia  persona  poterit  contrahere  matrimonium,  ob¬ 
stante  semper  tali  impedimento  dirimente.  E  contra 
si  impotentia  hujusmodi  est  relativa  simpliciter 
obstat  validitati  praesentis  conjugii,  sed  poterit  dari 
cum  alia  persona  verum  conjugium,  si  relate  ad 
eam  non  obstet  impotentia.  Id  verificatur  in  casu, 
quo  impotentia  praesertim  habeatur  ex  non  ser¬ 
vata  proportione  membrorum  genitalium.  Ex  quo 
eruitur  eunuchorum  utroque  teste  carentium  et 
spadonum  matrimonium  esse  invalidum,  quia  ex 
interno  vitio  vel  cum  foemina  non  possunt  coire,, 
aut  si  coeant  copula  non  est  apta  de  se  ad  prolis 
generationem.  Si  autem  quaeratur  quo  jure  in  casu 
dirimatur  matrimonium,  nos  contra  nonnullos  Do- 
ctores  cum  communi  Canonistarum  et  Theolo¬ 
gorum  sententia  tenemus  hoc  esse  impedimentum 
juris  naturae,  ut  declarat  Sixtus  V  in  Litteris  in 
forma  Brevis  Episcopo  Novariensi  Apostolicae  Se¬ 
dis  in  Regnis  Hispaniarum  Legato  «  Cum  fre¬ 
quenter  »  sub  die  27  Junii  1587  per  verba:  «  Nos 

»  igitur  attendentes,  quod  secundum  canonicas 
»  sanctiones  et  naturae  rationem,  qui  frigidae  na- 
»  turae  sunt  et  impotentes,  iidem  minime  apti  ad 
»  contrahenda  matrimonia  reputantur»,  ac  deinde 
matrimonia  ab  ipsis  attentata  nulla ,  irrita ,  et 
invalida  declarat.  In 'quibus  litteris  in  totum  talia 
matrimonia  proscripsit,  nec  permisit  quod  amplius 
inirentur,  etiamsi  partes  promisissent  se  simul  ha¬ 
bitaturos  tamquam  fratres  et  sorores,  prout  an¬ 
tiquitus  ex  consuetudine  erat  permissum,  cum  ex¬ 
perientia  ostendisset  hanc  conditionem  non  fuisse 
servatam.  Quae  nostra  sententia  valet  quoque  in 
casu  quo  impotentia  haec  fuerit  relativa,  et  orta 
quoque  ex  maleficio,  quia  consummationem  ma¬ 
trimonii  praesentis  impossibilem  reddit.  Ex  quo 
eruitur  huic  impedimento  esse  quoque  obnoxios 
infideles,  utpote  provenienti  ex  jure  naturali.  - 
II.  Temporanea  impotentia  ad  copulam  maritalem 
■habendam  etiamsi  sit  antecedens  sive  absoluta  sive 
relativa  non  est  impedimentum  matrimonii  diri¬ 
mens  nisi  in  casibus  a  jure  contemplatis.  Id  eruitur 
ex  cap.  6  h .  t .,  et  ratio  est  quia  isti  non  sunt 
absolute  impotentes  ad  actum  conjugalem ,  ad 
■quem  absolute  se  obligant,  sed  solum  ad  tempus, 
proinde  valent  tradere  potestatem  sui  corporis  re¬ 
late  ad  illum  actum.  Neque,  ut  dictum  est  in  tit .  II 
ad  matrimonium  requiritur  de  jure  naturae  po¬ 
tentia  actualis  ad  copulam  maritalem,  sed  sufficit 
si  non  obstet  impotentia  perpetua.  Ideo  vero  in 
propositione  addidimus  exceptionem  de  casibus 

contemplatis  a  jure,  quia  id  statutum  est  in  im¬ 
puberibus,  qui  nequeunt  ex  jure  positivo  ecclesia¬ 
stico  matrimonium  contrahere,  quamdiu  ex  defectu 
aetatis  ad  copulam  sunt  actu  inhabiles.  At  id  de 
jure  positivo  ecclesiastico  non  est  in  quovis  casu 
inhibitum;  ergo  manet  propositio.  Hinc  ex  praxi 
Ecclesiae  admittitur  conjugium  aegrotorum  etiam 
graviter  decumbentium,  et  etiam  in  mortis  articulo 
constitutorum;  sicut  et  senibus  permittitur  conju¬ 
gium,  nisi  sint  ita  decrepiti  et  exhausti,  ut  sint 
impotentes  ad  copulam  habendam,  nec  judicio  me¬ 
dicorum  ulla  arte  valeant  juvari.  Idem  dicatur  de 
mulieribus  sterilibus  aut  de  iis  quae  parere  ne¬ 
queunt  sine  vitae  discrimine,  vel  nonnisi  foetum 
mortuum.  -  III.  Impotentia  ad  maritalem  copulam 
habendam  quaecumque  sit  matrimonio  jam  con¬ 
tracto  superveniens  illud  non  dirimit,  sive  hoc  jam 
fuerit  consummatum,  aut  simpliciter  ratum.  Res 
certissima  est  de  matrimonio  consummato  propter 
ejus  plenam  indissolubilitatem,  cum  non  possit 
dissolvi  nisi  per  mortem,  et  habetur  decisum  ex 
can.  25  eam.  32  quaest.  2.  Solum  proinde  quaestio 
esse  potest  de  matrimonio  rato  antecedente.  Atqui 
tenendum  est  nec  matrimonium  ratum  dirimi  per 
supervenientem  quamcumque  impotentiam.  Osten¬ 
ditur  ex  cit.  can.  25  in  Gratiano ,  et  ex  ratione, 
quia  matrimonium  ratum  non  solvitur  quoad  vin¬ 
culum,  nisi  ex  professione  religiosa  solemni,  aut 
ex  pontificia  auctoritate.  Imo  si  impotentia  matri¬ 
monio  superveniat,  si  dubitatur  an  sit  perpetua, 

licitum  est  conjugibus  conari  ad  habendam  co¬ 
pulam.  Si  vero  est  certo  perpetua,  tunc  si  provenit 
ex  seminis  defectu,  puta  in  eo  qui  factus  est  eu¬ 
nuchus,  plures  gravesque  auctores  apud  Schmalz- 
grueber  h.  t.  num.  50  tenent  licitum  esse  reddere 
et  petere  cum  in  casu  saltem  habeatur  remedium 
concupiscentiae,  nullo  alio  interveniente  obstaculo; 
secus  vero  si  impotentia  impediat  seminis  intra 
vas  receptionem,  quia  tunc  illicitus  est  coitus. 

4.°  Relate  vero  ad  impedimentum  impotentiae 
non  eadem  semper  fuit  ratio  judicandi  in  Ecclesia, 
etsi  principia  eadem  semper  fuerint  admissa.  An¬ 
tiquitus  enim,  etsi  ipsa  recognosceret  nullum  esse 
matrimonium  a  perpetuo  et  antecedenter  impoten¬ 
tibus  contractum,  consuevit  tamen  judicare  illud 
non  esse  solvendum,  sed  debere  partes  simul  per¬ 
manere,  et  si  non  poterant  tamquam  vir  et  uxor, 
essent  simul  tamquam  frater  et  soror.  Id  probatur 
ex  Decretali  Alexandri  III  relata  in  cap.  2  h.  t. 
in  prima  collectione,  et  ex  Decretali  Clementis  III 
cap.  4  h.  t.  in  eadem  prima  collectione,  ex  can.  2 
caus.  33  quaest.  1  in  Decreto  falso  tributo  Gre- 
gorio  Magno ,  cum  potius  sit  ex  Capitularibus 
Francorum,  et  demum  ex  cap.  4  h.  t.  per  verba: 

«  Licet  incredibile  videatur,  quod  aliquis  cum  ta¬ 
libus  contrahat  matrimonium,  Romana  tamen  Ec¬ 
clesia  consuevit  in  consimilibus  judicare,  ut  quas 
tamquam  uxores  habere  non  possunt,  habeant  ut 
sorores.  »  Rationes  talis  praxis  videntur  fuisse  se¬ 
quentes,  nempe  primo  quia  Ecclesia  reformidabat 

per  dissolutionem  talis  connubii  dare  ansam  falsae 
opinioni,  quod  Ecclesia  temere  connubia  dissol¬ 
veret;  et  deinde  ex  eo  quod  tales  causae  essent 
maximae  difficultatis,  ita  ut  facile  posset  error  facti 
intervenire.  Et  quia  judicium  erat  tantum  decla¬ 
rativum,  debebant  connubia  ita  dissoluta  instau¬ 
rari,  si  error  facti  intercessisset  in  eo  judicio,  quod 
non  sine  magno  scandalo  fiebat.  E  contra  illa 
praxis  contra  se  habebat  gravissimas  rationes:  si 
enim  non  solvebantur,  vel  potius  non  declarabantur 
invalida  ea  conjugia,  in  quibus  interveniret  impe¬ 
dimentum  impotentiae,  pars  potens  damnabatur 
ad  coactam  coelibatum,  ex  quo  timendae  erant  dis- 
sentiones  et  scandala;  et  ex  altera  parte  non  ve- 
rificabatur  in  praxi  quod  viverent  ut  frater  et  soror, 
sed  potius  indulgerent  libidini,  quae  causa  deinde 
fuit,  ut  illa  connubia  eunuchorum  damnarentur, 
ut  vidimus  factum  a  Sixto  V;  quia  praxis  non 
correspondebat  factis  promissis.  Et  propter  gravi¬ 
tatem  istarum  rationum  evenit  ut  ex  capite  impo¬ 
tentiae  inciperent  processus  matrimoniales,  et  sen¬ 
tentia  a  judice  daretur.  Certum  est  enim  conjugem 
potentem  propria  auctoritate  non  potuisse  recedere, 
quamvis  certus  esset  de  alterius  impotentia,  et 
multo  minus  aliud  matrimonium  contrahere,  sed 
tantum  ex  judicis  ecclesiastici  auctoritate  et  defi¬ 
nitiva  sententia  arg.  cap.  3  de  divort.  et  judex 
non  poterat  eam  ferre  sententiam  quin  prius  ha¬ 
beret  plenam  probationem.  Modus  autem  proce¬ 
dendi  sequens  erat.  Si  aliter  de  corporis  defectu 

constare  non  poterat,  erat  adhibenda  corporum  in¬ 
spectio,  et  quoad  virum  per  medicos  et  chirurgos, 
quoad  foeminas  vero  per  obstetrices  et  honestas 
matronas  ex  cap.  4,  6  et  ult.  h.  t.,  qui  quaeque 
esse  debebant  a  judice  electae,  atque  suum  judi¬ 
cium  debebant  juramento  firmare.  Porro  si  ex 
istarum  personarum  judicio  habebantur  signa  im¬ 
potentiae  omnino  certa  ex  evidentia  physica,  tunc 
matrimonium  sine  mora,  abave  solemnitate  decla¬ 
rabatur  invalidum;  erat  enim  plene  probata  impo¬ 
tentia.  Si  autem  impotentiae  signa  non  erant  phy¬ 
sice  certa,  sed  tantum  moraliter,  tunc  accedebat 
juramentum  conjugum  et  septem  aliorum  de  con¬ 
sanguinitate  aut  vicinia  eorum;  et  dicti  conjuges 
jurabant  se  coire  non  posse,  consanguinei  autem 
vel  vicini  jurabant  se  credere,  quod  conjuges  ju- 
rassent  secundum  veritatem.  At  si  signa  fuissent 
impotentiae  dubia,  tunc  concedebatur  triennium 
ad  experiendum,  an  per  veram  copulam  carnalem 
valerent  matrimonium  consummare;  idque  primo 
lege  imperiali  constitutum  est,  deinde  Ecclesiae  ca¬ 
none  fuit  receptum,  prout  habetur  ex  cap.  5  et 
ult.  h.  t.  Facto  autem  hoc  triennali  experimento 
si  signa  impotentiae  certa  vel  ad  minimum  vero- 
similia  non  apparuissent,  tunc  ad  assertiones  con¬ 
jugum  habebatur  recursus,  et  siquidem  fuissent 
concordes  pro  non  secuta  matrimonii  consumma¬ 
tione,  tunc  recepto  istius  affirmationis  juramento, 
nec  non  habito  jurato  testimonio  septimae  manus 
consanguinitatis  aut  viciniae  matrimonium  decla- 

rabatur  nullum  et  irritum.  At  si  discordes  fuissent, 
tunc  affirmante  muliere  matrimonium  esse  con¬ 
summatum  contra  virum  negantem,  sententia  da¬ 
batur  pro  matrimonii  validitate;  sicut  affirmante 
viro,  et  denegante  muliere  pariter  pro  validitate 
tenebatur  sententia,  nisi  matronarum  testimonio 
et  certa  fide  constitisset  mulierem  esse  adhuc  vir¬ 
ginem,  quo  casu  pronuntiabatur  pro  invaliditate 
matrimonii. 

5.°  Haec  autem  sententia  erat  declarativa; 
unde  si  fuisset  locus  errori  facti,  ita  ut  quae  pars 
fuisset  declarata  impotens,  deinde  potens  appa¬ 
ruisset,  matrimonium  dissolutum,  generaliter  lo¬ 
quendo,  restaurari  debebat,  et  conjux  reddi  priori 
marito,  etsi  haec  cum  secundo  novas  nuptias  jam 
contraxisset  ex  ccip.  6  li.  t.  et  jam  decennium 
elapsum  esset  ab  editione  prioris  sententiae,  nec 
interim  fuisset  appellatum.  Dixi  generaliter  loquen¬ 
do-,  nam  ab  Auctoribus  praeeunte  jure  citantur 
quinque  casus  teste  Schmalzgrueber  h.  t.  num.  99 
et  100,  in  quibus  matrimonium  ob  impotentiam 
dissolutum  non  restaurabatur,  etsi  postea  is  ob 
cujus  impotentiam  dissolutio  facta  est,  repertus 
fuerit  potens.  Ad  quae  incommoda  praecavenda 
ex  cit.  cap.  6  h.  t.  judex  post  editam  dissolu¬ 
tionis  sententiam  tenebatur  exhortari  conjugem, 
ob  cujus  impotentiam  dissolutum  erat  matrimo¬ 
nium  illumque  inducere  ad  ingrediendam  religio¬ 
nem,  ejusque  edendam  solemnem  professionem, 
quia  tunc  matrimonii  vinculum,  si  forte  esset,  eo 

ipso  dissolvebatur,  et  sic  nullum  periculum  im¬ 
mineret  alteri  conjugi,  si  aliud  matrimonium  iniret. 

6.°  Mitto  nunc  loqui  de  additionibus  factis 
huic  modo  procedendi  in  causis  matrimonialibus 
ex  celebri  constitutione  Benedicti  XIV  Dei  mise¬ 
ratione  diei  29  Novembris  1741  de  qua  loquemur 
cum  in  libro  de  Judiciis  sermo  erit  de  Processu 
matrimoniali.  Adnoto  tamen  hodie  causas  matri¬ 
moniales  apud  S.  Congregationem  Concilii  alio 
modo  practice  geri.  Dum  enim  si'  sint  causae 
simpliciter  pro  declaranda  impotentia,  pertractan¬ 
tur  in  prima  instantia  apud  tribunal  Episcopi,  et 
sunt  sententiae  mere  declarativae,  apud  S.  Con¬ 
gregationem  proponuntur  sub  duplici  dubio  -  1 .  an 
constet  de  impotentia  antecedente  et  perpetua  in 
casu?  Et  quatenus  negative  -  2.  an  sit  consu¬ 
lendum  SSmo  pro  dispensatione  a  matrimonio 
rato  et  non  consummato  ?  atque  tunc  si  constat 
de  impotentia  perpetua  et  antecedente  datur  ad 
primum  affirmativa  responsio,  atque  declaratur 
matrimonium  fuisse  invalidum,  prout  expositum 
est.  Quod  si  non  constet  de  extremis  hujus  im¬ 
potentiae,  quod  difficillimum  est,  tunc  data  re¬ 
sponsione  ad  primum  quod  providebitur  in  se¬ 
cundo,  fit  gradus  ad  alterum  dubium.  Ad  cujus  in¬ 
tellectum  sciendum  est  hodie  apud  juristas  et  theo¬ 
logos  absque  difficultate  admitti  et  recognosci  in 
Romanis  Pontificibus  auctoritatem  dissolvendi  ma¬ 
trimonium  simpliciter  ratum.  Anteactis  tempo¬ 
ribus  hanc  potestatem  Romani  Pontifices  factis 

non  asseruerunt  excepto  forte  tantum  casu  dis¬ 
solutionis  matrimonii  rati  non  consummati  per 
professionem  solemnem  religiosam,  qui  casus,  ut 
vidimus,  est  ex  jure  ecclesiastico  non  de  jure  di¬ 
vino,  cum  solemnitas  sit  ex  concessione  Ecclesiae. 
Et  ex  hac  raritate  casuum  Canonistae  nonnulli 
concluserunt  Romanos  Pontifices  non  habere  fa¬ 
cultatem  dispensandi  et  dissolvendi  matrimonium 
ratum.  Sed  progressu  temporis  ista  facta  non  de¬ 
fuerunt,  prout  deMartino  V,  Eugenio  IV,  Paulo  III, 
Pio  IV  indubiis  documentis  traditur,  atque  de  Gre- 
gorio  XIII  refert  Sanchez  lib.  2  dizput.  4  de  ma- 
trimon.  ipsum  uno  die  quatuordecim  matrimonia 
rata  dispensando  dissolvisse  quoad  vinculum.  Post 
quam  aetatem  non  defuerunt  quolibet  aevo  exem¬ 
pla,  ex  quibus  explicatur  quomodo  praesens  pra- 
xis  inducta  videatur  proponendi  apud  laudatam 
S.  Congregationem  alterum  recensitum  dubium. 
In  hoc  autem  dubio  exponendo  ac  resolvendo  duo 
praestanda  sunt  nempe  primo  quod  certo  constet 
factum  de  non  secuta  consummatione  matrimonii 
praemisso  regulari  processu  ad  formam  Consti¬ 
tutionis  Benedictinae.  In  quo  facto  expendendo 
non  attenditur  in  casu  ad  extrema  impotentiae, 
nempe  quod  fuerit  antecedens  vel  perpetua,  ut 
debeant  concludenter  probari.  Post  quam  proba¬ 
tionem  non  consummationis,  secundo  inducuntur 
nonnulla  extrinseca  argumenta,  quae  reddant  im¬ 
probabilem  et  arduam  individuae  vitae  consuetu¬ 
dinis  instaurationem  inter  conjuges,  quaeque  so- 

lutioni  faveant,  ut  animorum  alienatio,  odium, 
dissidia  etc.  Quibus  omnibus  expensis,  siquidem 
subsistant,  S.  Congregatio  proponit  preces  Summo 
Pontifici,  ut  dignetur  dispensare  super  matrimo¬ 
nio  rato  et  non  consummato.  Et  data  dispensa¬ 
tione  judicium  completum  est,  etsi  in  eo  juxta  ex¬ 
plicanda  debeat  sequi  methodus  a  Benedicto  XIV 
proposita.  Quod  inquam  judicium  in  pluribus  dif¬ 
fert  a  consueto  judicio  quod  ex  impotentia  com¬ 
muniter  fit.  Dum  enim  illud  est  simpliciter  decla¬ 
rativum,  hoc  est  decisivum  aut  decretivum,  sci¬ 
licet  in  illo  declaratur  matrimonium  esse  irritum 
quia  initum  est  a  parte  perpetuo  et  antecedenter 
impotente;  dum  in  hoc  Pontifex  dispensat  vel  di¬ 
rimit  matrimonium  ratum.  Hinc  secundo  est,  quod 
hoc  ultimum  judicium  seu  decisio  non  potest  reddi 
nisi  a  Supremis  Congregationibus  Romanis,  qua¬ 
rum  officium  est  Consiliariorum  Romani  Pontifi¬ 
cis,  qui  solus  potest  matrimonium  ratum  et  non 
consummatum  dissolvere;  cum  primum  judicium 
super  impotentia  possit  agi  in  quibuscumque  Cu¬ 
riis  Ordinariorum  caeteroquin  competentibus.  Hinc 
tertio  sequitur  hoc  alterum  judicium,  quoties  ma¬ 
trimonium  fuit  simpliciter  ratum,  esse  absolutum 
nec  reformationi  subjacere,  fuit  siquidem  a  Ro¬ 
mano  Pontifice  dissolutum  matrimonium;  dum 
primum  judicium  mere  declarativum  possit  varia¬ 
tionibus  subesse,  si  facta  veritati  non  nitantur 
circa  extrema  impotentiae.  Ad  quae  clarius  intel- 
ligenda  notandum  ultimo  est,  quod  etsi  plerum- 

que  fiat,  ut  petatur  a  Summo  Pontifice  dispensa¬ 
tio  super  matrimonio  rato  et  non  consummato  ex 
causa  impotentiae,  de  cujus  extremis  non  constet;, 
non  est  tamen  hic  solus  casus,  nam  aliquando 
petitur  a  Romano  Pontifice  dispensatio  simpliciter 
a  matrimonio  rato  et  non  consummato  etsi  prius 
coram  judicibus  ordinariis  disputatum  sit  de  ir>- 
validitate  matrimonii  ob  aliam  causam,  et  lis  de¬ 
perdita,  et  ne  veteres  casus  citentur  adducimus 
Causam  Compostellanam  «  Dispensationis  matri¬ 
monii  »  actam  apud  S.  Congregationem  Concilii 
die  14  Decembr.  1878,  in  qua  obtenta  fuit  con¬ 
sultatio  apud  Sanctissimum  et  concessa  dispen¬ 
satio  matrimonii  rati  non  consummati  etsi  non 
fuerit  allegata  causa  impotentiae,  sed  longe  alia. 


TITULUS  XVI. 


De  matrimonio  contracto 
contra  interdictum  Ecclesiae. 


l.°  Interdictum  Ecclesiae  generaliter  assum¬ 
ptum  comprehendit  omnia  impedimenta  impedien¬ 
tia.  Haec  porro  antiquitus  numerabantur  sex  se¬ 
quentibus  in  versibus  comprehensa: 

Ecclesiae  vetitum,  nec  non  tempus  feriatum 
Atque  catechismus,  crimen,  sponsalia,  votum 
Impediunt  fieri,  permittunt  juncta  teneri. 

Glossa  autem  in  cap.  2  de  poenitent.  et  remis- 
sion.  peccator,  enumerat  crimina,  nempe: 

Incestus,  raptus  sponsatae,  mors  mulieris 
Susceptus  propriae  sobolis,  mors  presbyteralis 
Vel  si  poeniteat  solemniter,  aut  monialem 
Suscipiat, prohibent  haec  conjugium  sociandum. 

Cum  vero  hodie  fuerit  sublatum  impedimentum 
ex  catechismo  a  Concilio  Tridentino  sess.  24  de 
reform.  matrim.  eap.  2,  et  ex  desuetudine  pari¬ 
ter  disparuerit  impedimentum  criminis,  quatenus 
impediens  erat;  hinc  quatuor  tantum  remanserunt. 
De  his  impedimentis  impedientibus  a  nobis  par- 
tim  tractatum  est  in  titulis  antecedentibus,  puta 
in  tit.  1  de  impedimento  impediente  orto  ex  spon¬ 
salibus,  ac  de  interdictis  nuptiis  catholicorum 
cum  haereticis,  quod  est  ecclesiae  vetitum;  et  in 
tit.  VI  de  impedimento  impediente  voti.  Nunc 
proinde  tantum  loquendum  est  de  impedimento 
temporis  feriati,  et  de  interdicto  Ecclesiae  singil- 
latim  sumpto. 

2. °  Tempus  feriatum  illud  dicitur  per  decur¬ 
sum  anni,  quo  Ecclesia  a  solemnitatibus  nuptia¬ 
rum  abstinendum  esse  vetat,  nempe  ab  Adventu 
Domini  usque  ad  diem  Epiphaniae  et  a  feria  quarta 
Cinerum  usque  in  octavam  Paschatis  inclusive, 
prout  habetur  in  eap.  10  sess.  24  de  reform. 
matrim.  in  Concilio  Tridentino.  Consulto  dicitur 
eo  tempore  esse  abstinendum  a  solemnitatibus 
nuptiarum,  quia  nec  prohibentur  nuptiae  neque 
praestatio  operis  maritalis  nec  multo  minus  spon¬ 
salia  vel  denunciationes,  et  hoc  modo  lex  est  in 
vigore. 

3. °  Nunc  aliqua  de  interdicto  Ecclesiae  sin- 
gillatim  'sunt  notanda.  Interdictum  usque  nunc 
consideratum  illud  est  quod  datur  a  jure.  Sed 
esse  potest  etiam  ab  homine,  et  tunc  definitur: 

«  prohibitio,  qua  superior  ecclesiasticus  vetat  ex 
justa  causa,  ne  inter  aliquas  personas  matrimo¬ 
nium  fiat,  usque  dum  illa  causa  vel  ratio  cesset.  » 
Nomine  autem  superioris  ecclesiastici  venit  non 
modo  Pontifex  pro  universa  Ecclesia,  et  Episco¬ 
pus  pro  sua  dioecesi  abusque  judex  ecclesiasti¬ 
cus,  sed  et  Parochus,  qui  etsi  de  causis  matri¬ 
monialibus  et  caeteroquin  de  reliquis  causis  judi¬ 
cialiter  non  videat,  nihilominus  interdictum  po¬ 
nere  potest,  ut  tamquam  Pastor  peccatum  impe¬ 
diat.  Causae  esse  possunt  vel  sponsalia  cum  alia 
inita,  vel  suspicio  latentis  impedimenti,  vel  timor 
turbarum,  ignoratio  elementorum  fidei,  vel  alia 
hujusmodi.  Multum  autem  interest,  quod  hoc  in¬ 
terdictum  a  diversis  istis  superioribus  feratur.  Si 
enim  a  Parocho  fertur,  hic  censuris  ecclesiasticis 
communire  hoc  vetitum  nequit,  cum  veram  juris¬ 
dictionem  in  foro  externo  non  habeat,  sed  tan¬ 
tum  imponere  illud  poterit  sub  gravi  culpa,  quia 
materia  est  gravis,  et  ab  ipso  posse  hoc  interdi¬ 
ctum  imponi  communis  est  Doctorum  sententia 
ex  cap.  firi.  §  jin.  h.  t.  At  si  proveniat  hoc  ve¬ 
titum  a  judice  ecclesiastico  non  solum  ejus  obli¬ 
gatio  sub  gravi  valet  imponi,  sed  potest  commu¬ 
niri  etiam  sanctione  censurarum,  ut  praecipitur 
ex  cap.  2  h.  t.  Imo  hoc  interdictum  potest  dirigi 
etiam  Parocho,  ut  tali  matrimonio  prohibeatur  ad- 
sistere,  et  inobediens  Parochus  puniri  potest, 
quemadmodum  et  testes  puniri  valent,  si  post  ve- 

titum  adsistant,  prout  et  invocatis  juris  principiis 
facile  concludi  potest,  et  ex  pluribus  decisionibus 
S.  Congregationis  Concilii,  praesertim  ex  Floren¬ 
tina  diei  10  Februar.  1629  lib.  19  Decretor. 
pag.  35.  Hoc  tamen  interdictum  ab  Episcopo  di¬ 
rectum  contra  Parochum  ne  adsistat  non  efficit 
ut  illud  matrimonium  coram  illo  celebratum,  va¬ 
lidum  non  sit;  nam  etsi  parochus  adsistentiam 
praestando  vpeccet  contra  rationabile  Episcopi  ve¬ 
titum  matrimonium  tamen  sic  celebratum  valet, 
si  modo  ille  manet  adhuc  Parochus,  ut  liquet  ex 
Responsis  S.  Congregationis  Concilii  datis  anno ► 
1581  ad  dubia  proposita  ab  Episcopo  Giennensi 
lib.  3  Decret .  pag.  59  et  seqq.  -  Non  potest  erga 
in  casu  dubitari  quod  generice  loquendo  matri¬ 
monium  actum  sub  interdicto  sit  illicitum  sed  va¬ 
lidum,  neque  enim  alii  Superiores  Ecclesiastici 
Pontifice  inferiores  possunt  illud  interdictum  com¬ 
munire  clausula  irritante.  Hoc  valet  efficere  solus 
Romanus  Pontifex,  licet  censendum  non  sit  quod- 
cumque  interdictum  Pontificium  reddere  matri¬ 
monium  invalidum.  Ut  enim  optime  loquitur  in 
hac  re  Reiffenstuel  h.  t.  num.  9  et  10,  etiamsi 
Papa  specialiter  ex  quacumque  tandem  causa  in¬ 
terdicat,  seu  prohibeat  matrimonium,  valide  ni¬ 
hilominus  contrahitur,  nisi  sub  Decreto  irritante 
illud  prohibeat,  quia  simplex  prohibitio  non  irri¬ 
tat  actum  de  natura  et  jure  validum.  At  si  con¬ 
stet  Pontificem  addidisse  clausulam  irritantem 

(quod  non  est  praesumendum,  sed  probandum) 
tunc  matrimonium  interdictum  erit  quoque  inva¬ 
lidum;  quia  sicut  Papa  generali  constitutione  re¬ 
spectu  omnium,  ita  etiam  speciali  decreto  respe¬ 
ctu  aliquorum  potest  constituere  impedimentum  di¬ 
rimens  seu  annullans  matrimonium  contrahendum. 


TITULUS  XVII. 


Qui  filii  sint  legitimi. 


l.°  Legitimorum  vox  aut  contraponitur  na¬ 
turalibus,  et  tunc  nomine  filiorum  legitimorum 
veniunt  adoptivi,  de  quibus  locuti  sumus  tit.  XII, 
aut  contraponitur  illegitimis,  et  tunc  legitimus 
filius  ille  est,  qui  procreatus  est  ex  justis  nuptiis, 
quarum  usum  Ecclesia  solemniter  non  interdixit. 
Addimus  haec  ultima  verba,  ut  ex  numero  legitimo¬ 
rum  eos  excludamus,  qui  post  ordinem  majorem 
susceptum,  aut  post  editam  validam  professionem 
religiosam  solemnem  progeniti  sunt  ex  matrimonio 
antecedenter  valide  contracto.  Nomine  autem  justa¬ 
rum  nuptiarum  veniunt  tum  matrimonia  in  veritate 
valida,  tum  quae  putative  talia  habentur,  nempe  in 
quibus  ad  valorem  retinendum  concurrit  tum  pro¬ 
babilis  communitatis  credulitas,  tum  utriusque 

aut  saltem  alterutrius  parentis  bona  fides.  Quae 
communitatis  credulitas  habetur  probabilis  et  bona 
parentum  fides  attenditur,  cum  ex  cap,  3  de  clcin- 
dest.  despons.  fuerunt  denuntiationes  aut  banna 
praemissa,  vel  ab  auctoritate  ecclesiastica  dispen¬ 
sata.  Haec  autem  duo,  nempe,  publica  probabi¬ 
lis  credulitas  et  bona  fides  saltem  unius  conju¬ 
gis  debent  in  facto  copulari,  quia  id  exigitur  a 
citatis  canonibus,  et  a  communi  Doctorum  sen¬ 
tentia.  Unde  si  matrimonium  mala  fide  utriusque 
conjugis  fuisset  contractum  aut  consummatum, 
proles  ex  eo  genita  esset  illegitima,  quamvis  pro 
foro  externo,  ubi  non  constat  de  illorum  mala  fide 
habeatur  pro  legitima;  et  hinc  talis  proles  quae 
semel  habita  fuit  pro  legitima,  non  tenetur  cre¬ 
dere  merae  assertioni  parentum  etiam  juratae, 
quod  sit  illegitima.  Consulto  adhibuimus  verbum 
procreatus  vel  genitus ,  quia  ad  favorem  prolis 
aliquando  attenditur  ad  nativitatem,  aliquando  ad 
conceptionem,  nempe  ut  proles  pro  legitima  ha¬ 
beatur.  Hinc  habetur  pro  legitima  etsi  proles  jam 
sit  concepta  ante,  dummodo  tamen  nata  sit  post 
matrimonium  legitime  contractum;  prout  qui  filius 
est  genitus  in  matrimonio  putativo  habetur  legiti¬ 
mus,  dummodo  conceptus  sit  ante  sententiam  nudi¬ 
tatis,  vel  antequam  deficeret  probabilis  communi¬ 
tatis  credulitas  cum  bona  fide  alterutrius  con¬ 
jugis.  Unde  isti  gaudent  quibuscumque  privilegiis 
legitimorum  tum  in  civilibus,  tum  in  ecclesia¬ 
sticis.  Unde  est,  quod  quando  ab  Ecclesia  ali- 

quod  matrimonium  post  regulare  judicium  decla¬ 
ratur  invalidum,  puta  quia  contractum  est  cum 
impedimento  metus,  alteriusque  consimilis,  nul¬ 
lum  est  dispendium  prolis  ex  tali  connubio  pro¬ 
genitae,  quae  legitimitatis  jura  conservat,  prout 
ex  Rescripto  Causae:  «  Nullius  Monacensis  »  diei  3 
Januarii  1880,  ubi  Cardinales  rescripserunt:  - 
Ad  1.  resolutionem  datam  die  16  Maji  1879  esse 
confirmandam,  nempe  constare  de  nullitate  ma¬ 
trimonii  in  casu,  firmo  tamen  in  filio  statu  et  jure 
legitimae  filiationis.  -  Ad  2.  ad  mentem.  Mens 
est  ut  per  resolutionem  ad  1.  dubium  nihil  de¬ 
tractum  sit  juri  et  obligationi  tam  patris  quam 
matris  in  iis  quae  respiciunt  educationem  filii  ha¬ 
bita  ratione  ad  dispositiones  juris  publici  et  pri¬ 
vati.  Teneri  parentes  ad  conveniendum  intra  tres 
menses  a  die  praesentis  resolutionis  de  loco,  ubi 
filius  collocandus  et  educandus  est,  et  intra  men¬ 
sem  a  die  initae  conventionis  ad  eam  exequendam. 

2°.  Qui  extra  nuptias  vel  vere  vel  putative 
justas  sunt  nati,  habentur  pro  illegitimis.  Istorum 
si  pater  non  est  certus,  quia  ex  muliere  quidem 
soluta  sed  se  passim  prostituente  seu  meretrice 
procreati  sunt  vocantur  spurii  seu  nothi.  Quod 
si  a  viro  et  foemina  sunt  procreati,  inter  quos 
matrimonium  tempore  conceptionis  vel  nativitatis 
aut  saltem  intermedio  tempore  consistere  poterat, 
tunc  dicuntur  filii  naturales.  Si  demum  parentum 
matrimonio  per  omne  illud  tempus  obstitisset 
quodcumque  impedimentum  dirimens  vel  natu- 

rale  vel  juris  positivi  divini  aut  ecclesiastici ,  tunc 
tales  dicuntur  ex  damnato  coitu  procreati. 

3.  Quod  pertinet  ad  eorum  legitimationem 
ea  recolantur  quae  dicta  sunt  tit.  XVII  lib .  1. 
Nunc  tantum  haec  addimus:  -  (a)  per  subsequens 
matrimonium  non  posse  legitimari  nisi  filios  na¬ 
turales  non  vero  eos  qui  sunt  ex  incerto  patre, 
aut  qui  ex  damnato  coitu  progeniti  sunt,  -  (b) 
sed  Rescripto  supremi  Principis  posse  quoscum¬ 
que  illegitimos  legitimari,  ita  ut  Pontifex  id  va¬ 
leat  praestare  pro  societate  ecclesiastica,  modera¬ 
tores  vero  supremi  rerum  publicarum  in  socie¬ 
tate  civili,  prout  expresse  declaratur  in  cap.  13  /i. 
t.  -  (c)  Sed  numquid  Pontifex  nunquam  poterit 
legitimare  quoad  consecutionem  jurium  civilium, 
quae  ad  legitimos  pertinent?  Cui  quaestioni  re¬ 
spondemus,  quod  praecisione  facta  a  casu,  quo 
Romanus  Pontifex  habeat  civilem  principatum, 
cum  tum  id  valeat,  quod  supremo  cuique  civili 
Principi  competit,  nequit  ipse  legitimare  in  civi¬ 
libus  nisi  indirecte ,  id  est  sanando  in  radice  ma¬ 
trimonium,  quod  obstante  ecclesiastica  lege  ini¬ 
tum  erat  invalide;  tunc  enim  sanato  conjugio  sa¬ 
nantur  quicumque  ejus  effectus,  unde  filii  qui  ex 
illo  conjugio  nati  sunt,  quique  ante  sanationem 
in  radice  erant  illegitimi,  post  eam  sanationem 
habentur  legitimi  et  non  modo  in  ecclesiasticis 
sed  quoque  in  civilibus,  nam  ex  justo  matrimo¬ 
nio  nati  sunt.  Quae  sanatio  matrimonii  in  radice 
potest  concedi  viventibus  adhuc  conjugibus,  aut 

iis  demortuis  ad  unicum  effectum  legitimationis 
prolis,  et  etiam  in  hoc  casu  effectum  operatur 
quoque  in  civilibus,  quia  istius  sanationis  semper 
idem  est  conceptus.  Hac  ratione  explicantur  plura 
Rescripta,  quae  a  S.  Poenitentiaria  data  surit  sa¬ 
nationis  in  radice  matrimoniorum  post  mortem 
eorumdem  conjugum  impetrata  a  filiis  ad  unicum 
effectum  legitimationis.  Non  confundenda  vero 
sunt  haec  Rescripta  sanationis  in  radice  cum  illa 
clausula,  quae  apponitur  dispensationibus  matri¬ 
monialibus,  scilicet  cum  decreto  legitimationis  pro¬ 
lis  ante  dispensationem  susceptae;  quia  illud  de¬ 
cretum  non  est  aliud  nisi  Rescriptum  Supremi 
Principis  ecclesiastici  nempe  Papae  de  legitima- 
tione  danda  filiis,  qui  nati  sunt  ex  personis  inter 
quas  verum  matrimonium  esse  non  poterat  ob¬ 
stante  lege  ecclesiastica,  et  qui  utpote  nati  ex 
damnato  coitu  nequibant  per  subsequens  matri¬ 
monium  legitimari;  quibus  proinde  providetur  per 
adnexum  decretum,  quod  exequendurn  committi¬ 
tur  eidem  exeeutori  dispensationis  pontificiae : 
unde  iste  praeter  exeeutionem  dispensationis,  et 
hoc  decretum  exequi  tenetur,  quod  si  praetermit¬ 
tat,  illi  filii  remanent  illegitimi.  Porro  legitimati 
per  hoc  decretum  vel  Rescriptum  legitimorum 
jura  consequuntur  in  ecclesiasticis,  non  autem 
in  civilibus,  quia  ipsi  directe  legitimantur. 

4.°  Istius  tituli  quotidiana  erat  antiquitus  al¬ 
legatio,  quia  legitimitatis  judex  erat  Ecclesia,  quae 
unice  videbat  de  validitate  matrimonii,  et  filii 

legitimi  nascebantur  ex  justis  nuptiis.  Quod  pa¬ 
riter  ex  eo  eveniebat,  quia  legitimorum  jura  quam 
plurima  erant  in  societate  civili  prae  illegitimis. 
Verum  hodie  res  omnino  immutata  est  quoad 
societates  civiles.  Imprimis  enim  haec  jura  legi¬ 
timorum  in  iisdem  societatibus  valde  imminuta 
sunt,  si  forte  excipias  successiones  intestatas.  De¬ 
inde  Potestas  civilis  sicut  se  recognoscit  solum¬ 
modo  competentem  ad  leges  ferendas  pro  matri¬ 
moniis,  exclusa  omnino  Ecclesiae  auctoritate,  sic 
pariter  ipsa  exclusi  ve  judicare  praetendit  de  ma¬ 
trimoniorum  validitate  et  de  legitimitate  filiorum. 
Unde  venit  quod  in  civilibus  plures  habeantur 
filii  legitimi  qui  secundum  canonicas  sanctiones 
tales  non  sunt;  et  viceversa  plures  habeantur  pro 
illegitimis,  qui  juxta  Ecclesiae  legislationem  sunt 
nati  ex  justis  nuptiis.  Ex  hoc  advenit  quod  Ecclesia 
de  legitimitate  prolis  judicat  secundum  suas  leges, 
eique  insistit  quoad  jura  societatis  ecclesiasticae, 
neque  suo  muneri  deficit,  si  potestas  civilis  ejus 
judicia  parvi  pendens  in  hac  re  sicut  in  pluribus 
aliis  diversum  imo  oppositum  iter  instituit. 


TITULUS  XVIII. 


Qui  matrimonium  accusare  possint, 
vel  contra  illud  testificari. 


1. °  In  hoc  titulo  fiunt  sequentes  tres  quae¬ 
stiones,  nempe:  - 1.  Quis  sit  judex  in  causis  ma¬ 
trimonialibus.  -  II.  Qui  accusare  valeant  matri¬ 
monium,  vel  contra  illud  testificari.  -  III.  Quomodo 
sit  procedendum  in  iisdem  causis. 

2. °  Causae  vero  matrimoniales  esse  possunt 
multiplices,  nam: -I.  esse  potest  quaestio  de  va- 
lore  matrimonii  aut  sponsalium,  de  juribus  spon¬ 
sorum  aut  conjugum,  de  legitimitate  prolis,  aliisque 
similibus  respicientibus  vinculum;  -II.  de  divortiis 
quoad  separationem  thori  et  cohabitationis;  -  III.  de 
dote,  donatione  propter  nuptias,  de  haereditaria 
successione,  alimentis  aliisque  similibus;  -  IV.  de 
criminibus  quae  locum  habere  possunt  in  matri¬ 
moniis,  puta  adulterio,  uxoricidio,  incestu  etc.  - 

Porro  tenendum  est  causas  vere  matrimoniales 
esse  eas,  quae  continentur  sub  num.  I  et  II,  quia, 
in  iis  quaestio  est  de  vinculo  et  juribus,  et  de 
istis  causis  dicitur  a  Concilio  Tridentino  sess.  XXIV 
can.  XII  quod  spectent  ad  judices  ecclesiasticos. 
Idque  valet  non  solum  si  principaliter  agantur 
praesertim  primae,  sed  etiam  si  incidant.  In  hoc 
enim  ultimo  casu  judex  laicus  debet  supersedere 
usque  dum  quaestio  incidentalis  fuerit  resoluta  a 
judice  competente,  ut  notabitur  Libro  II  et  patet 
ex  communi  Doctorum  sententia  ex  statuta  inca- 
pacitate  laicorum  quoad  causas  spirituales.  Statuit 
vero  Concilium  Tridentinum  sess.  XXIV  cap.  XX 
de  reformatione  quod  hae  causae  non  Decani,  Ar- 
chidiaconi  aut  aliorum  inferiorum  judicio  etiam 
visitando,  sed  Episcopi  tantum  examini  et  jurisdi¬ 
ctioni  relinquantur,  ita  ut  nec  Legatus  Apostolicus 
efficere  possit  quod  ipsi  priventur  potestate  eas 
videndi  in  prima  instantia.  Qua  sanctione  non  tol¬ 
litur  potestas  Episcopis  alios  sua  vice  delegandi 
ad  videndas  has  causas  puta  Vicarium  Generalem 
aliasque  ecclesiasticas  personas,  quae  ab  Episcopo 
ad  id  muneris  deputentur,  cum  in  casu  ejus  no¬ 
mine  et  vice  agant.  Nam  Concilium  Tridentinum 
id  tantummodo  voluit  vitare,  ut  quis  praeter  Epi¬ 
scopum  id  propria  auctoritate  praesumeret.  Cau¬ 
sae  tertiae  speciei  si  principaliter  agantur  per¬ 
tinent  exclusive  ad  judices  laicos,  prout  cum  com¬ 
muni  Doctorum  sententia  notat  Pirhing  li.  t. 
num.  17.  Ratio  est,  quia  non  sunt  vere  causae 

matrimoniales,  sed  potius  causae  civiles  actae  oc¬ 
casione  matrimonii.  At  vero  si  incidant  istae  cau¬ 
sae  in  causa  matrimoniali  proprie  dicta,  quae  prin¬ 
cipaliter  agatur,  tunc  judex  ecclesiasticus  hujus¬ 
modi  causas  quoque  cognoscere  potest,  et  super 
his  pronuntiare,  prout  sentiunt  omnes  Doctores 
apud  Reiffenstuel  h.  t.  nam.  25  cum  judex  eccle¬ 
siasticus  non  sit  incapax  cognoscendi  causas  tem¬ 
porales,  sed  potius  capax  esse  potest  ex  consue¬ 
tudine,  ex  continentia  causae,  aliisque  ex  ratio¬ 
nibus.  Causae  demum  quae  pertinent  ad  quartam 
speciem  dicuntur  mixti  fori  cum  talia  crimina 
laedant  tam  civilis  reipublicae  statum,  quam  so¬ 
cietatem  ecclesiasticam.  Hodie  vix  casus  est  quo 
in  iis  interveniat  auctoritas  ecclesiastica,  cum  san¬ 
ctio  civilis  sit  efficacior.' 

3.°  Sequitur  quaestio:  qui  valeant  accusare 
matrimonium?  Et  in  hac  quaestione  fit  a  Docto- 
ribus  prima  distinctio,  an  scilicet  agatur  de  ma¬ 
trimonio  contrahendo,  vel  jam  contracto.  Et  si¬ 
quidem  de  accusando  matrimonio  contrahendo  ad 
accusandum  vel  potius  denuntiandum  impedimen¬ 
tum  omnes1  de  populo  admittuntur,  imo  si  probare 
valeant,  omnes  qui  talis  impedimenti  notitiam 
habent  sub  gravi  tenentur,  prout  dictum  est  Tit.III 
in  exponendo  legem  publicationum  matrimonio 
praemittendarum.  Si  vero  sermo  sit  de  matrimonio 
jam  contracto  dissociando  alia  est' adhibenda  di¬ 
stinctio.  Yel  enim  accusatio  est  ad  obtinendum 
divortium  minus  plenum  seu  quoad  thorum  et 

cohabitationem,  vel  ad  obtinendum  divortium  ple¬ 
num,  nempe  nullitatem  contracti  connubii.  Si 
enim  primum  contingat,  tunc  admittitur  solum 
conjux,  qui  putat  se  habere  rationem  ad  disso¬ 
ciandam  individuam  vitae  consuetudinem,  ut  ex 
communi  ostenditur  Doctorum  sententia  pluribus 
allatis  juris  textibus,  et  ex  apposita  ratione,  quod 
unusquisque  juri  suo  renuntiare  valet,  aut  ei,  quod 
in  sui  favorem  introductum  est;  alii  proinde  cum 
interesse  in  talibus  causis  non  habeant,  ad  accu¬ 
sandum  non  admittuntur.  Verum  si  agatur  de  pe¬ 
tenda  nullitate  matrimonii,  tunc  videndum  est,, 
quale  sit  impedimentum,  ob  quod  petatur  nuditatis 
matrimonii  declaratio.  Et  siquidem  sit  impotentia, 
tunc  ad  accusandum  admittitur  solus  conjux  po¬ 
tens,  quia  ejus  est  vel  persequi  accusationem,  aut 
ei  renuntiare  consentiendo  cum  impotente  cohabi¬ 
tare  ut  frater  et  soror.  Quod  idem  dicendum  est, 
si  impedimentum  sit  error,  vel  metas,  aut  vis,. 
cum  pars  laesa  possit  supplere  consensum,  aut  ma¬ 
trimonium  convalidare  eumdem  consensum  sup¬ 
plendo  vel  reiterando.  Si  autem  sit  impedimentum 
consanguinitas  aut  affinitas  aut  publica  honestas 
admittuntur  ad  accusandum  consanguinei  inter 
quos  primum  gradum  retinent  parentes  vel  vicini, 
qui  melius  quam  adi  impedimentum  cognoscere 
valent,  ex  canonibus  2  et  3  caas.  35  quaest.  6 
et  Doctores  communiter.  Super  aliis  impedimentis 
admittuntur  praeter  conjuges  et  propinquos  alii, 
dummodo  non  sint  suspectae  fidei,  praesertim  si. 

eorum  interest.  Dixi  eos  debere  esse  non  suspectos, 
cum  repellantur  qui  turpis  quaestus  causa  id  fa¬ 
ciant  ex  cap.  5  h.  t.  vel  qui  denuntiare  matri¬ 
monium  detrectaverint,  nisi  possint  se  excusare, 
scilicet  id  rationabiliter  non  fecisse  ex  cap.  fin. 
h.  t.  In  hac  pariter  quaestione  dubitatur:  an  ac¬ 
cusatio  matrimonii  sit  talis,  ut  semper  et  quando- 
cumque  permittatur?  Cui  interrogationi  respon¬ 
detur,  quod  semper  potest  haec  causa  proponi, 
quia  in  matrimoniis  sententia  numquam  transit 
in  rem  judicatam  ex  cap.  7  cie  sent.  et  re  judic. 
Hoc  tamen  probe  est  intelligendum;  nam  hoc  ve¬ 
rum  est  quamdiu  causa  accusandi  durat,  nempe 
usque  dum  matrimonium  viget.  At  si  matrimonium 
morte  fuerit  dissolutum,  tunc  remota  causa  pec¬ 
candi,  actio  vel  accusatio  non  est  perpetua,  sed 
perimitur  sicut  aliae  actiones  post  tempus  triginta 
annorum . 

4.°  Testes  in  accusatione  matrimonii  illi  ad¬ 
mittuntur,  qui  praeter  scientiam  non  sunt  suspe¬ 
ctae  fidei  ex  cap.  47  de  test.  et  attest.  Hinc  etiam 
pater  admittitur,  et  consanguinei  et  affines  in 
primis  gradibus  ex  cap.  3  h.  t.  dummodo  sint 
praesentes  ex  cap.  2  h.  t.  Hoc  autem  in  hisce 
causis  ideo  a  jure  constitutum  est,  quia  non  tam 
attenditur  ad  interesse  singulorum,  quam  ad  vi¬ 
tandum  peccatum;  proinde  testibus  non  obstat  nec 
consanguinitas  nec  affinitas,  quemadmodum  cae- 
teris  personis  nihil  obstat,  dummodo  praedicta  re¬ 
quisita  praebeant. 

5.°  Quod  autem  spectat  ad  modum  quo  hae 
causae  debent  pertractari  praesertim  de  Benedi- 
ctina  Constitutione  loquemur  in  Processu  Matri¬ 
moniali  Libro  Secundo,  ut  in  antecessum  nota¬ 
tum  est. 


TITULUS  XIX. 


De  divortiis. 


l.°  Inter  proprietates,  quas  habuit  nostrorum 
protoparentum  matrimonium  universorum  typus 
et  exemplar,  quae  ab  humano  genere  erant  so¬ 
cianda,  computatur  monogamia  et  indissolubilitas, 
et  cum  de  prima  actum  sit  in  Tit.  IV  hic  loquemur 
de  indissolubilitate,  Doctores  catholici  cum  de  hac 
re  conveniant,  non  satis  sunt  unanimes,  imo  di¬ 
scordes  in  eo  sunt,  quo  scilicet  jure  has  qualitates 
ipsum  habuerit,  jure  ne  naturali,  aut  potius  jure 
positivo  divino.  Nobis  qui  jam  eo  Tit.  IV  expo¬ 
suimus  quid  tenendum  sit  de  monogamia,  magis 
arridet  ea  sententia,  quae  tenet  et  indissolubili- 
tatem  non  posse  repeti  nisi  ex  jure  positivo-divino. 
Quamvis  enim  confiteamur  matrimonium  jure  na¬ 
turae  esse  societatem  permanentem  attendendo  ad 

fines  matrimonii  ejusdem,  tamen  asserimus  hanc 
veiam  indissolubilitatem  non  satis  et  concludenter 
probari  inspecto  tantum  jure  naturae,  licet  conve¬ 
nientia  suadeatur.  Quae  nostra  sententia  plenius 
confirmatur  ex  dicendis  de  dispensatione  huic  legi 
indissolubilitatis  concessa  in  lege  Moysi,  aliisque 
in  processu  explicandis.  Certum  tamen  est  hanc 
qualitatem  protoparentum  matrimonio  competiisse 
ex  j ui  e  divino  positivo.  Cum  enim  a  Paulo  sciamus 
-verba  ab  Adamo  prolata  dicta  esse  inspirante  Spi- 
1  itu  Sancto,  et  ex  ns  verbis:  «  Hoc  nunc  os  ex 
ossibus  meis  et  caro  de  carne  mea:  propter  hoc 
relinquet  homo  patrem  et  matrem  suam,  et  adhae¬ 
rebit  uxori  suae,  et  erunt  duo  in  carne  una  »  con¬ 
cludatur  matrimonium  consummatum  esse  indis¬ 
solubile,  ut  exposuit  Innocentius  III  in  eccp.  5  do 
bigam,  non  ordin.  recte  eam  esse  qualitatem  ar¬ 
guimus  illi  matrimonio  adscribendam.  Cumque, 
ut  supra  dictum  est,  illud  matrimonium  fuerit 
typus  et  exemplar  omnium  matrimoniorum,  quae 
a  filiis  Adae  erant  quandocumque  socianda,  hinc 
indissolubilitatem  dicimus  esse  inductam  pro  quo¬ 
cumque  humano  connubio  ex  jure  divino  positivo 
primigenio. 

2."  Haec  autem  lex  progressu  temporis  passa 
est  dispensationem;  cum  populo  hebraeo  permis¬ 
sum  sit  dare  libellum  repudii,  et  sic  matrimonia 
dissociare  in  casibus  a  lege  mosaica  contemplatis. 
Etsi  enim,  prout  Christus  ajebat,  hoc  permissum 
fuerit  hebraeis  propter  duritiam  cordis ,  non  est 

tamen  minus  verum,  quod  hoc  eis  fuerit  ex  di¬ 
spensatione  divina  concessum.  Neque  videtur  illa 
sententia  praeferenda,  quae  tenet  hebraeis  non 
fuisse  indultum  sed  tantum  non  imputatum  ad 
poenam,  quod  darent  libellum  repudii,  cum  id  di¬ 
vinae  legi  potius  videatur  injuriosum.  Quod  autem 
hebraeis  directe  permissum  est,  id  caeteris  po¬ 
pulis  indultum  esse  ad  minus  indirecte  tenent  do- 
ctores,  attenta  etiam  duritia  cordis  eorum,  quae 
communis  ratio  istius  indulgentiae  retenta  est.  At 
adveniens  humani  generis  Reparator  Christus  huic 
induito  factus  est  finis.  Cum  enim  interpellatus 
fuerit  a  judaeis,  an  liceret  homini  dimittere  uxorem 
suam  quacumque  ex  causa,  non  modo  eorum  in¬ 
terpretationem  reprehendit  tamquam  nimis  latam, 
sed  matrimonium  revocavit  ad  pristinam  indisso- 
lubilitatis  dignitatem  subjungens  «  quod  Deus  con¬ 
junxit,  homo  non  separet  »  prout  apertissime  in¬ 
sinuat  Concilium  Tridentinum  sess.  XXIV  de  Do¬ 
ctrina  Matrimonii . 

3.°  Haec  tamen  instauratio  non  fuit  pacifice 
et  incunctanter  ab  hominibus  recepta,  sed  potius 
Ecclesia  Dei  jugiter  pugnare  debuit  pro  ejus  exe- 
cutione.  Principio  enim  pugnatum  est  contra  leges 
imperii  romani,  quae  in  aliquibus  casibus  etiam 
post  christianae  legis  receptionem  divortium  per¬ 
mittebant.  Et  contra  has  leges  pugnavit  Ecclesia 
sive  ex  parte  Romanorum  Pontificum,  sive  ex 
parte  principaliorum  Doctorum,  ut  Ambrosius  fuit, 
Hieronymus  aliique,  usquedum  cum  suis  legibus 

idem  imperium  dispareret.  Devictis  hisce  adver¬ 
sariis  Ecclesiae  lex  de  indissolubilitate  conjugiorum 
mansit;  verum  non  defuere  singularia  certamina 
contra  nonnullos  praepotentes  principes,  qui  divor¬ 
tium  contra  fas  pro  sua  voluntate  et  utilitate  in¬ 
ducere  voluerunt.  At  suo  muneri  Ecclesia  non  de¬ 
fuit,  cum  eis  intimavit  retinendam  esse  indissolu- 
bilitatem  matrimonii,  sicut  pro  quolibet  alio  chri- 
stifideli  et  sic  in  honore  talis  lex  fuit  usque  ad 
saeculum  decimum  sextum  et  in  viridi  obser¬ 
vantia.  Eo  autem  tempore  luctuosum  aevum  pro 
Ecclesia  incoepit,  cum  ex  parte  novatorum,  et 
praecipue  Lutheri  Ecclesiae  indictum  fuerit  impla¬ 
cabile  bellum  etiam  quoad  hunc  articulum  de  ma¬ 
trimonii  indissolubilitate.  Neque  contra  hos  nova¬ 
tores  aliquid  valuere  veteres  Ecclesiae  canones, 
nec  nova  Concilii  Tridentini  decreta,  sed  iterum 
apud  protestantes  inducta  est  divortii  licentia;  unde 
ex  eo  tempore  haec  praeter  caeteras  alia  fuit  inter 
pseudoreformatos  et  catholicos  populos  differentia, 
ut  cum  isti  servarent  indissolubilitatis  matrimonii 
legem,  illi  admitterent  licentiam  divortii.  Reserva¬ 
tum  erat  hoc  dedecus  saeculo  decimo  octavo,  ut  na¬ 
tionibus  catholicis  haec  constitueretur  licentia  dicta 
lex  divortii,  et  quidem  in  ea  latitudine,  prout  locum 
habuit  in  novissimo  aevo  corruptionis  romanae  de- 
morientis  reipublicae,  quod  factum  est  in  Galliis 
tempore  revolutionis  die  20  Septembris  1792.  Com¬ 
positis  vero  rebus  civilibus  haec  infausta  lex,  quae 
tot  gravissima  attulerat  damna,  fuit  revocata  an- 

no  1816.  Novissimis  autem  hisce  diebus  ecce  novi 
insurgunt  conatus  pro  illa  instauranda,  et  in  Co¬ 
mitiis  Gallicis  ea  proponitur  rogante  Deputato  Na- 
quet  Judaeo,  atque  in  Camera  Italica  rogante  De¬ 
putato  Morelli.  Nec  defuit  Scriptorum  auxilium, 
qui  editis  libris  in  favorem  istius  legis  publicam 
ut  ajunt  opinionem  commoverent,  inter  quos  pri¬ 
mas  partes  sibi  vindicat  Alexander  Dumas  La 
question  da  divoree,  et  jam  parata  sunt  argumenta, 
quibus  legislatores  utriusque  regionis  inducantur 
ad  illam  legem  recipiendam.  -  At  qec  pro  causa 
veritatis  et  catholicae  fidei  apologistae  defuerunt, 
et  qua  editis  in  confutationem  praedictorum  volu¬ 
minum  aliis  satis  doctis  libris  maxime  accomodatis 
nostri  aevi  indoli,  ut  Paul  Feval  Pas  de  divoree 
Reponse  a  M.  Alexandre  Damas,  qua  vulgatis 
in  publicis  periodicis  foliis  aeque  doctis  articulis 
illorum  sophismata  diluerunt,  et  indissolubilitatis 
matrimonii  utilitatem  imo  et  necessitatem  socialem 
demonstraverunt.  Indicanda  tamen  est  methodus  a 
defensoribus  divortii  servata.  Ea  duplex  est;  nam  alii 
divortium  ostendunt  veluti  optimam  legem  respon¬ 
dentem  hominis  juribus,  et  quemadmodum  pro 
istis  proprietas  est  fartum,  sic  indissolubilitas  ma¬ 
trimonii  est  injustitia.  Haec  tamen  pugnandi  ratio, 
utpote  quae  internationalismi  putidum  errorem  a 
longe  sapiat,  a  plerisque  despicitur,  cum  tunc  non 
solum  impugnetur  indissolubilitas  connubiorum, 
sed  ipsa  ratio  matrimonii,  et  via  pateat  ad  exe- 
cratum  systema  Uberi  amoris.  Moderatiores  au- 

tem  inter  oppugnatores  aliam  methodum  sectantur. 
Ajunt  siquidem  divortium  esse  malum,  sed  spe¬ 
ctatis  conditionibus  societatis  ab  ea  exigi  utpote 
quod  majora  mala  praecaveat,  quae  eo  non  admisso 
societatem  vexarent;  unde  non  verentur  asserere 
divortii  legem  esse  satis  congruam  ad  fovendam 
populorum  morabtatem,  et  satis  respondere  eorum 
sociali  tranquillitati.  Contra  quos  catholici  publi- 
cistae  ostenderunt  veniam  legalem  divortii  esse  de- 
sti uctivam  vinculi  familiae,  proinde  vere  oppo¬ 
sitam  ordini  societatis,  eam  moralitati  populorum 
omnino  esse  noxiam,  et  fovere  potius  crimina, 
atque  proinde  non  minus  esse  oppositam  dictamini 
christianae  religionis,  quam  bono  societatis  civilis 
regimini. 

4.  Dum  haec  apud  Auctores  agerentur  sive 
ad  ingerendos  populo  errores,  sive  ad  revelandas 
iniquorum  fraudes,  atque  legum  latores  in  publicis 
Aulis  secum  certarent  pro  divortii  lege  vel  reci¬ 
pienda  vel  reprobanda  non  defuit  Supremi  Chri¬ 
stianorum  Sacrorum  Antistitis  Romani  Pontificis 
Leonis  XIII  infallibile  Oraculum.  Ipse  enim  En- 
cyclica  Epistola  ad  Patriarchas,  Primates,  Archie- 
piscopos,  et  Episcopos  universos  gratiam  et  com¬ 
munionem  cum  Apostolica  Sede  habentes  data  die 
10  Februarii  1880  apprime  exposuit  quid  de  ma¬ 
trimonii  foedere  juxta  catholicam  doctrinam  esset 
tenendum,  et  quomodo  haec  doctrina  divortium 
aliosque  errores  damnans  populorum  civili  regi¬ 
mini  esset  salutaris.  Pro  summo  honore  habemus 

praeclari  istius  documenti  textum  in  nostro  hoc 
volumine  inserere  alios  Commentatores  imitati,  qui 
Bullas  Romanorum  Pontificum  tempore  confecti 
commentarii  editas  reproduxerunt.  Textus  est 
sequens:  -  «  Arcanum  divinae  sapientiae  con- 
»  silium,  quod  Salvator  hominum  Jesus  Christus 
»  in  terris  erat  perfecturus,  eo  spectavit,  ut  mun- 
»  dum,  quasi  vetustate  senescentem,  Ipse  per  se 
»  et  in  se  divinitus  instauraret.  Quod  splendida 
»  et  grandi  sententia  complexus  est  Paullus  Apo- 
»  stolus,  cum  ad  Ephesios  ita  scriberet:  Sctcra- 

»  mentam  voluntatis  suae .  instaurare  omnia  in 

»  Christo,  quae  in  caelis  et  quae  in  terra  sunt.  - 
»  Revera  cum  Christus  Dominus  mandatum  facere 
»  instituit  quod  dederat  illi  Pater,  continuo  novam 
»  quamdam  formam  ac  speciem  rebus  omnibus 
»  impertiit,  vetustate  depulsa.  Quae  enim  vulnera 
»  piaculum  primi  parentis  humanae  naturae  im- 
»  posuerat,  Ipse  sanavit:  homines  universos,  na- 
»  tura  filios  irae,  in  gratiam  cum  Deo  restituit; 
»  diuturnis  fatigatos  erroribus  ad  veritatis  lumen 
»  traduxit;  omni  impuritate  confectos  ad  omnem 
»  virtutem  innovavit;  redonatisque  hereditati  bea- 
»  titudinis  sempiternae  spem  certam  fecit,  ipsum 
»  eorum  corpus,  mortale  et  caducum,  immortali- 
»  tatis  et  gloriae  caelestis  particeps  aliquando  fu- 
»  turum.  Quo  vero  tam  singularia  beneficia,  quam- 
»  diu  essent  homines,  tamdiu  in  terris  perma- 
»  nerent,  Ecclesiam  constituit  vicariam  muneris 
»  sui,  eamque  jussit,  in  futurum  prospiciens,  si 

»  quid  esset  in  hominum  societate  perturbatum, 
»  ordinare;  si  quid  collapsum,  restituere.  -  Quam- 
»  quam  vero  divina  haec  instauratio,  quam  di- 
»  ximus,  praecipue  et  directo  homines  attigit  in 
»  ordine  gratiae  supernaturali  constitutos,  tamen 
»  pretiosi  ac  salutares  ejusdem  fructus  in  ordinem 
»  quoque  naturalem  largiter  permanarunt;  qua- 
»  mobrem  non  mediocrem  perfectionem  in  omnes 
»  partes  acceperunt  cum  singuli  homines,  tum  hu- 
»  mani  generis  societas  universa.  Etenim,  chri- 
»  stiano  rerum  ordine  semel  condito,  hominibus 
»  singulis  feliciter  contigit,  ut  ediscerent  atque  ad- 
»  suescerent  in  paterna  Dei  providentia  conquie- 
»  scere,  et  spem  alere,  quae  non  confundit,  cae- 
»  lestium  auxiliorum;  quibus  ex  rebus  fortitudo, 
»  moderatio,  constantia,  aequabilitas  pacati  animi, 
»  plures  denique  praeclarae  virtutes  et  egregia 
»  facta  consequuntur.  -  Societati  vero  domesticae 
»  et  civili  mirum  est  quantum  dignitatis,  quantum 
»  firmitudinis  et  honestatis  accesserit.  Aequior  et 
»  sanctior  effecta  principum  auctoritas;  propensior 
»  et  facilior  populorum  obtemperatio;  arctior  ci- 
»  vium  conjunctio;  tutiora  jura  dominii.  Omnino 
»  rebus  omnibus,  quae  in  civitate  habentur  utiles, 

»  religio  christiana  consuluit  et  providit;  ita  qui- 
»  dem,  ut,  auctore  S.  Augustino,  plus  ipsa  afferre 
»  momenti  ad  bene  beateque  vivendum  non  po- 
»  tuisse  videatur,  si  esset  parandis  vel  augendis 
»  mortalis  vitae  commodis  et  utilitatibus  unice 
»  nata.  -  Verum  de  hoc  genere  toto  non  est  Nobis 

»  propositum  modo  singula  enumerare;  volumus 
»  autem  de  convictu  domestico  eloqui,  cujus  est 
»  in  matrimonio  principium  et  fundamentum.  - 
»  Constat  inter  omnes,  Venerabiles  Fratres,  quae 
»  vera  sit  matrimonii  origo.  -  Quamvis  enim  fidei 
»  cbristianae  vituperatores  perpetuam  hac  de  re 
»  doctrinam  Ecclesiae  fugiant  agnoscere,  et  rne- 
»  moriam  omnium  gentium,  omnium  saeculorum 
»  delere  jamdiu  contendant,  vim  tamen  lucemque 
»  veritatis  nec  extinguere  nec  debilitare  potuerunt. 
»  Nota  omnibus  et  nemini  dubia  commemoramus: 
»  posteaquam  sexto  creationis  die  formavit  Deus 
»  hominem  de  limo  terrae,  et  inspiravit  in  faciem 
»  ejus  spiraculum  vitae,  sociam  illi  voluit  adjun- 
»  gere,  quam  de  latere  viri  ipsius  dormientis  mi~ 
»  rabiliter  eduxit.  Qua  in  re  hoc  voluit  providen- 
»  tissimus  Deus,  ut  illud  par  conjugum  esset  cun- 
»  ctorum  hominum  naturale  principium,  ex  quo 
»  scilicet  propagari  humanum  genus,  et,  numquam 
»  intermissis  procreationibus,  conservari  in  omne 
»  tempus  oporteret.  Atque  illa  viri  et  mulieris  con- 
»  junctio,  quo  sapientissimis  Dei  consiliis  respon- 
»  deret  aptius,  vel  ex  eo  tempore  duas  potissimum, 
»  easque  in  primis  nobiles,  quasi  alte  impressas 
»  et  insculptas  prae  se  tulit  proprietates,  nimirum 
»  unitatem  et  perpetuitatem.  -  Idque  declaratum 
»  aperteque  confirmatum  ex  Evangelio  perspicimus 
»  divina  Jesu  Christi  auctoritate;  qui  Judaeis  et 
»  Apostolis  testatus  est,  matrimonium  ex  ipsa  in- 
»  stitutione  sui  dumtaxat  inter  duos  esse  debere, 

»  scilicet  virum  inter  et  mulierem;  ex  duobus  unam 
»  veluti  carnem  fieri;  et  nuptiale  vinculum  sic  esse 
»  Dei  voluntate  intime  vehementerque  nexum,  ut 
>  a  quopiam  inter  homines  dissohi,  aut  distrahi 
»  nequeat.  Adhaerebit  (homo)  uxori  suae,  et  erunt 
»  duo  in  carne  una.  Itaque  jam  non  sunt  duo,  sed 
»  una  caro.  Quod  ergo  Deus  conjunxit,  homo  non 
»  separet.  -  Verum  haec  conjugii  forma,  tam  ex- 
»  cellens  atque  praestans,  sensim  corrumpi  et  in- 
»  terire  apud  ethnicos  populos  coepit;  et  penes 
»  ipsum  Hebraeorum  genus  quasi  obnubilari  atque 
»  obscurari  visa.  -  Nam  apud  hos  de  uxoribus 
»  susceperat  consuetudo  communis,  ut  singulis 
»  viris  habere  plus  una  liceret;  post  autem,  cum 
»  ad  duritiam  cordis  eorum  indulgenter  permi- 
»  sisset  Moyses  repudiorum  potestatem,  ad  di- 
»  vortium  factus  est  aditus.  -  In  societate  .vero 
»  ethnicorum  vix  credibile  videatur,  quantam  cor- 
»  ruptelam  et  demutationem  nuptiae  contraxerint, 

»  quippe  quae  objectae  fluctibus  essent  errorum 
»  uniuscujusque  populi  et  cupiditatum  turpissi- 
»  marum.  Cunctae  plus  minus  gentes  dediscere 
»  notionem  germanamque  originem  matrimonii  vi- 
»  sae  sunt;  eamque  ob  caussam  de  conjugiis  pas- 
»  sim  ferebantur  leges,  quae  esse  e  republica  vi- 
»  derentur,  non  quas  natura  postularet.  Sollemnes 
»  ritus,  arbitrio  legumlatorum  inventi,  efficiebant 
»  ut  honestum  uxoris,  aut  turpe  concubinae  nomen 
»  mulieres  nanciscerentur;  quin  eo  ventum  erat, 

»  ut  auctoritate  principum  reipublicae  caveretur, 

»  quibus  esset  permissum  inire  nuptias,  et  quibus 
»  non  esset,  multum  legibus  contra  aequitatem 
»  contendentibus,  multum  pro  injuria.  Praeterea 
»  polygamia,  polyandria,  divortium  caussae  fue- 
»  runt,  quamobrem  nuptiale  vinculum  magnopere 
»  relaxaretur.  Summa  quoque  in  mutuis  conjugum 
»  juribus  et  officiis  perturbatio  extitit,  cum  vir  do- 
»  minium  uxoris  acquireret,  eamque  suas  sibi  res 
»  habere,  nulla  saepe  justa  caussa,  juberet;  sibi 
»  vero  ad  effrenatam  et  indomitam  libidinem  prae- 
»  cipiti  impune  liceret  excurrere  per  lupanaria  et 
»  ancillas,  quasi  culpam  dignitas  faciat ,  non  vo- 
»  luntas.  Exsuperante  viri  licentia,  nihil  erat  uxore 
»  miserius,  in  tantam  humilitatem  dejecta,  ut  in- 
»  strumentum  pene  haberetur  ad  explendam  libi— 
»  dinem ,  vel  gignendam  sobolem  comparatum. 
»  Nec  pudor  fuit,  collocandas  in  matrimonium  emi 
»  vendi,  in  rerum  corporearum  similitudinem,  data 
»  interdum  parenti  maritoque  facultate  extremum 
»  supplicium  de  uxore  sumendi.  Talibus  familiam 
»  ortam  connubiis  necesse  erat  aut  in  bonis  rei- 
»  publicae  esse,  aut  in  mancipio  patrifamilias,  cui 
»  leges  hoc  quoque  posse  dederant,  non  modo  li- 
»  berorum  conficere  et  dirimere  arbitratu  suo  nu- 
»  ptias,  verum  etiam  in  eosdem  exercere  vitae  ne- 
»  cisque  immanem  potestatem.  -  Sed  tot  vitiis, 
»  tantisque  ignominiis,  quibus  erant  inquinata  con- 
»  jugia,  sublevatio  tandem  et  medicina  divinitus 
»  quaesita  est;  quandoquidem  restitutor  dignitatis 
»  humanae  legumque  mosaicarum  perfector  Jesus 

»  Christus  non  exiguam,  neque  postremam  de  ma- 
»  trimonio  curam  adhibuit.  Etenim  nuptias  in  Cana 
»  Galileae  Ipse  praesentia  sua  nobilitavit,  primoque 
»  ex  prodigiis  a  se  editis  fecit  memorabiles;  quibus 
»  caussis  vel  ex  eo  die  in  hominum  conjugia  novae 
»  cujusdam  sanctitudinis  initia  videntur  esse  pro- 
»  fecta.  Deinde  matrimonium  revocavit  ad  pri- 
>  maevae  originis  nobilitatem,  cum  Hebraeorum 
»  mores  improbando,  quod  et  multitudine  uxorum 
»  et  repudii  facultate  abuterentur;  tum  maxime 
»  praecipiendo,  ne  quis  dissolvere  auderet  quod 
»  perpetuo  conjunctionis  vinculo  Deus  ipse  con- 
»  strinxisset.  Quapropter  cum  difficultates  diluisset 
»  ab  institutis  mosaicis  in  medium  allatas,  supremi 
»  legislatoris  suscepta  persona,  haec  de  conjugibus 
»  sanxit:  Dico  autem  vobis,  quia  quicumque  dimi- 
»  serit  uxorem  suam,  nisi  ob  fornicationem,  et 
»  alicun  duxerit,  moechatur;  et  qui  dimissam  du- 
»  xerit,  moechatur .  -  Verum  quae  auctoritate  Dei 
»  de  conjugiis  decreta  et  constituta  sunt,  ea  nuncii 
»  divinarum  legum.  Apostoli  plenius  et  enucleatius 
»  memoriae  litterisque  prodiderunt.  Jamvero  Apo- 
»  stolis  magistris  accepta  referenda  sunt,  quae 
»  sancti  Patres  nostri,  Concilia  et  universalis  Ec- 
»  clesiae  traditio  semper  docuerunt ,  nimirum  Chri- 
»  stum  Dominum  ad  Sacramenti  dignitatem  eve- 
»  xisse  matrimonium;  simulque  effecisse  ut  con¬ 
juges,  caelesti  gratia  quam  merita  ejus  pepe- 
»  rerunt  septi  ac  muniti,  sanctitatem  in  ipso  con- 
»  jugio  adipiscerentur:  atque  in  eo,  ad  exemplar 

»  mystici  connubii  sui  cum  Ecclesia  mire  confor- 
»  mato,  et  amorem  qui  est  naturae  consentaneus 
»  perfecisse,  et  viri  ac  mulieris  individuam  suapte 
»  natura  societatem  divinae  caritatis  vinculo  va- 
»  lidius  conjunxisse.  Viri,  Paullus  inquit  ad  Ephe- 
>  sios,  diligite  uxores  vestras,  sicut  et  Christus 
»  dilexit  Ecclesiam  et  seipsum  tradidit  pro  ea,  ut 
»  illam  sanctificaret...  Viri  debent  diligere  uxores 
»  suas  ut  corpora  sua.. .  nemo  enim  unquam  carnem 
»  suam  odio  habuit;  sed  nutrit  et  fovet  eam,  sicut 
»  et  Christus  Ecclesiam;  quia  membra  sumus  cor- 
»  poris  ejus,  de  carne  ejus  et  de  ossibus  ejus.  Pro- 
»  pter  hoc  relinquet  homo  patrem  et  matrem  suam 
»  et  adhaerebit  uxori  suae  et  erunt  duo  in  carne 
»  una.  Sacramentum  lioe  magnum  est:  ego  autem 
»  dico  in  Christo  et  in  Ecclesia .  -  Similiter  Apo- 
»  stolis  auctoribus  didicimus  unitatem,  perpetuam- 
»  que  firmitatem,  quae  ab  ipsa  requirebatur  nu- 
»  ptiarum  origine,  sanctam  esse  et  nullo  tempore 
»  violabilem  Christum  jussisse.  Iis  qui  matrimonio 
» juncti  sunt,  idem  Paullus  ait,  praecipuo  non  ego, 
»  sed  Dominus,  uxorem  a  viro  non  discedere;  quod 
»  si  discesserit,  manere  innuptam,  aut  viro  suo 
»  reconciliari.  Et  rursus:  Mulier  alligata  est  legi, 
»  quanto  tempore  vir  ejus  vivit:  quod  si  dormierit 
»  vir  ejus,  liberata  est.  -  Hisce  igitur  caussis  ma- 
»  trimonium  extitit  sacramentum  magnum ,  liono- 
»  rctbile  in  omnibus,  pium,  castum,  rerum  altis- 
»  simarum  imagine  et  significatione  verendum.  - 
»  Neque  iis  dumtaxat  quae  commemorata  sunt, 

»  christiana  ejus  perfectio  absolutioque  continetur. 
»  Nam  primo  quidem  nuptiali  societati  excelsius 
»  quiddam  et  nobilius  propositum  est,  quam  antea 
»  fuisset;  ea  enim  spectare  jussa  est  non  modo 
»  ad  propagandum  genus  humanum,  sed  ad  inge- 
»  nerandam  Ecclesiae  sobolem,  cives  Sanctorum 
»  et  domesticos  Dei;  ut  nimirum  populus  ad  veri 
»  Dei  et  Salvatoris  nostri  Christi  cultum  et  rcli- 
»  gionem  procrearetur  atque  educaretur.  -  Secundo 
>  loco  sua  utrique  conjugum  sunt  officia  definita, 
»  sua  jura  integre  descripta.  Eos  scilicet  ipsos  ne- 
»  cesse  est  sic  esse  animo  semper  affectos,  ut  amo- 
»  rem  maximum,  constantem  fidem,  sollers  assi- 
»  duumque  praesidium  alteri  alterum  debere  intel- 
»  ligant.  -  Vir  est  familiae  princeps,  et  caput  mu- 
»  lieris;  quae  tamen,  quia  caro  est  de  carne  illius 
»  et  os  de  ossibus  ejus,  subjiciatur  pareatque  viro, 
»  in  morem  non  ancillae,  sed  sociae;  ut  scilicet 
»  obedientiae  praestitae  nec  honestas,  nec  dignitas 
»  absit.  In  eo  autem  qui  praeest,  et  in  hac  quae 
»  paret,  cum  imaginem  uterque  referant  alter  Chri- 
»  sti,  altera  Ecclesiae,  divina  caritas  esto  perpetua 
»  moderatrix  officii.  Nam  vir  caput  est  mulieris, 

»  sicut  Christus  caput  est  Ecclesiae . . .  Sed  sicut 
»  Ecclesia  subjecta  est  Christo,  ita  et  mulieres  viris 
»  suis  in  omnibus.  -  Ad  liberos  quod  pertinet,  su- 
»  besse  et  obtemperare-parentibus,  hisque  honorem 
»  adhibere  propter  conscientiam  debent;  et  vicissim 
»  in  liberis  tuendis  atque  ad  virtutem  potissimum 
»  informandis  omnes  parentum  curas  cogitatio- 

»  nesque  evigilare  necesse  est:  Patres....  educate 
»  illos  (filios)  in  disciplina  et  correptione  Domini. 
»  Ex  quo  intelligitur,  nec  pauca  esse  conjugum 

>  officia,  neque  levia;  ea  tamen  conjugibus  bonis, 

>  ob  virtutem  quae  Sacramento  percipitur,  non 
»  modo  tolerabilia  fiunt,  verum  etiam  jucunda.  - 
»  Christus  igitur,  cum  ad  talem  ac  tantam  excel- 
»  lentiam  matrimonia  renovavisset,  totam  ipsorum 
»  disciplinam  Ecclesiae  credidit  et  commendavit. 
»  Quae  potestatem  in  conjugia  Christianorum  omni 
»  cum  tempore,  tum  loco  exercuit,  atque  ita  exer- 
»  cuit,  ut  illam  propriam  ejus  esse  appareret,  nec 
»  hominum  concessu  quaesitam,  sed  auctoris  sui 
»  voluntate  divinitus  adeptam.  -  Quot  vero  et  quam 
»  vigiles  curas  in  retinenda  sanctitate  nuptiarum 
»  collocarit,  ut  sua  his  incolumitas  maneret,  plus 
»  est  cognitum  quam  ut  demonstrari  debeat. -Et 
»  sane  improbatos  novimus  Concilii  Hierosobymi- 
»  tani  sententia  amores  solutos  et  liberos;  civem 
»  Corinthium  incesti  damnatum  beati  Paulli  aucto- 
»  ritate;  propulsatos  ac  rejectos  eodem  semper  te- 
»  nore  fortitudinis  conatus  plurimorum,  matrimo- 
»  nium  christianum  hostiliter  petentium,  videlicet 
»  Gnosticorum  ,  Manichaeorum ,  Montanistarum 
»  sub  ipsa  rei  christianae  primordia;  nostra  autem 
»  memoria  Mormonum,  Sansimonianorum,  Pha- 
»  lansterianorum,  Communistarum.  -  Simili  modo 
» jus  matrimonii  aequabile  inter  omnes  atque 
»  unum  omnibus  est  constitutum,  vetere  inter 
»  servos  et  ingenuos  sublato  discrimine;  exaequata 

»  viri  et  uxoris  jura;  etenim,  ut  ajebat  Hiero- 
»  nymus,  apud  nos  quod  non  licet  feminis,  aeque 
»  non  licet  viris,  et  eadem  servitus  pari  conditione 
»  censetur:  atque  illa  eadem  jura  ob  remunera- 
»  tionem  benevolentiae  et  vicissitudinem  officiorum 
»  stabiliter  firmata;  adserta  et  vindicata  mulierum 
»  dignitas;  vetitum  viro  poenam  capitis  de  adul- 
»  tera  sumere,  juratamque  fidem  libidinose  atque 
»  impudice  violare.  -  Atque  illud  etiam  magnum 
»  est  quod  de  potestate  patrumfamilias  Ecclesia, 
»  quantum  oportuit,  limitaverit,  ne  filiis  et  filiabus 
»  conjugii  cupidis  quidquam  de  justa  libertate  mi- 
»  nueretur;  quod  nuptias  inter  cognatos  et  affines 
»  certis  gradibus  nullas  esse  posse  decreverit,  ut 
»  nimirum  supernaturalis  conjugum  amor  latiore 
»  se  campo  diffunderet;  quod  errorem  et  vim  et 
»  fraudem,  quantum  potuit,  a  nuptiis  prohibenda 
»  curaverit;  quod  sanctam  pudicitiam  thalami, 

»  quod  securitatem  personarum,  quod  conjugiorum 
»  decus,  quod  religionis  incolumitatem  sarcta  tecta 
»  esse  voluerit.  Denique  tanta  "vi,  tanta  providentia 
»  legum  divinum  istud  institutum  communiit,  ut 
»  nemo  sit  rerum  aequus  existimator,  quin  intel- 
»  ligat,  hoc  etiam  ex  capite  quod  ad  conjugia  re- 
»  fertur,  optimam  esse  humani  generis  custodem 
»  ac  vindicem  Ecclesiam;  cujus  sapientia  et  fugam 
»  temporum,  et  injurias  hominum,  et  rerum  publi- 
»  carum  vicissitudines  innumerabiles  victrix  eva- 
»  sit.  -  Sed,  adnitente  humani  generis  hoste,  non 
»  desunt  qui,  sicut  cetera  redemptionis  beneficia 


298  PRAELECTIONES  JURIS  CANONICI 

»  ingrate  repudiant,  sic  restitutionem  perfectio- 
»  nemque  matrimonii  aut  spernunt,  aut  omnino 
»  non  agnoscunt.  -Flagitium  nonnullorum  veterum 
»  est,  inimicos  fuisse  nuptiis  in  aliqua  ipsarum 
»  parte;  sed  multo  aetate  nostra  peccant  pernicio- 
»  sius  qui  earum  naturam,  perfectam  expletamque 
»  omnibus  suis  numeris  et  partibus,  malunt  fun- 
»  ditus  pervertere.  Atque  hujus  rei  caussa  in  eo 
»  praecipue  sita  est,  quod  imbuti  falsae  philoso- 
»  phiae  opinionibus  corruptaque  consuetudine  ani- 
»  mi  plurimorum,  nihil  tam  moleste  ferunt,  quam 
»  subesse  et  parere;  acerrimeque  laborant,  ut  non 
»  modo  singuli  homines,  sed  etiam  familiae  atque 
»  omnis  humana  societas  imperium  Dei  superbe 
»  contemnant.  -  Cum  vero  et  familiae  et  totius 
»  humanae  societatis  in  matrimonio  fons  et  origo 
»  consistat,  illud  ipsum  jurisdictioni  Ecclesiae  su- 
»  besse  nullo  modo  patiuntur;  imo  dejicere  ab  omni 
»  sanctitate  contendunt,  et  in  illarum  rerum  exi- 
»  guum  sane  gyrum  compellere,  quae  auctoribus 
»  hominibus  institutae  sunt,  et  jure  civili  popu- 
»  lorum  reguntur  atque  administrantur.  Unde  se- 
»  qui  necesse  erat,  ut  principibus  reipublicae  jus 
»  in  connubia  omne  tribuerent,  nullum  Ecclesiae 
»  esse  decernerent;  quae  si  quando  potestatem  ejus 
»  generis  exercuit,  id  ipsum  esse  aut  indulgentia 
»  principum,  aut  injuria  factum.  Sed  jam  tempus 
»  esse  inquiunt,  ut  qui  rempublicam  gerunt,  iidem 
»  sua  jura  fortiter  vindicent,  atque  omnem  conju- 
»  giorum  rationem  arbitrio  suo  moderari  aggre- 

»  diantur.  -  Hinc  illa  nata,  quae  matrimonia  ci- 
»  vilia  vulgo  appellantur;  hinc  scitae  leges  de 
»  caussis,  quae  conjugiis  impedimento  sint;  hinc 
» judiciales  sententiae  de  contractibus  conjuga- 
»  libus,  jure  ne  initi  fuerant,  an  vitio.  Postremo 
»  omnem  facultatem  in  hoc  genere  juris  consti- 
»  tuendi  et  dicundi  videmus  Ecclesiae  catholicae 
»  praereptam  tanto  studio,  ut  nulla  jam  ratio  ha- 
»  beatur  nec  divinae  potestatis  ejus,  nec  provi- 
»  darum  legum,  quibus  tamdiu  vixere  gentes,  ad 
»  quas  urbanitatis  lumen  cum  christiana  sapientia 
»  pervenisset.  -  Attamen  Naturalistae  iique  omnes, 
»  qui  reipublicae  numen  se  maxime  colere  profi- 
»  tentes,  malis  hisce  doctrinis  totas  civitates  mi- 
»  scere  nituntur,  non  possunt  reprehensionem  fal- 
»  sitatis  effugere.  Etenim  cum  matrimonium  ha- 
»  beat  Deum  auctorem,  fueritque  vel  a  principio 
»  quaedam  Incarnationis  Verbi  Dei  adumbratio, 

»  idcirco  inest  in  eo  sacrum  et  religiosum  quiddam, 

»  non  adventitium,  sed  ingenitum,  non  ab  homi- 
»  nibus  acceptum,  sed  natura  insitum.  Quocirca 
»  Innocentius  III  et  Honorius  III,  decessores  Nostri, 

»  non  injuria  nec  temere  affirmare  potuerunt,  apud 
»  Jideles  et  infideles  existere  Sacramentum  coniu- 
»  gii.  Testamur  et  monumenta  antiquitatis ,  et 
»  mores  atque  instituta  populorum,  qui  ad  huma- 
»  nitatem  magis  accesserant  et  exquisitiore  juris 
»  et  aequitatis  cognitione  praestiterant:  quorum 
>  omnium  mentibus  informatum  anticipatumque 
»  fuisse  constat,  ut  cum  de  matrimonio  cogitarent, 


300  PRAELECTIONES  JURIS  CANONICI 

»  forma  occurreret  rei  cum  religione  et  sanctitate 
»  conjunctae.  Hanc  ob  caussam  nuptiae  apud  illos 
»  non  sine  caeremoniis  religionum,  auctoritate  pon- 
»  tificum,  ministerio  sacerdotum  fieri  saepe  con- 
»  sueverunt.  -  Ita  magnam  in  animis  caelesti  do- 
»  ctrina  carentibus  vim*  habuit  natura  rerum;,  me- 
»  moria  originum,  conscientia  generis  humani!  - 
»  Igitur  cum  matrimonium  sit  sua  vi,  sua  natura, 

»  sua  sponte  sacrum,  consentaneum  est,  ut  regatur 
»  ac  temperetur  non  principum  imperio,  sed  divina 
»  auctoritate  Ecclesiae,  quae  rerum  sacrarum  sola 
»  habet  magisterium.  -  Deinde  consideranda  sacra- 
»  menti  dignitas  est,  cujus  accessione  matrimonia 
»  Christianorum  evasere  longe  nobilissima.  De  sa- 
»  cramentis  autem  statuere  et  praecipere,  ita,  ex 
»  voluntate  Christi,  sola  potest  et  debet  Ecclesia, 

»  ut  absonum  sit  plane  potestatis  ejus  vel  minimam 
»  partem  ad  gubernatores  rei  civilis  velle  esse  tran- 
»  slatam.  -  Postremo  magnum  pondus  est,  magna 
»  vis  historiae,  qua  luculenter  docemur,  potestatem 
»  legiferam  et  judicialem,  de  qua  loquimur,  libere 
»  constanterque  ab  Ecclesia  usurpari  consuevisse 
»  iis  etiam  temporibus,  quando  principes  reipu- 
»  blicae  consentientes  fuisse  aut  conniventes  in 
»  ea  re,  inepte  et  stulte  fingeretur.  Illud  enim  quam 
»  incredibile,  quam  absurdum,  Christum  Domi- 
»  num  damnasse  polygamiae  repudiique  invete- 
»  ratam  consuetudinem  delegata  sibi  a  procuratore 
»  provinciae  vel  a  principe  Judaeorum  potestate; 
»  similiter  Paullum  Apostolum  divortia  incestasque 

»  nuptias  edixisse  non  licere,  cedentibus  aut  tacite 
»  mandantibus  Tiberio,  Caligola,  Nerone!  Neque 
»  illud  unquam  homini  sanae  mentis  potest  per- 
»  suaderi,  de  sanctitate  et  firmitudine  conjugii, 

»  de  nuptiis  servos  inter  et  ingenuas,  tot  esse  ab 
»  Ecclesia  conditas  leges,  impetrata  facultate  ab 
»  Imperatoribus  romanis ,  inimicissimis  nomini 
»  christiano,  quibus  nihil  tam  fuit  propositum, 

»  quam  vi  et  caede  religionem  Christi  opprimere 
»  adolescentem:  praesertim  cum  jus  illud  ab  Ec- 
»  clesia  profectum  a  civili  jure  interdum  adeo  dis- 
»  sideret,  ut  Ignatius  Martyr,  Justinus,  Athena- 
»  goras  et  Tertullianus ,  tamquam  injustas  vel 
»  adulterinas  publice  traducerent  nonnullorum  nu- 
»  ptias,  quibus  tamen  imperatoriae  leges  favebant. - 
»  Postea  vero  quam  ad  christianos  Imperatores  po- 
»  tentatus  omnis  reciderat,  Pontifices  maximi  et 
»  Episcopi  in  Concilia  congregati,  eadem  semper 
»  cum  libertate  conscientiaque  juris  sui,  de  rnatri- 
»  moniis  jubere  vetare  perseverarunt  quod  utile 
»  esse,  quod  expedire  temporibus  consuissent,  ut- 
»  cumque  discrepans  ab  institutis  civilibus  vide- 
»  retur.  Nemo  ignorat  quam  multa  de  impedi- 
»  mentis  ligaminis,  voti,  disparitatis  cultus,  con- 
»  sanguinitatis,  criminis,  publicae  honestatis  in 
»  Conciliis  Illiberitano,  Arelatensi,  Chalcedonensi, 
»  Milevitano  II  aliisque,  fuerint  ab  Ecclesiae  prae- 
»  sulibus  constituta,  quae  a  decretis  jure  impera- 
»  torio  sancitis  longe  saepe  distarent.  -  Quin  tan- 
»  tum  abfuit,  ut  viri  principes  sibi  adsciscerent 

»  in  matrimonia  christiana  potestatem,  ut  potius 
»  eam,  quanta  est,  penes  Ecclesiam  esse  agno- 
»  scerent  et  declararent.  Revera  Honorius,  Theo- 
»  dosius  junior,  Justinianus  fateri  non  dubitarunt, 
»  in  iis  rebus  quae  nuptias  attingant,  non  amplius 
»  quam  custodibus  et  defensoribus  sacrorum  ca- 
»  nonum  sibi  esse  licere.  Et  de  connubiorum  im- 
»  pedimentis  si  quid  per  edicta  sanxerunt,  caussam 
»  docuerunt  non  inviti,  nimirum  id  sibi  sumpsisse 
»  ex  Ecclesiae  permissu  atque  auctoritate;  cujus 
»  ipsius  judicium  exquirere  et  reverenter  accipere 
»  consueverunt  in  controversiis  de  honestate  na- 
»  talium,  de  divortiis,  denique  de  rebus  omnibus 
»  cum  conjugali  vinculo  necessitudinem  quoquo 
»  modo  habentibus.  -  Igitur  jure  optimo  in  Con- 
»  cilio  Tridentino  definitum  est  in  Ecclesiae  pote- 
»  state  esse  impedimenta  matrimonium  dirimentia 
»  constituere,  et  caussas  matrimoniales  ad  judices 
»  ecclesiasticos  spectare.  -  Nec  quemquam  moveat 
»  illa  tantopere  a  Regalistis  praedicata  distinctio, 
»  vi  cujus  contractum  nuptialem  a  sacramento 
»  disjungunt,  eo  sane  consilio,  ut.  Ecclesiae  reser- 
»  vatis  sacramenti  rationibus,  contractum  tradant 
>>  in  potestatem  arbitriumque  principum  civitatis. - 
»  Etenim  non  potest  hujusmodi  distinctio,  seu 
»  verius  distractio,  probari ;  cum  exploratum  sit 
»  in  matrimonio  christiano  contractum  a  sacra- 
»  mento  non  esse  dissociabilem ;  atque  ideo  non 
»  posse  contractum  verum  et  legitimum  consistere, 
»  quin  sit  eo  ipso  sacramentum.  Nam  Christus 

»  Dominus  dignitate  sacramenti  auxit  matrimo- 
»  nium;  matrimonium  autem  est  ipse  contractus, 
»  si  modo  sit  factus  jure.  -  Huc  accedit,  quod  ob 
»  hanc  caussam  matrimonium  est  sacramentum, 
»  quia  est  sacrum  signum  et  efficiens  gratiam,  et 
»  imaginem  referens  mysticarum  nuptiarum  Chri- 
»  sti  cum  Ecclesia.  Istarum  autem  forma  ac  figura 
»  illo  ipso  exprimitur  summae  conjunctionis  vin- 
»  culo,  quo  vir  et  mulier  inter  se  conligantur, 
»  quodque  aliud  nihil  est,  nisi  ipsum  matrimo- 
»  nium.  Itaque  apparet,  omne  inter  christianos 
»  justum  conjugium  in  se  et  per  se  esse  sacra- 
»  mentum:  nihilque  magis  abhorrere  a  veritate, 
»  quam  esse  sacramentum  decus  quoddam  ad- 
»  junctum,  aut  proprietatem  allapsam  extrinsecus, 
»  quae  a  contractu  disjungi  ac  disparari  hominum 
»  arbitratu  queat.  -  Quapropter  nec  ratione  effi- 
»  citur,  nec  teste  temporum  historia  comprobatur 
»  potestatem  in  matrimonia  Christianorum  ad  prin- 
»  cipes  reipublicae  esse  jure  traductam.  Quod  si 
»  hac  in  re  alienum  violatum  jus  est,  nemo  pro- 
»  fecto  dixerit  esse  ab  Ecclesia  violatum.  -  Utinam 
»  vero  Naturalistarum  oracula,  ut  sunt  plena  fal- 
»  sitatis  et  injustitiae,  ita  non  etiam  essent  fecunda 
»  detrimentorum  et  calamitatum.  Sed  facile  est 
»  pervidere  quantam  profanata  conjugia  perniciem 
»  attulerint;  quantam  allatura  sint  universae  ho- 
»  minum  communitati.  -  Principio  quidem  lex  est 
»  provisa  divinitus,  ut  quae  Deo  et  natura  aucto- 
»  ribus  instituta  sunt,  ea  tanto  plus  utilia  ac  sa- 

»  lutaria  experiamur,  quanto  magis  statu  nativo 
»  manent  integra  atque  incommutabilia;  quando- 
»  quidem  procreator  rerum  omnium  Deus  probe 
»  novit  quid  singularum  institutioni  et  conserva- 
»  tioni  expediret,  cunctasque  voluntate  et  mente 
»  sua  sic  ordinavit,  ut  suum  unaquaeque  exitum 
»  convenienter  habitura  sit.  At  si  rerum  ordinem 
»  providentissime  constitutum  immutare  et  pertur- 
»  bare  hominum  temeritas  aut  improbitas  velit, 
»  tum  vero  etiam  sapientissime  atque  utilissime 
»  instituta  aut  obesse  incipiunt,  aut  prodesse  de- 
»  sinunt,  vel  quod  vim  juvandi  mutatione  ami- 
»  serint,  vel  quod  tales  Deus  ipse  poenas  malit 
»  de  mortalium  superbia  atque  audacia  sumere. 
»  Jamvero  qui  sacrum  esse  matrimonium  negant, 
»  atque  omni  despoliatum  sanctitate  in  rerum  pro- 
»  fanarum  conjiciunt  genus,  ii  pervertunt  funda- 
»  menta  naturae,  et  divinae  providentiae  tum  con- 
»  sibis  repugnant,  tum  instituta,  quantum  potest, 
»  demoliuntur.  Quapropter  mirum  esse  non  debet, 

»  ex  hujusmodi  conatibus  insanis  atque  impiis  eam 
»  generari  malorum  segetem,  qua  nihil  est  saluti 
»  animorum,  incolumitatique  reipublicae  pernicio- 
»  sius.  -  Si  consideretur  quorsum  matrimoniorum 
»  pertineat  divina  institutio,  id  erit  evidentissi- 
»  mum,  includere  in  illis  voluisse  Deum  utilitatis 
»  et  salutis  publicae  uberrimos  fontes.  Et  sane, 

»  praeter  quam  quod  propagationi  generis  humani 
»  prospiciunt,  illuc  quoque  pertinent,  ut  meliorem 
»  vitam  conjugum  beatioremque  efficiant;  idque 

»  pluribus  caussis,  nempe  mutuo  ad  necessitates 
»  sublevandas  adjumento,  amore  constanti  et  fideli, 

»  communione  omnium  bonorum,  gratia  caelesti, 

»  quae  a  sacramento  proficiscitur.  Eadem  vero  plu- 
»  rimum  possunt  ad  familiarum  salutem;  nam  ma- 
»  trimonia  quamdiu  sint  congruentia  naturae,  Dei- 
»  que  consiliis  apte  conveniant,  firmare  profecto 
»  valebunt  animorum  concordiam  inter  parentes, 

»  tueri  bonam  institutionem  liberorum,  temperare 
»  patriam  potestatem  proposito  divinae  potestatis 
»  exemplo,  filios  parentibus,  famulos  heris  facere 
»  obedientes.  Ab  ejusmodi  autem  conjugiis  expe- 
»  ctare  civitates  jure  possunt  genus  et  sobolem 
»  civium  qui  probe  animati  sint,  Dei  que  reverentia 
»  atque  amore  assueti,  sui  officii  esse  ducant  juste 
»  et  legitime  imperantibus  obtemperare,  cunctos 
»  diligere,  laedere  neminem. -Hos  fructus  tantos 
»  ac  tam  praeclaros  tamdiu  matrimonium  revera 
»  genuit,  quamdiu  munera  sanctitatis,  unitatis, 
»  perpetuitatisque  retinuit,  a  quibus  vim  omnem 
»  accipit  frugiferam  et  salutarem;  neque  est  du- 
»  bitandum  similes  paresque  ingeneraturum  fuisse, 
»  si  semper  et  ubique  in  potestatem  fidemque  fuis- 
»  set  Ecclesiae,  quae  illorum  munerum  est  fidis- 
»  sima  conservatrix  et  vindex.  -  Sed  quia  modo 
»  passim  libuit  humanum  jus  in  locum  naturalis 
»  et  divini  supponere,  deleri  non  solum  coepit  ma- 
»  trimonii  species  ac  notio  praestantissima,  quam 
»  in  animis  hominum  impresserat  et  quasi  consi- 
»  gnaverat  natura;  sed  in  ipsis  etiam  Christia- 

»  norum  conjugiis,  hominum  vitio,  multum  vis 
»  illa  debilitata  est  magnorum  bonorum  procrea- 
»  trix.  Quid  est  enim  boni  quod  nuptiales  afferre 
»  possint  societates,  unde  abscedere  christiana  re- 
»  ligio  jubetur,  quae  parens  est  omnium  bonorum, 
»  maximasque  alit  virtutes,  excitans  et  impellens 
»  ad  decus  omne  generosi  animi  atque  excelsi  ? 
»  Illa  igitur  semota  ac  rejecta,  redigi  nuptias  opor- 
»  tet  in  servitutem  vitiosae  hominum  naturae  et 
»  pessimarum  dominarum  cupiditatum,  honestatis 
»  naturalis  parum  valido  defensas  patrocinio.  Hoc 
»  fonte  multiplex  derivata  pernicies,  non  modo  in 
»  privatas  familias,  sed  etiam  in  civitates  influxit. 
»  Etenim  salutari  depulso  Dei  metu,  sublataque 
»  curarum  levatione,  quae  nusquam  alibi  est  quam 
»  in  religione  christiana  major,  persaepe  fit,  quod 
»  est  factu  proclive,  ut  vix  ferenda  matrimonii  rnu- 
»  nera  et  officia  videantur;  et  liberari  nimis  multi 
»  vinculum  velint,  quod  jure  humano  et  sponte 
»  nexum  putant,  si  dissimilitudo  ingeniorum,  aut 
»  discordia,  aut  fides  ab  alterutro  violata,  aut 
»  utri  usque  consensus ,  ali  aeve  caussae  liberari 
»  suadeant  oportere.  Et  si  forte  satis  fieri  proca- 
»  citati  voluntatum  lege  prohibeatur,  tum  iniquas 
»  clamant  esse  leges,  inhumanas,  cum  jure  civium 
»  liberorum  pugnantes;  quapropter  omnino  viden- 
»  dum  ut,  illis  antiquatis  abrogatisque,  licere  di- 
»  vortia  humaniore  lege  decernatur.  -  Nostrorum 
»  autem  temporum  legumlatores,  cum  eorumdem 
»  juris  principiorum  tenaces  se  ac  studiosos  pro- 

»  fiteantur,  ab  illa  hominum  improbitate,  quam 
»  diximus,  se  tueri  non  possunt,  etiamsi  maxime 
»  velint:  quare  cedendum  temporibus  ac  divor- 
»  tiorum  concedenda  facultas.  -  Quod  historia  idem 
»  ipsa  declarat.  Ut  enim  alia  praetereamus,  exe- 
»  unte  saeculo  superiore,  in  illa  non  tam  pertur- 
»  batione  quam  deflagratione  Galliarum,  cum  so- 
»  cietas  omnis,  amoto  Deo,  profanaretur,  tum 
»  demum  placuit  ratas  legibus  esse  conjugum  di- 
»  scessiones.  Easdem  autem  leges  renovari  hoc 
»  tempore  multi  cupiunt,  propterea  quod  Deum 
»  et  Ecclesiam  pelli  e  medio  ac  submoveri  volunt 
»  a  societate  conjunctionis  humanae;  stulte  pu- 
»  tantes  extremum  grassanti  morum  corruptelae 
»  remedium  ab  ejusmodi  legibus  esse  quaeren- 
»  dum.  -  At  vero  quanti  materiam  mali  in  se  di- 
»  vortia  contineant,  vix  attinet  dicere.  Eorum  enim 
»  caussa  fiunt  maritalia  foedera  mutabilia;  exte- 
»  nuatur  mutua  benevolentia;  infidelitati  perniciosa 
»  incitamenta  suppeditantur;  tuitioni  atque  insti- 
»  tutioni  liberorum  nocetur ;  dissuendis  societa- 
»  tibus  domesticis  praebetur  occasio;  discordiarum 
»  inter  familias  semina  sparguntur;  minuitur  ac 
»  deprimitur  dignitas  mulierum,  quae  in  periculum 
»  veniunt  ne,  cum  libidini  virorum  inservierint, 
»  pro  derelictis  habeantur.  -  Et  quoniam  ad  per- 
»  dendas  familias,  frangendasque  regnorum  opes 
»  nihil  tam  valet,  quam  corruptela  morum,  facile 
»  perspicitur,  prosperitati  familiarum  ac  civitatum 
»  maxime  inimica  esse  divortia,  quae  a  depravatis 

»  populorum  moribus  nascuntur,  ac,  teste  rerum 
»  usu,  ad  vitiosiores  vitae  privatae  et  publicae  con- 
»  suetudines  aditum  januamque  patefaciunt.  -Mul- 
»  toque  esse  graviora  haec  mala  constabit,  si  con- 
»  sideretur,  frenos  nullos  futuros  tantos,  qui  con- 
»  cessam  semel  divortiorum  facultatem  valeant 
»  intra  certos,  aut  ante  provisos,  limites  coercere. 
»  Magna  prorsus  est  vis  exemplorum,  major  cu- 
»  piditatum:  hisce  incitamentis  fieri  debet,  ut  di- 
»  vortiorum  libido  latius  quotidie  serpens  pluri- 
»  morum  animos  invadat,  quasi  morbus  contagione 
»  vulgatus,  aut  agmen  aquarum,  superatis  agge- 
»  ribus,  exundans.  -  Haec  certe  sunt  omnia  per 
»  se  clara;  sed  renovanda  rerum  gestarum  me- 
»  moria  fiunt  clariora.  -  Simul  ac  iter  divortiis 
»  tutum  lege  praestari  coepit,  dissidia,  simultates, 
»  secessiones  plurimum  crevere;  et  tanta  est  vi- 
»  vendi  turpitudo  consecuta,  ut  eos  ipsos,  qui 
»  fuerant  talium  discessionum  defensores,  facti 
»  poenituerit;  qui  nisi  contraria  lege  remedium  ma- 
»  ture  quaesissent,  timendum  erat,  ne  praeceps 
»  in  suam  ipsa  perniciem  respublica  dilaberetur.- 
»  Romani  veteres  prima  divortiorum  exempla  di- 
»  cuntur  inhorruisse;  sed  non  longa  mora  sensus 
*  honestatis  in  animis  obstupescere,  moderator  cu- 
»  piditatis  pudor  interire,  fidesque  nuptialis  tanta 
»  cum  licentia  violari  coepit,  ut  magnam  veri  si- 
»  militudinem  habere  videatur  quod  a  nonnullis 
»  scriptum  legimus,  mulieres  non  mutatione  con- 
»  suium,  sed  maritorum  enumerare  annos  consue- 

»  visse.  -  Pari  modo  apud  Protestantes  principio 
»  quidem  leges  sanxerant,  ut  divortia  fieri  liceret 
»  certis  de  causis,  iisque  non  sane  multis:  istas 
»  tamen  propter  rerum  similium  affinitatem,  com- 
»  pertum  est  in  tantam  multitudinem  excrevisse 
»  apud  Germanos,  Americanos,  aliosque,  ut  qui 
»  non  stulte  sapuissent,  magnopere  deflendam  pu- 
»  tarint  infinitam  morum  depravationem,  atque  in- 
»  tolerandam  legum  temeritatem.  -  Neque  aliter 
»  se  res  habuit  in  civitatibus  catholici  nominis: 

»  in  quibus  si  quando  datus  est  conjugiorum  di- 
»  scidiis  locus,  incommodorum,  quae  consecuta 
»  sunt,  multitudo  opinionem  legislatorum  longe 
»  vicit.  Nam  scelus  plurimorum  fuit,  ad  omnem 
»  malitiam  fraudemque  versare  mentem,  ac  per 
»  saevitiam  adhibitam,  per  injurias,  per  adulteria 
»  fingere  caussas  ad  illud  impune  dissolvendum, 

»  cujus  pertaesum  esset,  conjunctionis  maritalis 
»  vinculum:  idque  cum  tanto  publicae  honestatis 
»  detrimento,  ut  operam  emendandis  legibus  quam- 
»  primum  dari  omnes  judicaverint  oportere.  -  Et 
»  quisquam  dubitabit,  quin  exitus  aeque  miseros 
»  et  calamitosos  habiturae  sint  leges  divortiorum 
»  fautrices,  sicubi  forte  in  usum  aetate  nostra  re- 
»  vocentur  ?  Non  est  profecto  in  hominum  com- 
»  mentis  vel  decretis  facultas  tanta,  ut  immutare 
»  rerum  naturalem  indolem  conformationemque 
»  possint:  quapropter  parum  sapienter  publicam 
»  felicitatem  interpretantur,  qui  germanam  rnatri- 
»  moriii  rationem  impune  perverti  posse  putant; 

»  et,  qualibet  sanctitate  cum  religionis  tum  Sacra- 
»  menti  posthabita,  diffingere  ac  deformare  con- 
»  jugia  turpius  velle  videntur,  quam  ipsa  ethni- 
»  eorum  instituta  consuevissent.  Ideoque  nisi  con- 
•»  silia  mutentur,  perpetuo  sibi  metuere  familiae 
»  et  societas  humana  debebunt,  ne  miserrime  con- 
» jiciantur  in  illud  rerum  omnium  certamen  atque 
»  discrimen,  quod  est  Socialistarum  et  Communi- 
»  starum  flagitiosis  gregibus  jamdiu  propositum. - 
»  Unde  liquet  quam  absonum  et  absurdum  sit  pu- 
»  blicam  salutem  a  divortiis  expectare,  quae  po- 
»  tius  in  certam  societatis  perniciem  sunt  evasura.  - 
>  Igitur  confitendum  est,  de  communi  omnium  po- 
»  pulorum  bono  meruisse  optime  Ecclesiam  ca- 
»  tholicam,  sanctitati  et  perpetuitati  conjugiorum 
»  tuendae  semper  intentam;  nec  exiguam  ipsi  gra- 
»  tiam  deberi,  quod  legibus  civicis  centum  jam 
»  annos  in  hoc  genere  multa  peccantibus  palam 
»  reclamaverit;  quod  haeresim  deterrimam  Prote- 
»  stantium  de  divortiis  et  repudiis  anathemate  per- 
»  culerit;  quod  usitatam  graecis  diremptionem  ma- 
»  trimoniorum  multis  modis  damnaverit;  quod  ir- 
»  ritas  esse  nuptias  decreverit  ea  conditione  initas, 
»  ut  aliquando  dissolvantur;  quod  demum  vel  a 
»  prima  aetate  leges  imperatorias  repudiarit,  quae 
»  divortiis  et  repudiis  perniciose  favissent.  -  Pon- 
»  tifices  vero  maximi  quoties  restiterunt  princi- 
»  pibus  potentissimis,  divortia  a  se  facta  ut  rata 
»  Ecclesiae  essent  minaciter  petentibus,  toties  exi- 
»  stimandi  sunt  non  modo  pro  incolumitate  reli- 

»  gionis,  sed  etiam  pro  humanitatis  gentium  pro- 
»  pugnavisse.  Quam  ad  rem  omnis  admirabitur 
»  posteritas  invicti  animi  documenta  a  Nicolao  I 
»  edita  adversus  Lotharium;  ab  Urbano  II  et  Pa- 
»  schali  II  adversus  Philippum  I  regem  Galliarum; 
»  a  Caelestino  III  et  Innocentio  III  adversus  Al- 
»  phonsum  a  Leone  et  Philippum  II  principem  Gal- 
»  liarum;  a  Clemente  VII  et  Paullo  III  adversus 
»  Henricum  VIII;  denique  a  Pio  VII  sanctissimo 
»  fortissimoque  Pontifice  adversus  Napoleonem  I, 
»  secundis  rebus  et  magnitudine  imperii  exultan- 
»  tem.  -  Quae  cum  ita  sint,  omnes  gubernatores 
»  administratoresque  rerum  publicarum ,  si  ra- 
»  tionem  sequi,  si  sapientiam,  si  ipsam  populorum 
»  utilitatem  voluissent,  malle  debuerant  sacras  de 
»  matrimonio  leges  intactas  manere,  oblatumque 
»  Ecclesiae  adjumentum  in  tutelam  morum  prospe- 
»  ritatemque  familiarum  adhibere,  quam  ipsam  vo- 
»  care  Ecclesiam  in  suspicionem  inimicitiae,  et  in 
»  falsam  atque  iniquam  violati  juris  civilis  insimu- 
»  lationem.  -  Eoque  magis,  quod  Ecclesia  catho- 
»  lica,  ut  in  re  nulla  potest  ab  religione  officii  et 
»  defensione  juris  sui  declinare,  ita  maxime  solet 
»  esse  ad  benignitatem  indulgentiamque  proclivis 
»  in  rebus  omnibus,  quae  cum  incolumitate  jurium 
»  et  sanctitate  officiorum  suorum  possunt  una  con- 
»  sistere.  Quam  ob  rem  nihil  unquam  de  matri- 
»  moniis  statuit,  quin  respectum  habuerit  ad  sta- 
»  tum  communitatis,  ad  conditiones  populorum; 
»  nec  semel  suarum  ipsa  legum  praescripta,  quoad 

»  potuit,  mitigavit,  quando  ut  mitigaret  caussao 
» justae  et  graves  impulerunt.  -  Item  non  ipsa 
»  ignorat  neque  diffitetur,  sacramentum  matri- 
»  monii,  cum  ad  conservationem  quoque  et  incre- 
»  mentum  societatis  humanae  dirigatur,  cogna- 

>  tionem  et  necessitudinem  habere  cum  rebus  ipsis 
»  humanis,  quae  matrimonium  quidem  consequun- 
»  tur,  sed  in  genere  civili  versantur: .  de  quibus 
»  rebus  jure  decernunt  et  cognoscunt  qui  rei  pu- 
»  blicae  praesunt.  -  Nemo  autem  dubitat,  quin 
»  Ecclesiae  conditor  Jesus  Christus  potestatem  sa- 
»  eram  voluerit  esse  a  civili  distinctam,  et  ad  suas 

>  utramque  res  agendas  liberam  atque  expeditam; 
»  hoc  tamen  adjuncto,  quod  utrique  expedit,  et 
»  quod  interest  omnium  hominum,  ut  conjunctio 
»  inter  eas  et  concordia  intercederet,  in  iisque 
»  rebus  quae  sint,  diversa  licet  ratione,  communis 
»  juris  et  judicii,  altera,  cui  sunt  humana  tradita, 
»  opportune  et  congruenter  ab  altera  penderet,  cui 
»  sunt  caelestia  concredita.  Hujusmodi  autem  com- 
»  positione,  ac  fere  harmonia,  non  solum  utriusque 
»  potestatis  optima  ratio  continetur,  sed  etiam  op- 
»  portunissimus  atque  efficacissimus  modus  ju- 
»  vandi  hominum  genus  in  eo  quod  pertinet  ad 
»  actionem  vitae  et  ad  spem  salutis  sempiternae. 
»  Etenim  sicut  hominum  intelligentia,  quemad- 
»  modum  in  superioribus  Encyclicis  Litteris  osten- 
»  dimus,  si  cum  fide  christiana  conveniat,  multum 
»  nobilitatur  multoque  evadit  ad  vitandos  ac  re- 

>  pellendos  errores  munitior,  vicissimque  fides  non 

»  parum  praesidii  ab  intelligentia  mutuatur;  sic 
»  pariter,  si  cum  sacra  Ecclesiae  potestate  civilis 
»  auctoritas  amice  congruat,  magna  utrique  ne- 
»  cesse  est  fiat  utilitatis  accessio.  Alterius  enim 
»  amplificatur  dignitas,  et,  religione  praeeunte,. 
»  numquam  erit  non  justum  imperium:  alteri  vero 
»  adjumenta  tutelae  et  defensionis  in  publicum  fi- 
»  delium  bonum  suppeditantur.  -  Nos  igitur,  ha- 
»  rum  rerum  consideratione  permoti,  cum  studiose 
»  alias,  tum  vehementer  in  praesenti  viros  prin- 
»  cipes  in  concordiam  atque  amicitiam  jungendam 
»  iterum  hortamur;  iisdemque  paterna  cum  bene- 
»  volentia  veluti  dexteram  primi  porrigimus,  oblato 
»  supremae  potestatis  Nostrae  auxilio,  quod  tanto 
»  magis  est  hoc  tempore  necessarium,  quanto  jus 
»  imperandi  plus  est  in  opinione  hominum,  quasi 
»  accepto  vulnere,  debilitatum.  Incensis  jam  pro- 
»  caci  libertate  animis,  et  omne  imperii,  vel  ma- 
»  xime  legitimi,  jugum  nefario  ausu  detrectan- 
»  tibus,  salus  publica  postulat,  ut  vires  utri  usque 
»  potestatis  consocientur  ad  prohibenda  damna, 
»  quae  non  modo  Ecclesiae,  sed  ipsi  etiam  civili 
»  societati  impendent.  -  Sed  cum  amicam  volun- 
»  tatum  conjunctionem  valde  suademus,  preca- 
»  murque  Deum,  principem  pacis,  ut  amorem  Con- 
»  cordiae  in  animos  cunctorum  hominum  injiciat, 
»  tum  temperare  Nobis  ipsi  non  possumus,  quin 
»  Vestram  industriam,  Venerabiles  Fratres,  Ve- 
»  strum  studium  ac  vigilantiam,  quae  in  Vobis 
»  summa  esse  intelligimus,  magis  ac  magis  hor- 

»  tando  incitemus.  Quantum  contentione  assequi, 

»  quantum  auctoritate  potestis,  date  operam,  ut 
»  apud  gentes  fidei  Vestrae  commendatas  integra 
»  atque  incorrupta  doctrina  retineatur,  quam  Chri- 
»  stus  Dominus  et  caelestis  voluntatis  interpretes 
»  Apostoli  tradiderunt,  quamque  Ecclesia  catholica 
»  religiose  ipsa  servavit,  et  a  Christifidelibus  ser- 
»  vari  per  omnes  aetates  jussit.  -  Praecipuas  curas 
»  in  id  insumite,  ut  populi  abundent  praeceptis 
»  sapientiae  christianae,  semperque  memoria  te- 
»  neant  matrimonium  non  voluntate  hominum,  sed 
»  auctoritate  nutuque  Dei  fuisse  initio  constitutum, 

»  et  hac  lege  prorsus  ut  sit  unius  ad  unam:  Chri- 
»  stum  vero  novi  Foederis  auctorem  illud  ipsum 
»  ex  officio  naturae  in  Sacramenta  transtulisse, 

»  et  quod  ad  vinculum  spectat,  legiferam  et  judi- 
»  cialem  Ecclesiae  suae  adtribuisse  potestatem. 
»  Quo  in  genere  cavendum  magnopere  est,  ne  in 
»  errorem  mentes  inducantur  a  fallacibus  conclu- 
»  sionibus  adversariorum,  qui  ejusmodi  potestatem 
»  ademptam  Ecclesiae  vellent.  -  Similiter  omnibus 
»  exploratum  esse  debet,  si  qua  conjunctio  viri 
»  et  mulieris  inter  Christifideles  citra  Sacramentum 
»  contrahatur,  eam  vi  ac  ratione  justi  matrimonii 
»  carere;  et  quamvis  convenienter  legibus  civicis 
»  facta  sit,  tamen  pluris  esse  non  posse,  quam 
»  ritum  aut  morem,  jure  civili  introductum;  jure 
»  autem  civili  res  tantummodo  ordinari  atque  ad- 
»  ministrari  posse,  quas  matrimonia  efferunt  ex 
»  sese  in  genere  civili,  et  quas  gigni  non  posse 

»  manifestum  est,  nisi  vera  et  legitima  illarum 
»  caussa,  scilicet  nuptiale  vinculum,  existat.  - 
»  Haec  quidem  omnia  probe  cognita  habere  ma- 
»  xime  sponsorum  refert,  quibus  etiam  probata 
»  esse  debent  et  notata  animis,  ut  sibi  liceat  hac 
»  in  re  morem  legibus  gerere;  ipsa  non  abnuente 
»  Ecclesia,  quae  vult  atque  optat  ut  in  omnes 
»  partes  salva  sint  matrimoniorum  effecta,  et  ne 
>  quid  liberis  detrimenti  afferatur.  -  In  tanta  autem 
»  confusione  sententiarum,  quae  serpunt  quotidie 
»  longius,  id  quoque  est  cognitu  necessarium,  sol¬ 
uere  vinculum  conjugii  inter  christianos  rati  et 
»  consummati  nullius  in  potestate  esse;  ideoque 
»  manifesti  criminis  reos  esse,  si  qui  forte  con- 
»  juges,  quaecumque  demum  caussa  esse  dicatur, 

»  novo  se  matrimonii  nexu  ante  implicare  velint, 

»  quam  abrumpi  primum  morte  contigerit.  -  Quod 
»  si  res  eo  devenerint,  ut  convictus  ferri  diutius 
»  non  posse  videatur,  tum  vero  Ecclesia  sinit  al- 
»  terum  ab  altera  seorsum  agere,  adhibendisque 
»  curis  ac  remediis  ad  conjugum  conditionem  ac- 
»  commodatis,  lenire  studet  secessionis  incommo- 
»  da;  nec  umquam  committit,  ut  de  reconcilianda 
»  concordia  aut  non  laboret  aut  desperet.  -  Verum 
»  haec  extrema  sunt;  quo  facile  esset  non  dcscen- 
»  dere,  si  sponsi  non  cupiditate  acti,  sed  prae- 
»  sumptis  cogitatione  tum  officiis  conjugum,  tum 
»  caussis  conjugiorum  nobilissimis,  ea  qua  aequum 
»  est  mente  ad  matrimonium  accederent;  neque 
»  nuptias  anteverterent  continuatione  quadam  se- 

>  rieque  flagitiorum,  irato  Deo.  Et  ut  omnia  paucis 
»  complectamur,  tunc  matrimonia  placidam  quie- 
»  tamque  constantiam  habitura  sunt,  si  conjuges 
»  spiritum  vitamque  hauriant  a  virtute  religionis, 

»  quae  forti  invictoque  animo  esse  tribuit;  quae 
»  efficit  ut  vitia,  si  qua  sint  in  personis,  ut  distantia 
»  morum  et  ingeniorum,  ut  curarum  maternarum 
»  pondus,  ut  educationis  liberorum  operosa  solli— 

»  citudo,  ut  comites  vitae  labores,  ut  casus  adversi 

>  non  solum  moderate,  sed  etiam  libenter  perfe- 

>  rantur.  -  Illud  etiam  cavendum  est,  ne  scilicet 
»  conjugia  facile  appetantur  cum  alienis  a  catho- 
»  lico  nomine:  animos  enim  de  disciplina  religionis 
»  dissidentes  vix  sperari  potest  futuros  esse  cetera 
»  concordes.  Quin  imo  ab  ejusmodi  conjugiis  ex 
»  eo  maxime  perspicitur  esse  abhorrendum,  quod 
»  occasionem  praebent  vetitae  societati  et  commu- 
»  nicationi  rerum  sacrarum,  periculum  religioni 
»  creant  conjugis  catholici,  impedimento  sunt  bo- 
»  nae  institutioni  liberorum,  et  persaepe  animos 
»  impellunt,  ut  cunctarum  religionum  aequam  ha- 
»  bere  rationem  assuescant,  sublato  veri  falsique 
»  discrimine.  -  Postremo  loco,  cum  probe  intelli- 
»  gamus,  alienum  esse  a  caritate  Nostra  neminem 
»  oportere,  auctoritati  fidei  et  pietati  Vestrae,  Ve- 
»  nerabiles  Fratres,  illos  commendamus,  valde 
»  quidem  miseros,  qui  aestu  cupiditatum  abrepti, 
»  et  salutis  suae  plane  immemores"”  contra  fas  vi- 
»  vunt,  haud  legitimi  matrimonii  vinculo  con- 
» juncti.  In  his  ad  officium  revocandis  hominibus 

»  Vestra  sollers  industria  versetur:  et  cum  per  Vos 
»  ipsi,  tum  interposita  virorum  bonorum  opera, 
»  modis  omnibus  contendite,  ut  sentiant  se  flagi- 
»  tiose  fecisse,  agant  nequitiae  poenitentiam,  et 
»  ad  justas  nuptias  ritu  catholico  ineundas  animum 
»  inducant.  -  Haec  de  matrimonio  christiano  do- 
»  cumenta  ac  praecepta,  quae  per  has  litteras  No- 
»  stras  Vobiscum,  Venerabiles  Fratres,  communi- 
»  canda  censuimus,  facile  videtis,  non  minus  ad 
»  conservationem  civilis  communitatis,  quam  ad 
»  salutem  hominum  sempiternam  magnopere  per- 
»  tinere.  -Faxit  igitur  Deus  ut  quanto  plus  habent 
»  illa  momenti  et  ponderis,  tanto  dociles  prom- 
»  ptosque  magis  ad  parendum  animos  ubique  nan- 
»  ciscantur.  Hujus  rei  gratia,  supplice  atque  hu- 
»  mili  prece  omnes  pariter  opem  imploremus  bea- 
»  tae  Mariae  Virginis  Immaculatae,  quae,  excitatis 
»  mentibus  ad  obediendum  fidei,  matrem  se  et 
»  adjutricem  hominibus  impertiat.  Neque  minore 
»  studio  Petrum  et  Paullum  obsecremus,  Principes 
»  Apostolorum,  domitores  superstitionis,  satores 
»  veritatis,  ut  ab  eluvione  renascentium  errorum 
»  humanum  genus  firmissimo  patrocinio  tueantur. - 
»  Interea  caelestium  munerum  auspicem  et  singu- 
»  laris  benevolentiae  Nostrae  testem,  Vobis  omni- 
»  bus,  Venerabiles  Fratres,  et  populis  vigilantiae 
»  Vestrae  commissis,  Apostolicam  Benedictionem 
»  ex  animo  impertimus.  -  Datum  Romae  apud 
»  S.  Petrum,  die  10  Februarii  1880,  Pontificatus 
•  Nostri  Anno  Secundo.  -  Leo  PP.  XIII.  » 

5.°  Absolutissimo  hoc  documento,  quo  uni¬ 
vorsa  catholica  doctrina  de  matrimonio  a  Supremo 
Ecclesiae  Doctore  Romano  Pontifice  mirifice  et  cla¬ 
rissime  exponitur  praesens  profecto  tempus  egebat. 
Siquidem  profligata  jamdiu  poligamiae  et  divortii 
monstra  non  modo  haereticas  societates  invadere, 
sed  et  catholicas  gentes  inficere  denuo  minitantur. 
Quibus  gravissimis  malis,  sicut  et  aliis  maritali  unio¬ 
ni  impendentibus  nullum  est  tutum  effugium,  cum 
repudiata  Ecclesiae  auctoritate  Rectores  civilium 
societatum  super  matrimoniali  foedere  leges  ferre 
et  judicia  reddere  populis  non  reformident  etiam 
in  iis,  quae  vinculum  conjugale  respiciunt.  Quod 
quam  sit  adversum  divinis  ordinationibus  in  ipsa 
primaeva  institutione  conjugii ,  et  Evangelicae 
praesertim  veritati  nemo  non  videt,  juxta  quam 
matrimonium  ad  Sacramenti  dignitatem  a  Christo 
Domino  elatum  est.  Insistendum  proinde  fuit  in  ex- 
clusivo  Ecclesiae  jure  ordinandi  matrimonium  Chri¬ 
stianorum  jamdiu  ab  omnibus  recepto  adeo  ut  po¬ 
liticae  potestati  non  relinquerentur  nisi  ea  decer¬ 
nenda,  quae  matrimonium  quidem  consequuntur, 
sed  in  genere  civili  versantur.  Explodenda  deinde 
fuit  illa  a  regalistis  decantata  distinctio,  vi  cujus 
contractum  nuptialem  a  sacramento  distinguunt, 
oaque  verius  distractio  vocanda,  cum  in  matri¬ 
monio  christiano  contractus  a  sacramento  non  sit 
dissociabilis,  atque  proinde  ut  ludicrum  et  inane 
commentum  reputandum  sic  dictum  matrimonium 
civile,  quod  nullam  veri  matrimonii  per  se  habet 

validitatem.  Et  quoniam  quod  verum  est,  si  utile 
quoque  sit  nos  potenter  allicit,  sicut  quod  falsum, 
si  perniciosum  quoque  est  ab  eo  facilius  absti¬ 
nemus,  hinc  sapientissime  insistendum  fuit  in  re¬ 
censendis  ex  historia  commodis  ex  servata  in  hac 
re  catholicae  Ecclesiae  legislatione,  quemadmodum 
in  numerandis  malis,  quae  ex  derelicta  catho¬ 
lica  veritate  dimanarunt.  Utinam  quae  infallibili 
magisterio  et  paterno  affectu  Summus  Pontifex 
Leo  XIII  universas  gentes  edocuit,  ea  omnium 
mentes  et  corda  captivent! 

6.°  Post  ea,  quae  in  antecessum  exposuimus, 
quaeritur  a  juristis  an  aliquis  sit  casus,  in  quo 
matrimonium  dissolvi  possit?  Cui  interrogationi 
satisfit  recolendo  eam  distinctionem,  quae  existit 
inter  matrimonium  legitimum ,  ratum ,  et  consum¬ 
matum;  aliamque  distinctionem  adhibendo  scilicet 
de  diversis  divortii  speciebus,  nempe  quod  divor¬ 
tium  aliud  sit  plenum ,  quando  nempe  resolvitur 
ipsum  vinculum,  et  partes  omnimodam  libertatem 
recuperant  sublato  impedimento  ligaminis,  aliud 
vero  divortium  est  minus-plenum,  quando  integro 
remanente  vinculo  dissociatur  ex  causa  individua 
vitae  consuetudo,  ita  ut  non  maneat  ex  una  parte 
obligatio  praestandi  officia  maritalia,  sed  non  sit 
licentia  ineundi  alias  nuptias:  quod  divortium  mi¬ 
nus-plenum  iterum  subdividitur  in  perpetuum  et 
temporaneum,  prout  liberatio  a  praestandis  mari¬ 
talibus  officiis  ex  alterius  culpa  inducta  ex  hujus 
ad  meliorem  frugem  conversione  non  reintegretur, 


320  PRAELECTIONES  JURIS  CANONICI 

sed  sernper  maneat  ad  arbitrium  partis  innocentis, 
aut  reintegranda  sit  ex  illius  conversione.  Porro 
in  matrimonio  legitimo  nempe  in  infidelitate  con¬ 
tracto  est  casus,  quo  illud  etiamsi  consummatum 
nihilominus  solvatur,  si  unus  ad  fidem  conver¬ 
tatur,  et  alter  renuat  converti,  aut  saltem  coha¬ 
bitare  nolit  sine  contumelia  Creatoris.  Quod  lucu¬ 
lenter  constat  ex  Pauli  testimonio  in  Ep.  1  ad 
Corint.  cap.  7  quod  Innocentius  III  in  cap.  7  h.  t. 
his  verbis  declarat:  «  Si  enim  alter  infidelium  con- 
jugum  ad  fidem  catholicam  convertatur,  altero  vel 
nullo  modo  vel  non  sine  blasphemia  divini  nominis, 
vel  ut  eum  pertrahat  ad  mortale  peccatum  ei  coha¬ 
bitare  volente,  qui  relinquitur  ad  secunda  si  vo¬ 
luerit  vota -transibit.  Et  in  hoc  casu  intelligimus 
quod  ait  Apostolus,  si  infidelis  discedit,  discedat: 
frater  enim  vel  soror  non  est  servituti  subjectus 
in  hujusmodi:  et  canonem,  in  quo  dicitur,  contu¬ 
melia  Creatoris  solvit  jus  matrimonii  circa  eum, 
qui  relinquitur.  »  Et  hoc  privilegium  a  Christo 
inductum  est  in  favorem  fidei,  ne  infideles  a  con¬ 
versione  deterrerentur,  si  obstricti  priori  vinculo, 
cum  non  possent  aliud  matrimonium  contrahere 
ex  instaurata  monogamia,  alterius  ex  iniquitate, 
qui  nollet  pacifice  cohabitare,  tenerentur  servare 
coactum  caelibatum.  Et  in  vim  istius  privilegii 
divini  solvitur  conjugium,  non  autem  ex  auctori¬ 
tate  Papae,  ut  clare  demonstrat  Benedictus  XIV 
De  Syn.  Dioee.  lib.  13  cap.  21;  etsi  Pontifex  in 
talibus  casibus  interveniat  ut  divini  juris  interpres 

declarans  quo  casu  conversus  ad  fidem  eo  uti 
possit  diversis  circumstantiis. 

7.°  Frui  autem  potest  conversus  hoc  privilegio 
in  tribus  casibus,  nempe:  -  1°  si  infidelis  renuat 
cohabitare  in  odium  fidei;  -  2°  si  infidelis  velit 
cohabitare  sed  non  sine  contumelia  Creatoris,  ejus- 
que  laudes  prohibeat,  et  ad  defectionem  conversum 
velit  inducere,  vel  -  3°  si  conjux  infidelis  pertrahat 
fidelem  ad  peccatum  mortale,  ut  notatur  in  cap.  7 
h.  t.  -  Et  jure  quidem,  cum  in  his  duobus  po¬ 
stremis  casibus  conjux  fidelis  ad  arcendum  peri¬ 
culum  subversionis  teneatur  relinquere  colmbita- 
tionem,  semper  in  unoquoque  ex  tribus  casibus 
verificatur  ejus  dispendium  ex  conversione  ad 
fidem,  quod  dispendium  vitare  voluit  Christus 
concedendo  hoc  privilegium.  Idque  habet  locum, 
etiamsi  conjux  in  infidelitate  manens  per  aliquod 
tempus  cum  converso  pacifice  cohabitare  consen¬ 
tiat,  et  deinde  mutata  voluntate  id  amplius  implere 
nolit,  tunc  enim  fidelis  divina  dispensatione  uti 
potest,  ut  decisit  Congregatio  S.  Officii  in  Casu 
oblato  a  Missione  Cocincinensi  die  1  Augusti  1759 
sub  Clemente  XIII,  ubi  permissum  est  fideli  ad 
alia  vota  transire,  etsi  mansisset  cum  infideli  per 
aliquot  annos,  qui  postea  mutata  voluntate  renuit 
cohabitare  nisi  cum  contumelia  Creatoris.  -  Aliud 
autem  dicendum  esset,  si  pars  infidelis  discessisset 
non  in  odium  fidei,  sed  ex  alia  causa,  puta  ob 
adulterium.  Nam  in  hoc  eventu  Doctores  distin¬ 
guunt  quatuor  diversas  species:  -  (a)  si  adulterium 

patratum  sit  a  parte  fideli  post  conversionem  et 
susceptum  baptisma;  -  (P)  vel  ab  eodem  sit  pa¬ 
tratum  ante  conversionem;  -  (y)  vel  si  eo  crimino 
se  ambo  foedaverint;  -  (S)  vel  demum  si  pars  in 
infidelitate  manens  hujus  criminis  rea  sit.  -  Si 
enim  primum  contingat  pars  fidelis  non  potest  pri¬ 
vilegio  hoc  uti,  cum  pars  infidelis  discedendi  ha¬ 
buerit  legitimam  causam,  et  privilegium  tributum 
sit  in  favorem  fidei,  non  in  favorem  delicti,  prout 
decisit  S.  Congregatio  Inquisitionis  die  1  Au¬ 
gusti  1759.  Si  vero  adveniat  secundus  casus,  tunc 
cum  macula  adulterii  per  conversionem  et  ba¬ 
ptismum  sublata  esse  censeatur,  et  pars  infidelis 
irrationabiliter  et  injuste  in  suscepto  consilio  per¬ 
severet  minime  se  parti  fideli  reconciliandi,  facta 
interpellatione,  an  velit  pars  infidelis  recipere  par¬ 
tem  fidelem  et  cum  ea  absque  contumelia  Crea¬ 
toris  habitare,  ne  pars  fidelis  in  statu  involunta¬ 
riae  continentiae  cum  peccandi  periculo  maneat, 
potest  haec  ad  alia  vota  transire,  et  ita  decisum 
est  a  Suprema  Inquisitione  die  17  Januar.  1797. 
At  si  tertius  casus  obveniat,  cum  crimina  quoad 
poenam  compensentur,  et  propter  adulterium  ab 
utroque  commissum  neutra  pars  habeat  justam 
causam  discedendi,  si  post  interpellationem  pars 
infidelis  renuerit  habitare  absque  contumelia  Crea¬ 
toris,  potest  pars  fidelis  ad  alia  vota  transire,  ut 
docet  cum  pluribus  Doctoribus  Benedictus  XIV 
in  Quaest.  Canon.  546.  Quod  si  demum  adveniat 
adulterium  patratum  esse  ab  infideli,  tunc  pars 

conversa  potest  vel  divisa  manere  etiam  si  altera 
pars  cupiat  reconciliationem,  aut  illa  irrequisita 
ad  sacros  ordines  ascendere  aut  professionem  sole- 
mnem  in  ordine  approbato  edere,  quia  jus  habet 
perpetuo  discedendi.  Sed  in  casu  transitus  ad  se¬ 
cundas  nuptias  non  datur,  quia  non  potest  appli¬ 
cari  privilegium  fidei,  quod  considerat  dispendium 
habitum  ex  irrationabili  discessu  conjugis  in  in¬ 
fidelitate  manentis  in  odium  receptae  fidei. 

8.°  Hoc  autem  privilegio  ad  fidem  conversus 
uti  non  potest,  nisi  praecedat  interpellatio  conjugis 
infidelis,  quod  aperte  constat  ex  citato  Pauli  te¬ 
stimonio  et  cap.  7  h.  t.  dependet  enim  a  condi¬ 
tione  explorandae  voluntatis  infidelis:  an  velit  con¬ 
verti,  aut  saltem  cohabitare  sine  contumelia  Crea¬ 
toris.  Unde  S.  Congregatio  Concilii  die  23  Ja¬ 
nuarii  1603,  ut  refertur  in  lib.  10  Deeret.  pag.  55 
respondit :  «  S.  Congregatio  censuit  ita  respon¬ 
dendum:  minime  posse  praedictos  ad  veram  fidem 
conversos  accipere  alias  fideles  uxores,  nisi  prius 
constiterit  utrum  primae  voluerint  cum  eis  perma¬ 
nere  vel  non.  Quod  si  noluerint  cohabitare,  vel 
si  voluerint  non  tamen  absque  contumelia  Crea¬ 
toris,  vel  ut  conversos  ad  peccatum  mortale  per¬ 
trahant,  tunc  posse  alias  fideles  accipere  uxores. 
Si  cohabitare  absque  Creatoris  contumelia  velint, 
et  absque  eo  quod  conversos  ad  mortale  peccatum 
pertrahant,  quamvis  veram  agnoscere  fidem  no¬ 
luerint,  non  posse  conversos  alias  fideles  accipere 
uxores.  Non  sufficere  ea  quae  proponuntur,  nempe 

loci  distantiam,  difficultatem  ac  praesumptionem 
cum  constare  debeat  de  voluntate  ipsarum  uxorum 
infidelium.  »  -  Ex  quo  S.  Congregationis  Rescripto 
sequentia  eruuntur  consectaria:  -  (a)  hanc  inter¬ 
pellationem  requiri  ad  valide  contrahendum  al¬ 
terum  conjugium,  non  vero  tantum  ad  ejusdem 
liceitatem,  quod  confirmatur  ex  alio  responso  S. 
Congregationis  de  Propaganda  Fide  pro  Vicaria- 
tu  Apostolico  Tunchini  Occidentalis  diei  5  Mar¬ 
tii  1816;  -  (b)  non  posse  ab  hac  interpellatione 
aliquem  eximi,  eo  quod  satis  constaret  de  contrario 
infidelis  animo,  puta  quia  conjugi  ad  baptismum 
pergenti  dedit  libellum  repudii,  aliasque  in  odium 
fidei  nuptias  inivit,  ut  cum  communi  Doctorum 
tenuit  Benedictus  XIV  tunc  temporis  Secretarius 
S.  Congregationis  Concilii  in  Causa  Florentina 
die  17  Januarii  1722;  -  (c)  has  vero  interpella¬ 
tiones  fieri  debere  quoad  eos  qui  convertuntur 
a  secta  permittente  polygamiam  primae  tantum 
uxori,  quae  sit  vera  uxor,  non  vero  subsequen- 
tibus  uxoribus,  quae  post  abolitam  a  Christo  po- 
lygamiae  permissionem  neque  sunt  verae  uxores 
quoad  infideles.  Consulto  tamen  diximus:  «si 
prima  sit  vera  uxor»,  namque  ejus  conjugio  obstare 
potest  vel  jus  naturale,  vel  jus  positivum  divinum 
puta  si  sit  mariti  soror,  vel  si  fuerit  ab  alio  re¬ 
pudiata,  et  tunc  secunda  erit  vera  uxor.  -  (d)  Has 
interpellationes  debere  esse  duas,  prima,  si  infi¬ 
delis  velit  ad  fidem  converti,  altera  si  saltem  velit 
cohabitare  absque  contumelia  Creatoris.  Etenim 

responsio  negativa  ad  utramque  interpellationem 
constituit  illud  dispendium,  quod  avertere  sategit 
privilegium  fidei  relatum.  Idque  magis  explicite 
constat  ex  responsione  S.  Congregationis  de  Pro¬ 
paganda  Fide  jam  citata,  dum  ad  secundum  du¬ 
bium  respondit:  «  Interpellandum  esse  conjugem 
infidelem  non  solum  si  converti  velit,  sed  etiam 
casu  quo  nolit  converti,  an  velit  cum  conjuge  fi¬ 
deli  cohabitare  sine  contumelia  Creatoris  juxta  di¬ 
spositionem  Innocentii  III  in  cap.  7  de  divort.  » 
Et  cohaerenter  ad  hoc  Gregorius  XVI,  ut  referunt 
Analecta  Juris  Pontificii  (omietnc  livraison),  in 
radice  revalidavit  multa  conjugia  a  conversis  ad 
fidem  inita,  quae  ob  insufficientiam  interpellationis 
factae  conjugibus  in  infidelitate  relictis  irrita  fue¬ 
rant,  prius  scilicet  dispensando  cum  dictis  Neo¬ 
phytis  ex  justa  causa  ab  onere  reiterandi  moni¬ 
tionem  conjugibus  infidelibus,  et  deinde  matri¬ 
monia  ab  iisdem  cum  fidelibus  inita  in  radice  re- 
validando.  Neque  deferendum  est  difficultati  pro¬ 
positae  ex  nonnullis  Canonibus  Concilii  Toletani, 
in  quibus  proponitur  unica  interpellatio,  nempe 
an  conjux  velit  ad  fidem  converti,  et  posita  re¬ 
sponsione  negativa  statim  dabatur  licentia  novas 
nuptias  ineundi  a  converso.  Namque  hi  canones 
fundabantur  in  probabili  conjectura  ab  experientia 
probata,  quod  pars  renuens  conversionem  pro¬ 
mittens  vero  pacificam  cohabitationem  vellet  illu¬ 
dere,  ut  Verricellus  ostendit  De  Apostol.  Mission. 
tit.  XII.  Hodie  tamen  hac  super  re  recursus  ad 

Sedem  Apostolicam  faciendus  est,  ut  ex  conse¬ 
quentibus  patebit.  -  (e)  Debere  autem  fieri  istas 
interpellationes  judicialiter,  nec  sufficere  monitio¬ 
nes  extrajudiciales  tenuisse  videtur  Benedictus  XIV 
De  Synod.  Dioeces.  lib.  13  cap.  21  num.  4  et 
expresse  Cardin.  De  Laurea  disp.  16  num.  202 
suffragante  praxi. 

9.°  Primum  vero  matrimonium  in  infidelitate 
contractum  nec  statim  post  baptisma  susceptum, 
nec  post  adimpletas  interpellationes  et  habitum 
negativum  responsum,  sed  in  ipsa  conciliatione 
alterius  conjugii  dissolvitur,  prout  clare  edicitur 
in  cit.  responsione  Supremae  Inquisitionis  diei 
1  Augusti  1759  ad  quintum  dubium,  quod  sic 
expressum  est:  «  Conversus  ad  fidem  in  ipso  con¬ 
versionis  momento  non  intelligitur  solutus  a  vin¬ 
culo  matrimonii  cum  infideli  adhuc  superstite  con¬ 
tracti;  sed  tunc  acquirit  tantummodo  jus  tran¬ 
seundi  ad  alias  nuptias  cum  conjuge  tamen  fideli, 

.  idque  si  conjux  infidelis  renuat  post  interpella¬ 
tionem  converti.  Caeterum  tunc  solum  conjugii 
vinculum  dissolvitur,  quando  conjux  conversus 
transit  cum  effectu  ad  alias  nuptias.  »  Ex  quo 
eruitur  quid  in  diversis  casibus  sit  tenendum;  nam 
post  peractas  interpellationes  et  responsum  nega¬ 
tivum  receptum,  si  deinde  mutata  voluntate  conjux 
infidelis  fuerit  conversus;  tunc  vel  primo  con¬ 
versus:  -  (a)  jam  ad  secunda  vota  nuptialia  tran¬ 
sivit,  et  tunc  resoluto  primo  conjugio  pars  sero 
ad  fidem  adveniens  cum  alia  fideli  valet  matrimo- 

nium  contrahere,  ex  utraque  enim  parte  solutum 
est  vinculum;  vel  -  ({})  primo  conversus  sacros  or¬ 
dines  suscepit,  aut  vota  solemnia  edidit  in  religione 
approbata,  et  tunc,  quia  matrimonii  consummati 
vinculum  non  dissolvitur  per  solemnem  profes¬ 
sionem  aut  per  susceptionem  ordinis  sacri,  altera 
pars  dein  conversa  nequit  aliud  copulare  conju¬ 
gium:  sed  nec  prior  conjux  tenetur  vel  potest  ad 
ipsam  redire,  quia  impleta  interpellatione  et  ac¬ 
cepto  negativo  responso  usus  est  jure  suo  eligens 
statum  monachalem  seu  sacerdotalem:  vel  -  (y)  pri¬ 
mo  conversus  adhuc  manet  liber,  et  tunc  sero  com 
versus  ad  primam  redire  tenetur;  si  tamen  prima 
alterum  velit  recipere,  et  non  potius  manere  in 
coelibatu  elegerit,  quod  potest  ex  habito  negativo 
responso  ad  interpellationes:  at  in  hoc  ultimo  casu 
neuter  valet  alterum  exinde  matrimonium  contra¬ 
here.  Hinc  disputatio  fuit  inter  Doctores:  an  Pon¬ 
tifex  extra  casum  Paulini  privilegii  dispensare  va¬ 
leat  super  conjugio  in  infidelitate  inito,  quando  una 
pars  ad  fidem  convertitur?  Et  ab  omnibus  admisso, 
quod  id  praestare  Pontifex  queat,  dum  agitur  de 
matrimonio  non  consummato ,  assumpto  argu¬ 
mento  a  majori  ad  minus  ex  matrimonio  non  con¬ 
summato  Christianorum,  antiquitus  magnis  animis 
certabatur  relate  ad  matrimonium  infidelium  con¬ 
summatum.  Qui  enim  negativam  sententiam  tue¬ 
bantur,  eam  sequentibus  argumentis  confirmabant, 
nempe  matrimonium  in  infidelitate  contractum  cum 
consummatum  est,  retinendum  esse  indissolubile 

ex  jure  positivo  divino  primigenio  a  Christo  in¬ 
staurato;  proinde  non  esse  admittendum  alium 
casum  dissolutionis,  nisi  nobis  constet  de  hac  di¬ 
vina  venia.  At  hanc  veniam  non  habemus,  nisi 
in  privilegio  Paulino,  et  praesens  casus  esset  in 
hypothesi  quod  non  posset  privilegium  Paulinum 
applicari.  Quid  quod  ipsi  Romani  Pontifices  num- 
quam  sibi  hanc  auctoritatem  asseruerunt?  Unum 
proinde  pro  altera  sententia  esset  argumentum  pe¬ 
titum  ex  Brevi  Pii  V,  cujus  initium  Romani  Pon¬ 
tificis  dato  die  2  Augusti  1571;  et  ex  altero  Brevi 
Gregorii  XIII  «  Quoniam  saepe  contingit  »  ex  quibus 
argueretur  dictos  Pontifices  dispensasse  in  matri¬ 
monio  consummato  contracto  in  infidelitate  extra 
casum  privilegii  Paulini.  Atqui  tamen  etsi  haec 
duo  exempla  anteactis  temporibus  a  pluribus  Au¬ 
ctoribus  sic  explicarentur,  non  defuerunt,  qui  ea 
exempla  exponerent  de  dispensatione  ab  interpel¬ 
latione  praemittenda  a  fideli  ad  conjugem  infi¬ 
delem,  minime  vero  de  ipsa  dissolutione  vinculi 
matrimonialis,  inter  quos  postremos  jure  memo¬ 
ramus  Benedictum  XIV  De  Sxjnod.  Dioeces.  lib.  6 
cap.  6  nam .  3  et  lib.  13  cap.  21  per  totum.  Et 
jure  quidem  cum  id  satis  aperte  pateat  ex  ipso 
Brevi  Pii  V,  ubi  leguntur  haec  verba:  «  maxime 
quia  difficillimum  foret  primum  conjugem  inve¬ 
nire.  »  Idemque  ex  altero  Gregorii  XIII,  in  quo 
inter  caetera  haec  habentur:  «  Dummodo  constet 
etiam  summario  et  extrajudicialiter  conjugem  ab¬ 
sentem  moneri  legitime  non  posse,  aut  maritum 

intra  tempus  eidem  monitioni  praefixum  suam  vo¬ 
luntatem  non  significasse.  »  Quae  omnia  ostendunt 
ibi  agi  de  dispensatione  ab  interpellatione,  proinde 
de  casu  privilegii  Paulini.  Erimus  proinde  valde 
discreti  et  temperantes,  si  hanc  quaestionem  con¬ 
cludemus  verbis  Benedicti  XIV  in  Discursu  cum 
munus  Secretarii  S.  Congregationis  Concilii  in 
Causa  Florentina  ageret  in  quo  num.  16  ait:  «  At 
»  cum  doctrina  Sanchez  et  Navarri  consilium  im- 
»  pugnetur  a  Pontio  de  matrim.  lib.  9  cap.  2,  cui 
»  adhaeret  Perez  de  matrim.  disput.  20  sect.  10 
»  per  totam,  nec  adsint,  quod  sciam  exempla  con- 
»  similis  dispensationis,  quidquid  sit  de  pontificia 
»  auctoritate,  quam  sarctam  tectam  in  omnibus 
»  esse  debere  sentio,  ejus  exercitium  absque  dubio 
»  esset  in  casu  periculosum.  »  Cui  consilio  cessit 
S.  Congregatio  Concilii,  quemadmodum  a  tali  actu 
abstinuit  Sixtus  V,  prout  refertur  ab  eodem  Be¬ 
nedicto  XIV  Quaest.  canon.  546  num.  29. 

10.°  Non  est  infrequens  casus,  in  quo  vel 
impossibilis  vel  maximae  difficultatis  est  interpel¬ 
latio,  quae  debet  praemitti  ad  hoc  ut  conjux  ad 
fidem  conversus  habeat  jus  novas  nuptias  ineundi 
adhuc  prima  conjugo  vivente.  Tunc  necessario  re¬ 
cursus  faciendus  est  Summo  Pontifici,  qui  utpote 
juris  divini  authenticus  interpres  et  juris  ecclesia¬ 
stici  supremus  moderator  declarare  potest  in  iis 
adjunctis  jus  divinum  non  obligare  ad  praemit¬ 
tendas  interpellationes,  et  in  jure  ecclesiastico  di¬ 
spensare  quoad  formam  juridicam  earumdem  in- 

terpellationum.  Aliquando  autem  ex  causa  Pon¬ 
tifex  dispensat  in  totum  ab  interpellationibus,  et 
aliquando  dispensat  a  rigore  interpellationis,  ut 
puta  coarctat,  ut  tantum  quaeratur  a  conjuge  in¬ 
fideli  an  velit  fieri  christiana,  et  non  aliter.  Causae 
vero  propter  quas  id  Pontifex  concedat  nos  non 
valemus  omnes  assignare,  et  tantum  eas  referimus, 
ad  quas  respexerunt  Pontifices  usque  adhuc  in 
suis  induitis.  Eae  autem  sunt  sequentes:  -  1°  quia 
conjux  infidelis  degit  in  hostilibus  et  barbaris  pro¬ 
vinciis,  ubi  ne  nuntiis  quidem  accessus  patet;  - 
2°  vel  quia  ignoratur  in  quas  regiones  infidelis 
conjux  degat;  -  3°  vel  quia  itineris  longitudo  ma¬ 
gnam  affert  difficultatem;  -  4°  vel  quod  timeatur, 
ne  molestia  aut  persecutio  contra  christianos  oria¬ 
tur,  si  interpellatio  fiat;  -  5°  aut  quia  conversus 
non  recordetur  quam  primum  uxorem  duxerit  ex 
pluribus,  quas  in  gentilitate  habuit  sequens  morem 
detestabilis  polygamiae  in  sua  patria  vigentis,  - 
6°  aut  demum,  quia  serio  dubitatur  an  conversus 
in  sua  patria  verum  matrimonium  contraxerit  cum 
priori  aut  altera  ex  pluribus  ductis  uxoribus  vel 
potius  omnes  retinuerit  tamquam  contubernales.  - 
Pro  tribus  primis  causis  data  sunt  Indulta  Pii  V, 
quod  incipit  «  Romani  Pontificis  »  et  Gregorii  XIII, 
quod  incipit  «  Quoniam  saepe  contingit.  »  Quae 
tamen  indulta,  ut  habet  Benedictus  XIV  in  Synod. 
Dioeces.  lib.  13  cap.  21  num.  6:  «certas  quasdam 
regiones  tantummodo  respiciunt,  neque  extendi  ad 
alias  possunt,  quantumvis  rationis  et  circumstan- 

tiarum  paritas  aut  identitas  id  suadere  videatur;  » 
et  quando  S.  Sedes  voluit  ut  ea  extenderentur  ad 
Missiones  Sinici  Imperii  id  expresse  declaravit, 
prout  constat  ex  Synodo  Sutchuensi  prout  quoque 
factum  est  in  induito  Benedicti  XIV  diei  10  Ja¬ 
nuarii  1745  Apostolico  Nuntio  Venetianum  «  In 
suprema.  »  De  quarta  causa  loquitur  Responsum 
datum  a  S.  Congregatione  S.  Officii  anno  1769 
ad  Vicarium  Apostolicum  imperii  Sinensis ,  ut 
nempe  consulatur  S.  Sedes,  quae  pro  hac  causa 
ab  interpellationibus  dispensabit.  Quintum  casum 
contemplata  est  constitutio  Pauli  III  «  Altitudo  » 
diei  1  Junii  1537.  Ad  sextum  casum  demum  re¬ 
spexit  Responsum  S.  Universalis  Inquisitionis  diei 
8  Jun.  1836  approbatum  a  Gregorio  XVI  ad  du¬ 
bium  propositum  ab  Episcopo  Quebecensi  in  Ame¬ 
rica  Septemtrionali.  In  quibus  casibus  dispensatur 
a  Summo  Pontifice  ab  interpellationibus,  et  tunc, 
prout  ait  loco  cit.  de  Syn.  Benedictus  XIV:  «  si 

>  conversus  nubat,  secundum  hoc  matrimonium 
»  ita  validum  et  firmum  est,  ut  et  ipse  ad  priorem 

>  conjugem  amplius  reverti  nequeat,  et  primus 
»  conjux  jus  illud  omne  perdiderit,  quod  in  con- 
»  trahendo  priore  matrimonio  acquisierat.  Primum 
»  enim  matrimonium  eo  ipso  momento,  et  quidem 
»  irrevocabiliter  solutum  manet,  quo  conjux  con- 
»  versus  ad  alias  nuptias  cum  fideli  transivit;  sive 
»  quia  in  hanc  libertatem  vindicatus  fuerit  jure 
»  divino,  propterea  quod  infidelis  conjux  judicia- 
»  liter  interpellatus  evangelicae  veritati,  aut  inno- 

»  cuae  cohabitationi  se  denegaverit;  sive  quia  pe- 
»  cubares  rerum  circumstantiae  viam  aperuerunt 
»  induito  apostoli  co,  quo  sublata  fuit  interpellandi 
»  necessitas;  quod  quidem  indultum  cum  nulli  con- 
»  ditioni  sit  alligatum,  secundi  matrimonii  validi- 
»  tatem  et  firmitatem  perpetuo  asserit,  et  reditum 
»  intercludit  ad  prima  connubia,  etiamsi  quis  pro- 
»  bare  contenderet,  primo  conjugi  interpellato  non 
»  fuisse  liberum  respondere,  vel  eum  jam  tunc  chri- 
»  stianae  religioni  amplectendae  paratum  fuisse, 
»  imo  ante  illam  diem,  qua  secundum  matrimo- 

>  nium  a  conjuge  converso  celebratum  fuit,  ipsum 

>  quoque  Christo  nomen  dedisse,  et  baptismum 
»  suscepisse.  »  -  Aliquando  Sedes  Apostolica  di¬ 
spensat  a  rigore  interpellationis,  ut  puta  non  exigat 
ut  duae  fiant  interpellationes,  sed  tantum  una, 
nempe  si  prima  mulier  velit  fieri  christiana,  prout 
inter  facultates,  quae  Episcopis  et  Vicariis  Apo- 
stolicis  Asiae,  Africae  et  Americae,  nec  non  prae¬ 
fectis  Missionum  in  iisdem  partibus  tribuuntur  a 
Propaganda,  legimus  quoque  sequentem:  «  Dispen¬ 
sandi  cum  gentilibus  et  infidelibus  plures  uxores 
habentibus,  ut  post  conversionem  et  baptismum, 
quam  ex  illis  maluerint,  si  etiam  ipsa  fidelis  fiat, 
retinere  possint,  nisi  prima  voluerit  converti.  » 
Una  ergo  sufficit  interrogatio:  an  velit  fieri  chri¬ 
stiana.  Circa  quam  facultatem  optime  notat  loc. 
cit.  Benedictus  XIV:  «  in  ea  formula  nullam  fieri 

>  mentionem  de  facultate  dispensandi  super  juri- 
»  dica  illa  et  formali  interpellatione,  quae  primo 

»  conjugi  fieri  debet,  ut  mentem  suam  de  Christi 
»  fide  amplectenda  declaret,  et  subrogandi  in  illius 
»  locum  aut  extrajudiciales  notitias,  aut  alias  cir- 
»  cumstantias  et  argumenta,  quae  suadeant  impro- 
»  babile  omnino  esse  primum  conjugem  ad  chri- 
»  stianam  religionem  converti  velle;  id  quod  ex- 
»  presse  concessum  legitur  in  duabus  illis  aposto- 
»  licis  constitutionibus  Pii  V  et  Gregorii  XIII.  » 
11.°  Ut  omnia  sub  hac  materia  relata  com¬ 
prehendamus,  superest  ut  alias  tres  quaestiones 
resolvamus:  -  (a)  an  fidelis,  qui  ex  dispensatione 
apostolica  dispensato  impedimento  disparitatis  cul¬ 
tus  matrimonium  contraxit  cum  infideli  possit  ad 
alias  nuptias  transire  utendo  divina  dispensatione 
si  infidelis  discedat,  vel  pacifice  cohabitare  nolit, 
sed  tantum  cum  contumelia  Creatoris  vel  ut  fidelem 
pertrahat  ad  peccatum?  Sed  respondendum  est  ne¬ 
gative,  cum  tantum  solvi  possit  quoad  thorum  et 
cohabitationem  non  vero  quoad  vinculum.  Id  pro¬ 
batur  ex  decisione  S.  Congregationis  Inquisitionis 
die  1  Augasti  1753  his  verbis:  «  Si  fidelis  praevia 
»  dispensatione  contraxit  matrimonium  cum  infi- 
»  deli,  censetur  illud  contraxisse  cum  explicita  con- 
»  ditione,  dummodo  nimirum  infidelis  secum  coha- 
»  bitare  velit  absque  contumelia  Creatoris.  Quare 
»  si  infidelis  non  servet  praedictam  conditionem, 

»  adhibenda  sunt  juris  remedia  ad  hoc,  ut  eamq 
»  servet,  alias  separari  debent  quoad  thorum  et 
»  cohabitationem,  non  tamen  quoad  vinculum ; 
»  quocirca  in  casu,  de  quo  agitur,  conjuge  infi- 

»  deli  superstite  non  potest  fidelis  ad  alia  vota  tran- 
»  sire.  »  -  (b)  Si  conversus  mediante  dispensatione 
super  cultus  disparitate  iterato  consensu  retinuerit 
unam  ex  illis,  quas  praeter  primam  uxoris  appel¬ 
latione  duxerat  in  infidelitate  ob  polygamiam  in 
sua  secta  vigentem,  et  ea  lapsu  temporis  disces¬ 
serit,  an  ex  privilegio  fidei  possit  ad  alia  vota  tran¬ 
sire  ea  adhuc  vivente  ?  Et  pariter  negative  respon¬ 
detur  tum  ob  allatam  rationem  in  dubio  praece¬ 
denti,  cum  praesens  casus  ab  illo  non  differat; 
et  deinde  ex  eo  quod  simili  dubio  a  Vicario  Apo- 
stolico  Siam  proposito  S.  Congregatio  S.  Officii 
anno  1854  respondit  per  Instructionem  ex  Synodo 
Sutchuensi  cap.  9  §  7  ubi  adnotatur  post  dispen¬ 
sationem  ab  impedimento  disparitatis  cultus  non 
posse  amplius  ullo  in  casu  matrimonium  solvi 
quoad  vinculum,  sed  solum  quoad  thorum,  quia 
factum  est  indissolubile  in  favorem  fidei  et  partis 
fidelis.  -  (c)  Demum  quaeritur:  an  privilegium 
fidei  iis  quoque  prosit,  qui  ab  infidelitate  conver¬ 
tuntur  ad  aliquam  sectam  christianam  non  ad  ca¬ 
tholicam  Ecclesiam  recepto  tamen  in  sua  secta  va¬ 
lido  baptismo,  ut  interpellato  legitime  conjuge  et 
responsis  negativis  habitis  possint  aliud  contrahere 
matrimonium?  Antiqui  Interpretes  hac  imre  oppo¬ 
sitas  abierunt  sententias.  Alii  enim  verba  jidelis, 
frater  et  soror  intelligebant  de  baptizatis  in  genere, 
et  ipse  Augustinus  applicare  visus  est  privilegium 
Paulinum  etiam  ad  Donatistas  De  Sermon.  Domini 
in  monte  cap.  22  num.  75,  aliis  Doctoribus  e  contra 

opinantibus  hoc  privilegium  non  competere  nisi 
eis,  qui  ex  infidelitate  ad  sacra  catholica  conver¬ 
tuntur,  cum  qui  extra  veram  Ecclesiam  est  nec 
mereatur  nomen  Jlclelis ,  fratris,  vel  sororis,  sed 
potius  habeatur  ut  transfuga  et  sit  infideli  deterior. 
Consulta  a  me  cum  humiliter  fuerit  S.  Congregatio 
Universalis  Inquisitionis  respondere  dignata  est  se 
hanc  casum  expendisse,  sed  post  serias  inquisi¬ 
tiones  nihil  decisum  fuisse,  et  proinde  esse  liberum 
unam  vel  alteram  sententiam  amplecti.  Et  revera 
gravia  sunt  pro  utraque  argumenta,  et  praesertim 
maximi  faciendum  est  quod  Apostoli  eorumque 
doctrinam  retinentes  apostolici  viri  non  considera¬ 
verint  haereticos  ut  fratres,  sed  potius  ut  pervi¬ 
cacissimos  hostes.  Illud  autem  tenendum  est,  quod 
etiamsi  teneatur  sententia  affirmativa,  rarissime 
applicetur  haereticis  hoc  privilegium;  nam  si  est 
casus  consequendi  dispensationem  apostolicam  ab 
onere  interpellationis,  ea  namquam  haereticis  con¬ 
ceditur  a  Pontifice. 

12.°  Matrimonium  Christianorum  ratum  et 
non  consummatum  quamvis  de  se  sit  stabile,  neque 
a  partibus  ullo  modo  directe  resolvi  possit,  tamen 
non  ita  est  indissolubile  ut  in  nullo  casu  valeat 
irritari.  Casus  unus  est  notatus  in  jure,  nempe 
per  solemnem  religionis  professionem  alterius  con- 
jugum,  quo  dirimitur,  de  quo  habetur  can.  VI 
sess.  24  Cone.  Trid.  De  sacram,  matrim.:  «  Si 
quis  dixerit  matrimonium  ratum  non  consum¬ 
matum  per  solemnem  religionis  professionem  al- 

terius  conjugum  non  dirimi  anathema  sit.  »  In 
qua  re  cum  omnes  catholici  convenire  debeant,  non 
tamen  inter  Doctores  pacificum  est  quo  id  jure 
statutum  sit,  aliis  nempe  contendentibus  id  factum 
esse  jure  divino ,  aliis  e  contra  jure  ecclesiastico. 
Cum  nos  hanc  alteram  sententiam  probaverimus 
alibi,  hic  tantum  difficultati  reponemus  desumptae 
ex  citato  canone;  nempe  quod  cum  haec  doctrina 
sit  objectum  seu  materia  canonis  dogmatici,  pro¬ 
fecto  debet  esse  divini  juris  non  autem  ecclesiastici. 
At  respondendum  est  in  eo  canone  non  venire  sub 
definitione  simpliciter  doctrinam  de  solemni  profes¬ 
sione  religionis  dirimentem  matrimonium,  sed  ve¬ 
nire  auctoritatem  Ecclesiae  tributam  id  praestandi, 
unde  hic  canon  est  dogmaticus  quia  attingit  po¬ 
testatem  Ecclesiae  divinitus  concessam,  prout  sunt 
piures  Canones  praesertim  sess.  23  et  24;  qui  si 
hoc  modo  non  intelligantur  in  inextricabiles  quae¬ 
stiones  incidemus.  -  Praeter  hunc  casum  in  jure 
notatum  hodie  ab  omnibus  Doctoribus  communiter 
admittitur  Romanos  Pontifices  gravibus  de  causis 
sibi  bene  visis  ex  plenitudine  potestatis  posse  di¬ 
rimere  matrimonium  Christianorum  ratum  sed  non 
consummatum,  prout  et  rationes  ex  antecedentibus 
desumptae  plene  probant,  et  exempla,  quae  nostris 
temporibus  rara  non  sunt,  quaeque  faciunt  jus  ut 
apud  Schmalzgrueber  h.  t.  n.  46.  -  Matrimonium 
demum  Christianorum  si  est  ratum  et  consum¬ 
matum,  si  vere  validum  fuit  nonnisi  morte  alte¬ 
rutrius  solvitur,  neque  est  potestas  in  terris,  quae 

illud  dirimere  valeat,  de  quo  praecise  dictum  est: 

«  quod  Deus  conjunxit,  homo  non  separet  »,  neque 
ipsi  Summi  Pontifices  umquam  asseruerunt  hanc 
sibi  potestatem  a  Christo  tributam  fuisse,  imo  con¬ 
trarium  semper  tenuerunt.  Et  canones  V  et  VII 
Cone.  Trid.  sess.  24  de  sacram,  matrim.  hanc 
receptam  a  Christo  doctrinam  palam  exhibent.  Quo 
canone  V  fuit  confirmata  responsio  data  ab  Inno- 
centio  III  cap.  7  h.  t.  ubi  et  ipse  definivit,  non 
posse  applicari  privilegium  fidei  matrimonio  a  fi¬ 
delibus  contracto  et  consummato,  si  deinde  alte¬ 
ruter  in  haeresim  vel  apostasiam  lapsus  esset,  nec 
vellet  cum  altera  parte  pacifice  cohabitare.  Etsi 
enim  in  hoc  casu  dispendium  partis  catholicae  idem 
esset  ac  in  altero,  et  malitia  alterius  partis  potior; 
tamen  quia  matrimonium  Christianorum  est  non 
modo  verum  sed  ratum,  hinc  majorem  firmitatem 
habet,  ac  proinde  non  dissolvitur  quoad  vinculum 
per  quamcumque  causam,  et  habet  omnimodam 
indissolubilitatem.  Atque  non  semel  iidem  Romani 
Pontifices  pro  indissolubilitate  matrimonii  rati  et 
■consummati  Christianorum  pugnarunt  etiam  contra 
potentes  saeculi,  prout  historiae  ecclesiasticae  mo¬ 
numenta  ostendunt;  et  clarissima  documenta  ab 
ipsis  edita  testantur.  Unde  supinae  ignorantiae  vel 
effrontis  malitiae  rei  arguuntur  moderni  instaura¬ 
tores  divortii,  cum  in  publicis  Comitiis  Statuum 
affirmare  non  erubuerunt,  Romanos  Pontifices  suis 
sententiis  in  causis  matrimonialibus  stetisse  pro 

divortio !  Dare  sententiam  pro  divortio  est  resol¬ 
vere  vinculum  existens,  cum  tribunalia  ecclesia¬ 
stica  sententias  dederint  pro  declaratione  vinculi 
numquam  contracti,  ex  eo  quod  matrimonii  vali¬ 
ditati  oberat  impedimentum  dirimens.  Id  tamen 
non  impedit,  quominus  ad  fucum  imperitis  facien¬ 
dum  istae  sententiae  de  nullitate  matrimonii  ab 
istis  vocentur  sententiae  de  divortio. 

13.°  Longe  alia  res  est,  si  loquamur  de  di¬ 
vortio  quoad  thorum  et  cohabitationem.  Nam  hoc 
esse  potest  vel  voluntarium ,  si  utraque  pars  in 
illud  conveniat,  vel  coactum  prout  uno  instante 
alteri  parti  etsi  invitae  imponitur.  Utrumque  autem 
est  vel  perpetuum  vel  temporaneum.  Porro  propria 
utriusque  auctoritate  divertere  licet,  sive  ut  vacent 
ad  tempus  orationi  prout  B.  Paulus  innuit,  sive 
ut  votum  solemne  in  susceptione  sacrorum  or¬ 
dinum  aut  professione  religiosa  ab  uno  conjugum 
altero  consentiente  edatur,  prout  dictum  est  Ti¬ 
tulo  XXXII  Lib.  III.  Quod  pertinet  vero  ad  di¬ 
vortium  coactum,  sciendum  est  hoc  induci  posse 
pluribus  de  causis,  et  perpetuum  vel  tempora¬ 
neum.  Divortium  perpetuum  inducitur  ex  causa 
adulterii,  ex  quo  crimine  conjux  innocens  habet 
justam  causam  divertendi  a  conjuge  adultero,  et 
se  a  thoro  et  cohabitatione  illius  separare.  Hoc 
jus  ex  sententia  omnium  catholicorum  recognitum 
dicitur  esse  ex  divina  permissione  Matth.  cap.  5 
o.  32  et  cap.  19  v.  9.  Quod  competit  parti  inno- 

centi,  si  adulterium  commissum  sit  ex  ean.  «  Dixit 
Dominas  »  caus.  32  quaest.  1  et  hoc  fuerit  crimi¬ 
nosum  cum  si  culpa  vacet  non  noceat  can.  3 
caus.  32  quaest.  5  dummodo  altera  pars  eam  adul¬ 
terandam  non  tradiderit  cap.  6  de  eo  qui  cognovit; 
et  dummodo  alia  etiam  pars  se  eodem  crimine  non 
foedaverit  cap.  4  h.  t.  Hoc  vero  crimen  dat  po¬ 
testatem  perpetuo  divortio  ex  cap.  4,  5  et  8  h.  t., 
et  nocet  sive  viro  sive  foeminae.  Quando  autem 
dicimus  adesse  ex  parte  innocentis  potestatem  a- 
beundi  vel  divertendi,  ex  hoc  etiam  includimus, 
quod  valeat  injuriam  remittere;  quemadmodum 
eamdem  valet  quoque  progressu  temporis  condo¬ 
nare,  et  tunc  non  licet  amplius  ex  ea  culpa  suo 
jure  .uti,  quia  injuria  dimissa  est.  Unde  est  quod 
pars  innocens  potest  impune  discedere,  vel  ad 
sacros  ordines  ascendere  aut  professionem  sole- 
rnnern  edere  irrequisita  alia  parte;  quod  alteri  non 
licet,  nisi  parte  innocente  requisita.  Neque  illam 
emendatam  tenetur  de  rigore  juris  recipere,  quia 
dedit  causam  adulterium  divortio  perpetuo.  An 
autem  parti  innocenti  liceat  a  criminosa  recedere 
propria  auctoritate,  vel  sit  necessarium  quod  piae- 
cedat  judicium  Ecclesiae  contro vertitur;  et  ratio¬ 
nabilior  sententia  distinguit  inter  casum  adulterii 
notorii,  et  occulti.  Si  adulterium  est  notorium, 
divertere  licet  etiam  auctoritate  privata,  cum  ex 
dictis  liceat  divertere  ab  adultero  ex  divina  per¬ 
missione,  et  in  notoriis  non  sit  necessaiia  judicis 

ecclesiastici  declaratio,  neque  hic  recessus  factus 
propria  auctoritate  umquam  a  canonibus  reprehen¬ 
datur,  imo  ratus  habeatur  a  judice  ecclesiastico 
ex  eap.  4  h.  t.  At  si  adulterium  est  occultum, 
et  a  fortiori  si  non  habeantur  sufficientes  de  eo 
probationes  aut  certa  notitia,  non  permittitur  di¬ 
vortium,  nisi  postquam  advenerit  judicis  eccle¬ 
siastici  sententia.  -  Alia  causa  separationis  est 
lapsus  unius  in  haeresim  vel  apostasiam  aut  schi¬ 
sma  ex  eap.  7  h.  t .,  aequiparatur  enim  haec  adul¬ 
terio,  et  vocatur  adulterium  spirituale.  Verum  talis 
aequiparatio  in  totum  urgenda  non  est;  nam  lapsa 
una  parte  in  haeresim,  alia  valet  ad  religionem 
converti  eamque  profiteri,  etiamsi  non  praecesserit 
sententia  judicis  ecclesiastici  ex  eap.  jin.  de  eon- 
vers.  conjugat.,  atque  in  hoc  casu  conjux  emen¬ 
datus  atque  ad  Ecclesiae  unitatem  rediens  nequit 
amplius  revocare  conjugem  religiosum.  At  si  con¬ 
jux  in  fide  manens  ad  religionem  conversus  non 
sit,  tunc  vel  separatio  facta  est  judicio  Ecclesiae 
aut  privata  auctoritate;  in  primo  enim  casu  non 
tenetur  reintegrare  individuam  vitae  consuetudi¬ 
nem  cum  emendato,  tenetur  autem  si  propria  au¬ 
ctoritate  discesserit  ex  eap.  7  h.  t.  -  Propter  pe- 
riculum  animae  etiam  ex  proprio  arbitrio  licet  di¬ 
vortium  facere  temporaneum,  scilicet  usque  dum 
talis  causa  perdurat  ex  can.  5  caus.  28  cpiaest.  1,. 
sicut  et  propter  saevitiam  unius  licet  quoque  in 
incontinenti  discedere  ex  eap.  13  de  restit.  spoliat . 

nec  altera  pars  petens  reintegrationem  cobabita- 
tionis  auditur  cum  effectu  nisi  det  cautionem  ex 
eap.  8  dicti  tit.,  quae  causa  valet  etiamsi  saevitia 
procedat  ex  parte  mulieris,  ut  habetur  eap.  1  h.  t. 
De  causa  aegritudinis  dictum  jam  est  in  Tit.  VIII 
hujus  Libri. 


TITULUS  XX. 


De  donationibus  inter  virum  et  uxorem , 
et  de  dote  post  divortium  restituenda. 


Titulus  hic  quoad  utramque  partem  non  con¬ 
tinet  nisi  dispositiones  mere  civiles  desumptas  ex 
jure  Romanorum,  quas  etiam  in  suo  Tribunali 
Ecclesia  servandas  esse  proposuit,  si  quando  ex 
connexione  causarum  eaedem  quaestiones  in  foro 
ecclesiastico  determinandae  intervenirent.  Istae 
porro  sanctiones  in  diversis  Codicibus  Civilibus, 
qui  juri  communi  Romanorum  successerunt  fere 
eaedem  permanserunt  praesertim  circa  donationes 
i  nter  virum  et  uxorem  et  circa  dotem  post  divor¬ 
tium  restituendam.  At  si  progressu  temporis  aliqua 
in  iis  inducatur  variatio,  Ecclesia  non  insistet  in 
servando  jure  Romanorum,  easque  modificationes 
dummodo  justitiae  conveniant  laeta  suscipiet.  Non 

putamus  autem  nobis  esse  insistendum  in  his  ex¬ 
ponendis,  quia  ad  cessandam  quamcumque  aemu¬ 
lationem  Ecclesia  in  suo  Tribunali  tales  causas 
non  assolet  pertractare,  sed  decidendas  relinquit 
judicibus  civilibus. 


I 


TITULUS  XXI. 

De  Secundis  Nuptiis. 


l.°  Ecclesia  secundas  et  ulteriores  nuptias 
osse  de  se  honestas  et  licitas  contra  Montanistas 
non  semel  asseruit,  et  proinde  christianis  permissas 
retinuit,  utens  B.  Apostoli  Pauli  textu  Ep.  1  ad 
Corinth.  cap.  7  m  39:  «  Mulier  alligata  est  legi 
»  quanto  tempore  vir  ejus  vivit;  quod  si  dormierit 
»  vir  ejus,  liberata  est,  cui  vult  nubat,  tantum 
»  in  Domino.  »  Easdemque  nuptias  non  minus  ac 
primas  esse  verum  sacramentum  asseruit  ex  ac¬ 
cepta  doctrina,  quod  inter  christianos  non  sint  con¬ 
tractus  nuptiales,  nisi  simul  sint  sacramenta.  Fa¬ 
tendum  tamen  est  Ecclesiam  habere  has  secundas 
et  ulteriores  nuptias  non  sic  honorabiles  ut  primas, 
atque  id  ostenditur  ex  eo  quod  antiquitus  pro  ce¬ 
lebratis  his  secundis  nuptiis  imponebantur  pocni- 

tentiae,  de  quibus  loquitur  cati.  8  caus .  31  quaest.  1, 
quas  poenitentias  teste  Giraldi  op.  cit.  p.  1  sed.  741 
sustulit  consuetudo.  Id  quoque  ostenditur  ex  hoc, 
quod  tales  nuptiae  non  benedicantur,  prout  ex  Ri¬ 
tuali  Romano  in  Rubricis  de  Sacram.  Matrim., 
ubi  edicitur  quod  si  in  aliquo  loco  vigeat  consue¬ 
tudo  benedicendi  has  secundas  nuptias  quando  mu¬ 
lier  primo  nubit  etsi  vir  sit  viduus,  potest  haec 
servari;  non  poterit  autem  servari  si  mulier  se¬ 
cundo  nubat,  etiamsi  vir  prima  vice  matrimonium 
contrahat,  cum  in  hoc  casu  abstinendum  omnino 
sit  a  benedictione.  Rationes  hujus  minoris  hono- 
rabilitatis  sunt,  quod  in  secundis  et  ulterioribus 
nuptiis  interveniat  causa  potius  vitandae  inconti¬ 
nentiae,  quam  studium  habendae  prolis  et  mutui 
adjutorii;  et  deinde  quod  in  secundis  et  ulterioribus 
nuptiis  habeatur  defectus  in  sacramento  propter 
carnis  divisionem  in  plures  quam  duo  sint;  que¬ 
madmodum  expositum  est  in  Tit.  XX  Libri  Primi; 
unde  non  in  totum  seu  in  integralibus  non  re¬ 
spondent  unioni  Christi  cum  Ecclesia. 

2.°  Jus  Romanorum,  prout  ex  Leg.  1  et  2 
Digest.  De  iis  qui  notantur  infamia  et  Leg.  1 
et  2  Codic.  de  secundis  Nuptiis,  non  permittebat 
mulieribus  secundas  nuptias  intra  annum  luctus 
contrahere  inflicta  quoque  infamiae  nota  tum  in 
ipsam  mulierem,  quam  in  maritum,  qui  eam  du¬ 
cebat,  ac  in  patrem,  qui  illam  nuptui  collocabat, 
nec  non  in  patrem  mariti,  cum  posset  filium  prohi¬ 
bere.  Nec  talis  vetiti  erant  contemnendae  rationes. 

ut  advertit  Giraldi  loc.  cit.  Praecipuae  enim  duae 
erant,  ut  scilicet  evitaretur  sanguinis  turbatio,  ac 
ne  frequenter  incertum  fieret  quis  natae  prolis 
pater  esset  an  primus,  an  secundus  maritus;  se¬ 
cundo  vero,  quia  si  mox  a  morte  mariti  alteri  nu¬ 
beret  vidua,  non  levem  suspicionem  ingereret  per¬ 
petrati  adulterii  viro  adhuc  vivente,  vel  saltem  jam 
pridem  cogitasse  de  secundis  nuptiis,  cui  nubere 
festinabat.  Haec  tamen  infamiae  nota  per  leges 
ecclesiasticas  abolita  est,  prout  dicitur  in  cctp.  4 
et  5  h.  t.}  cum  secundum  Apostolum  mulier  mortuo 
viro  suo  ab  ejus  sit  lege  soluta,  et  nubendi  cui 
vult,  tantum  in  Domino,  liberam  habeat  facultatem, 
proinde  non  debeat  infamiae  legalis  sustinere  ja¬ 
cturam.  Codices  Civiles  moderni,  ut  Codice  Civile 
dei  Regno  d’  Italia  art.  57,  de  hac  poena  infamiae 
non  loquuntur,  neque  de  anno  luctus,  sicut  nec 
de  ratione  publicae  honestatis,  sed  vetant  has  nu¬ 
ptias  primis  decem  mensibus  a  die  soluti  vel  ir¬ 
riti  habiti  primi  matrimonii,  ita  ut  cesset  impe¬ 
dimentum  a  die,  quo  mulier  pepererit;  quod  im¬ 
portat  id  factum  esse  tantum  ad  tollendam  incer- 
titudinem  successionis.  Et  in  hoc  nihil  aliud  re¬ 
prehendit  Ecclesia,  nisi  excessum  sanctionis ,  sibi 
enim  arrogat  jus  civile  potestatem  ponendi  impe¬ 
dimentum  matrimonii  dirimens,  quam  non  habet, 
cum  aliis  modis  posset  certitudini  successionum 
prospicere;  et  alia  sanctione  haec  inconvenientia 
vitare. 

3."  Ad,  secundas  autem  nuptias  non  permit- 

titur  quis  transire,  nisi  certus  sit  de  primi  con¬ 
jugii  resolutione,  est  enim  primum  conjugium  ad 
alias  nuptias  ineundas  impedimentum  juris  divini 
positivi,  atque  proinde  eo  non  resoluto  fas  non  est 
alias  nuptias  conciliare,  quod  parti  certo  constet 
ccip.2h.  t.~  Si  ergo  altera  pars  de  morte  prioris  con¬ 
jugis  adhuc  sibi  existimat  dubitandum,  et  tamen  ad 
alias  nuptias  migrare  praesumpserit,  tunc  ei  quae 
sibi  nupsit  (si  ea  est  in  bona  fide)  debitum  non 
deneget  postulanti,  quod  a  se  tamen  noverit  nul¬ 
latenus  exigendum.  Si  vero  deinde  de  prioris  con¬ 
jugis  vita  constiterit,  relictis  adulterinis  comple¬ 
xibus  ad  priorem  conjugem  reverti  tenetur.  Quod 
si  hoc  dubium  enascatur  postquam  in  bona  fide 
initum  sit  connubium,  idem  servandum  erit,  ut 
alteri  parti  in  bona  fide  manenti  non  denegetur 
debitum,  sed  a  dubitante  non  petatur,  et  interim 
haec  tenetur  omnem  diligentiam  adhibere,  ut  ve¬ 
ritatem  dignoscat,  dubiumque  deponat.  Ex  quo 
pariter  intelligitur  quod  si  utraque  pars  in  dubio 
sit,  nec  petitioni  nec  redditioni  debiti  est  locus. 

4.°  Cum  autem  Doctores  discrepent  in  sta¬ 
tuendo  qualis  debeat  esse  certitudo  de  morte  prioris 
conjugis  antequam  superstes  transeat  ad  secunda 
vota,  relictis  privatis  eorumdem  Doctorum  opinio¬ 
nibus,  tenemus  cum  Giraldi  op.  et part.  cit.  seet.  656 
habendam  esse  pro  certa  regula  praxim  Tribunalis 
S.  Inquisitionis,  a  quo  hujusmodi  transitus  num- 
quam  permittitur,  nisi  constet  de  morte  conjugis 
vel  per  autenticum  testimonium  seu  fidem,  puta 

praefecti  nosocomii  vel  alterius  loci,  in  quo  forte 
decesserit,  sive  Rectoris  Ecclesiae,  in  qua  sepultus 
fuerit;  sive  etiam  per  testimonium  Ducis  illius 
cohortis,  in  qua  descriptus  erat  miles;  vel  etiam 
per  juratum  testimonium  duorum  testium  depo¬ 
nentium  de  visu  obitus,  aut  etiam  unius  tantum, 
omni  tamen  exceptione  majoris.  Advertendum  ta¬ 
men  est,  quod  praelaudata  S.  Congregatio  monet 
in  Instructione  edita  die  21  Augusti  1670  a  Cle- 
mente  X  confirmata,  nempe  quod  si  haec  testi¬ 
monia  deficiant,  ea  non  intendit  excludere  alias 
probationes  quae  de  jure  communi  possunt  admitti 
dummodo  sint  legitimae  et  sufficientes,  ut  de  fama 
conjuncta  cum  aliis  adminiculis  probat  Schmalz- 
grueber  num.  18  h.  t.  -  A  Doctoribus  quoque  di¬ 
sputatur:  «  An  viduis  quoque,  quae  legalem  proba¬ 
tionem  de  obitu  conjugis  exhibere  nequeunt,  de¬ 
ferri  possit  juramentum  suppletorium  ?  »  Et  Reif- 
fenstuel  h.  t.  num .  21  putat  in  aliquo  casu  in 
quo  habeatur  publica  fama  aliaeque  praesumptio¬ 
nes  tunc  posse  viduam  ad  suam  assertionem,  de 
morte  conjugis,  quam  ipsa  certo  scit,  probandam 
admitti  ad  exibendum  juramentum,  quod  in  casu 
dicitur  suppletorium,  prout  ex  Induito  S.  Sedis 
habent  Episcopi  quando  non  potest  aliunde  plene 
constare  de  statu  libero  nupturiensium. 

